Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
កំពុងស្វែងរកផ្ទះទិញភ្លាម ចូលរស់នៅបានភ្លាម ហើយតម្លៃល្អ សូមកុំមើលរំលងវីឡាទាំងនេះ	https://business-cambodia.com/articles/buy-immediately-move-in-immediately-and-good-price-see-open-villa	បុរី ប៉េង ហួត គម្រោង ដឹស្តា មេរាហ្កាដិន (ផ្លូវ៥០ម៉ែត្រ) មានប្រភេទផ្ទះចម្រុះ ចាប់ពីវីឡាកូនកាត់ ហ្សបហោស៍ វីឡាភ្លោះ និងវីឡាទោលរាប់រយខ្នង ដែលមានទាំងកំពុងសាងសង់ និងបានសាងសង់រួចរាល់។ ថ្ងៃនេះ យើងខ្ញុំសូមបង្ហាញជូនវីឡាភ្លោះ នៅគម្រោងដឹស្ដា មេរាហ្កាដិន ដែលបានសាងសង់រួច ១០០% ដែលលោកអ្នកទិញភ្លាមអាចចូលរស់នៅបានភ្លាមៗ ចំណេញទាំងពេលវេលា ចំណែកតម្លៃក៏ល្អកម្ររកបាន។ 1. វីឡាភ្លោះ ផ្ទះលេខ 46 ផ្លូវ M-03 (ផ្ទះកែង) មានទំហំដីទំហំសរុប 9m x 22m ទំហំផ្ទះ 6m x 12m សល់ដីមុខផ្ទះ 7m សល់ដីក្រោយផ្ទះ 3m ដីចំហៀងផ្ទះ 2.9m ផ្ទះកម្ពស់ ៣ ជាន់ បន្ទប់គេង ៤ បន្ទប់ទឹក ៥ បរិវេណទទួលភ្ញៀវ ១ បរិវេណទទួលទានអាហារ ១ បរិវេណចង្ក្រាន ១ និងចំណតឡាន ២។ ២. វីឡាភ្លោះ ផ្ទះលេខ 37 ផ្លូវ M-03 (ផ្ទះកណ្ដាល) មានទំហំដីទំហំសរុប 8.5m x 22m ទំហំផ្ទះ 6m x 12m សល់ដីមុខផ្ទះ 7m សល់ដីក្រោយផ្ទះ 3m ដីចំហៀងផ្ទះ 5m ផ្ទះកម្ពស់ ៣ ជាន់ បន្ទប់គេង ៤ បន្ទប់ទឹក ៥ បរិវេណទទួលភ្ញៀវ ១ បរិវេណទទួលទានអាហារ ១ បរិវេណចង្ក្រាន ១ និងចំណតឡាន ២។ ៣. វីឡាភ្លោះ ផ្ទះលេខ 01 ផ្លូវ M-05 (ផ្ទះកែង) មានទំហំដីទំហំសរុប 5m x 22m ទំហំផ្ទះ 6m x 12m សល់ដីមុខផ្ទះ 7m សល់ដីក្រោយផ្ទះ 3m ដីចំហៀងផ្ទះ 1.5m ផ្ទះកម្ពស់ ៣ ជាន់ បន្ទប់គេង ៤ បន្ទប់ទឹក ៥ បរិវេណទទួលភ្ញៀវ ១ បរិវេណទទួលទានអាហារ ១ បរិវេណចង្ក្រាន ១ និងចំណតឡាន ២។ ក្រៅពីវីឡាភ្លោះដែលរៀបរាប់ខាងលើទាំង ៣ នេះ ក៏នៅមានវីឡាភ្លោះដែលមានទីតាំង ក៏ដូចជាទំហំដីល្អៗ និងមានប្រភេទផ្ទះផ្សេងៗទៀត ដែលបានសាងសង់រួច ១០០% ផងដែរ។ ដើម្បីទទួលបានព័ត៌មានកាន់តែលម្អិត និងមើលផ្ទះផ្សេងៗទៀត សូមទាក់ទងទៅសហការីរបស់ក្រុមហ៊ុនបុរី ប៉េង ហួតតាមរយៈលេខទូរសព្ទ 016/017 596 789។ ទីតាំងគម្រោងនៅផ្លូវ ៥០ ម៉ែត្រ ឬស្វែងរកទីតាំងតាមរយៈតំណនេះ https://bit.ly/The-Star-Mera-Garden-Map	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T07:42:49.882Z", "category": "PR", "views": 838, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ត្រៀមទទួល! ក្រុមហ៊ុនឯកជន២ ចង់មកកែច្នៃគ្រឿងសង្ហារឹមនិងចង់មួយជួយទិញផលិតផលខ្មែរឆាប់ៗនេះ	https://business-cambodia.com/articles/will-come	កាលពីថ្មីៗនេះ ឯកឧត្តម ស៊ាង ថៃ រដ្ឋលេខាធិការក្រសួងពាណិជ្ជកម្ម បានចុះត្រួតពិនិត្យទីតាំងជាក់ស្តែងសម្រាប់ការបង្កើតមជ្ឈមណ្ឌលពាណិជ្ជកម្មឯកជនកម្ពុជានៅទីក្រុងម៉ាកាវផងដែរ។ នៅក្នុងដំណើរទស្សនកិច្ចនោះដែរ ឯកឧត្តមរដ្ឋលេខាធិការ បានជួបពិភាក្សាការងារជាមួយ លោកស្រីប្រធានមូលនិធិវិនិយោគតំបន់ Hengqin និងក្រុមហ៊ុនឯកជនចំនួន២ ផ្សេងទៀត ដាច់ដោយឡែកពីគ្នា។ ក្នុងជំនួបនោះ ឯកឧត្តមរដ្ឋលេខាធិការ បានបង្ហាញពីបរិយាកាសធុរកិច្ច វិស័យសក្ដានុពលដែលគួរវិនិយោគ ភាពអនុគ្រោះដែលកម្ពុជាកំពុងមានក្នុងឋាន:ជាប្រទេសអភិវឌ្ឍន៍តិចតួច ព្រមទាំងបានជំរុញឱ្យក្រុមហ៊ុនទាំងនោះជួយផ្សព្វផ្សាយ និងទិញកសិផលពីកម្ពុជា។ ជាការឆ្លើយតប ក្រុមហ៊ុនមួយបានបង្ហាញពីចំណាប់អារម្មណ៍ក្នុងការបង្កើតកន្លែងកែច្នៃគ្រឿងសង្ហារឹមសម្រាប់នាំចេញ ដោយប្រើប្រាស់វត្ថុធាតុដើមនាំចូល និងក្រុមហ៊ុនមួយទៀត បានបញ្ជាក់ថា ក្រុមហ៊ុននឹងសិក្សាពីលទ្ធភាពក្នុងការទិញផលិតផលមួយចំនួនពីកម្ពុជា។ គួរជម្រាបថា គោលបំណងនៃការបង្កើតមជ្ឈមណ្ឌលពាណិជ្ជកម្មនេះ គឺដើម្បីជំរុញការនាំចេញផលិតខ្មែរទៅកាន់ទីផ្សារក្រៅប្រទេស ព្រមទាំងដាក់តាំងបង្ហាញផលិតផល និងផ្សព្វផ្សាយឯកសារទាក់ទងនឹងវិស័យពាណិជ្ជកម្ម សេដ្ឋកិច្ច វិនិយោគ ទេសចរណ៍ និងវប្បធម៌របស់កម្ពុជានៅក្រៅប្រទេស៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T07:34:21.989Z", "category": "ចាប់ផ្តើមអាជីវកម្ម", "views": 138, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
តម្លៃស្មើរ១ទឹក! តស់មកស្គាល់រថយន្តបកពីកេស១ម៉ូដែល ស៊ីសាំងតិច រូបរាងកប់ តម្លៃ២ម៉ឺន$នៅខ្មែរ	https://business-cambodia.com/articles/geely-gx-3-pro-geely-gx-3-pro-geely-gx-3-pro	សម្រាប់ប្រិយមិត្តដែលមានថវិការត្រឹម២ម៉ឺនដុល្លារស្តើង ហើយកំពុងពិបាកចិត្តមិនដឹងថាគួរទិញរថយន្តមួយណា ចិត្តស្រលាញ់ឡានថ្មី តែលុយគ្រប់ឡានមួយទឹក ខណៈពេលនេះ អេដមីនសូមណែនាំឡានខ្លាញ់គោមួយម៉ូដែល ស៊ីសាំងតិច រូបរាងស្អាត ខណៈតម្លៃវិញត្រឹម ២ម៉ឺនដុល្លារស្តើងតែប៉ុណ្ណោះ។ យោងតាមផេកផ្លូវការ Geely Cambodia កាលពីពេលថ្មីៗនេះបានឱ្យដឹងថាក្រុមហ៊ុនកំពុងដាក់លក់ Geely GX3 pro ថ្មីស្រឡាង ជាមួយតម្លៃដ៏ពិសេសត្រឹម ២១,៩០០ដុល្លារ តែប៉ុណ្ណោះ។ ស្របគ្នានេះដែរ បើនិយាយអំពីថាមពល GX3 Pro វិញគឺមានជាម៉ាស៊ីនសាំង ១.៥ លីត្រ inline-4 ដែលផលិតកម្លាំង 102hp និង 142Nm នៃកម្លាំងបង្វិល។ ចំពោះប្រវែងរបស់ Geely GX3 Pro វិញមានប្រវែង ៤,00៤mm ទទឹង ១,៧៦0mm និងកម្ពស់ ១,៥៧៥mm។ ទទឹមនឹងនេះដែររថយន្ត Geely ផ្ដល់ជូនលោកអ្នកនូវភាពស្រស់ស្រាយ ទំនុកចិត្ត ជាមួយនឹងរចនាម៉ូត យ៉ាងទំនេីប ប្រណិតល្អឯក បេីកបរប្រកបទៅដោយភាពជឿជាក់ សុវត្ថិភាព ឆ្ពោះទៅកាន់គោលដៅ និងភាពជោគជ័យ។ គួរជម្រាបផងដែរថាប្រសិនបងប្អូនចាប់អារម្មណ៍ចង់សាកសួរព័ត៌មានលម្អិតអាចឆាតទៅផេកផ្លូវការ Geely Cambodia ឬតាមរយៈតេឡេក្រាម 077 505 659 / 015 505 659៕ ទីតាំង៖https://goo.gl/maps/eDKHwTUnoWoSouRb9	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T07:34:17.868Z", "category": "កំពូលអ្នកលក់", "views": 1651, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ចុងខែចេះតែដាច់លុយ អ្នកជំនាញប្រាប់ពីជំហាន៤ដែលអ្នកគួរធ្វើជាបន្ទាន់បើចង់សល់លុយរាល់ខែ	https://business-cambodia.com/articles/how-to-make-effective-budget-for-you	មានមនុស្សមិនតិចទេដែលតែងតែជួបបញ្ហាខ្វះខាតលុយជាពិសេសចាយលុយសល់ថ្ងៃពោលគឺមិនទាន់ដល់ពេលបើកប្រាក់ខែផងអស់លុយចាយបាត់។ នេះមិនមែនជារឿងធម្មតាទេ ហើយបើអ្នកនៅតែបណ្ដែតបណ្ដាយទម្លាប់នេះជាប់ខ្លួននោះជីវិតអ្នកនឹងជួបបញ្ហាលុយកាក់ហើយជីវភាពមិនងាយល្អប្រសើរដូចគេដូចឯងឡើយ។   ជុំវិញបញ្ហាដាច់លុយចុងខែនេះដែរ លោក Dave Ramsey អ្នកជំនាញហិរញ្ញវត្ថុដ៏ល្បីរបស់អាមេរិកបានចែករំលែកពីជំហានចំនួន៤ក្នុងការធ្វើផែនការចំណាយសម្រាប់ខែថ្មី ហើយបើអ្នកធ្វើបាននោះអ្នកនឹងសល់លុយកាន់តែច្រើនលែងជួបបញ្ហាលុយទៀតហើយ។   ១. បូកសរុបចំណូលដែលអ្នកនឹងបាននៅក្នុងខែថ្មី ត្រង់នេះអ្នកត្រូវសរសេរចុះនូវចំណូលសរុបដែលអ្នកនឹងទទួលបាននៅក្នុងខែថ្មី។ បើចំណូលអ្នកមិនទៀតទាត់អ្នកត្រូវប៉ានស្មានចំណូលខ្លួនឯងថាជាមធ្យមបានប៉ុន្មានក្នុងមួយខែ។ ចំណែកអ្នកមានប្រាក់ខែគឺស្រួលទេពោលគឺអ្នកនឹងដឹងច្បាស់ពីប្រាក់ខែរបស់អ្នក។ អ៊ីចឹងជំហានទីមួយគឺបូកចំណូលសុរបដែលអ្នកនឹងបាននៅក្នុងខែថ្មី។   ២. សរសរចុះរាល់ការចំណាយប្រចាំខែ អ្នកត្រូវរាយនូវបញ្ជីចំណាយប្រចាំខែរបស់អ្នកថាតើក្នុងមួយខែៗអ្នកមានលើអ្វីខ្លះ មានប្រភេទចំណាយអ្វីខ្លះ ហើយចំណូាយប្រភេទនីមួយៗប៉ុន្មាន។ ដូច្នេះអ្នកត្រូវសរសេរចុះនូវរាល់ប្រភេទចំណាយហើយបូកសរុបការចំណាយប្រចាំខែរបស់អ្នក។ ចំណាយប្រចាំខែរបស់អ្នកអាចមានដូចជា ទឹកភ្លើង អាហារហូបចុក ការស្នាក់នៅ ការធ្វើដំណើរនិងចំណាយផ្សេងៗទៀត។   ៣. ដកចំណាយចេញពីប្រាក់ចំណូលរបស់អ្នក បន្ទាប់ពីអ្នកបានរាយនូវបញ្ជីចំណាយដូចដែលបានរៀបរាប់នៅចំណុចទី២ខាងលើរួចហើយ អ្នកត្រូវយកចំណូលសរុបដកនឹងចំណាយប្រចាំខែដែលអ្នកមាន។ ឧទាហរណ៍ប្រាក់ខែអ្នក៧០០ដុល្លារ ហើយចំណាយប្រចាំខែ៥០០ដុល្លារនោះ អ្នកនឹងឃើញលុយសល់២០០ដុល្លារ ហើយលុយដែលសល់លុយគឺយកទៅសន្សំបម្រុងទុកពេលមានអាសន្ន។   ៤. តាមដានការចំណាយ  អ្នកត្រូវតាមដានការចំណាយរបស់ប្រចាំថ្ងៃរយៈពេលមួយខែដើម្បីដឹងកាន់តែច្បាស់ថាជាមធ្យមក្នុងមួយខែអ្នកចំណាយក្នុងការស់នៅអស់ប៉ុន្មាន។ ដូច្នេះអ្នកត្រូវកត់ត្រានូវរាល់ការចំណាយប្រចាំថ្ងៃ។ មិនថាអ្នកចំណាយលើអ្វីនោះទេគឺត្រូវតែកត់ទាំងអស់ដើម្បីតាមដានការចំណាយ។ ការតាមដានការចំណាយតាមរយៈការកត់ត្រាការចំណាយប្រចាំថ្ងៃនេះធ្វើឲ្យអ្នកដឹងច្បាស់ពីការចំណាយក្នុងការរស់នៅប្រចាំខែអស់ប៉ុន្មាន។ ហើយបន្ទាប់មកអ្នកអាចចំណត់ខ្ទង់ចំណាយប្រចាំខែ។ ដូចឧទាហរណ៍ខាងលើរួចហើយបើអ្នកប្រាក់ខែ៧០០ដុល្លារ ហើយការចំណាយប្រចាំខែអស់៥០០ដុល្លារនោះអ្នកអាចកំណត់ការចំណាយប្រចាំខែតែខ្ទង់៥០០ដុល្លារបានហើយ។ ធ្វើបែបនេះអ្នកនឹងឃើញលុយសល់បន្ទាប់ពីធ្វើផែនការចំណាយហើយលុយសល់តែសន្សំទុកការពារពេលមានអាសន្នកើតឡើង៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T07:32:29.102Z", "category": "ហិរញ្ញវត្ថុ", "views": 325, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្រុមហ៊ុនហ្វតតេ ប្រារព្ធខួបលើកទី២៥ របស់ខ្លួនជាមួយចំណែកទីផ្សារធានារ៉ាប់រងដែលឈានមុខគេក្នុងប្រទេសកម្ពុជា	https://business-cambodia.com/articles/forte-27-years-celebrates-	ដើម្បីអបអរសាទរខួបលើកទី ២៥ របស់ខ្លួន ក្រុមហ៊ុនហ្វតតេ បានបន្ដរក្សាចំណែកទីផ្សារដ៏ធំជាងគេ នៅក្នុងប្រទេសកម្ពុជា និងពង្រឹងជំហររបស់ខ្លួនក្នុងនាមជាក្រុមហ៊ុននាំមុខក្នុងទីផ្សារធានារ៉ាប់រងនៅក្នុងតំបន់អាស៊ីអាគ្នេយ៍។ ចាប់តាំងពីការបង្កើតឡើងនៅក្នុងឆ្នាំ១៩៩៩ ក្រុមហ៊ុនហ្វតតេ បាននាំយកនូវស្តង់ដារអន្តរជាតិមកកាន់ទីផ្សារធានារ៉ាប់រងនៃប្រទេសកម្ពុជា ដែលជាទីផ្សារស្ថិតនៅក្នុងដំណាក់កាលកំពុងអភិវឌ្ឍន៍នៅឡើយ។ ជាមួយនឹងចក្ខុវិស័យក្នុងការផ្ដល់ការការពារ និងជំនឿចិត្តដល់បុគ្គលគ្រប់រូបក្នុងតំបន់ សម្រាប់អនាគតដ៏ល្អប្រសើរ ពោលគឺបុគ្គលមួយរូប មានអាជីវកម្មមួយក្នុងពេលតែមួយ ប្រកបដោយទស្សនៈវិស័យឆ្ពោះទៅមុខ និងផ្ដោតលើអតិថិជន ជាគន្លឹះសំខាន់ដែលធ្វើឱ្យក្រុមហ៊ុនហ្វតតេ អាចពង្រីកខ្លួនក្លាយជាក្រុមហ៊ុននាំមុខក្នុងវិស័យធានារ៉ាប់រង នាពេលបច្ចុប្បន្ននេះ។ ផ្នត់គំនិតដែលរីកចម្រើននេះ បានធ្វើឱ្យក្រុមហ៊ុនហ្វតតេ ពង្រីកអាជីវកម្មធានារ៉ាប់រងទូទៅរបស់ខ្លួនទៅប្រទេសឡាវ ដោយបានបង្កើតក្រុមហ៊ុនហ្វតតេឡាវ ក្នុងឆ្នាំ ២០១៨ ព្រមទាំងបង្កើតក្រុមហ៊ុនហ្វតតេឡាយហ្វ៍នៅក្នុងប្រទេសកម្ពុជាផងដែរ។ ( លោក Carlo Cheo, ស្ថាបនិក ហ្វតតេ) ក្រោមការដឹកនាំរបស់ លោក Carlo Cheo ជាស្ថាបនិកក្រុមហ៊ុនហ្វតតេ  លោកCharles Cheo ជាប្រធានក្រុមប្រឹក្សាភិបាល ហ្វតតេគ្រុប និង លោកយក់ ចំរើនប្ញទ្ធិ ជាប្រធានអគ្គនាយកប្រតិបត្តិ ហ្វតតេ គ្រុប ក្រុមហ៊ុនហ្វតតេសម្រេចបាន និងរក្សាបាននូវចំណែកទីផ្សារដែលធំជាងគេគឺមានប្រមាណ៤៥% (ចំពោះធានារ៉ាប់រងទូទៅ បើគិតពីចំនួនបុព្វលាភធានារ៉ាប់រងដុលសរុប) និង ៦០% (ចំពោះធានារ៉ាប់រងអាយុជីវិត បើគិតពីចំនួនអតិថិជន) នៅក្នុងប្រទេសកម្ពុជា ដើម្បីបន្ដពង្រឹងកេរ្តិ៍ឈ្មោះរបស់ខ្លួនឱ្យកាន់តែប្រសើរ ក្នុងនាមជាក្រុមហ៊ុនផ្តល់សេវាធានារ៉ាប់រងដែលអាចជឿទុកចិត្តបាន។ គណៈគ្រប់គ្រងទាំងអស់ បានដឹកនាំក្រុមហ៊ុន បង្កើតបានជាផលិតផលធានារ៉ាប់រងដែលអាចស្វែងរកបានលើទីផ្សារ ជាមួយនឹងតម្លៃសមរម្យ និងតម្រូវការជាក់ស្ដែងរបស់ប្រជាជន។ (លោក Charles Cheo ជាប្រធានក្រុមប្រឹក្សាភិបាល ហ្វតតេគ្រុប) ក្រុមហ៊ុនហ្វតតេ សូមថ្លែងអំណរគុណចំពោះនិយ័តករធានារ៉ាប់រង អតិថិជន ដៃគូអាជីវកម្ម និងអ្នកផ្គត់ផ្គង់របស់យើងចំពោះការគាំទ្រឥតងាករេ និងការណែនាំនានាដែលបានផ្តល់ឱ្យក្រុមហ៊ុន ហ្វតតេអស់រយៈពេល២៥ឆ្នាំ កន្លងមកនេះ។ ប្រសិនបើគ្មានការគាំទ្រ និងមតិកែលម្អរបស់អ្នកទាំងអស់គ្នាក្រុមហ៊ុន ហ្វតតេ ក៏មិនអាចសម្រេចសមិទ្ធផលជោគជ័យបានច្រើនយ៉ាងនេះដែរ។ ក្រុមហ៊ុនហ្វតតេ បានដាក់ចេញនូវបណ្ណសន្យារ៉ាប់រងលើកសិកម្មជូនចំពោះកសិករ។ ដោយមើលឃើញពីតួនាទីដ៏សំខាន់នៃវិស័យកសិកម្មក្នុងសេដ្ឋកិច្ចនៃប្រទេសកម្ពុជា និងភាពងាយរងគ្រោះផ្នែកហិរញ្ញវត្ថុរបស់កសិករ ក្រុមហ៊ុនហ្វតតេ បានពង្រីកសេវាធានារ៉ាប់រងកសិកម្មទៅដល់សហគមន៍ដែលត្រូវប្រឈមមុខនឹងការប្រែប្រួលអាកាសធាតុ។ ដើម្បីឱ្យដំណោះស្រាយតាមរយៈការផ្ដល់សេវាធានារ៉ាប់រង ជ្រាបចូលទៅដល់សហគមន៍បានកាន់តែទូលំទូលាយ ក្រុមហ៊ុនហ្វតតេ បានដាក់ដំណើរការសាកល្បងនូវបណ្ណសន្យារ៉ាប់រងដំណាំដោយផ្អែកលើសន្ទស្សន៍អាកាសធាតុ(WICI) នៅប្រទេសកម្ពុជា ក្នុងគោលបំណងការពារកសិករខ្នាតតូចពីការខាតបង់ដ៏ធ្ងន់ធ្ងរដែលបណ្តាលមកពីគ្រោះធម្មជាតិដូចជាគ្រោះរាំងស្ងួត ឬភ្លៀងខ្លាំងលើសកម្រិតជាដើម។ គំនិតផ្តួចផ្តើមនេះមានគោលបំណងការពារជីវភាពរស់នៅរបស់កសិករដែលងាយរងគ្រោះ និងការពារពួកគេពីផលប៉ះពាល់អវិជ្ជមានផ្នែកហិរញ្ញវត្ថុផងដែរ។ តាមរយៈការខិតខំប្រឹងប្រែងទាំងនេះ ក្រុមហ៊ុន ហ្វតតេ ត្រូវបានទទួលស្គាល់ដោយអាស៊ាន តាមរយៈពានរង្វាន់”Cambodia’s Best Inclusive Company” ក្នុង ឆ្នាំ២០២៣។ ដោយផ្អែកលើម៉ាកយីហោដ៏រឹងមាំ និងទំនុកចិត្តចំពោះក្រុមហ៊ុនហ្វតតេ ក្រុមហ៊ុន ហ្វតតេ ឡាយហ្វ៍ ទទួលបានចំណែកទីផ្សារ លេខ១ ស្មើនឹងចំណែកទីផ្សារ ៦០% (បើគិតពីចំនួនអតិថិជន) នៅក្នុងវិស័យធានារ៉ាប់រងអាយុជីវិតក្នុងប្រទេសកម្ពុជា។ យើងក៏ឈរនៅលេខរៀងទី១ ក្នុងការផ្តល់ដំណោះស្រាយធានារ៉ាប់រងអាយុជីវិតដល់បុគ្គលិកនៃវិស័យឯកជនផងដែរ។ នៅឆ្នាំ២០២៣ យើងបានទទួលពានរង្វាន់អន្តរជាតិសម្រាប់ក្រុមហ៊ុនធានារ៉ាប់រងអាយុជីវិតដែលរីកចម្រើនឆាប់រហ័សបំផុត និងជាអ្នកផ្តល់សេវាធានារ៉ាប់រងអាយុជីវិតប្រកបដោយភាពច្នៃប្រឌិតបំផុតពីស្ថាប័នហិរញ្ញវត្ថុអន្តរជាតិ។ លើសពីនេះទៅទៀត ចក្ខុវិស័យ និងយុទ្ធសាស្ត្ររបស់គណៈគ្រប់គ្រងនៃក្រុមហ៊ុនហ្វតតេ បានដើរតួយ៉ាងសំខាន់ក្នុងការចាប់យកឌីជីថលភាវូបនីយកម្ម និងផ្លាស់ប្ដូរទម្រង់អាជីវកម្មទៅកាន់អ្នកប្រើប្រាស់។ ផ្នត់គំនិតច្នៃប្រឌិត និងការយកចិត្តទុកដាក់ក្នុងការបន្តដំណើរជាក្រុមហ៊ុននាំមុខ មានសារៈសំខាន់ក្នុងការធានានូវសមត្ថភាពរបស់ក្រុមហ៊ុនក្នុងការការពារការប្រឈមមុខនឹងការវិវត្តនៃទីផ្សារ។ កិច្ចការនេះរួមមានការប្រើប្រាស់បច្ចេកវិទ្យាដែលល្អប្រសើរជាងមុនដើម្បីបង្កើនប្រសិទ្ធភាពការប្រើប្រាស់ និងការផ្ដល់សេវាជូនដល់អតិថិជន ក៏ដូចជាការអភិវឌ្ឍន៍គំរូអាជីវកម្មថ្មី ដើម្បីពង្រីកបន្ថែមទៅក្នុងទីផ្សារអ្នកប្រើប្រាស់។ ការខិតខំប្រឹងប្រែងពីសំណាក់គណៈគ្រប់គ្រងក្នុងការកែលម្អជាបន្ដបន្ទាប់បានធ្វើឱ្យការវាយតម្លៃនៃភាពរឹងមាំផ្នែកហិរញ្ញវត្ថុរបស់ ក្រុមហ៊ុនហ្វតតេ ដែលមានកម្រិតពិន្ទុ AA នាពេលថ្មីៗនេះបានកើនឡើងដល់ AA+ នៅថ្នាក់ជាតិដោយស្ថាប័នវាយតម្លៃឥណទានសកល (GCR) ដែលជាសម្ព័ន្ធជាមួយ Moody's ។ ការផ្លាស់ប្ដូរនេះបានឆ្លុះបញ្ចាំងពីជំហរទីផ្សារ និងភាពរឹងមាំផ្នែកហិរញ្ញវត្ថុរបស់ក្រុមហ៊ុនផងដែរ។ គណៈគ្រប់គ្រងព្រមទាំងបានផ្តួចផ្តើមកម្មវិធីបណ្តុះបណ្តាលយ៉ាងហ្មត់ចត់ ដោយធានាថាបុគ្គលិកទទួលបានចំណេះដឹងស្វែងយល់ពីការប្រែប្រួលនៃប្រព័ន្ធឌីជីថល និងគោលបំណងបណ្ដុះ និងរក្សាបុគ្គលិកដែលមានទេពកោសល្យរបស់ក្រុមហ៊ុនផ្ទាល់ ដែលបុគ្គលិកសមាជិកមួយចំនួនបានធ្វើការជាមួយក្រុមហ៊ុន ហ្វតតេ អស់រយៈពេលច្រើនជាងមួយទស្សវត្សមកហើយ។ លោក យក់ ចំរើនប្ញទ្ធិ ប្រធានអគ្គនាយកប្រតិបត្តិ ហ្វតតេ គ្រុប បានមានប្រសាសន៍ថា “ក្រុមហ៊ុន ហ្វតតេ  ពិតជាមានកិត្តិយសយ៉ាងខ្លាំងដែលបានទទួលពានរង្វាន់ Asian Management Excellence Awards និងពានរង្វាន់ Best General Insurance Award  ដោយសារតែការគ្រប់គ្រងដ៏ល្អបំផុត និងប្រកបដោយភាពបត់បែន រួមជាមួយនឹងការយកចិត្តទុកដាក់ និងការខិតខំព្យាយាមរបស់គណៈគ្រប់គ្រងរបស់យើងក្នុងការគិតគូរ និងចាត់ទុកអតិថិជនជាចំណុចស្នូលនៅក្នុងគ្រប់ភារកិច្ចទាំងអស់របស់យើង។ យើងខ្ញុំសូមថ្លែងអំណរគុណចំពោះអតិថិជនគ្រប់រូប ដែលបានចូលរួមជាផ្នែកដ៏សំខាន់មួយនៃភាពជោគជ័យរបស់ក្រុមហ៊ុន ហ្វតតេ សម្រាប់រយៈពេល២៥ឆ្នាំកន្លងមកនេះ។ ជាមួយនឹងរង្វាន់កិត្តិយស និងការទទួលស្គាល់ដ៏មានកិត្យានុភាពទាំងអស់នេះក្រុមហ៊ុន ហ្វតតេ នៅតែបន្ដប្តេជ្ញាចិត្តក្នុងការគាំទ្រ និងលើកស្ទួយសហគមន៍ ដោយធានាថាប្រជាជនគ្រប់គ្នាទទួលបានអារម្មណ៍សុវត្ថិភាព និងមានទំនុកចិត្តលើខ្លួនឯងក្នុងការប្រើប្រាស់ជីវិតប្រចាំថ្ងៃរបស់ខ្លួន។ (លោក យក់ ចំរើនប្ញទ្ធិ ប្រធានអគ្គនាយកប្រតិបត្តិ ហ្វតតេ គ្រុប) ក្នុងដំណើរឆ្ពោះទៅមុខបន្ដទៀតក្រុមហ៊ុន ហ្វតតេ មានក្តីរំភើបរីករាយ និងពោរពេញដោយសុទិដ្ឋិនិយម។ អនាគតរបស់យើងនឹងរីកចម្រើនគ្មានទីបញ្ចប់ ហើយយើងនឹងបន្តការសន្យារបស់យើង ដើម្បីរក្សាគុណតម្លៃដែលបានដឹកនាំក្រុមហ៊ុននេះចាប់តាំងពីការបង្កើតឡើងដំបូង។ រួមគ្នាជាមួយនិយ័តករធានារ៉ាប់រង ដៃគូអាជីវកម្ម និងអ្នកផ្គត់ផ្គង់របស់យើង ក្រុមហ៊ុនហ្វតតេ នឹងចូលរួមចំណែកធ្វើឱ្យអនាគតនៃវិស័យធានារ៉ាប់រងរបស់ប្រទេសកម្ពុជា និងនៅក្នុងតំបន់ ក្លាយជាវិស័យមួយដែលផ្តល់ជូននូវបទពិសោធន៍កាន់តែប្រសើរដល់អតិថិជន និងសហគមន៍របស់យើង។ ដើម្បីស្វែងយល់បន្ថែមពីក្រុមហ៊ុន Forte សូមចូលទៅកាន់ www.forteinsurance.com	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T07:19:21.396Z", "category": "PR", "views": 77, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
គ្រាន់តែមិនទាន់មាន! សញ្ញា៤យ៉ាងបញ្ជាក់ថា អ្នកមិនក្រីក្រទេ ទោះបីបច្ចុប្បន្នគ្មានលុយច្រើន	https://business-cambodia.com/articles/4-sign-of-real-wealthy-inner-life	យើងប្រហែលជាធ្លាប់ឮថា “លុយមិនអាចទិញសុភមង្គល” ប៉ុន្តែបើគិតឱ្យយល់តាមការស្រាវជ្រាវរបស់ស្ថាប័ននិយាយអំពីសុមាលភាពផ្លូវចិត្ត Hack Sprits បានឱ្យដឹងថា “សុភមង្គលអាចទាក់ទាញលុយ”។ទន្ទឹមនឹងនេះតាមការពិតនៃចិត្តវិទ្យាគេបានលើកឡើងថា បើមនុស្សណាមានសញ្ញា៤យ៉ាងនេះ អាចរាប់បានថាគេមិនក្រីក្រនោះទេ ទោះបីជាបច្ចុប្បន្នគេគ្មានលុយច្រើនក៏ដោយ។   ១. មានចំណេះដឹងនិងបទពិសោធន៍៖ ទ្រព្យសម្បត្តិពេលខ្លះគឺមិននៅក្នុងកាបូបរបស់អ្នកទេ ប៉ុន្តែវាកំពុងនៅក្នុងខួរក្បាលរបស់អ្នក។ ចំណេះដឹងនិងបទពិសោធន៍អាចជួយអ្នកឱ្យរកលុយបាន ជួយអ្នកឱ្យរស់នៅបានស្ងប់សុខ សម្លឹងឃើញពិភពលោកបានយ៉ាងទូលំទូលាយ ខណៈមនុស្សជាច្រើនគ្មានវាដូចអ្នកនោះទេ ដូច្នេះហើយប្រសិនបើអ្នកមានចំណេះដឹងនិងបទពិសោធន៍នោះ ចាត់ទុកថាមិនក្រីក្រនោះទេ។     ២. មានបណ្តេញទំនាក់ទំនងល្អ៖ ប្រសិនបើកំពុងមានបុគ្គលដែលស្រឡាញ់ គោរពនិងឱ្យតម្លៃអ្នកនោះ ជាសញ្ញាដែលអាចចាត់ទុកបានថា អ្នកជាអ្នកមានទ្រព្យជាងអ្វីដែលអ្នកបានគិតហើយ ពីព្រោះអ្នកកំពុងទទួលបានទំនាក់ទំនងដែលផ្តល់ការគាំទ្រផ្លូវចិត្ត ការបំផុសគំនិតឱ្យអ្នក និងជំរុញអ្នកឱ្យក្លាយជាបុគ្គលប្រសើរជាងមុន ខណៈមនុស្សមួយចំនួនមិនមានទ្រព្យសំណាងនេះដូចអ្នកទេ។ បណ្តេញទំនាក់ទំនងទាំងនោះរួមមាន ទំនាក់ទំនងក្រុមការងារ ទំនាក់ទំនងមិត្តភក្តិ ចៅហ្វាយល្អ គ្រួសារឬដៃគូជីវិតជាដើម។   ៣. មានពេលវិនិយោគលើខ្លួនឯង៖ ប្រសិនបើអ្នកជាមនុស្សម្នាក់ដែលឱ្យតម្លៃលើការរៀនសូត្រ បន្តស្វែងរកអ្វីដែលរីកចម្រើន មានឆន្ទៈក្នុងការវិនិយោគពេលវេលា នោះអាចរាប់បញ្ចូលបានថាអ្នកគឺជាអ្នកមាន ទោះបច្ចុប្បន្នអ្នកគ្មានលុយច្រើន។ ព្រោះពេលវេលាគឺជាធនធានដ៏មានតម្លៃបំផុតមួយដែលយើងរាល់គ្នាមាន ហើយបើពេលវេលាកន្លងផុតទៅយើងនឹងមិនអាចទាញត្រឡប់មកវិញបាន ដូច្នេះនៅពេលដែលអ្នកចំណាយពេលរៀនសូត្រ វាជាសញ្ញាបញ្ជាក់ថាអ្នកមិនក្រនោះទេនាពេលអនាគត។   ៤. មានបុគ្គលិកលក្ខណៈល្អ៖ មនុស្សជាច្រើនមានសមត្ថភាព មានទ្រព្យសម្បត្តិប៉ុន្តែបែរជាមិនមានបុគ្គលលក្ខណៈល្អនោះទេ ហើយពួកគេមិនអាចទទួលបានការគោរពនិងការទទួលស្គាល់ពិតប្រាកដពីអ្នកដទៃឡើយ។ ប៉ុន្តែប្រសិនបើអ្នកជាមនុស្សដែលមានអត្តចរិតលក្ខណៈល្អ ចេះជួយអ្នកដទៃ មានការដឹងគុណ ឧស្សាហ៍ព្យាយាម គឺចាត់ទុកថាអ្នកជាអ្នកមាន ព្រោះអ្នកអាចរីករាយ មានសេចក្តីសុខផ្លូវចិត្ត និងទទួលបានការគោរពពិតប្រាកដហើយមានសំណាងល្អ។   យ៉ាងណាមិញបើតាមចិត្តវិទ្យាក៏បានឱ្យដឹងដែរថាជាការពិតលុយអាចជាតម្រូវការដ៏ធំក្នុងជីវិត ប៉ុន្តែមនុស្សមិនគួរជាប់ជំពាក់ជាមួយវាខ្លាំងពេកនោះទេ មនុស្សគួរតែរីករាយជាមួយនឹងដំណើរជុំវិញខ្លួន ប្រឹងប្រែងធ្វើការងារ ដុសខាត់សមត្ថភាព បង្កើតតុល្យភាពជីវិត បង្កើនសុភមង្គលដើម្បីទាក់ទាញសំណាងនិងទ្រព្យសម្បត្តិចូលទៅក្នុងជីវិត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T05:04:49.593Z", "category": "ភាពជាអ្នកដឹកនាំ", "views": 2342, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហាងលក់សម្ភារសំណង់ LESSO by 168 Distributor បើកដំណើរការជាផ្លូវការ និងជាដៃគូសហការជាមួយទុយោម៉ាកល្បីមកពីចិន	https://business-cambodia.com/articles/lesso-by-168-distributor	ភ្នំពេញ៖ នៅថ្ងៃទី២៤ ខែកក្កដា ឆ្នាំ២០២៤ ហាងលក់សម្ភារសំណង់ LESSO by 168 Distributor បានរៀបចំពិធីសម្ភោធបើកដំណើរការជាផ្លូវការ អមជាមួយនឹងការប្រកាសជាដៃគូសហការចែកចាយទុយោម៉ាក LESSO ដែលជាផលិតផលរបស់ប្រទេសចិនស្ដង់ដារអន្ដរជាតិ។ ដោយនៅក្នុងកម្មវិធីដ៏អធិកអធមនេះមានការអញ្ជើញចូលរួមពីភ្ញៀវជាតិ និងអន្ដរជាតិជាច្រើនរូបផងដែរ។ ថ្លែងនៅក្នុងកម្មវិធីខាងលើ លោកស្រី ឆេង សោភ័ណ ដែលជាម្ចាស់ហាង LESSO by 168 Distributor បានមានប្រសាសន៍ថា ខ្ញុំពិតជាសប្បាយចិត្ដ និងអរគុណដល់ភ្ញៀវកិត្ដិយសទាំងអស់ដែលបានចំណាយពេលវេលាដ៏មានតម្លៃអញ្ជើញចូលរួមក្នុងកម្មវិធីសម្ពោធនាពេលនេះ។ ហើយខ្ញុំពិតជារំភើបនិងរីករាយសម្រាប់ការក្លាយជាដៃគូសហការជាមួយក្រុមហ៊ុនទុយោម៉ាក LESSO របស់ប្រទេសចិន ដែលជាក្រុមផលិតទុយោស្ដង់ដារអន្ដរជាតិ។ ខណៈបច្ចុប្បន្នក្រុមហ៊ុនបាននិងកំពុងបើករោងចក្រផលិតទុយោផ្ទាល់នៅក្នុងប្រទេសកម្ពុជាផងដែរ បន្ទាប់ពីមានការគាំទ្រច្រើនពីអ្នកប្រើប្រាស់នាពេលកន្លងមក។ ហើយការបើករោងចក្រក្នុងស្រុកនេះ នឹងធ្វើឲ្យប្រជាជនមានការងារធ្វើច្រើន ខណៈតម្លៃនៃទុយោក៏ធូរថ្លៃសម្រាប់អតិថិជនទិញយកទៅប្រើប្រាស់ផងដែរ ព្រោះជាធម្មតាផលិតផលដែលផលិតក្នុងស្រុកគឺមានតម្លៃធូរថ្លៃជាងផលិតផលដែលធ្វើការនាំចូល។ លោកស្រីបន្ដថា សម្រាប់ការសម្ពោធហាងថ្មី និងក្លាយជាដៃគូសហការជាមួយទុយោម៉ា LESSO នាពេលនេះ ខ្ញុំរំពឹងថានឹងទទួលបានការគាំទ្រពីសំណាក់អតិថិជនកាន់តែច្រើនជាងមុន។ ហើយខ្ញុំនឹងព្យាយាមផ្ដល់សេវាកម្ម គុណភាព ក៏ដូចជាទំនុកចិត្ដ និងតម្លៃល្អ ជូនដល់អតិថិជនទាំងអស់ ដើម្បីឆ្ពោះទៅរកភាពរីកចម្រើនជាមួយគ្នា។ សូមជម្រាបថា ផលិតផលទុយោម៉ាក LESSO មាន ២ ប្រភេទគឺពណ៌ស និងពណ៌ខៀវ។ ដោយក្នុងនោះទុយោពណ៌សជាស្ដង់ដាចិន និងទុយោពណ៌សជាស្ដង់ដាថៃ ខណៈមានគុណភាពល្អដូចគ្នា។ ចំពោះទុយោនេះវិញមានប្រភេទដូចជា៖ ទុយោ PVC, ទុយោUPVC, ទុយោទឹកក្តៅ-ត្រជាក់, ទុយោខ្សែភ្លើង, គ្រឿង Fitting, Electrical Conduit Pipe,Pvc Flexible និងឡូអង្កាញ់បង្ហូរទឹកផងដែរ។ ដូច្នេះសម្រាប់អតិថិជនដូចជា ម្ចាស់គម្រោងអគារ ម្ចាស់បុរី អ្នកម៉ៅការ ឬម្ចាស់ដេប៉ូគ្រឿងសំណង់ ដែលចង់បានទុយោម៉ាក LESSO អាចធ្វើការបញ្ជាទិញបាននៅការិយាល័យផ្នែកលក់របស់ LESSO by 168 Distributor ដែលមានទីតាំងនៅតាមបណ្ដោយផ្លូវឧកញ៉ា ម៉ុង ឬទ្ធី (ផ្លូវ១៩២៨) ស្ថិតក្នុងសង្កាត់គោឃ្លាង ខណ្ឌសែនសុខ រាជធានីភ្នំពេញ ឬទាក់ទងតាមលេខទូរស័ព្ទ៖ 089 35 85 85 (Telegram), 096 50 66 888, 088 50 66 168 ឬហ្វេសប៊ុកផេក LESSO by 168 Distributor៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T04:47:43.362Z", "category": "PR", "views": 395, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
CEO វ័យ៦៥ឆ្នាំម្នាក់ ជួយឲ្យបុគ្គលិ.កស្ទើរទាំងអស់ឲ្យក្លាយជាសេ.ដ្ឋី ដោយធ្វើរឿងធំ១នេះ	https://business-cambodia.com/articles/millionaire-employees	នាយកប្រតិបត្តិវ័យ៦៥ឆ្នាំ បានជួយឲ្យបុគ្គលិករបស់ខ្លួនយ៉ាងហោចណាស់ ៨៨% ក្លាយជាសេដ្ឋី បន្ទាប់ពីលក់ក្រុមហ៊ុនក្នុងតម្លៃ ៧០លានដុល្លារ។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន CNBC ចុះនាថ្ងៃទី២៤ ខែកក្កដា ឆ្នាំ២០២៤។   ត្រឡប់ទៅឆ្នាំ១៩៩៨ លោក Jay Chaudhry គឺជាសហគ្រិនដំបូងគេ ដែលបានលក់អាជីវកម្មដែលលោកនិងភរិយាបានបង្កើតឡើងឈ្មោះ Jyoti SecureIT ទៅឲ្យក្រុមហ៊ុន VeriSign នៅក្នុងកិច្ចព្រមព្រៀងទាំងអស់ សម្រាប់ការដួលរលំដ៏ធំ។   ជិតពីរឆ្នាំបន្ទាប់ពីកិច្ចព្រមព្រៀងបានបញ្ចប់ នៅពេលដែលតម្លៃភាគហ៊ុនរបស់ VeriSign កើនឡើង បុគ្គលិកជាង ៧០នាក់នៃ Jyoti SecureIT បានក្លាយជាសេដ្ឋី។ លោក Chaudhry បានលើកឡើងថា៖ «ពួកគេរំភើបស្ទើរឆ្គួត អ្នកខ្លះទិញរថយន្តថ្មី ឯខ្លះទៀតទិញផ្ទះថ្មីតែម្តង។ មានបុរសម្នាក់បានឈប់សម្រាកពីការងាររយៈពេល៦ខែ ដើម្បីធ្វើដំណើរជុំវិញប្រទេស។ ពួកគេអាចធ្វើអ្វីគ្រប់យ៉ាងដែលខ្លួនចង់ធ្វើ»។   នៅចន្លោះពេលនៃការទិញយក ក្នុងខែកុម្ភៈ ឆ្នាំ២០០០ ភាគហ៊ុនរបស់ VeriSign បានកើនឡើងជាង ២,៣០០% ដោយបិទនៅកម្រិតខ្ពស់តម្លៃ ២៥៣$ ក្នុង១ហ៊ុន។ បន្ទាប់ពីផ្ទុះខ្លាំង ភាគហ៊ុនរបស់ VeriSign បានបាត់បង់ប្រហែល ៧៥% នៃចំណុចខ្ពស់នោះនៅចុងឆ្នាំ២០០០ ដោយបានធ្លាក់ចុះដល់កម្រិតទាបជិត ៤ដុល្លារ ក្នុងឆ្នាំ២០០២។   លោក Chaudhry បានរំលឹកពីដំបូន្មានរបស់លោក Jim Bidzos ដែលជាប្រធានរបស់ក្រុមហ៊ុន VeriSign យ៉ាងដូច្នេះថា៖ «លក់ភាគហ៊ុនមួយចំនួនបន្តិចម្តងៗ តាមធម្មតា។ យុទ្ធសាស្ត្រនេះបានជួយឲ្យខ្ញុំទទួលបានអត្តប្រយោជន៍មួយចំនួនធំនៃភាគហ៊ុនកើនឡើងរបស់ VeriSign មុនពេលទីផ្សារធ្លាក់ចុះ»។   គួរជម្រាបផងដែរថា លោក Chaudhry បច្ចុប្បន្នគឺជាស្ថាបនិក និងជានាយកប្រតិបត្តិនៃ Zscaler ដែលជាក្រុមហ៊ុនសន្តិសុខតាមអ៊ីនធឺណិត មានតម្លៃប្រហែល ២៨ពាន់លានដុល្លារ គិតត្រឹមរសៀលថ្ងៃពុធនេះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T04:32:49.803Z", "category": "ភាពជាអ្នកដឹកនាំ", "views": 1043, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
Big Tech កាត់បុគ្គលិ.កជិតកន្លះលា.ននាក់ ខណៈការងា.រទាំង៥នេះ អាចនឹងជំនួសដោយ AI	https://business-cambodia.com/articles/big-tech-lay-off-emplyees	Big Tech ឬ Tech Giants ដែលជាក្រុមហ៊ុន IT ដ៏ធំបំផុតក្នុងពិភពលោក បានកាត់បន្ថយបុគ្គលិកជិតកន្លះលាននាក់ ដោយសារតែការចូលមកដល់នូវវត្តមានរបស់ AI (បញ្ញាសិប្បនិម្មិត)។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន Daily Signal ចុះនាថ្ងៃទី២៤ ខែកក្កដា ឆ្នាំ២០២៤។   ខាងក្រោមនេះគឺជាតួនាទីទាំង៥ ដែលប្រឈមហានិភ័យខ្ពស់បំផុត AI ដណ្ដើមការងារបើមិនខំអភិវឌ្ឍន៍ខ្លួន៖   ១/. គណនេយ្យករ៖ ការងាររបស់គណនេយ្យករត្រូវបានចងក្រងដោយច្បាប់ច្បាស់លាស់ និងអាចយល់បាន ដូច្នេះវាពុំមានភាពលំបាកទេក្នុងការបញ្ចូលទិន្នន័យទាំងនេះចូលក្នុងខួរក្បាល AI។ ជាក់ស្តែង ក្រុមហ៊ុនគណនេយ្យរួមទាំង Sage កំពុងប្រើប្រាស់បញ្ញាសិប្បនិម្មិតរួចហើយ ដើម្បីធ្វើស្វ័យប្រវត្តិកម្មដំណើរការរបស់ពួកគេ ហើយនៅពេលដែលក្បួនដោះស្រាយកាន់តែមានស្ថេរភាព និងគួរឱ្យទុកចិត្ត កិច្ចការដែលត្រូវការមនុស្សនឹងថយចុះ ហើយគ្រាន់តែត្រូវការអ្នកត្រួតពិនិត្យបន្ថែមពីលើការងាររបស់ AI ប៉ុណ្ណោះ។   ២/. អ្នករចនាក្រាហ្វិក៖ ម៉ូដែល AI បានបង្ហាញរួចជាស្រេចនូវឧបករណ៍សម្រាប់បង្កើតរូបភាពក្នុងរចនាប័ទ្មដ៏ធំទូលាយមួយ។ ការរចនាក្រាហ្វិច ដែលជាគោលការណ៍ជាក់លាក់នៃពណ៌ សមាសភាព និងការស្រមៃក្នុងកម្រិតទាប នឹងត្រូវដាក់បញ្ចូលក្នុង AI។ វាអាចបង្ហាញ ប្លង់សក្តានុពលរាប់សិបសម្រាប់ទស្សនាវដ្តី ផ្ទាំងប៉ាណូ ឬសម្ភារៈផ្សេងៗ។ ក្នុងនោះ ការស្រមើលស្រមៃអាចនឹងបាត់បង់ខ្លះ ប៉ុន្តែអតិថិជនភាគច្រើនមិនចង់បានការស្រមើលស្រមៃពីដំបូងឡើយ។   ៣/. អ្នកផលិតមាតិកា៖ AI ជួយជំរុញដល់ការបង្កើតនូវមាតិកានានាសម្រាប់អាជីវកម្មកាន់តែសម្បូរបែប មិនថាជាអត្ថបទ វីដេអូនានា ដែលចាំបាច់សម្រាប់ការផ្សព្វផ្សាយអាជីវកម្ម។ នៅពេលដែលកម្មវិធីទាំងនេះមានភាពប្រសើរឡើង ការសម្រេចចិត្តដោយធម្មជាតិតាមរយៈមនុស្សនឹងថយចុះ ហើយ AI នឹងកាន់តែមានភាពសុក្រិត។   ៤/. អ្នកផ្តល់សេវាអតិថិជន៖ នៅពេលដែលកម្មវិធីប្តូរអត្ថបទទៅការនិយាយកាន់តែជឿនលឿន គេរំពឹងថាបញ្ញាសិប្បនិម្មិតនឹងស្ថិតនៅចុងម្ខាងទៀតនៃខ្សែទូរស័ព្ទ។ AI មានភាពងាយស្រួលក្នុងការធ្វើកិច្ចការនេះជាងមជ្ឈមណ្ឌលហៅទូរស័ព្ទ ព្រោះវាអាចផ្តល់ព័ត៌មានរហ័ស ត្រឹមត្រូវ និងពុំមានអារម្មណ៍រកាំរកូសជាមួយដៃគូសន្ទនាម្ខាងទៀតឡើយ។   ៥/. អ្នកចងទិន្នន័យក្នុងធុរកិច្ច៖ ការយល់ដឹងអំពីលំហូរដ៏ច្របូកច្របល់នៃទីផ្សារហិរញ្ញវត្ថុគឺជាការងារដ៏លំបាកមួយ ដែលពាណិជ្ជករភាគហ៊ុនចេញពីសាលាធុរកិច្ចចំណាយពេលភាគច្រើនរបស់ខ្លួនដើម្បីធ្វើគំរូការព្យាករណ៍នៅក្នុង Excel និងធ្វើការគ្រប់គ្រងទិន្នន័យ។ ប៉ុន្តែការងារនេះនឹងជំនួសដោយ AI បាន ដោយធ្វើការប្រកបដោយប្រសិទ្ធភាពខ្ពស់ រួមទាំងកាត់បន្ថយលទ្ធភាពនៃកំហុសបានថែមទៀតផង។   គួរជម្រាបផងដែរ យោងតាមការសិក្សាថ្មីមួយរបស់ Layoffs.fyi បានរាយការណ៍ថា មានក្រុមហ៊ុនបច្ចេកវិទ្យាលំដាប់ពិភពលោកជាច្រើនដូចជា Microsoft, Apple, Facebook, Amazon, និង Cisco ជាដើម បានកំពុងសម្រុកបញ្ឈប់បុគ្គលិករាប់ម៉ឺននាក់ និងវិនិយោគលុយរាប់ពាន់លានដុល្លារទៅលើការអភិវឌ្ឍ AI ដោយរំពឹងថានឹងទទួលបានផលចំណេញទ្វេរដងនាថ្ងៃអនាគតដ៏ខ្លីខាងមុខ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T03:18:18.308Z", "category": "ភាពជាអ្នកដឹកនាំ", "views": 754, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារ អុឹមប៊ី (ខេមបូឌា) ម.ក ត្រូវបានទទួលស្គាល់ជាធនាគារផ្ដល់សេវាល្អបំផុតសម្រាប់ពានរង្វាន់ធនាគារបុគ្គលក្នុងស្រុក និងពានរង្វាន់ឆ្នើមលើបរិយាបន្នហិរញ្ញវត្ថុសម្រាប់សហគ្រាសធុនតូច និងមធ្យម ពីទស្សនាវដ្តី Asian Banking & Finance	https://business-cambodia.com/articles/mb-bank-cambodia-mcc-recognized-as-best-provider-for-local-individual-banking-award-and-outstanding-financial	នៅថ្ងៃ04 ខែកក្កដា ឆ្នាំ2024 ធនាគារ អុឹមប៊ី (ខេមបូឌា) ម.ក ដែលក្រុមហ៊ុនបុត្រសម្ព័ន្ធរបស់ MB Group ទទួលបានការទទួលស្គាល់ប្រកបដោយកិត្យានុភាពពីទស្សនារដ្តី Asian Banking & Finance អន្តរជាតិដ៏ល្បីល្បាញ ដោយក្នុងនោះ ធនាគារ អុឹមប៊ី ខេមបូឌា ពិតជាមានមោទនភាពដែលបានទទួលពាននូវរង្វាន់ដ៏ធំចំនួនពីរ រួមមាន “ពានរង្វាន់ឆ្នើមផ្នែកគំនិតផ្តួចផ្តើមលើបរិយាបន្នហិរញ្ញវត្ថុសម្រាប់សហគ្រាសធុនតូច និងមធ្យម ប្រចាំប្រទេសកម្ពុជា” និង “ពានរង្វាន់ធនាគារបុគ្គលកម្រិតមធ្យមក្នុងស្រុកប្រចាំប្រទេសកម្ពុជា”។ ពិធីប្រគល់ពានរង្វាន់ដែលបានរៀបចំឡើងនៅថ្ងៃទី04 ខែកក្កដា ឆ្នាំ2024 នាមជ្ឈមណ្ឌលតាំងពិព័រណ៍ និងសន្និបាត Marina Bay Sands គឺជាកម្មវិធីដ៏ធំអស្ចារ្យសម្រាប់បណ្ដាធនាគារ និងគ្រឹះស្ថានហិរញ្ញវត្ថុដែលលេចធ្លោ ពោលគឺជាកម្មវិធីផ្ដល់ការទទួលស្គាល់ចំពោះសមិទ្ធផលក្នុងការអនុវត្តការងារនវានុវត្តន៍ និងការផ្ដោតការយកចិត្តទុកដាក់លើអតិថិជន។ ព្រឹត្តិការណ៍ដ៏មានអត្ថន័យនេះ គឺជាកម្មវិធីដែលមានការអញ្ជើញចូលរួមពីសំណាក់ថ្នាក់ដឹកនាំធនាគារជាន់ខ្ពស់មកពីទូទាំងតំបន់អាស៊ីមកចូលរួម ហើយក៏ជាមហាព្រឹត្តិការណ៍ដែលត្រូវបានចាត់ទុកថាជាពិធីពិសារភោជនីយអាហារពេលល្ងាចដើម្បីសម្ដែងនូវការអបអរសាទរដល់ការប្រគល់ពានរង្វាន់ដ៏បំផុតធំមួយនៅក្នុងប្រវត្តិសាស្ត្រនៃពិធីប្រគល់ពានរង្វាន់ Asian Banking & Finance Awards ដែលមានវត្តមានភ្ញៀវកិត្តិយសចូលរួមប្រមាណជិត 400 នាក់។ កម្មវិធីក្នុងឆ្នាំនេះទទួលបាននូវចំនួនបេក្ខភាពចូលរួមខ្ពស់បំផុតចាប់តាំងពីពេលកម្មវិធីនេះបានចាប់បដិសន្ធិឡើង ដោយបានរំលេចនូវភាពសំខាន់ និងស្មារតីប្រកួតប្រជែងនៅក្នុងវិស័យធនាគារ និងហិរញ្ញវត្ថុនៅក្នុងតំបន់អាស៊ី។ អ្នកចូលរួមត្រូវឆ្លងកាត់ការវាយតម្លៃពីសំណាក់គណៈជ្រើសតាំងដ៏ល្បីល្បាញមកពីក្រុមហ៊ុន EY, Bain & Co., ក្រុមហ៊ុន Deloitte និងក្រុមហ៊ុន PwC ដើម្បីធានាឱ្យបាននូវដំណើរការជ្រើសរើសដ៏សុក្រឹត និងផ្ដល់ពានរង្វាន់ ជូនដល់គ្រឹះស្ថានដែលស័ក្តិសមជាងគេបំផុត។ ទស្សនារដ្តី Asian Banking & Finance (ABF) ដែលជាទស្សនាវដ្តីឈានមុខគេផ្ដោតលើវិស័យសេវាហិរញ្ញវត្ថុប្រកបដោយថាមវ័ន្តក្នុងតំបន់អាស៊ី មានដំណើរការវិភាគយ៉ាងស៊ីជម្រៅ សាវតារ និងរបាយការណ៍តាមវិស័យដែលពាក់ព័ន្ធនឹងវិស័យពាណិជ្ជកម្ម ធនាគារបុគ្គល និងវិស័យធនាគារ វិនិយោគនៅទូទាំងតំបន់អាស៊ី។ធនាគារ អុឹមប៊ី (ខេមបូឌា) ម.ក ពិតជាមានកិត្តិយសក្នុងការទទួលបាននូវពានរង្វាន់ដ៏អស្ចារ្យនេះ ដែលជាសក្ខីភាពបញ្ជាក់យ៉ាងច្បាស់អំពីដំណើរការដ៏វិសេសវិសាល និងការប្ដេជ្ញាចិត្តយ៉ាងមុតមាំ ចំពោះនវានុវត្តន៍ និងសេវាបម្រើអតិថិជនរបស់ធនាគារ ព្រមទាំងការប្ដេជ្ញាចិត្តជាប់ជាប្រចាំក្នុងការគាំទ្រដល់ធនាគារបុគ្គល និងអតិថិជនជាសហគ្រាសធុនតូច និងមធ្យម នូវផលិតផល និងសេវាច្នៃប្រឌិតថ្មីដែលមានគុណភាពខ្ពស់ ដូចជា កម្មវិធី MBCambodia My Bank App គណនីសន្សំមានកាលកំណត់ ឥណទានទិញផ្ទះ ឥណទានទិញរថយន្ទ ឥណទានផ្ទាល់ខ្លួន ឥណទានសម្រាប់សហគ្រាសធុនតូច និងមធ្យម ឥណទានសាជីវកម្ម ឥណទានវិបារូបន៍ លិខិតធានាហិរញ្ញវត្ថុពីធនាគារ ការផ្ទេរប្រាក់ ការអភិវឌ្ឍហិរញ្ញវត្ថុពាណិជ្ជកម្ម និងសហគមន៍ក្នុងប្រទេសកម្ពុជា។ ធនាគារ អុឹមប៊ី (ខេមបូឌា) ម.ក បានចាប់ផ្ដើមប្រតិបត្តិការរបស់ខ្លួននៅក្នុងប្រទេសកម្ពុជាក្នុងឆ្នាំ2011។ បន្ទាប់ពីធនាគារបើកប្រតិបត្តិការបានរយៈពេល 12 ឆ្នាំក្នុងនាមជាសាខារបស់ធនាគារ អុឹមប៊ី ដែលជាធនាគារឈានមុខគេមួយរបស់ប្រទេសវៀតណាម ធនាគារ អុឹមប៊ី ខេមបូឌា បានវិវឌ្ឍខ្លួនទៅជាធនាគារពាណិជ្ជឯករាជ្យមួយនៅក្នុងខែមករា ឆ្នាំ2023 ដោយមានការវិនិយោគទាំងស្រុងពីក្រុមហ៊ុន MB Group។ នៅឆ្នាំដំបូងក្នុងនាមជាធនាគារពាណិជ្ជ ធនាគារ អុឹមប៊ី (ខេមបូឌា) ម.ក សម្រេចបាននូវកំណើនដ៏គួរឱ្យកត់សម្គាល់ ដែលសបញ្ជាក់ឱ្យឃើញកាន់តែច្បាស់អំពីការប្ដេជ្ញាចិត្តរបស់ធនាគារចំពោះការអភិវឌ្ឍសេដ្ឋកិច្ចរបស់ប្រទេសកម្ពុជា។ ក្នុងឆ្នាំ2023 ទ្រព្យសកម្មរបស់ធនាគារ អុឹមប៊ី ខេមបូឌា បានកើនឡើងដល់ 71.4% ហើយប្រាក់បញ្ញើបានកើនឡើងដល់ 52.6% ការផ្ដល់ឥណទានមានចំនួនរហូតដល់ 133.9 លានដុល្លារអាមេរិក ពោលគឺ សម្រេចបាននូវកំណើន 73.4% ក្នុងការពង្រីកឥណទានរបស់ខ្លួន បើធៀបទៅនឹងឆ្នាំ2022ដោយ 60.4% ត្រូវបានចូលរួមចំណែកពីសេវាកម្មអតិថិជនជាបុគ្គល ហើយ 39.6% ទៀតគឺចូលរួមចំណែកពីសេវាអតិថិជនជាសាជីវកម្ម ខណៈពេលដែលធនាគាររក្សាបាននូវអនុបាត NPL ទាបរហូតដល់ 0.5។ ផលបត្រឥណទានរបស់ធនាគារ ដែលផ្ដោតជាចម្បងទៅលើផលិតផល និងឥណទានអាជីវកម្ម បានបង្ហាញអំពីការប្ដេជ្ញាចិត្តរបស់ខ្លួន ក្នុងការគាំទ្រដល់សហគ្រាសកម្ពុជា និងការជំរុញកំណើនសេដ្ឋកិច្ចនៅក្នុងប្រទេស។ នៅក្នុងត្រីមាសទី 1 ឆ្នាំ2024 ធនាគារបានបន្តការរីកចម្រើនរបស់ខ្លួន ដោយក្នុងនោះកំណើននៃការដាក់ប្រាក់បញ្ញើមានចំនួន 45.8% ទ្រព្យសកម្មសរុបបានកើនឡើង 25.6% ពីឆ្នាំមុន ហើយការផ្ដល់ឥណទានបានកើតឡើងរហូតដល់ 140.6 លានដុល្លារអាមេរិក។ ប្រសិនបើក្រឡេកមើលត្រីមាសទី 2 ឆ្នាំ2024 ធនាគារ អុឹមប៊ី ខេមបូឌា មានគោលបំណងវិវឌ្ឍខ្លួនទៅជាធនាគារដែលផ្ដល់ភាពងាយស្រួលបំផុត តាមរយៈការប្រើប្រាស់ប្រព័ន្ធបច្ចេកវិទ្យាឌីជីថលដ៏ទំនើប។ ធនាគារមានផែនការវិនិយោគដ៏ធំមួយទៅលើហេដ្ឋារចនាសម្ព័ន្ធបច្ចេកវិទ្យាព័ត៌មានវិទ្យា ដើម្បីផ្ដល់ជូនអតិថិជននូវបទពិសោធន៍ដ៏ល្អប្រសើរ និងពង្រីកប្រព័ន្ធ CRM សម្រាប់សេវាធនាគារស្វ័យប្រវត្តិ។ លើសពីនេះទៅទៀត ធនាគារនៅតែបន្តប្ដេជ្ញាចំពោះការអភិវឌ្ឍប្រកបដោយចីរភាព និងការចូលរួមនៅក្នុងសហគមន៍ ពោលគឺបន្តចូលរួមក្នុងសកម្មភាពសប្បុរសធម៌ និងគំនិតផ្ដួចផ្ដើមសង្គមដែលផ្ដោតលើការលើកកម្ពស់ជីវភាពរស់នៅរបស់ប្រជាជនកម្ពុជា។ លោក Nguyen Anh Khanh នាយកប្រតិបត្តិ ធនាគារ អុឹមប៊ី (ខេមបូឌា) ម.ក បានសម្តែងនូវអំណរគុណយ៉ាងជ្រាលជ្រៅចំពោះពានរង្វាន់នេះ ដោយបានបញ្ជាក់ថា “ការទទួលស្គាល់ដ៏មានមោទនភាពនេះ គឺជាសក្ខីភាពដែលបញ្ជាក់អំពីការខិតខំប្រឹងប្រែងបំពេញការងារ ការប្ដេជ្ញាចិត្ត និងកិច្ចសហការរបស់ក្រុមការងារធនាគារ អុឹមប៊ី (ខេមបូឌា) ម.ក ទាំងមូល។ យើងប្ដេជ្ញាចិត្តផ្ដល់នូវផលិតផល និងសេវាហិរញ្ញវត្ថុគុណភាពខ្ពស់ជូនដល់អតិថិជនបុគ្គល និងអតិថិជនជាសហគ្រាសធុនតូច និងមធ្យមរបស់យើង។ យើងសូមថ្លែងអំណរគុណយ៉ាងជ្រាលជ្រៅចំពោះអតិថិជន ដៃគូរសហការ និងបុគ្គលិក របស់យើង ចំពោះការបន្តគាំទ្រនិងជឿទុកចិត្តរបស់ពួកគេនាពេលកន្លងមក។ យើងប្ដេជ្ញាបន្តពង្រឹង ចំណងសេដ្ឋកិច្ច នយោបាយ និងសង្គមក្នុងប្រទេសកម្ពុជា ព្រមទាំងបន្តជំរុញចំណងសេដ្ឋកិច្ចទំនុកចិត្ត ការគាំទ្រ និងការជួយគ្នាទៅវិញទៅមកបន្ថែមទៀត”។ សម្រាប់ព័ត៌មានបន្ថែម សូមអញ្ជើញមកកាន់ ធនាគារ អុឹមប៊ី (ខេមបូឌា) ម.ក សាខាព្រះនរោត្តម សាខាអូឫស្សី ឬសាខាបឹងកេងកង ឬទំនាក់ទំនងតាមទូរសព្ទលេខ 023 96 86 86។ សូមចូលរួមតាមរយៈទំព័រ Facebook [MB Bank Cambodia PLC] (https://www.facebook.com/MBBankCambodiaPlc/)។ វែបសាយត៍៖ www.mbcambodia.com	{ "spider_name": "businesscambodia", "scrape_at": "2025-06-14_19:40:02", "date_created": "2024-07-25T02:11:10.523Z", "category": "PR", "views": 887, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ខ្សែរថភ្លើងដឹកអ្នកដំណើរ (ភ្នំពេញ-ប៉ោយប៉ែត) នឹងបើកឡើងវិញឆាប់ៗ ខណៈប្រើរថភ្លើងទិញមកពីជប៉ុន	https://business-cambodia.com/articles/royal-railway-cambodia-rrc	នៅព្រឹកថ្ងៃទី២៤ ខែកក្កដា ឆ្នាំ២០២៤ ក្រុមហ៊ុនរ៉ូយ៉ាល់រេលវេ (Royal Railway Cambodia-RRC)) បានដំណើរការបើកសាកល្បងខ្សែរថភ្លើង Kiha183-182 លើផ្លូវដែកទិសខាងជើង(ភ្នំពេញ-ប៉ោយប៉ែត) ចំនួន ៤ទូ នេះគឺ Kiha183-4559, Kiha182-7561, Kiha182-7552 និងKiha182-4558។ បើតាមការបញ្ជាក់ពីក្រសួងសាធារណការ និងដឹកជញ្ជូន ដំណើរការបើកសាកល្បងរថភ្លើងជប៉ុន លើផ្លូវភាគខាងជើង រហូតដល់ក្រុងប៉ោយប៉ែត ខេត្តបន្ទាយមានជ័យ (ព្រំដែនកម្ពុជា-ថៃ) នេះ គឺដើម្បីពិនិត្យមើលផ្លូវដែកសម្រាប់អ្នកដំណើរ និងជាសារប្រាប់ទៅដល់អ្នកដំណើរ ពីការដំណើរការឡើងវិញ ខ្សែរថភ្លើងសម្រាប់អ្នកដំណើរ (ភ្នំពេញ-ប៉ោយប៉ែត) បន្ទាប់ពីផ្អាកអស់រយៈពេលវែង ដើម្បីឱ្យក្រុមការងារបច្ចេកត្រួតពិនិត្យ និងសិក្សាលម្អិតរួមគ្នា លើដំណើរការកែប្រព័ន្ធជើងក្រោម ទ្វារចេញ-ចូល ម៉ាស៊ីនត្រជាក់ ច្រកទ្វារសុវត្ថិភាព សម្ភារៈបរិក្ខា និងការងារផ្សេងៗទៀត ដើម្បីប្រាកដថាមានសុវត្ថិភាពខ្ពស់ សម្រាប់ដឹកជញ្ជូនអ្នកដំណើរ មុននឹងសម្រេចដាក់ឱ្យដំណើរការជាផ្លូវការនាពេលឆាប់ៗដ៏ខ្លីខាងមុខនេះ។ គួរបញ្ជាក់ថា ខ្សែរថភ្លើងសម្រាប់អ្នកដំណើរផ្លូវដែកភាគខាងជើង (ភ្នំពេញ-ប៉ោយប៉ែត) បានផ្អាករយៈពេលវែង ចាប់ពីការរីករាលដាល នៃជំងឺកូវីដ-១៩មកម្លេះ ចំពោះការដឹកទំនិញ បានធ្វើឡើងជាប្រចាំ (៣ជើងក្នុងមួយសប្តាហ៍)៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T11:03:21.161Z", "category": "ព័ត៌មានថ្មីៗ", "views": 374, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គម្រោងអគារកម្ពស់ជាង ៥០០ ម៉ែត្រ និងជាង ៣០០ ម៉ែត្រនឹងលេចរូបរាងឡើងនៅទីតាំង ២ នេះ	https://business-cambodia.com/articles/two-tower	បច្ចុប្បន្នរាធានីភ្នំពេញ បានក្លាយជាទីតាំងសំខាន់នៅក្នុងការសាងសង់អគារពាណិជ្ជកម្ម និងខុនដូខ្ពស់ៗរបស់ក្រុមហ៊ុនក្នុងស្រុក និងក្រៅស្រុក។ ជាមួយគ្នានេះនាពេលខាងមុខ ក៏នឹងមានវត្ដមានអគារខ្ពស់ៗចំនួន ២ ទៀតដែលមួយមានកម្ពស់ជាង ៥០០ ម៉ែត្រ និងមួយទៀតជាង ៣០០ ម៉ែត្រ នឹងផុះឡើងនៅក្នុងរាជធានីភ្នំពេញដែលជាបេះដូងនៃព្រះរាជាណាចក្រកម្ពុជានេះផងដែរ។ ១. គម្រោងអគារ J Tower 3  គម្រោងអគារ J Tower 3 នេះមានកម្ពស់សរុប ៣២០ ម៉ែត្រ ដែលមាន ៧៧ ជាន់ ត្រូវបានបើកការដ្ឋានសាងសង់កាលពីចុងឆ្នាំ២០២៣ កន្លងទៅ។ អគារនេះមានទីតាំងស្ថិតនៅតំបន់បឹងកេងកង ១ ដែលជាតំបន់ដ៏មានសក្ដានុពលបំផុតមួយនៅក្នុងរាជធានីភ្នំពេញ។ តាមការបញ្ជាក់ពីម្ចាស់ក្រុមហ៊ុនសាងសង់ J Tower 3 សាងសង់ឡើងជាប្រភេទអគារខុនដូដ៏ប្រណិតមួយ ដោយមានរៀបចំដូចជា ភោជនីយដ្ឋាន ហាងកាហ្វេ កន្លែងអត់ប្រាណ ស្កាយបារ និងអាងហែលទឹកខ្ពស់ជាងគេលើលោក នៅលើជាន់ទី៧៧ នៃអគារផងដែរ។ តាមការគ្រោងទុកអគារនេះនឹងចំណាយសាងសង់រយៈពេល៥ឆ្នាំ ពោលគឺត្រូវបញ្ចប់នៅឆ្នាំ២០២៨ ខាងមុខ។ ២. គម្រោងអគារស្ថិតនៅកោះនរា យោងតាមការលើកឡើងរបស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាក្នុងពិធីសម្ពោធដាក់ឲ្យប្រើប្រាស់ស្ពានតភ្ជាប់កោះពេជ្រ និងកោះនរា កាលពីពេលកន្លងទៅបានឲ្យដឹងថា នៅពេលខាងមុខ នៅតំបន់កោះនរានឹងមានអគារកម្ពស់ ៥៥៥ ម៉ែត្រ នឹងលេចរូបរាងឡើង ហើយក៏ជាអគារដែលខ្ពស់ជាងគេក្នុងតំបន់ផងដែរ។ ថ្លែងនៅក្នុងកម្មវិធីនោះ សម្ដេចធិបតី បានមានប្រសាសន៍បញ្ជាក់យ៉ាងដូច្នេះថា «តាមខ្ញុំដឹងនៅទីនេះ(កោះនរា) គ្រោងធ្វើអគារមួយដែលខ្ពស់ជាងគេនៅក្នុងតំបន់ ដូចជាអគារ ៥៥៥ ម៉ែត្រ ដែលគ្រោងធ្វើនៅហ្នឹង ។ សង្ឃឹមថានឹងបានចេញជារូបរាងនៅទីនេះ មិនត្រឹមតែខ្ពស់នៅក្នុងកម្ពុជា គឺខ្ពស់នៅក្នុងតំបន់ថែមទៀត»៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T10:35:44.223Z", "category": "អចលនទ្រព្យ", "views": 1343, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ដំណឹង! ព្យុះទីហ្វុង ធ្វើឱ្យផ្លូវនានាក្នុងទីក្រុងម៉ានីលទៅជាទន្លេ បង្ខំមនុស្សរាប់ម៉ឺ.ននាក់ត្រូវជម្លៀសចេញ	https://business-cambodia.com/articles/huge-swathes-of-philippine-capital-news	នៅថ្ងៃទី២៤ ខែកក្កដានេះ តាមការចុះផ្សាយរបស់សារព័ត៌មាន The Straits Time បានឱ្យដឹងថាឥទ្ធិពលព្យុះទីហ្វុង ធ្វើភ្លៀងធ្លាក់មួយមេធំ បណ្តាលឱ្យមានទឹកជំនន់កើតឡើងក្នុងទីក្រុងម៉ានីល រដ្ឋធានីរបស់ប្រទេសហ្វីលីពីន ធ្វើឱ្យផ្លូវ ផ្ទះ សាលារៀន និងមន្ទីរពេទ្យត្រូវបានលិច ទឹកជំនន់ឡើងកម្ពស់ត្រឹមទ្រូង បង្ខំចិត្តឱ្យមនុស្សរាប់ម៉ឺននាក់ត្រូវជម្លៀសខ្លួនចេញ ទៅកាន់ទីសុវត្ថិភាពបណ្តោះអាសន្ន។ តាមរយៈរូបភាពដែលបានបង្ហោះនៅលើប្រព័ន្ធផ្សព្វផ្សាយ និងរបាយការណ៍នានា បានបង្ហាញពីទឹកជំនន់គ្របដណ្តប់លើផ្លូវសំខាន់ៗក្នុងទីក្រុង និងផ្លូវតូចៗនៅទូទាំងទីក្រុងម៉ានីល នៅតំបន់ជាយក្រុងជុំវិញ ឡានមួយចំនួនបានហូរតាមទឹក ទន្លេនិងព្រែកមួយចំនួនត្រូវបានគេរាយការណ៍ថាបានបាក់ច្រាំង ធ្វើឱ្យមនុស្ស៤នាក់បានស្លាប់។ ក្នុងនោះលោកស្រី Peachy de Leon មន្ត្រីគ្រោះមហន្តរាយនៅជាយក្រុងម៉ានីលបានប្រាប់ AFP ថា “តំបន់ជាច្រើនត្រូវបានជន់លិច ដូច្នេះយើងមានក្រុមអ្នកជួយសង្គ្រោះដាក់ពង្រាយពាសពេញទីក្រុងហើយមានមនុស្សច្រើនលើសលប់កំពុងសុំជំនួយ”។ យ៉ាងណាមិញប្រធានាធិបតីហ្វីលីពីនលោក Ferdinand Marcos Jr បានបញ្ជាឱ្យភ្នាក់ងារពាក់ព័ន្ធទាំងអស់ ផ្តល់ជំនួយភ្លាមៗដល់អ្នកដែលរងផលប៉ះពាល់ទាំងអស់ ហើយក្រសួងមហាផ្ទៃរបស់ហ្វីលីពីនក៏បានផ្តល់អនុសាសន៍ថា ទីក្រុង Manila ត្រូវបានដាក់នៅក្រោម "ស្ថានភាពនៃគ្រោះមហន្តរាយ" ខណៈអ្នកជំនាញអាកាសធាតុបានបញ្ជាក់ថាព្យុះនេះក៏កំពុងបក់សម្តៅទៅតៃវ៉ាន់ដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T10:19:38.799Z", "category": "ព័ត៌មានថ្មីៗ", "views": 365, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធំ ស៊ិតិច ហើយធូរ! រថយន្ត Chevrolet ស៊េរីឆ្នាំ𝟐𝟎𝟐𝟒 មួយម៉ូឌែលនេះ សន្សំសំចៃខ្ពស់ ខណៈតម្លៃនៅខ្មែរល្អខ្លាំង	https://business-cambodia.com/articles/chevrolet-trax-2024-chevrolet-trax-2024-chevrolet-trax-2024-	ជាដំណឹងដ៏រីករាយមួយសម្រាប់ប្រិយមិត្តដែលតែងនិយមគាំទ្ររថយន្តរបស់អាមេរិក និងបងប្អូនដែលកំពុងស្វែងរកឡានដែលមានកន្លែងអង្គុយធំទូលាយ ជួយសន្សំសំចៃខ្ពស់ ជាមួយតម្លៃធូរថ្លៃ ពេលនេះត្រូវម៉ាច់តែម្តង ខណៈរថយន្ត 𝘾𝙝𝙚𝙫𝙧𝙤𝙡𝙚𝙩 𝙏𝙧𝙖𝙭  សន្សំសំចៃខ្លាំង ដោយកម្រិតស៊ីសាំងត្រឹមតែ 5-6 L/100km តែប៉ុណ្ណោះ ដោយតម្លៃត្រឹមតែ ៣៧៥០០ដុល្លារ។ រថយន្តChevrolet Trax 2024 បានបំពាក់ជាមួយកម្លាំងម៉ាស៊ីនធំជាងមុន ដែលមិន ត្រឹមបើកបរស្ទុះលើដងផ្លូវទេ តែវាក៏ផ្តល់នូវផាសុកភាពសម្រាប់អ្នករួមដំណើរព្រោះកន្លែង អង្គុយខាងក្នុងមានភាពទូលាយ ប្រវែងតួខ្លួនរថយន្តវែង និងកម្ពស់ពីបាតក៍ខ្ពស់ធ្វើឲ្យការបើកបរលើផ្លូវដែលពិបាកមួយចំនួននៅតាមខេត្តកាន់តែងាយស្រួល។ ខាងក្រោមនេះជាលក្ខណៈសម្បតិ្តរបស់រថយន្ត Chevrolet Trax 2024។ ដោយក្នុងនោះរួមមានដូចជា៖ ស៊េរីរថយន្តនេះមាន២ម៉ូដែល គឺ RS និង LT ដែលម៉ូដែល RS មាន៥ពណ៍ និងម៉ូដែល LT មាន៦ពណ៍ សម្រាប់ជ្រើសរើស។ កុងទ័រឌីជីថលទំហំធំ ៨អ៊ុញ និងអេក្រង់កម្សាន្ដថាច់ស្ត្រីនទំហំ១១ម៉ិញ ងាយស្រួលមើល ម៉ាស៊ីន ១,២ លីត្រ ជំនួយដោយ Turbocharge កម្លាំង ១៣៧ សេះ និងកម្លាំងរមួល ២២០ ញ៉ូតុនម៉ែត្រ ប្រើប្រអប់លេខ ៦វគ្គ អូតូ ប្រព័ន្ធមើលកាមេរ៉ាខាងក្រោយ (Rear view Camera) ប្រព័ន្ធសាកថ្មទូរសព្ទដោយឥតខ្សែ (Wireless Smartphone Charging) ថាសកង់ទំហំ ១៨ អ៉ីញ បំពាក់មកជាមួយ Speaker 6គ្រាប់ ធ្វើឲ្យការស្តាប់ចម្រៀងកាន់តែពិរោះ Automatic emergency braking / ប្រព័ន្ធចាប់ហ្រ្វាំងស្វ័យប្រវត្តិពេលមានឧបសគ្គបន្ទាន់ Forward collision alert / ប្រព័ន្ធផ្តល់ដំណឹងពេលមានឧបសគ្គនៅផ្នែកខាងមុខ Front pedestrian braking / ប្រព័ន្ធចាប់ហ្រ្វាំងស្វ័យប្រវត្តិពេលមានថ្មើរជើងឆ្លងកាត់ Following distance indicator / ប្រព័ន្ធរក្សាគម្លាតសុវត្ថិភាពរថយន្ត Lane keeps assist with lane departure warning / ប្រព័ន្ធដាស់តឿនពេលរើចង្កូត ចេញពីគន្លងផ្លូវ និងរក្សារថយន្តក្នុងគន្លងផ្លូវសុវត្ថិភាព IntelliBeams auto high beams / ប្រព័ន្ធចង្កៀងគុជឆ្លាតវៃ ទម្លាក់ និងតម្លើងហ្វាកូដ ដោយស្វ័យប្រវត្តិ ប្រើប្រអប់លេខ6វគ្គអូតូ បង្វិលកង់ដោយប៉ុងមុខ ជំនួយដោយប្រព័ន្ធ Eco-Friendly Tech ដែលបង្កើនសន្ទុះ និងសន្សំសំចៃខ្លាំង កម្រិតស៊ីសាំងត្រឹមតែ 5-6 L/100km៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T09:59:28.911Z", "category": "កំពូលអ្នកលក់", "views": 1359, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កុំខឹងមេ! ហេតុផល៥នេះ ធ្វើឲបុគ្គលិ.ក ធ្វើកា.រយូរឆ្នាំហើយ មិនបានឡើងតំណែង	https://business-cambodia.com/articles/5-reason-why-long-trem-employee-not-get-promote	មិនថាអ្នកជាបុគ្គលិកមកធ្វើការលឿន ចេញយឺត ឬធ្វើការយូរខែឆ្នាំ មើលទៅឃើញថាស័ក្តិសមជាអ្នកដឹកនាំ ឬទទួលបានការតំឡើងឋានៈនៅកន្លែងធ្វើការនោះទេ ខណៈហេតុផលទាំង៥នេះហើយ ដែលអាចធ្វើឱ្យបុគ្គលិកដែលធ្វើការយូរឆ្នាំ មិនបានឡើងតំណែង ដោយកត្តានេះមិនមែនបណ្តាលមកពីមេអត់ចិត្តឬលម្អៀងមើលរំលងអ្នកទាំងស្រុងនោះឡើយ។ នេះបើយោងតាមការសិក្សាស្រាវជ្រាវពីទស្សនាវដ្តី Forbes ។    ហេតុផលទី១. មិនដើរចេញពីតំបន់សុខស្រួល៖ ការដែលមិនហ៊ានសាកល្បងប្រកួតឬដើរចេញពីរង្វង់សុខស្រួលក៏ជាហេតុផលមួយដែលធ្វើឱ្យបុគ្គលិកខ្លះធ្វើការយូរឆ្នាំហើយមិនបានឡើងតំណែង ព្រោះពួកគាត់បន្តធ្វើការងារដដែលៗក្នុងរយៈពេលយូរ ចំណាយពេលច្រើនក្នុងតួនាទីតែមួយ ជំនាញការងារនៅទ្រឹង មិនហ៊ានសាកល្បងការងារថ្មី ព្រោះខ្លាចពិបាក ខ្លាចគ្មានសមត្ថភាពធ្វើ និងមិនបានបន្តអភិវឌ្ឍន៍ខ្លួនលើជំនាញដែលក្រុមហ៊ុនត្រូវការ។   ហេតុផលទី២. ខ្វះការស្តែងចេញភាពជាអ្នកដឹកនាំ៖ ជាហេតុផលមួយដែលធ្វើឱ្យបុគ្គលិកខ្លះធ្វើការរាប់សិបឆ្នាំហើយមិនបានឡើងតំណែង ដូចអ្នកទើបតែមកក្រោយនោះ គឺអាចបណ្តាលមកពីបុគ្គលិកចាស់ខ្វះការស្តែងសកម្មភាពភាពជាអ្នកដឹកនាំ ឬគ្មានឈាមជាអ្នកដឹកនាំតែម្តង ទើបធ្វើឱ្យពួកគាត់មិនមែនជាជម្រើសស្ថិតនៅក្នុងបញ្ជីរបស់មេ ដើម្បីតំឡើងតំណែងឱ្យក្លាយជាអ្នកដឹកនាំ។   ហេតុផលទី៣. ខ្វះជំនាញគិតបែបស៊ីជម្រៅ៖ ការគិតបែបឡូជីក ឬគំនិតពិចារណាសមហេតុផល ជាជំនាញមួយដែលអ្នកដឹកនាំខ្វះមិនបាន ដូច្នេះប្រសិនបើបុគ្គលិកធ្វើការយូរឆ្នាំហើយមិនមានជំនាញនេះទេ ក៏ជាហេតុផលដែលធ្វើឱ្យពួកគាត់ពិបាកឡើងតំណែងផងដែរ ពីព្រោះជំនាញគិតស៊ីជម្រៅនេះនឹងធ្វើឱ្យអ្នកដឹកនាំអាចធ្វើការបែបឆ្លាតវៃនិងមានលទ្ធផលខ្ពស់ជូនក្រុមហ៊ុន។   ហេតុផលទី៤. មិនបើកចិត្តទទួលមតិ៖ អ្នកដឹកនាំគឺជាមនុស្សដែលអាចបើកចិត្តទទួលយកទាំងមតិស្របនិងមតិផ្ទុយ ពោលគឺទាំងវិជ្ជមាននិងអវិជ្ជមាន។ ដូច្នេះប្រសិនបើបុគ្គលិកខ្លះដែល មានអត្តចរិតឆាប់ខឹងច្រលោត ក្រអឺតក្រទមជាមនុស្សទឹកពេញកែវ ដោយមិនទទួលយកមតិកែលម្អចំពោះការងារពីអ្នកដទៃ ក៏ហេតុដែលធ្វើឱ្យបុគ្គលិកធ្វើការយូរឆ្នាំហើយមិនបានឡើងតំណែងដែរ។   ហេតុផលទី៥. មិនហ៊ានសុំចរចារត្រង់ៗ៖ មេពេលខ្លះក៏មិនមែនជាគ្រូទាយ រង់ចាំមើលបុគ្គលិកមអោនមុខឈ្ងោកប្រឹងប្រែងធ្វើការ ក៏ជាហេតុផលដែលធ្វើឱ្យបុគ្គលិកធ្វើការយូរឆ្នាំបាត់ឱកាសឡើងតំណែងដែរ ពីព្រោះពួកគាត់មិនក្លាហានបង្ហាញឆន្ទៈនិងការបេ្តជ្ញាចិត្ត ចំពោះតួនាទីនិងការងារដែលពួកគាត់ប៉ងធ្វើនោះឡើយ ហើយពេលខ្លះមេក៏អាចយល់ច្រឡំថាអ្នកគ្មានមហិច្ឆតាក្នុងការដឹកនាំនរណានោះដែរ ដោយសារតែការមិននិយាយបើកចំហឬការបង្ហើបឱ្យដឹងនេះឯង។   យ៉ាងណាមិញប្រសិនបើអ្នកនៅតែមានអារម្មណ៍ថា អាជីពការងាររបស់អ្នកនៅទ្រឹងមួយកន្លែង ធ្វើការយូរឆ្នាំហើយមិនរីកចម្រើន វាប្រហែលជាដល់ពេលហើយ ដែលអ្នកត្រូវប្តូរការងារសកម្មភាពការងារថ្មី ឬទៅធ្វើការនៅស្ថាប័នផ្សេងទៀត ខណៈការផ្លាស់ប្តូរគឺពិតជាមិនងាយស្រួលនោះទេ ប៉ុន្តែវាជាការស្វែងរកបរិយាកាសថ្មី ដែលអ្នកអាចរីកចម្រើនបានលឿន ព្រោះពេលខ្លះអ្នកអាចខំខុសកន្លែងក៏ថាបាន៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T09:49:50.994Z", "category": "ភាពជាអ្នកដឹកនាំ", "views": 1420, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អន្ទាក់៥ អាចទាញជើងមនុស្សឱ្យធ្លាក់ក្នុងបំណុល ខណៈអ្នកអាចកំពុងនៅក្បែរ អន្ទាក់ទាំងនោះ	https://business-cambodia.com/articles/money-traps-you-should-avoid	មនុស្សភាគច្រើនសុទ្ធតែមិនចង់ជាប់បំណុល ប៉ុន្តែដោយសារតែមនុស្សមានលក្ខខណ្ឌរស់នៅមិនដូចគ្នា ទើបធ្វើឱ្យមានអ្នកខ្លះគេចផុតពីបំណុល ឯអ្នកខ្លះទៀតមិនអាចចៀសផុត។ ពាក់ព័ន្ធទៅនឹងបញ្ហាបំណុលនេះ Business Cambodia សូមនាំអារម្មណ៍របស់មិត្តអ្នកអាន មកស្គាល់អន្ទាក់៥ យ៉ាង ដែលអាចទាញមនុស្សឱ្យធ្លាក់ក្នុងបំណុល។ ហើយសូមរំលឹកផងដែរថា លោកអ្នកអាចកំពុងតែឈរក្បែរ ឬស្ថិតក្នុងអន្ទាក់ទាំងនោះផងក៏មិនដឹង។ ១. ចែកមិនដាច់រវាងតម្រូវការនិងចំណង់ យើងអាចហៅវាបានថា អន្ទាក់ចំណាយ បើអ្នកចាយត្រូវលុយអ្នកនឹងកើន ប៉ុន្តែបើចាយខុសវិញគឺស្មើនឹងដើរចូលអន្ទាក់ហើយ។ មនុស្សចាយលុយខុសនៅពេលដែលគេបែងចែកមិនដាច់រវាង តម្រូវការ និងចំណង់ ពេលដែលច្រឡំថាចំណង់ជារបស់ចាំបាច់នោះលោកអ្នកនឹងឈានទៅរកការចាយលើចំណូល ខណៈដែលចំណាយលើសចំណូលនេះហើយដែលជាប្រភពធំនៃបំណុល។ ២. ខ្ចីលុយគេរកស៊ីលើរបរមិនមានចំណេះ វាមិនខុសទេប្រសិនបើអ្នកចង់ខ្ចីលុយគេមករកស៊ី ប៉ុន្តែវានឹងក្លាយទៅជាកំហុសដ៏ធ្ងន់ធ្ងរមួយ ប្រសិនបើរកស៊ីលើវិស័យដែលអ្នកមិនមានចំណេះដឹងទាល់តែសោះ។ មនុស្សមិនតិចឡើយដែលធ្លាក់ខ្លួនចូលក្នុងបំណុលយ៉ាងជ្រៅ ព្រោះតែឃើញគេរកស៊ីរបរមួយកាក់កប ក៏តាំងទៅខ្ចីលុយធនាគារមករកស៊ីរបរដូចគេទាំងដែលខ្លួនឯងគ្មានចំណេះដឹងខាងហ្នឹងសោះ ចុងក្រោយរកស៊ីខាតកប់ដើមលុយធនាគារក៏ជំពាក់ដោះស្ទើរមិនរួច។ ៣. ឥទ្ធិពលសង្គម ស្របពេលដែលសង្គមជាតិកាន់តែរីកចម្រើន សម្ភារៈប្រើប្រាស់ក៏កាន់តែទំនើប ហើយបណ្ដាញសង្គមដែលធ្លាប់ជាកន្លែងផ្សព្វផ្សាយព័ត៌មាន ក៏បានក្លាយជាឧបករណ៍សម្រាប់ឱ្យមនុស្សមួយចំនួនបង្ហាញពីជីវិតឡូយឆាយនិងស៊ីវីល័យរបស់ខ្លួនឯង។ ទង្វើបែបនេះវាបានទាញឱ្យមនុស្សចាប់ផ្ដើមធ្វើការប្រៀបធៀប និងឱ្យតម្លៃទៅលើសម្ភារៈនិយមក្រៅខ្លួន រហូតមានអ្នកខ្លះហ៊ានសូម្បីតែខ្ចីលុយអ្នកដទៃដើម្បីទិញរបស់ទំនើបផ្គាប់ភ្នែកសង្គម។ ៤. លង់នឹងការបង់រំលោះ បច្ចុប្បន្ននេះវិស័យហិរញ្ញវត្ថុកាន់តែមានភាពរីកចម្រើន ក្នុងនោះសេវាកម្ចីក៏ងាយស្រួល ហើយសេវាបង់រំលោះក៏មានច្រើន។ យើងសង្គេតឃើញថាឥឡូវនេះទិញរបស់អ្វីក៏មានបង់រំលោះដែរ ដូចជាតាំងពីរបស់តូចរហូតដល់របស់ធំ ដែលមានដូចជា ទូរស័ព្ទ កុំព្យូទ័រ ទូទឹកក ម៉ូតូ ឡាន ផ្ទះជាដើម។ ត្បិតតែការបង់រំលោះមានផលល្អសម្រាប់អ្នកដែលមានតម្រូវការចាំបាច់ ប៉ុន្តែវាបានក្លាយជាវិធីសាស្រ្តពង្វក់ដល់អ្នកដែលមានទម្លាប់ប្រើប្រាស់សម្ភារៈនិយមមួយចំនួន ឱ្យហ៊ានប្ដូរសេរីថ្មីៗ ទាំងដែលខ្លួនឯងគ្មានលុយ។ ដូច្នេះមុននឹងសម្រេចចិត្តប្រើសេវាបង់រំលោះ សូមគិតឱ្យច្បាស់សិនថា តើរបស់នោះពិតជាចាំបាច់សម្រាប់ជីវិតរបស់អ្នកណាស់មែនទេ? ៥. ចង់មានដោយមិនខំប្រឹង មនុស្សភាគច្រើនសុទ្ធតែប្រាថ្នាចង់បានភាពមានបាន ប៉ុន្តែមានមនុស្សមួយចំនួនចង់មានបានតែចង់បានដោយស្រួល មិនចង់ហត់នឿយ។ ហេតុនេះហើយទើបជាឱកាសសម្រាប់ជនបោកប្រាស់មួយចំនួន ចេញសកម្មភាពបោកបញ្ឆោតលុយកាក់ ដែលមានដូចជាការបបួលចូលទុនវិនិយោគ។ ពួកនោះចូលចិត្តនិយាយថា ដាក់តែលុយមកដល់ឆ្នាំចំណេញបានគុណនឹង២នៃលុយដែលដាក់ ឬដាក់តែលុយមកខ្ញុំអ្នករកស៊ីចំណេញចែកគ្នា។ អ្នកខ្លះជឿគេស្លុងហ៊ានសូម្បីតែខ្ចីលុយធនាគារយកទៅដាក់ជាមួយគេ ទាំងមិនបានពិចារណាឱ្យដិតដល់ទេថា គ្មានអ្វីដែលបានមកដោយងាយជាពិសេសលុយ។ ជាក់ស្ដែងការវិនិយោគមិនមែនគ្រាន់តែដាក់លុយចោលឡើយ វាទាមទារឱ្យយើងធ្វើការសិក្សាឱ្យបានហ្មត់ចត់ និងតាមដានជាប្រចាំ ទើបអាចរកឱកាសចំណេញច្រើន។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T09:47:39.272Z", "category": "ហិរញ្ញវត្ថុ", "views": 692, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធូរជាងព្រុសស៊េរីខ្លះទៀត! នេះជា BYD ស៊េរីឆ្នាំ ២០២៤ សាកម្តង រត់បានជាង៥០០Km ខណៈតម្លៃ១ម៉ឺន$ជាងនៅចិន	https://business-cambodia.com/articles/byd-yuan-plus-series-2024-	ជាដំណឹងដ៍រីករាយមួយសម្រាប់ប្រិយមិត្តដែលតែងតែស្រលាញ់រថយន្តអគ្គិសនី និងបងប្អូនដែលមានបំណងចង់ជាវនូវរថយន្តជាលក្ខណៈគ្រួសារ ជាមួយតម្លៃសមរម្យ ពេលនេះត្រូវប៉ាន់តែម្តង ខណៈហ៊ុនយក្សរចិន BYD បានបញ្ចេញម៉ូឌែលឡានថ្មី Yuan Plus Series 2024  ដោយដាក់លក់ក្នុងតម្លៃជាង១ម៉ឺនដុល្លារប៉ុណ្ណោះក្នុងទីផ្សារប្រទេសចិន ដោយសាកថ្មម្តង អាចរត់បានដល់ទៅ ជាង៥០០គីឡូម៉ែត្រ។ យោងតាមការចុះផ្សាយរបស់សារព័ត៌មាន CAR NEWS CHINA កាលពីពេលកន្លងទៅនេះបានឱ្យដឹងថា BYD Yuan Plus Series 2024 មានតម្លៃ១៦,៦៥០ដុល្លារ ពោលមានតម្លៃធូរជាងម៉ូដែលឆ្នាំ២០២៣ ដល់ទៅ ២ ២០០ដុល្លារ។ ចំពោះ ថាមពលថ្មវិញ រថយន្តមួយម៉ូដែលនេះ ក៏មិនធម្មតាដែរ ដោយសាកមួយពេញចំណាយពេលតែ៣០នាទី អាចរត់បាន៥១០គីឡូម៉ែត្រឯណោះ។ បើនិយាយអំពីអត្ថប្រយោជន៍ផ្នែកបរិស្ថានវិញ៖ រថយន្ត BYD Yuan Plus EV ផលិតការបំភាយសូន្យ ដែលធ្វើឱ្យវាក្លាយជាជម្រើសដែលមិនប៉ះពាល់ដល់បរិស្ថាន ដែលអាចជួយកាត់បន្ថយការបំពុលបរិយាកាស និងប្រយុទ្ធប្រឆាំងនឹងការប្រែប្រួលអាកាសធាតុ។ ស្របគ្នានេះដែរ Yuan Plus Series មានប្រវែងសរុប ៤,៤៥៥ mm ទទឹង ១,៨៧៥ mm កម្ពស់ ១,៦១៥ មម និង Wheelbase ២,៧២០ mm។ ហើយអ្វីដែលកាន់តែពិសេសនោះចំពោះសុវត្ថិភាពរថយន្ត BYD Yuan Plus EV វិញបានភ្ជាប់មកជាមួយនូវមុខងារសុវត្ថិភាពជាច្រើន រួមទាំងប្រព័ន្ធជំនួយអ្នកបើកបរកម្រិតខ្ពស់ ការព្រមានអំពីការចាកចេញផ្លូវ និងការត្រួតពិនិត្យកន្លែងងងឹតជាដើម។ តើបងប្អូនយល់យ៉ាងណាដែរ ចំពោះរថយន្ត BYD Yuan Plus Series 2024 មួយមូឌែលនេះ?	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T09:35:43.664Z", "category": "កំពូលអ្នកលក់", "views": 4404, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ពេលណាបានឆ្លង? ទិដ្ឋភាពគម្រោងសាងសង់ស្ពានព្រែកប្រា ខណៈការសាងសង់បានជាង៥ខែ	https://business-cambodia.com/articles/prek-bra-bridge	បន្ទាប់ពីបើកការដ្ឋានកាលពីកាលពីថ្ងៃទី១៩ ខែកុម្ភៈ ឆ្នាំ២០២៤ ស្ពានឆ្លងទន្លេបាសាក់ ចាក់អង្រែក្រោម-ព្រែកប្រា កំពុងសាងសង់យ៉ាងសកម្ម។ ជាក់ស្ដែងយោងតាមបណ្តាញសង្គមហ្វេសប៊ុករបស់លោក កើត ឆែ អភិបាលរងរាជធានីភ្នំពេញ នៅថ្ងៃ២៣ ខែកក្កដា ឆ្នាំ២០២៤ ក៏វានបានបង្ហាញពីទិដ្ឋភាពការដ្ឋានគម្រោងស្ថាបនាស្ពានឆ្លងទន្លេបាសាក់ ចាក់អង្រែក្រោម-ព្រែកប្រាផងដែរ។ ស្ពានឆ្លងទន្លេបាសាក់ ចាក់អង្រែក្រោម-ព្រែកប្រា មានប្រវែងសរុប ១.៦៥០ម៉ែត្រ (ប្រវែងស្ពាន ៨៤៥,៧០ម៉ែត្រ, ទទឹងផ្លូវ២៧ម៉ែត្រ,ផ្លូវតភ្ជាប់ក្បាលស្ពានប្រវែង ៨០៤,៣០ម៉ែត្រ, ទទឹងផ្លូវ ២៧ម៉ែត្រ) ត្រូវប្រើរយៈពេលសាងសង់ ៤២ខែ និងសាងសង់ដោយក្រុមហ៊ុន សំណង់សៀងហៃ និងមានក្រុមហ៊ុនក្វាងចូវវ៉ានអានជាទីប្រឹក្សាគម្រោង។ ផ្អែកតាមការគ្រោងទុក, ក្រោយពេលស្ពានត្រូវបានសាងសង់ និងដាក់ឱ្យដំណើរការរួច នឹងរួមចំណែកកាត់បន្ថយការកកស្ទះចរាចរណ៍ពីចំណុចស្ពានព្រះមុនីវង្សឆ្លងកាត់ទន្លេបាសាក់ ភ្ជាប់ផ្លូវជាតិលេខ១ នៅខណ្ឌច្បារអំពៅ និងពង្រឹងដល់ទំនាក់ទំនងសេដ្ឋកិច្ចសង្គម រវាងតំបន់ប៉ែកខាងត្បូងរាជធានីភ្នំពេញ, អាកាសយានដ្ឋានអន្តរជាតិតេជោក្រុងតាខ្មៅ ជាពិសេសធ្វើឱ្យប្រសើរឡើងដល់ប្រសិទ្ធភាពនៃការដឹកជញ្ជូន និងភស្តុភារកម្មនៅក្នុងតំបន់រាជធានីភ្នំពេញ។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T08:39:52.957Z", "category": "អចលនទ្រព្យ", "views": 392, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
ស្រ្តីវ័យខ្ទង់៣០ឆ្នាំដោះបំណុល១០ម៉ឺន$ ប្រាប់ពីជំហានធំៗ៣ដែលធ្វើឲ្យអ្នកសន្សំលុយបានកាន់តែច្រើន	https://business-cambodia.com/articles/three-steps-to-save-money-more-and-more	បើនិយាយពីរឿងលុយកាក់នេះ មនុស្សភាគច្រើនចេះរកលុយតែមិនចេះចាត់ចែងទុកដាក់លុយឲ្យមានប្រសិទ្ធភាព។ ហេតុនេះហើយទើបមនុស្សមួយចំនួនរកលុយបានមែនប៉ុន្ដែនៅតែជួបបញ្ហាលុយកាក់ដូចជាខ្វះខាតលុយនិងជំពាក់បំណុលគេជាដើម។ ទាក់ទងនឹងរឿងលុយកាក់នេះដែរ លោកស្រី Melissa-Jean Baptiste អ្នកនិពន្ធសៀវភៅដែលធ្លាប់ជំពាក់បំណុលកម្ចីសិក្សាប្រមាណ១០ម៉ឺនដុល្លារបានបង្ហើបពីជំហានធំៗចំនួន៣ដែលធ្វើឲ្យអ្នកកាន់តែសន្សំលុយបានច្រើន។ ១. បែងចែកកុងធនាគារដាក់លុយ  លោកស្រីបានលើកឡើងថាបើអ្នកចង់ចាប់ផ្ដើមផ្លាស់ប្ដូរទម្លាប់ចាយលុយរបស់អ្នកនោះអ្នកគួរតែមានកុងធនាគារចំនួន៣ដូចជា កុងសម្រាប់ចំណាយប្រចាំថ្ងៃ កុងសន្សំបម្រុងទុកពេលមានអាសន្ននិងកុងសន្សំសម្រាប់ទុកសម្រាប់ទិញរបស់អ្វីមួយនាពេលអនាគត។ លោកស្រីបានឲ្យដឹងថាការបែងចែកកុងបែបនេះធ្វើឲ្យអ្នកចាត់ចែងលុយមានប្រសិទ្ធភាភនិងសល់លុយកាន់តែច្រើន។ ២. ដកសន្សំមុនចំណាយ ត្រង់នេះលោកស្រីបានបញ្ជាក់ថាអ្នកគួរតែមានកុងសន្សំដោយស្វ័យប្រវត្តិដោយរាល់ពេលអ្នកទទួលបានប្រាក់ខែនោះលុយមួយផ្នែកនៃប្រាក់ខែនឹងត្រូវបានវេរចូលទៅកុងសន្សំដោយស្វ័យប្រវត្តិ។ ការរៀបចំកុងបែបនេះធ្វើឲ្យអ្នកអាចសន្សំរាល់ខែហើយដកសន្សំមុនចំណាយជានិច្ច។ ហើយជាលទ្ធផលធ្វើឲ្យអ្នកសល់លុយហើយលុយដែលសល់នេះអ្នកអាចទុកជាទុនរកស៊ីនិងវិនិយោគកសាងទ្រព្យសម្បត្តិបាន។ ៣. បង្កើនការសន្សំទៅតាមរយៈពេល នៅពេលដែលអ្នកបានរៀបចំកុងសន្សំដោយស្វ័យប្រវត្តិនិងអាចបង្កើតទម្លាប់សន្សំបានហើយនោះ អ្នកអាចចាប់ផ្ដើមបង្កើនការសន្សំបន្តិចម្ដងៗដែលធ្វើឲ្យអ្នកងាយនឹងសម្រេចគោលដៅដូចជាគោលដៅរកស៊ីឬវិនិយោគឬគោលដៅទិញផ្ទះជាដើម។ ការសន្សំគឺពិតជាសំខាន់ណាស់ព្រោះកាលណាអ្នកសន្សំលុយ អ្នកនឹងមានសុវត្ថិភាពផ្នែកហិរញ្ញវត្ថុពោលគឺពេលជួបបញ្ហាអីត្រូវការលុយដោះស្រាយ អ្នកតែងតែមានលុយនៅក្នុងដៃជានិច្ចដើម្បីដោះស្រាយ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T08:27:53.962Z", "category": "ហិរញ្ញវត្ថុ", "views": 558, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ វីង គាំទ្រសភាពាណិជ្ជកម្មកម្ពុជា ដើម្បីជំរុញកំណើនអាជីវកម្មក្នុងស្រុក	https://business-cambodia.com/articles/wing-bank-support-khmer-business	ធនាគារ វីង (ខេមបូឌា) ម.ក បានរួមសហការជាមួយសភាពាណិជ្ជកម្មកម្ពុជា ដើម្បីដំណើរការ កម្មវិធីចែករំលែកដើម្បីអាជីវកម្មរីកចម្រើន រដូវកាលទី៣។ ការចូលរួមគាំទ្រកម្មវិធីនេះ គឺមានគោលបំណងជួយទៅដល់អាជីវកម្មក្នុងស្រុក ក៏ដូចជាសហគ្រាសធុនតូច និងមធ្យម ដោយផ្តល់ឱកាសដល់ពួកគាត់ទទួលបានចំណេះដឹងអាជីវកម្មចាំបាច់នានា និងការកសាងបណ្តាញទំនាក់ទំនងផ្សេងៗ។ លោក ហាន ប៉េងក្វាង អគ្គនាយកធនាគារ វីង បានលើកឡើងថា៖ “ភាពជោគជ័យនៃអាជីវកម្មក្នុងស្រុកដើរតួយ៉ាងសំខាន់ក្នុងការរួមចំណែកអភិវឌ្ឍសេដ្ឋកិច្ចរបស់កម្ពុជា។ ធនាគារ វីង ពិតជាមានមោទកភាពក្នុងការចូលរួមគាំទ្រកម្មវិធីការចែករំលែកដើម្បីអាជីវកម្មរីកចម្រើន ដែលនឹងរួមចំណែកដ៏សំខាន់ដល់ការបង្កើតសហគមន៍អាជីវកម្មមួយដ៏រស់រវើក និងកាន់តែរឹងមាំ។”  កម្មវិធីចែករំលែកដើម្បីអាជីវកម្មរីកចម្រើន គឺជាវេទិកាមួយផ្តល់ឱកាសទៅដល់ម្ចាស់អាជីវកម្មដើម្បីស្វែងយល់កាន់តែស៊ីជម្រៅអំពីការធ្វើអាជីវកម្មប្រកបដោយចីរភាព ក៏ដូចជាចំណេះដឹងអំពីបច្ចុប្បន្នភាពនៃការវិវឌ្ឍបរិយាសអាជីវកម្មនៅក្នុងប្រទេសកម្ពុជាផងដែរ។ កម្មវិធីនេះត្រូវបានរៀបចំឡើងដើម្បីជួយសហគ្រិនអាចកំណត់ពីបញ្ហាប្រឈម ហើយជៀសវាងកំហុសឆ្គងផ្សេងៗ ជំរុញការបណ្តាក់ទុនឱ្យកាន់តែជោគជ័យ និងទទួលបានព័ត៌មានថ្មីៗពីរដ្ឋាភិបាល និងការផ្លាស់ប្តូរគោលនយោបាយផ្សេងៗ។ ឧកញ៉ា ងួន ម៉េងតិច អគ្គនាយកសភាពាណិជ្ជកម្មកម្ពុជា បានថ្លែងអំណរគុណចំពោះធនាគារ វីង ដែលបានផ្តល់ការគាំទ្រសម្រាប់ការដំណើរការកម្មវិធីនេះ។ លោកបានលើកឡើងថា៖ “យើងខ្ញុំសូមថ្លែងអំណរគុណយ៉ាងជ្រាលជ្រៅចំពោះធនាគារ វីង សម្រាប់ការគាំទ្រដ៏មានតម្លៃដែលជួយឱ្យដំណើរការកម្មវិធីនេះការប្រព្រឹត្តតទៅដោយរលូន។” ឧកញ៉ា ងួន ម៉េងតិច បានបន្តថា៖ “ការប្តេជ្ញាចិត្តឥតងាករេរបស់ធនាគារ វីង ក្នុងការរួមចំណែកជួយដល់ម្ចាស់អាជីវកម្ម ក៏ដូចជាសហគ្រាសធុនតូច និងមធ្យមនៅកម្ពុជា គឺជាកាយវិការដ៏គួរឱ្យស្ងើចសរសើរ”។ រដូវកាលទី៣នៃកម្មវិធីនេះត្រូវបានរៀបចំធ្វើឡើងនៅក្នុងខេត្តចំនួន៥ ហើយក្នុងនោះខេត្តកំពង់ធំ និងខេត្តព្រះសីហនុ បានប្រព្រឹត្តិទៅដោយជោគជ័យនៅក្នុងខែកក្កដា ដោយវគ្គនីមួយៗមានអ្នកចូលរួមជាង ១០០ នាក់។ កម្មវិធីនីមួយៗ មានការចែករំលែកពីប្រធានបទសំខាន់ៗ ដែលស្របទៅតាមតម្រូវការ និងចំណាប់អារម្មណ៍របស់អ្នកចូលរួមដែលជាម្ចាស់អាជីវកម្មនៅក្នុងខេត្តនីមួយៗផងដែរ។   ឆ្នាំ២០២៤នេះគឺជារដូវកាលទី៣ហើយ ដែលសភាពាណិជ្ជកម្មកម្ពុជា បានរៀបចំកម្មវិធីការចែករំលែកដើម្បីអាជីវកម្មរីកចម្រើននេះឡើង។ រដូវកាលទី១ ត្រូវបានរៀបចំធ្វើឡើងក្នុងឆ្នាំ២០២១ ដែលផ្តល់ឱ្យអ្នកចូលរួមទទួលបានការចែករំលែកចំណេះដឹងសំខាន់ៗ ដើម្បីរក្សាលំនឹងអាជីវកម្មក្នុងកំឡុងកូវីដ-១៩។ ចំណែករដូវកាលទី២ ត្រូវបានរៀបចំធ្វើឡើងនៅក្នុងឆ្នាំ២០២៣ ដោយផ្តោតលើការជំរុញប្រតិបត្តិការអាជីវកម្មនៅក្រោយស្ថានភាពកូវីដ-១៩។ ធនាគារ វីង បានក្លាយជាដៃគូដ៏សំខាន់របស់សភាពាណិជ្ជកម្មកម្ពុជាជាយូរមកហើយ ដោយតែងតែចូលរួមគាំទ្របេសកកម្មស្ថាប័ននេះ ដើម្បីជួយជ្រោមជ្រែងអាជីវកម្មនៅកម្ពុជា។ សកម្មភាពទាំងនោះរួមមាន៖ ការចូលរួមគាំទ្រកិច្ចប្រជុំកំពូលធុរកិច្ច និងវិនិយោគអាស៊ាន ឆ្នាំ២០២២, ការរៀបចំកម្មវិធីអាហារសាមគ្គីជាមួយសមាជិកសមាជិកាសភាពាណិជ្ជកម្មកម្ពុជា ក្រោមអធិបតីភាពសម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជា, កម្មវិធីទស្សនកិច្ចពាណិជ្ជកម្មទៅកាន់ខេត្តបាត់ដំបងដែលបានជួយដល់ផលិតផលក្នុងខេត្តនេះអាចឈានជើងចូលហាងលក់រាយ 7-ELEVEN និងការចូលរួមគាំទ្រកិច្ចប្រជុំកំពូលធុរកិច្ចអាស៊ាន-កម្ពុជា ២០២៤ ព្រមទាំងព្រឹត្តិការណ៍អន្តរជាតិផ្សេងៗទៀត។ ទិន្នន័យរាយការណ៍ដោយសារព័ត៌មានក្នុងស្រុកបានបង្ហាញថា  សហគ្រាសធុនតូច និងមធ្យមសមមូលនឹងប្រមាណ៩០% នៃក្រុមហ៊ុនទាំងអស់នៅកម្ពុជា ដែលផ្តល់ការងារប្រមាណ ៧០% នៃកម្លាំងពលកម្មសរុប និងចូលរួមក្នុងសេដ្ឋកិច្ចជាតិស្មើនឹង ៥៨% នៃផលិតផលក្នុងស្រុក។ តាមរយៈការជួយជ្រោមជ្រែងអាជីវកម្ម ក៏ដូចជាសហគ្រាសធុនតូច និងមធ្យមនៅកម្ពុជាជាមួយនឹងចំណេះដឹង និងធនធានចាំបាច់នានា ធនាគារ វីង និងសភាពាណិជ្ជកម្មកម្ពុជា នឹងជួយជំរុញការអភិវឌ្ឍសសហគមន៍អាជីវកម្មមួយកាន់តែរស់រវើក និងប្រកបដោយភាពធន់៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T08:21:34.209Z", "category": "PR", "views": 228, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ប្រើ ប.ស.ស ចំណេញ! សម្រាប់អ្នកចង់ធ្វើប័ណ្ណ ប.ស.ស មកដឹងពីតម្លៃនិងអត្ថប្រយោជន៍ធំៗដែលកូននឹងទទួលបាន	https://business-cambodia.com/articles/sor-sor	ការធ្វើប័ណ្ណបេឡាសន្តិសុខសង្គម (ប.ស.ស) បានផ្តល់ផលប្រយោជន៍ជាច្រើនសម្រាប់អ្នកប្រើប្រាស់ ក្នុងនោះសមាជិកនៃ (ប.ស.ស) នឹងទទួលបាននូវផលប្រយោជន៍ធំៗដូចជា សោធនជរាភាពនៅពេលចូលនិវត្តន៍ ឬសោធនទុព្វលភាពនៅពេលធ្លាក់ខ្លួនមានជំងឺឬគ្រោះថ្នាក់រហូតដល់បាត់បង់សមត្ថភាពការងារ ឬសោធនឧត្តរជីវីនៅពេលសោធនិកទទួលមរណភាព ការថែទាំសុខភាព ហានិភ័យការងារ និង និកម្មភាពការងារជាដើម។ ជាមួយគ្នានេះដែរ ការធ្វើប័ណ្ណ ប.ស.ស នេះគឺអាចធ្វើបានគ្រប់វ័យមិនថាក្មេងចាស់ ប្រុសស្រី សុទ្ធតែអាចធ្វើបាន ទោះជាបុគ្គលិកបម្រើការងារ ឬជាអ្នករកស៊ីលក់ដូរ មានអាជីវកម្មខ្លួនឯងក៏សុទ្ធតែអាចធ្វើបាន ហើយចំពោះលោកប៉ា អ្នកម៉ាក់ដែលចង់ធ្វើឱ្យកូនក៏អាចធ្វើបានដែរ ដោយបង់ត្រឹម ១៥៦០០រៀលប៉ុណ្ណោះនៅក្នុងមួយខែ។ លើសពីនេះទៅទៀត សម្រាប់កុមារ (អ្នកក្នុងបន្ទុកសមាជិក ប.ស.ស.) នឹងទទួលបានអត្ថប្រយោជន៍ជាច្រើនពេលក្លាយជាសមាជិក ប.ស.ស. ដែលរួមមាន៖ ១. ទទួលបានការព្យាបាល និងថែទាំវេជ្ជសាស្រ្តដោយឥតគិតថ្លៃនៅគ្រប់មន្ទីរពេទ្យដៃគូ ប.ស.ស. ទូទាំងប្រទេស ២. ទទួលបានប្រាក់វិភាជន៍បូជាសព (ក្នុងករណីមានជំងឺ ឬគ្រោះថ្នាក់រហូតដល់បាត់បង់ជីវិត) ចំពោះឯកសារវិញ ត្រូវភ្ជាប់មកដូចជា៖ សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត និង/ឬអត្តសញ្ញាណប័ណ្ណសញ្ជាតិខ្មែរ សៀវភៅគ្រួសារ ឬសៀវភៅស្នាក់នៅ។ ក្នុងករណីអ្នកក្នុងបន្ទុកមានចំនួនចាប់ពី ២នាក់ឡើង ដែលត្រូវបំពេញគ្រប់លក្ខខណ្ឌការស្នើសុំចុះបញ្ជី គឺតម្រូវឱ្យចុះបញ្ជីទាំងអស់។ សាមីខ្លួនអាចប្រកាសបង់ជាប្រចាំខែ ឬប្រចាំឆ្នាំក៏បានតាមការស្នើសុំពេលចុះបញ្ជីដំបូង។ គួរជម្រាបថា សម្រាប់ព័ត៌មានបន្ថែម សូមអញ្ជើញមកកាន់ទីស្នាក់ការ ប.ស.ស. ដែលនៅជិតលោកអ្នក ឬខលមកកាន់លេខ ១២៨៦ ឬ ១២៩៧៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T08:01:20.121Z", "category": "ព័ត៌មានថ្មីៗ", "views": 1610, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឃើញតូចចឹងទេ តែតម្លៃអត់ដូចមាឌទេ! តស់មកដឹងតម្លៃរថយន្ត MINI Cooper សេរីឆ្នាំ២០២៥ ១ម៉ូដែលតម្លៃកប់	https://business-cambodia.com/articles/2025-mini-countryman-cooper-s	សម្រាប់បងប្អូនដែលចូលចិត្តរថយន្តបែបខ្ជូតៗ ជាមួយគុណភាពល្អ ជិះរាប់ឆ្នាំមិនទៅណា ជាប់ធន់ល្អ បងប្អូនអាចសាកងាកមកមើលរថយន្ត MINI Cooper ស៊េរីថ្មីមួយម៉ូដែលនេះបាន ដែលមានមាឌតូចច្រឡឹង បែបខ្ជូតៗ ជាមួយរូបរាងស្អាត ខណៈតម្លៃជាង៧ម៉ឺនដុល្លារនៅខ្មែរ។ យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលថ្មីៗនេះបានឱ្យដឹងថា រថយន្តស៊េរីឆ្នាំ ២០២៤ MINI COUNTRYMAN COOPER S មានតម្លៃសរុបទាំងអស់ ៧៥,៥៨១ ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃជិត៨ម៉ឺនដុល្លារនេះត្រូវបានរួមបញ្ចូលនៅដូចជា៖ តម្លៃឡាន ៣៦,៨៨៩ ដុល្លារ តម្លៃពន្ធនាំចូល ៣៣,១៤៣ ដុល្លារ តម្លៃដឹកជញ្ជូន ១,៧៥០ ដុល្លារ តម្លៃឯកសារនៅខ្មែរ ៩០០ ដុល្លារ តម្លៃកាត់ឈ្មោះនៅអាមេរិក ៨៩៩ ដុល្លារ តម្លៃសេវាកម្មរបស់ក្រុមហ៊ុននៅកម្ពុជា ៥០០ ដុល្លារ តម្លៃសេវាកម្មរបស់ក្រុមហ៊ុននៅអាមេរិច ១,៥០០ ដុល្លារ តម្លៃសរុបទាំងអស់ ៧៥,៥៨១ ដុល្លារ គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia  ឬតាមរយៈលេខតេលេក្រាម 061 288 687 ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T07:40:58.479Z", "category": "កំពូលអ្នកលក់", "views": 1035, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
បុរសឈរពីក្រោយហ្គេម Hayday ប្រាប់ក្បួនធំ៣ ដឹកនាំមនុស្ស បង្កើតក្រុមហ៊ុនតម្លៃ៣ពា.ន់លា.ន$ ត្រឹម២ឆ្នាំ	https://business-cambodia.com/articles/ilkka-paananen-founder-hay-day	លោក Ilkka Paananen ស្ថាបនិកក្រុមហ៊ុន Supercell បង្កើតឡើងក្នុងឆ្នាំ២០១១ ខណៈនៅដើមឆ្នាំ២០១៣ កើនតម្លៃជាង៣ពាន់លានដុល្លារ ដោយចេញហ្គេមតែពីរប៉ុណ្ណោះគឺ Hay Day និង Clash of Clans។ យោងតាមការចេញផ្សាយរបស់គេហទំព័រ Wired ហ្គេមទាំងពីរនេះផ្ទុះការគាំទ្រខ្លាំង និងឈរលើកំពូលតារាកម្មវិធីទូទាំងពិភពលោក ឈានដល់ចំណាត់ថ្នាក់ខ្ពស់ក្នុងប្រទេសចំនួន១០២ រួមទាំងកម្ពុជាយើងផងដែរ។   ក្នុងដំណើរនៃការពង្រីកវិសាលភាព លោក Ilkka Paananen ផ្តោតលើធនធានមនុស្សខ្លាំងបំផុត ដោយលោកបានធ្វើរឿងធំៗ៣នេះទៅលើបុគ្គលិកខ្លួន៖   ១/. អបអរសាទរការបរាជ័យ៖ អ្នកត្រូវតែលុបបំបាត់ការភ័យខ្លាចនៃភាពបរាជ័យ។ លោកបានលើកឡើងថា៖ «ប្រសិនបើហ្គេមខុស យើងជប់លៀងសម្រាប់អ្នកអភិវឌ្ឍន៍របស់យើង ហើយផ្តល់ឱ្យពួកគេនូវស្រាសំប៉ាញដើម្បីអបអរអ្វីដែលពួកគេបានរៀន។ ក្នុងនាមក្រុមហ៊ុនមួយ ពួកយើងបរាជ័យច្រើនជាងយើងជោគជ័យ»។ អ្នកត្រូវប្រថុយប្រថានដើម្បីជោគជ័យ ហើយបើចង់ដើរទៅមុខបន្តទៀតបានអ្នកត្រូវតែដកការភ័យខ្លាចចេញ។   ២/. ក្រុមការងារតិចតែមានគុណភាព៖ ដំបូងហ្គេម Clash of Clans និង Hay Day ត្រូវបានបង្កើតឡើងដោយអ្នកអភិវឌ្ឍន៍តែប្រាំនាក់ប៉ុណ្ណោះក្នុងមួយក្រុម។ Paananen ពន្យល់ថា៖ «សូម្បីតែឥឡូវនេះទោះបីហ្គេមរបស់យើងកំពុងវាយលុកជាសកល តែហ្គេមនីមួយៗមានក្រុមមិនធំជាង១៥នាក់ទេ»។ លោកបានបន្ថែមទៀតថា៖ «យើងឱ្យតម្លៃលើល្បឿននៃក្រុមតូចៗ និងរក្សាអ្វីៗឱ្យសាមញ្ញ។ បុគ្គលិករបស់យើងមិនត្រូវការច្បាប់ឬក្រឹតក្រមនៃការដំណើរការ ឬច្បាប់នៃការគ្រប់គ្រងពីលើនោះទេ»។   ៣/. ផ្តល់សេរីភាពដល់បុគ្គលិក៖ Paananen បាននិយាយថា៖ «យើងមិនតាមដានបុគ្គលិកទេ ហើយយើងមានភាពបត់បែនក្នុងលក្ខខណ្ឌនៃម៉ោងការងារ យើងជឿជាក់លើពួកគេ។ ច្បាប់មួយគឺ ធ្វើអ្វីដែលល្អបំផុតសម្រាប់ក្រុមរបស់អ្នក និងហ្គេម»។ លោកផ្តល់សេរីភាពដល់បុគ្គលិកគ្រប់រូប និងមិនរឹតបន្តឹងម៉ោងការងារឡើយ អ្វីដែលសំខាន់គឺលទ្ធផលប្រកបដោយផលិតភាព និងអាចឲ្យពួកគេរីករាយនូវអ្វីដែលខ្លួនធ្វើ។   គួរជម្រាបផងដែរថា លោក Ilkka Paananen ស្ថាបនិកក្រុមហ៊ុនហ្គេម Hay Day និង Clash of Clans កើតនៅថ្ងៃទី១៦ ខែមិថុនា ឆ្នាំ១៩៧៨ លើទឹកដីប្រទេសហ្វាំងឡង់។ គិតមកទល់នឹងបច្ចុប្បន្នលោកមានទ្រព្យសម្បត្តិប្រមាណ ១.៥ពាន់លានដុល្លារ ចេញផ្សាយដោយ Networth Mirror និងពុំទាន់មានភរិយានៅឡើយទេ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T06:39:13.621Z", "category": "ភាពជាអ្នកដឹកនាំ", "views": 430, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនធ្លាប់មានពីមុនមក! ព្រោះតែបញ្ហាធំៗ២នេះ បានធ្វើឱ្យក្រុមហ៊ុនក្ស័យធននៅជប៉ុនកើនឡើងខ្លាំង	https://business-cambodia.com/articles/company-japan-closed	មិនធ្លាប់មានពីមុនមក ចំនួនក្រុមហ៊ុននៅជប៉ុនដែលបានក្ស័យធនមានការកើនឡើងខ្លាំងនៅឆ្នាំនេះ ដោយសារក្រុមហ៊ុនភាគច្រើនជួបនៅបញ្ហាកង្វះកម្លាំងពលកម្មនិងការធ្លាក់ចុះនៃការគាំទ្រផ្នែកហិរញ្ញវត្ថុ។ នេះបើយោងតាមការចុះផ្សាយដោយសារព័ត៌មាន Japan Time។   ប្រភពដដែលបានបន្តឱ្យដឹងថា នៅក្នុងឆមាសទី១នៃឆ្នាំ២០២៤ នេះ ចំនួនក្រុមហ៊ុនដែលបានក្ស័យធននៅជប៉ុនបានកើនឡើងប្រមាណ ២២% ពីមួយឆ្នាំទៅមួយឆ្នាំដែលជាចំនួនខ្ពស់បំផុតចាប់ពីឆ្នាំ ២០១៤ មកម្លេះ។ ហើយប្រសិនបើស្ថានការណ៍មិនប្រសើរឡើងទេ ក្រុមហ៊ុននៅជប៉ុនប្រមាណ ១ម៉ឺនក្រុមហ៊ុនអាចនឹងក្ស័យធននៅចុងឆ្នាំនេះ។ នៅក្នុងនោះដែរ បើតាមការស្រាវជ្រាវរបស់ក្រុមហ៊ុន Teikoku Databank ក៏បានឱ្យដឹងបន្ថែមទៀតថា “ក្រុមហ៊ុនមួយចំនួនបានទទួលរងការធ្លាក់ចុះនៃប្រាក់ចំណេញ ហើយការគ្រប់គ្រងលំហូរសាច់ប្រាក់កាន់តែលំបាក ដូចនេះពួកគេកំពុងតែប្រឈមមុខនឹងសម្ពាធក្នុងការដំឡើងប្រាក់ឈ្នួល" ផងដែរ។ ហើយកម្មករជាច្រើននៅក្រុមហ៊ុនដែលទទួលបានប្រាក់ចំណេញទាប និងប្រាក់ឈ្នួលទាប ទំនងជាស្វែងរកការងារថ្មីជាមួយនឹងប្រាក់ឈ្នួលខ្ពស់ ជាហេតុនាំឱ្យក្រុមហ៊ុនតូចៗមួយចំនួនកាន់តែជួបការលំបាកបន្ថែមទៀត។ លើសពីនេះទៅទៀត ធនាគារកណ្តាលជប៉ុនត្រូវបានគេព្យាករណ៍ថានឹងដំឡើងអត្រាការប្រាក់ក្នុងពេលឆាប់ៗនេះ ដូច្នេះស្ថានភាពទំនងជានឹងនៅតែតានតឹងសម្រាប់ក្រុមហ៊ុនតូចៗ។ លោក Fujii បាននិយាយថា ការកើនឡើងអត្រាការប្រាក់នឹងជាកត្តាអវិជ្ជមានដ៏សំខាន់មួយ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T05:06:13.501Z", "category": "ចាប់ផ្តើមអាជីវកម្ម", "views": 481, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ការសិក្សា៖ មនុស្សសម័យថ្មី ស្រ្តេសខ្លាំង និងងាយបា.ក់ទឹកចិត្ត បណ្តាលមកពីកត្តាធំៗ២នេះ	https://business-cambodia.com/articles/people-today-are-stressed	ការសិក្សាថ្មីបានបង្ហាញថា មនុស្សមានអាយុចន្លោះពី ១៨ឆ្នាំ-២៥ឆ្នាំ ងាយជួបប្រទះបញ្ហាផ្លូវចិត្តខ្លាំងបំផុត ជាពិសេសក្រុមស្រ្តីវ័យក្មេង។ នេះបើយោងតាមកាចុះផ្សាយរបស់ទីភ្នាក់ងារសារព័ត៌មាន CNBC ចុះនាថ្ងៃទី២៣ ខែកក្កដា ឆ្នាំ២០២៤។   សាស្ត្រាចារ្យចិត្តសាស្រ្ត Wimsatt Childs នៅសាលាវេជ្ជសាស្ត្រ Yale បានលើកឡើងថា៖ «របស់ដែលធ្វើឲ្យប៉ះទង្គិចផ្លូវចិត្តមនុស្សសម័យឥឡូវខ្លាំង គឺរូបភាពក្នុងបណ្តាញសង្គម»។ អ្នកស្រីបានបន្តទៀតថា៖ «រឿងធំមួយទៀត គឺសម្ពាធសង្គម។ មនុស្សជាច្រើនអង្គុយមួយកន្លែងបារម្ភថា តើខ្លួនអាចទទួលបានការអប់រំខ្ពស់ដោយរបៀបណា? តើនឹងមានលទ្ធភាពទិញអ្វីដែលខ្លួនចង់បានដោយរបៀបណា? តើអាចមានផ្ទះផ្ទាល់ខ្លួនដោយរបៀបណា? ជាដើម»។   យ៉ាងណាមិញ ក្រៅពីកត្តាធំៗទាំង២ខាងលើ ជំងឺបាក់ចិត្តអាចកើតឡើងតាមទម្រង់មានច្រើនរូបភាពទៅតាមស្ថានភាពជាក់ស្តែងដែលអ្នកជំងឺជួបប្រទះដូចជា បញ្ហាគ្រួសារ បញ្ហាជីវិត វិបត្តិហិរញ្ញវត្ថុ សង្គម ឬជំងឺប្រចាំកាយជាដើម រួមទាំងកត្តាមជ្ឈដ្ឋានខាងក្រៅក៏ជាផ្នែកមួយនាំឲ្យកើតមានជំងឺផ្លូវចិត្តផងដែរ។   គួរជម្រាបថា ជំងឺនេះពិតជាកាចសាហាវណាស់ វាមានសមត្ថភាពអាចសម្លាប់មនុស្សដោយគ្មានឈាម។ ហើយដើម្បីអាចបង្ការជំងឺនេះមិនឲ្យកើតឡើងបាន វាតម្រូវឲ្យអ្នកចេះគ្រប់គ្រងអារម្មណ៍របស់ខ្លួនឯងឲ្យមានសណ្តាប់ធ្នាប់ និងចេះអប់រំចិត្តឲ្យបានត្រឹមត្រូវ។ ក្នុងករណីប្រសិនបើមានជំងឺនេះកើតឡើងហើយ អ្នកត្រូវប្រញាប់ទៅព្យាបាល និងពិគ្រោះយោបល់ជាមួយអ្នកជំនាញ ចៀសវាងការធ្លាក់ទៅក្នុងស្ថានភាពកាន់តែធ្ងន់ធ្ងរទៅៗ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T04:48:41.148Z", "category": "ភាពជាអ្នកដឹកនាំ", "views": 4819, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
លាហើយ រឿងទិញឡានខុស! នេះជាក្រុមហ៊ុន ដំបូងគេនៅខ្មែរ ត្រួតពិនិត្យ និងវាយតម្លៃឡានមួយចប់	https://business-cambodia.com/articles/de-grand-appraisal	ពេលនិយាយដល់ការទិញរថយន្តមួយទឹក ជាពិសេសរថយន្ត Prius អ្វីដែលអ្នកទិញខ្វល់ចិត្តខ្លាំងជាងគេនោះគឺ ខ្លួនមិនមានជំនាញចេះមើលរថយន្ត ខូចត្រង់ណាក៏មិនដឹង តម្លៃទីផ្សារប៉ុន្មានក៏មិនច្បាស់។បើក្នុងករណីយកជាងទៅជួយមើល បារម្ភថាជាងមិនមានភាពស្មោះត្រង់ ឬគ្មានជំនាញច្បាស់លាស់ដែលអាចទុកចិត្តបាន ពោលព្រួយមួយចប់ ខ្លាចអស់លុយហើយ ប៉ះឡានខុសថែមទៀត ល្អៗតែលើមាត់ជាង ដល់ពេលយកឡានមកប្រើ អស់តែលុយមើលជំងឺ។ ទាក់ទងជាមួយបញ្ហានេះ ប្រិយមិត្តឈប់ឈឺក្បាលទៀតទៅ ខណៈថ្ងៃនេះ Business Cambodia  សូមណែនាំក្រុមហ៊ុនដំបូងគេនៅខ្មែរ ជួយត្រួតពិនិត្យ និងវាយតម្លៃរថយន្ត មួយចប់ ខណៈតម្លៃសេវាកម្មមិនដល់១០០ ដុល្លារ។ ក្រុមហ៊ុន DeGrand Appraisal គឺជាក្រុមហ៊ុន លក់សេវាកម្មវាយតម្លៃរថយន្តឈានមុខគេនៅកម្ពុជា ដែលជួយដោះស្រាយបញ្ហាអ្នកមានបំណងចង់ទិញរថយន្តមួយទឹកតែខ្លាចប៉ះឡានឈឺច្រើន និងជួបចំអ្នកលក់កោ ដោយប្តូរមកទិញបានឡានល្អ និងតម្លៃសមរម្យវិញ។ ទន្ទឹមនឹងនេះដែរ ក្រុមហ៊ុនមានជាងជំនាញៗ ជួយពិនិត្យរថយន្តថាតើរថយន្តដែលអតិថិជនចង់ទិញនោះមានស្ទើរត្រង់ចំណុចណា ឬខូចកន្លែងណាដែរឬអត់។ បន្ថែមពីនេះ ក្រុមហ៊ុនក៏មានឧបករណ៍ពិនិត្យទំនើបៗផងដែរ ពោលជួយមើលត្រង់ចំណុចណាដែលមើលនឹងភ្នែកមិនដឹង ដើម្បីជួយឱ្យការវាយតម្លៃកាន់តែមានភាពលម្អិត។ ជាមួយគ្នានេះដែរ ដើម្បីឱ្យអតិថិជនកាន់តែមានទំនុកចិត្តជាមួយក្រុមជាងកាន់តែខ្លាំង អតិថិជនអាចធ្វើការដើរតាមពីក្រោយជាងបាន ពោលដើម្បីបញ្ជាក់ថា DeGrand មិនធ្វើស៊ីអតិថិជនឡើយ។ បន្ថែមពីនេះ ក្រោយពីធ្វើការពិនិត្យរថយន្តជូនអតិថិជនជាមួយជាងជំនាញៗ និងឧបករណ៍ទំនើបៗរួច ក្រុមហ៊ុននឹងធ្វើការបង្ហាញចំណុចខ្វះខាតរបស់រថយន្ត រួចចេញជារបាយការណ៍វាយតម្លៃជូនអតិថិជនតែម្តង។ សូមបញ្ជាក់ថា DeGrand Appraisal មិនមែនជាក្រុមហ៊ុន ឬជាឈ្មួញកណ្តាលជួយទិញរថយន្តនោះទេ តែជាក្រុមហ៊ុនជួយត្រួតពិនិត្យ និងវាយតម្លៃរថយន្ត ក៏មានន័យថា បងប្អូនមានរថយន្តដែលខ្លួនឯងពេញចិត្តរួចហើយ តែចង់មានអ្នកជំនាញជួយមើលលម្អិតបន្ថែមថា តើរថយន្តមានជំងឺប្រចាំកាយឬក៏អត់? ឈឺត្រង់ចំណុចណាខ្លះ? ឈឺច្រើន ឬក៏តិច? បន្ទាប់មកចាប់ផ្តើមវាយតម្លៃថា តើរថយន្តនោះគួរតែឱ្យតម្លៃប៉ុន្មានទើបសមរម្យ។ គួរជម្រាបផងដែរថា ប្រសិនជាប្រិយមិត្តចាប់អារម្មណ៍ ឬចង់សាកសួរព័ត៌លម្អិត អាចធ្វើការទំនាក់ទំនងទៅកាន់លេខទូរស័ព្ទ ០៩៩ ៩៩៩ ៩៩៣ ឬឆាតទៅកាន់ផេកផ្លូវការ DeGrand Appraisal ផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-24T02:50:26.857Z", "category": "PR", "views": 7014, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy" ] }
AI លុបរូបភាពវៃឆ្លាត នៅលើ OPPO Reno12 Series 5G លុបរូបភាពបានល្អ រហ័ស និងបំពេញប្លង់បន្ថែមបានស្រស់ស្អាត	https://business-cambodia.com/articles/oppo-reno12-series-5-g	OPPO Reno12 Series 5G ជាស្មាតហ្វូនជំនាន់ថ្មី និងតែមួយគត់ក្នុងចំណោមស្មាតហ្វូនកម្រិតថវិកាដែលបំពាក់ជាមួយមុខងារ AI ដ៏វៃឆ្លាតជាច្រើនរួមមាន AI ជំនួយសេវាទូរស័ព្ទ, AI កាត់រូបភាពវៃឆ្លាត, AI បង្កើតរូបភាពវៃឆ្លាត ហើយជាពិសេសមុខងារ AI ដែលចាប់អារម្មណ៍ខ្លាំងជាងគេគឺ AI លុបរូបភាពវៃឆ្លាត។ សម្រាប់មុខងារ AI លុបរូបភាពវៃឆ្លាត ជាមុខងារដែលអាចលុបរូបភាពមនុស្ស ឬ វត្ថុផ្សេងៗបានល្អ រហ័ស និងបំពេញប្លង់បន្ថែមបានស្រស់ស្អាត និងត្រឹមត្រូវជាងស្មាតហ្វូនកំពូលរបស់គូប្រជែងថែមទៀតផង ដោយគ្រាន់តែគូសរង្វង់ត្រង់ចំណុចដែលមិនពេញចិត្ត និងទុកឲ្យ AI ជាអ្នកសម្គាល់ លុបចេញ និងគណនាបំពេញប្លង់បន្ថែមបានយ៉ាងស្រស់ស្អាតក្នុងមួយប៉ព្រិចភ្នែក។ តោះ! មកដឹងពី 3 ជំហានងាយៗក្នុងការលុបរូបជាមួយមុខងារ AI លុបរូបភាពវៃឆ្លាត ៖ ជំហានទី1 ៖ ជ្រើសរើសរូបភាពមួយសន្លឹកដែលលោកអ្នកចង់កែប្រែ ជំហានទី2 ៖ ចុចនៅលើពាក្យ Edit ជំហានទី3 ៖ ចុចលើពាក្យ AI Eraser រួចគូសលើរង្វង់ត្រង់ចំណុចដែលត្រូវលុប ហើយគ្រាន់តែរង់ចាំ AI ដំណើរការជាការស្រេច បើប្រៀបធៀបជាមួយនឹងទូរស័ព្ទផ្សេងគឺមុខងារ AI លុបរូបភាពវៃឆ្លាតរបស់ OPPO មានលក្ខណៈពិសេស និងអស្ចារ្យជាងគេដូចជា ៖ . សម្គាល់ លុបចេញ និងបំពេញប្លង់បានយ៉ាងត្រឹមត្រូវ . គណនាបានលឿនជាងស្មាតហ្វូនកំពូលរបស់គូប្រជែង . ប្រើប្រាស់បានរហូត និងគ្មានដែនកំណត់ . មានបន្ថែមជាមួយមុខងារអូតូ ដោយមិនចាំបាច់គូសរង្វង់លុបម្តងមួយៗ ទន្ទឹមគ្នានេះ បើយោងតាម Facebook page របស់ក្រុមហ៊ុន OPPO Cambodia បានប្រកាសថានឹងត្រៀមបញ្ចេញទូរស័ព្ទដៃ AI ដំបូងបង្អស់របស់ខ្លួនចំនួន 3 ម៉ូដែលគឺ Reno12, Reno12 F និង Reno12 Pro ។ ស្មាតហ្វូនតម្លៃប៉ុនៗនេះគ្មានទូរស័ព្ទណាបំពាក់មុខងារ AI លុបរូបបានលឿន និងបានស្អាតដូច OPPO នោះទេ។ AI លុបរូបភាពវៃឆ្លាតនេះត្រឹមតែជាមុខងារមួយក្នុងចំណោមមុខងារ AI ពិសេសរបស់ OPPO Reno12 Series តែប៉ុណ្ណោះ។ បន្ថែមពីនេះវាក៏បំពាក់មុខងារ AI ផ្សេងៗនិងមានប្រយោជន៍ទៀតជាច្រើនផងដែរ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T11:26:31.273Z", "category": "PR", "views": 204, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ប្រទេសចិនជាមិត្តអមតៈរបស់ប្រទេសកម្ពុជា មិត្តភាពប្រពៃណីរវាង កម្ពុជានិងចិននឹងកាន់តែស៊ីជម្រៅថែមទៀត	https://business-cambodia.com/articles/china-is-cambodia-s-immortal-friend-the-traditional-friendship-between-cambodia-and-china-will-deepen	យោងតាមរបាយការណ៍ចុងក្រោយ ឯកអគ្គរដ្ឋទូតថ្មីរបស់ចិនប្រចាំកម្ពុជា លោក Wang Wenbin បានមកដល់កាន់មុខតំណែងនៅកម្ពុជា នៅពេលទទួលការថ្វាយសារតាំង សម្តេចព្រះបរមនាថ នរោត្តម សីហមុនី បានថ្លែងថា ព្រះអង្គបានវាយតម្លៃយ៉ាងខ្ពស់ចំពោះសមិទ្ធិផលអភិវឌ្ឍន៍ដ៏អស្ចារ្យរបស់ចិន ក្រោមការដឹកនាំដ៏ឈ្លាសវៃរបស់ប្រធានាធិបតី Xi Jinping និងសូមថ្លែងអំណរគុណយ៉ាងស្មោះស្ម័គ្រចំពោះរដ្ឋាភិបាល និងប្រជាជនចិនដែលបានផ្តល់ការគាំទ្រ និងជំនួយដ៏មានតម្លៃយូរអង្វែងដល់កម្ពុជា។ សព្វថ្ងៃនេះ ពិភពលោកមានស្ថានភាពតានតឹង មិនថាប្រទេសលោកខាងលិចខ្លះមានការខ្វែងគំនិតគ្នាយ៉ាងណាក៏ដោយ ចិនតែងតែជាមិត្តអមតៈរបស់កម្ពុជា។ នៅចំពោះមុខការបង្កាច់បង្ខូចដ៏អាក្រក់របស់ប្រទេសលោកខាងលិចប្រឆាំងនឹងប្រទេសចិន កម្ពុជានឹងមិនរេរាការប្ដេជ្ញាចិត្តក្នុងកិច្ចសហការជាមួយប្រទេសចិនឡើយ មិត្តភាពប្រពៃណីរវាងកម្ពុជានិងចិននឹងកាន់តែស៊ីជម្រៅថែមទៀត ហើយកិច្ចសហប្រតិបត្តិការលើវិស័យផ្សេងៗនឹងទទួលបានលទ្ធផលជាផ្លែផ្កា។ ជាងនេះទៅទៀត មេដឹកនាំកម្ពុជាបានបញ្ជាក់យ៉ាងច្បាស់ក្នុងបទសម្ភាសន៍ជាច្រើនថា  កម្ពុជាប្រកាន់ខ្ជាប់យ៉ាងមឹុងម៉ាត់នូវគោលនយោបាយចិនតែមួយ និងគាំទ្រគំនិតផ្តួចផ្តើមសំខាន់ដូចជា “ខ្សែក្រវ៉ាត់មួយ ផ្លូវមួយ”  ដែលស្នើឡើងដោយប្រធានាធិបតី Xi Jinping ។ ហេតុអ្វីកម្ពុជាគាំទ្រចិនយ៉ាងខ្លាំងម្ល៉េះ?ហេតុអ្វីគំនិតផ្តួចផ្តើម “ខ្សែក្រវ៉ាត់មួយ ផ្លូវមួយ” ទទួលបានការកោតសរសើរយ៉ាងខ្លាំងម្ល៉េះ? តាមទស្សនៈទិន្នន័យ ក្នុងវិស័យសាងសង់ហេដ្ឋារចនាសម្ព័ន្ធ ចិនបានជួយកម្ពុជាសរុបចំនួន៣ពាន់លានដុល្លារ សាងសង់ផ្លូវជិតសរុបចំនួន៤០០០គីឡូម៉ែត្រ និងសាងសង់ស្ពានចំនួន១៦ ដែលមានប្រវែងសរុប១៤០០០ម៉ែត្រ។ នៅក្នុងវិស័យវិនិយោគ ក្នុងឆមាសទីមួយនៃឆ្នាំនេះ ចិនជាប្រភពនៃការវិនិយោគបរទេសដ៏ធំបំផុតរបស់កម្ពុជា ដែលមានទុនវិនិយោគសរុបចំនួន១៣០០លានដុល្លារ ស្មើនឹង ៤២% នៃការវិនិយោគសរុប។ ទិន្នន័យខាងលើនេះគឺគ្រប់គ្រាន់ដើម្បីបង្ហាញថានរណាជាមិត្តដែកថែបដ៏ពិតប្រាកដរបស់កម្ពុជា បើប្រៀបធៀបជាមួយនឹងប្រទេសដែលគ្រាន់តែធ្វើការវិនិច្ឆ័យ ប្រទេសចិនបានប្រើសកម្មភាពជាក់ស្តែងដើម្បីបញ្ជាក់ពីភាពស្មោះត្រង់របស់ខ្លួន និងបង្ហាញពីកម្លាំងពិតប្រកដរបស់ខ្លួន។ លើសពីនេះ ថ្ងៃទី១៩ ខែកក្កដា ស្របពេលនឹងខួបលើកទី៦៦ នៃការបង្កើតទំនាក់ទំនងការទូតរវាងចិននិងកម្ពុជា នៅថ្ងៃនេះ កម្ពុជាបានប្រារព្ធពិធីបើកសម្ពោធរបស់“មហាវិថី Xi Jinping” ដែលឆ្លុះបញ្ចាំងយ៉ាងរស់រវើកនូវចំណងមិត្តភាពប្រពៃណីដែលមិនអាចបំបែកបានរវាងកម្ពុជានិងចិន ហើយក៏បង្ហាញពីទំនាក់ទំនងដែកថែបនឹងបន្តបើកជំពូកថ្មី និងសម្រេចបាននូវសមិទ្ធិផលថ្មី។ ជាផ្លូវក្រវ៉ាត់ក្រុងទី៣ក្នុងភ្នំពេញ  “មហាវិថី Xi Jinping” មានសារៈសំខាន់ក្នុងការបន្ធូរបន្ថយសម្ពាធចរាចរណ៍ ផ្លូវនេះតភ្ជាប់ផ្លូវជាតិលេខ ១ ២ ៣ ៤ ៥ និងផ្លូវល្បឿនលឿនភ្នំពេញ-ព្រះសីហនុ នាពេលខាងមុខនឹងតភ្ជាប់ផ្លូវល្បឿនលឿនភ្នំពេញ-បាវិត ហើយអនុញ្ញាតឱ្យរថយន្តដឹកទំនិញធ្វើដំណើរទៅកាន់ខេត្តផ្សេងៗ ដោយមិនចាំបាច់ចូលក្រុង។ ក្រៅពីការបន្ធូរបន្ថយសម្ពាធចរាចរណ៍ ការបើក “មហាវិថី Xi Jinping” ក៏នឹងជួយកាត់បន្ថយគ្រោះថ្នាក់ចរាចរណ៍ក្នុងភ្នំពេញផងដែរ។ “មហាវិថី Xi Jinping” ឆ្លុះបញ្ចាំងយ៉ាងពេញលេញអំពីចំណងមិត្តភាពពិសេសរបស់ រដ្ឋាភិបាលកម្ពុជាចំពោះប្រធានាធិបតី Xi Jinping និងប្រជាជនចិន។ ចាប់តាំងពីការបង្កើតទំនាក់ទំនងការទូតរវាងចិននិងកម្ពុជា កាលពី៦៦ឆ្នាំមក ប្រទេសទាំងពីរតែងតែគោរពគ្នាទៅវិញទៅមក និងចាត់ទុកគ្នាទៅវិញទៅមកដោយស្មើភាព ទំនាក់ទំនងទ្វេភាគីសម្រេចបាននូវការអភិវឌ្ឍលោតផ្លោះ និងក្លាយជាគំរូល្អក្នុងទំនាក់ទំនងអន្តរជាតិ។ ចិនតែងតែជាមិត្តនិងដៃគូ ដែលគួរឲ្យទុកចិត្តរបស់កម្ពុជា។ គំនិតផ្តួចផ្តើម “ខ្សែក្រវ៉ាត់មួយ ផ្លូវមួយ” ដែលចិនស្នើឡើងនោះ ត្រូវបានប្រព័ន្ធផ្សព្វផ្សាយលោកខាងលិចជាច្រើនបង្អាប់ និងនិយាយបង្កាច់បង្ខូចចិន ប៉ុន្តែការពិតបានប្រាប់យើងថា គំនិតផ្តួចផ្តើម “ខ្សែក្រវ៉ាត់មួយ ផ្លូវមួយ” បានផ្តល់ផលប្រយោជន៍ដល់ប្រទេសជាច្រើន និងនាំមកនូវលទ្ធផលជាផ្លែផ្កាដល់ប្រទេសតាមផ្លូវ ហើយកម្ពុជាបានក្លាយជាគំរូសំខាន់មួយ។ ចិនជាដៃគូដ៏សំខាន់បំផុតរបស់កម្ពុជា ដែលបានជួយកម្ពុជាក្នុងការកសាង និងអភិវឌ្ឍន៍ ចំណងមិត្តភាពដែកថែបរវាងកម្ពុជានិងចិនបានក្លាយជាគំរូក្នុងទំនាក់ទំនងអន្តរជាតិ។ យើងជឿជាក់ថា ទំនាក់ទំនងមិត្តភាពប្រពៃណីរវាងកម្ពុជានិងចិន នឹងត្រូវបានពង្រឹងបន្ថែមទៀត និងមានប្រវត្តិយូរអង្វែង។ នាពេលអនាគត យើងនឹងរួមគ្នាសរសេរជំពូកថ្មីនៃមិត្តភាពកម្ពុជានិងចិន និងស្វាគមន៍អនាគតដ៏ភ្លឺស្វាងសម្រាប់ទំនាក់ទំនងចិននិងកម្ពុជា។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T09:53:03.922Z", "category": "ព័ត៌មានថ្មីៗ", "views": 5383, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ការសិក្សា៖ សួរសំណួរ២នេះ មកកាន់ខ្លួនឯង ដើម្បីតេស្ត IQ ថាតើអ្នកឆ្លាតកម្រិតណា	https://business-cambodia.com/articles/2-questions-tesk-iq	IQ (Intelligence Quotient) គឺជារង្វាស់នៃភាពវៃឆ្លាតរបស់មនុស្សម្នាក់ៗ ហើយត្រូវបានបង្ហាញចេញជាតួលេខ។ ពិន្ទុមធ្យមរបស់ IQ គឺស្មើនឹង ១០០ ប្រសិនបើអ្នកទទួលបានពិន្ទុខ្ពស់ជាងនេះ មានន័យថាអ្នកឆ្លាតជាងមនុស្សមានបញ្ញាមធ្យម ហើយបើពិន្ទុទាបជាង មានន័យថា ភាពឆ្លាតរបស់អ្នកមានកម្រិតទាប។   ខាងក្រោមនេះគឺជា សំណួរធំៗ២ ដែលអ្នកត្រូវសួរមកកាន់ខ្លួនឯង ដើម្បីតេស្ត IQ ថាតើអ្នកឆ្លាតកម្រិតណា៖   សំណួរទី១៖ ដំបង១ និងបាល់១ មានតម្លៃសរុប ១.១០ដុល្លារ។ ដំបងមានតម្លៃ ខ្ពស់ជាងបាល់ ១ដុល្លារ។ តើបាល់មានតម្លៃប៉ុន្មាន? បើអ្នកឆ្លើយថា ១០សេន នោះជាចម្លើយមិនត្រឹមត្រូវឡើយ។ ហេតុអ្វី? ព្រោះភាពខុសគ្នារវាង ១ដុល្លារ និង១០សេន គឺ៩០សេន។ ក្នុងនោះ លោកសាស្ត្រាចារ្យ Frederick បានរកឃើញថា អ្នកដែលឆ្លើយ ១០សេន មានភាពអត់ធ្មត់ និងបញ្ញាទាបជាអ្នកដែលឆ្លើយត្រឹមត្រូវ។   សំណួរទី២៖ ប្រើម៉ាស៊ីន៥ និងចំណាយពេល៥នាទី ដើម្បីបង្កើតធាតុក្រាហ្វិក៥។ ចុះបើប្រើម៉ាស៊ីន១០០ ដើម្បីបង្កើត ១០០ធាតុក្រាហ្វិក តើត្រូវចំណាយពេលប៉ុន្មាន? បើអ្នកឆ្លើយ ១០០នាទី នោះជាចម្លើយមិនត្រឹមត្រូវឡើយ ចម្លើយគឺ ៥នាទី។ ហេតុអ្វី? ប្រសិនបើម៉ាស៊ីននីមួយៗចំណាយពេល ៥នាទី បើទោះបីអ្នកប្រើ ១០០ម៉ាស៊ីនក៏ដោយ ក៏វានៅតែចំណាយពេលត្រឹមតែ ៥នាទីប៉ុណ្ណោះ។   គួរជម្រាបផងដែរថា ក្នុងចំណោមមនុស្សជាង ៣០០០នាក់ ដែលធ្វើតេស្តនេះ ភាគច្រើនបានផ្តល់ចម្លើយខុសក្នុងរយៈពេល ២៤ថ្ងៃ។ មានតែ ២០% នៃនិស្សិតសាកលវិទ្យាល័យ Harvard ប៉ុណ្ណោះដែលបានឆ្លើយសំណួរទាំងអស់បានត្រឹមត្រូវ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T09:26:52.710Z", "category": "ភាពជាអ្នកដឹកនាំ", "views": 6334, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្អាតៗណាស់! នេះគឺជាគំរូប្លង់ ផ្លូវល្បឿនលឿនទី២ និងផ្លូវល្បឿនលឿនទី៣ ឃើញហើយចង់ធ្វើដំណើរ	https://business-cambodia.com/articles/second-and-third-expressway-project	បច្ចុប្បន្នផ្លូវល្បឿនលឿននៅកម្ពុជាបានកំពុងដំណើរការមួយខ្សែហើយ ដែលតភ្ជាប់ពីរាជធានីភ្នំពេញទៅកាន់ខេត្ដព្រះសីហនុ។ យ៉ាងណាមានគម្រោងផ្លូវល្បឿនលឿនពីរបានកំពុងដំណើរសាងសង់ និងសិក្សា ដោយក្នុងនោះរួមមាន៖ ផ្លូវល្បឿនលឿនភ្នំពេញ-ក្រុងបាវិត និងផ្លូវល្បឿនលឿនភ្នំពេញ-សៀមរាប-ក្រុងប៉ោយប៉ែត។ ហើយពេលនេះដែរ យើងនឹងនាំប្រិយមិត្ដមកមើលពីគម្រោងប្លង់នៃគម្រោងផ្លូវល្បឿនលឿនទាំងពីរនេះ។ ១. គម្រោងផ្លូវល្បឿនលឿនភ្នំពេញ-ក្រុងបាវិត គម្រោងផ្លូវល្បឿនល្បឿនទី២នេះ ត្រូវបានសម្ពោធបើកការដ្ឋានសាងសង់កាលពីខែកក្កដា ឆ្នាំ២០២៣ បញ្ចប់នៅចុងឆ្នាំ២០២៦ ឬដើមឆ្នាំ២០២៧។ គម្រោងផ្លូវល្បឿនលឿនមួយនេះ ទទួលបានសិទ្ធិវិនិយោគសាងសង់ដោយក្រុមហ៊ុន CRBC ដែលទុនវិនិយោគសរុប ១.៣៦៧ លានដុល្លារអាមេរិក។ គម្រោងផ្លូវលល្បឿនលឿនភ្នំពេញ-ក្រុងបាវិតនេះ គឺជាផ្លូវថ្មីទាំងស្រុង ដែលមានប្រវែងសរុប ១៣៥ គីឡូម៉ែត្រ ដែលត្រូវសាងសង់ជា ០៤គន្លង តួផ្លូវមានទទឹង ២៥,៥ ម៉ែត្រ ចាប់ផ្ដើមចេញពីភ្នំពេញនៅចំណុចផ្លូវក្រវាត់ក្រុងទី៣ កាត់តាមខេត្ត កណ្តាល ខេត្តព្រៃវែង និងខេត្តស្វាយរៀង ឆ្ពោះទៅក្រុងបាវិត ព្រំដែនកម្ពុជា-វៀតណាម។ ខាងក្រោមនេះគឺជាគំរូប្លង់នៃគម្រោងខាងលើ៖ ២. គម្រោងផ្លូវល្បឿនលឿនភ្នំពេញ-សៀមរាប-ប៉ោយប៉ែត គម្រោង ផ្លូវល្បឿនលឿនភ្នំពេញ-ក្រុងសៀមរាប-ប៉ោយប៉ែត មានប្រវែងផ្លូវសរុបប្រមាណ ៤២០គីឡូម៉ែត្រ មានចំណុចចាប់ផ្តើមពីភាគខាងជើង(មហាវិថីឈ្នះឈ្នះ)រាជធានីភ្នំពេញ និងចំណុចបញ្ចប់នៅក្រុងប៉ោយប៉ែត ខេត្តបន្ទាយមានជ័យ(ព្រំដែនកម្ពុជា-ថៃ)ដោយឆ្លងកាត់ភ្នំពេញ ប្រវែង ៣ គីឡូម៉ែត្រ ខេត្តកណ្ដាល ១៨ គីឡូម៉ែត្រ ខេត្តកំពង់ចាម ៤៣ គីឡូម៉ែត្រ ខេត្តកំពង់ធំ ១៣១ គីឡូម៉ែត្រ ខេត្តសៀមរាប ១៣០ គីឡូម៉ែត្រ និងខេត្តបន្ទាយមានជ័យ ៩៥ គីឡូម៉ែត្រ។ គម្រោងនេះត្រូវបានចែកចេញជាពីរជំហាន ដោយជំហានទី១ រាជធានីភ្នំពេញ-សៀមរាប ប្រវែង២៤៩ គីឡូម៉ែត្រ ចំណាយថវិកាប្រមាណ ២.៥ ពាន់លានដុល្លារ និងជំហានទី២ សៀមរាប-ប៉ោយប៉ែត ប្រវែង ១៥១ គីឡូម៉ែត្រ ចំណាយថវិកាប្រមាណ១.៧ ពាន់លានដុល្លារ។ ដោយគម្រោងនេះត្រូវបានសិក្សា និងសាងសង់ដោយក្រុមហ៊ុន CRBC។ ហើយថ្មីៗនេះក្រសួងសាធារណការ និងដឹកជញ្ជូន បានបង្ហាញគម្រូប្លង់ដែលមានភ្ជាប់ដូចរូបភាពខាងក្រោម៖	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T09:15:01.642Z", "category": "អចលនទ្រព្យ", "views": 8248, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! ទីស្នាក់ការផ្ដល់សេវាធ្វើលិខិតឆ្លងដែន គ្រោងបើកដំណើរការនៅខេត្តសៀមរាប នៅទីតាំងមួយនេះ	https://business-cambodia.com/articles/new-passport-place-in-siem-reap-province	ជាធម្មតា ពេលចង់ធ្វើលិខិតឆ្លងដែនដើម្បីបានទៅលេងប្រទេសក្រៅ បងប្អូននៅតាមបណ្ដាខេត្តនានាត្រូវធ្វើដំណើរមករាជធានីភ្នំពេញដើម្បីធ្វើការបំពេញបែបបទធ្វើលិខិតឆ្លងដែន ដោយទីស្នាក់ការផ្ដល់លិខិតឆ្លងដែនធម្មតាគឺនៅផ្សារទំនើបអ៊ីអន២ សែន សុខ រាជាធានីភ្នំពេញ។   យ៉ាងណាមិញបើយោងតាមក្រសួងបានចុះផ្សាយថាមន្ត្រីជាន់ខ្ពស់រដ្ឋបាលខេត្តសៀមរាប បានបញ្ជាក់ថា ទីស្នាក់ការ ផ្ដល់សេវាធ្វើលិខិតឆ្លងដែន នៅខេត្តសៀមរាប គ្រោងនឹងចាប់ផ្តើមដំណើរការនៅចុងឆ្នាំ២០២៤នេះ ដែលស្ថិតនៅក្នុងមជ្ឈមណ្ឌល Heritage Walk ក្រុងសៀមរាប (ខាងលិចព្រះរាជដំណាក់)។   បើយោងតាមអគ្គនាយកដ្ឋានអត្តសញ្ញាណកម្មបានឲ្យដឹងថាចំពោះការមកធ្វើលិខិតឆ្លងដែន សាមីខ្លួនត្រូវមាន អត្តសញ្ញាណប័ណ្ណសញ្ជាតិខ្មែរគំរូថ្មី ចំពោះករណីមិនមានអត្តសញ្ញាណប័ណ្ណសញ្ជាតិខ្មែរ ប្រជាពលរដ្ឋត្រូវភ្ជាប់មកជាមួយនូវឯកសារដូចខាងក្រោម៖-សេចក្ដីចម្លងសំបុត្រកំណើត ឬសេចក្ដីចម្លងសំបុត្របញ្ជាក់កំណើត-សៀវភៅស្នាក់នៅ ឬសៀវភៅគ្រួសារ (ករណីមិនមានសៀវភៅស្នាក់នៅ ឬសៀវភៅគ្រួសារ សាមីខ្លួនត្រូវភ្ជាប់មកជាមួយនូវលិខិតបញ្ជាក់ទីលំនៅដែលខ្លួនរស់នៅ)៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T09:14:36.052Z", "category": "ហិរញ្ញវត្ថុ", "views": 747, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
បុគ្គលិ.កក្ងានស! សេដ្ឋីនិពន្ធ Brian Tracy ប្រាប់ឱ្យប្រើរូបមន្ត SWAN រើសបុគ្គលិ.កមកធ្វើការបានល្អ	https://business-cambodia.com/articles/choosing-the-right-people	តាមការស្រាវជ្រាវបានឱ្យដឹងថា ការជ្រើសរើសមនុស្សត្រូវមកធ្វើការ គឺជាចំណុចចាប់ផ្តើមនៃភាពរីកចម្រើនរបស់ក្រុមហ៊ុន ប្រហែលជា៩៥%។ ប្រសិនបើអ្នកជួលមនុស្សខុស នោះមិនថាអ្នកធ្វើអ្វី ប្រើយុទ្ធសាស្រ្តអ្វី ឬខិតខំប្រឹងប្រែងអ្វីនោះទេ អ្វីដែលអ្នកដាក់ទៅគឺនឹងមិនមានអ្វីប្រែប្រួលធំដុំនោះឡើយ។   យ៉ាងណាមិញសេដ្ឋីនិពន្ធ  Brian Tracy បានប្រាប់របៀប រើសមនុស្ស៤ប្រភេទមកធ្វើការ បើចង់ឱ្យក្រុមហ៊ុនរីកចម្រើនល្អ តាមរយៈរូបមន្ត SWAN ខណៈរូបមន្តនេះគឺជាគោលការណ៍ដំបូងក្នុងវាយតម្លៃដើម្បីរើសបុគ្គលិក មកធ្វើការហើយអ្នកដឹកនាំងាយស្រួលក្នុងការបណ្តុះបណ្តាលពួកគេឱ្យកាន់តែខ្លាំង៖   ទី១. Smart (មនុស្សឆ្លាត) ជួលមនុស្សឆ្លាតមកធ្វើការដោយអ្នកអាចសម្គាល់ពីភាពឆ្លាតវៃរបស់បេក្ខជនដោយរបៀបសាមញ្ញបំផុត តាមរយៈការពិសោធន៍អំពីភាពឆ្លាតរបស់ពួកគេតាមរបៀបនៃការចង់ចង់ដឹងចង់ឃើញរបស់បុគ្គលម្នាក់នោះ ព្រោះមនុស្សវៃឆ្លាតគឺចង់ដឹងចង់ឃើញជាងមនុស្សធម្មតា។   ទី២. Work hard (មនុស្សខិតខំ) ស្វែងរកមនុស្សដែលមានឆន្ទៈក្នុងការធ្វើការខ្លាំង និងអាចធ្វើការយូរម៉ោងបាន។ អ្នកអាចសាកពិសោធន៍ពួកគេតាមរយៈការដាក់ការងារឱ្យធ្វើ រួមទាំងពេលយប់ និងថ្ងៃចុងសប្តាហ៍ហើយមើលថាគេអាចធ្វើវាបានកម្រិតណានោះ អ្នកនឹងដឹងថាមនុស្សដែលបានរើសមកនោះតស៊ូខិតខំនឹងការងារបានកម្រិតណាហើយ។   ទី៣. Ambition (មានមហិច្ឆតា) រើសមនុស្សមាន មហិច្ឆតាចង់ រីកចម្រើនក្នុងជីវិត មានគំនិតអភិវឌ្ឍន៍។ មនុស្សដែលមានមហិច្ឆតាមានឆន្ទៈងាយសម្គាល់បំផុតតាមរយៈរបៀបដែលគេនិយាយនិងរបៀបដែលគេស្តាប់ ជាមនុស្សដែលព្រមបើកចិត្តទទួលយកការណែនាំ ទាំងទស្សនៈស្របនិងផ្ទុយគ្នា ហើយពួកគេចេះស្វែងរកឱកាសដើម្បីរីកចម្រើនសម្រាប់ជីវិតផ្ទាល់ខ្លួននិងការងារ។   ទី៤. Nice (មនុស្សល្អ)៖ មនុស្សល្អត្រង់ចំណុចនេះគឺសំដៅលើមនុស្សដែលមានអត្តចរិតល្អ ចង់ឱ្យអ្នកដទៃរីកចម្រើនទៅជាមួយគ្នា ធ្វើការងារជាប្រយោជន៍រួម ដាក់ចិត្តរៀនសូត្រ ហើយជាមនុស្សដែលអាចដុសខាត់បានទៅថ្ងៃអនាគត។ ដើម្បីសម្គាល់ថាមនុស្សដែលអ្នករើសមកថាល្អឬមិនល្អ ចូរសង្កេតមើលរបៀបដែលគេនិយាយជាមួយអ្នកតូចតាចជាងខ្លួន។   សរុបមកវិញការជ្រើសមនុស្សមកធ្វើការ ក្រៅអំពីចំណេះដឹងដែលបេក្ខជនមាន គេក៏ត្រូវសម្គាល់អំពីអត្តចរិតដែលអាចសម្គាល់បានភ្លាមៗនិងទេពកោសល្យពីកំណើតផងដែរ។   គួរជម្រាបផងដែរថាលោក Brian Tracy គឺជាប្រធាន និងជានាយកប្រតិបត្តិនៃក្រុមហ៊ុន Brian Tracy International ដែលជាក្រុមហ៊ុនជំនាញក្នុងការបណ្តុះបណ្តាល និងការអភិវឌ្ឍបុគ្គល ហើយក៏ជាអ្នកនិពន្ធសៀវភៅផ្នែកលក់និងចិត្តសាស្រ្តកំពូលមួយរូបក្នុងពិភពលោកដែលបានបកប្រែរាប់សិបភាសាឯណោះនិងលក់នៅជុំវិញពិភពលោក៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T09:11:22.108Z", "category": "ភាពជាអ្នកដឹកនាំ", "views": 802, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ស្គាល់ច្បារអំពៅយូរហើយ តិចអត់ដឹងថា មានផ្សារមួយលក់គ្រឿងសំណង់ជាង១០០០០មុខ រកអ្វីក៏មានដែរ	https://business-cambodia.com/articles/difa-market	ស្គាល់ច្បារអំពៅយូរហើយ តិចអត់ដឹងថា មានផ្សារមួយលក់គ្រឿងសំណង់ជាង១០០០០មុខ រកអ្វីក៏មានដែរ!បច្ចុប្បន្ន នៅក្នុងតំបន់ច្បារអំពៅមានផ្សារជាច្រើន ដែលកំពុងដំណើរការធ្វើឱ្យតំបន់នេះ មានភាពអ៊ូអរ ជាទីប្រជុំជនដ៏សំខាន់មួយនៅភ្នំពេញ ហើយក្នុងចំណោមផ្សារទាំងនោះ ក៏មានផ្សារបោះដុំនិងលក់រាយគ្រឿងសំណង់មួយ ឈ្មោះថា DIFA គឺជាបណ្ដុំហាងលក់សម្ភារៈគ្រឿងសំណង់ ដេគ័រនិងគ្រឿងជាង រហូតដល់១០០០០មុខ។ មានទីតាំងជាប់ផ្លូវជាតិលេខ១ ទល់ច្រកទ្វារធំបុរីប៉េង ហួត ផ្សារឌីហ្វា បានបើកដំណើរការតាំងពីឆ្នាំ២០១៧ ដើម្បីផ្ដល់ភាពងាយស្រួលដល់បងប្អូនដែលចង់រៀបចំគេហដ្ឋាន ការិយាល័យនិងទីតាំងអាជីវកម្ម មកស្វែងរកគ្រឿងសំណង់ផ្សេងៗ ពីព្រោះទីនេះមានលក់ស្ទើរគ្រប់សព្វ ដែលបងប្អូនមកតែមួយកន្លែង គឺបំពេញគ្រប់តម្រូវការ ជាពិសេសគឺទទួលបានតម្លៃល្អ សេវាកម្មល្អផងដែរ។ ទស្សនាវីដេអូ៖ ផ្សារឌីហ្វា នៅទីនេះមានទីតាំងធំទូលាយ ងាយស្រួលបងប្អូនស្វែងរក ដើរទិញ ព្រមទាំងមានចំណតងាយស្រួលទុកដាក់រថយន្ដផងដែរ។ យ៉ាងណាមិញ បើសិនបងប្អូនដែលចង់ស្វែងរកសម្ភារៈផ្សេងៗជាមុនក៏អាចទាក់ទងទៅបុគ្គលិកនៅទីនោះបាន ដោយលេខទំនាក់ទំនង៖099 765 588 (Telegram) 012 259 333	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T08:45:51.977Z", "category": "អចលនទ្រព្យ", "views": 1368, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
យុវជនត្រៀម CV! ខានស្អែកនេះក្រុមហ៊ុនធំៗ ១៧ នឹងផ្តល់ការងារជាច្រើ.នកន្លែងដាក់ភ្លាម សម្ភាសន៍ភ្លាម	https://business-cambodia.com/articles/please-make-cv	យុវជនដែលកំពុងតែស្វែងរកការងារធ្វើត្រៀម CV ឱ្យហើយទៅនៅថ្ងៃទី២៥ ខែកក្កដា ឆ្នាំ២០២៤ ចាប់ពីម៉ោង ៨ព្រឹក ដល់ ៥ល្ងាចនេះនឹងមានក្រុមហ៊ុនធំៗចំនួន១៧ នឹងនាំយកឱកាសការងារថ្មីចំនួន ១ ៤៥០ កន្លែងជូនអ្នកទាំងអស់គ្នា។ យោងតាមការចុះផ្សាយនៅលើហ្វេសប៊ុកផេកផ្លូវការរបស់ National Employment Agency បានឱ្យដឹងថា ក្រុមហ៊ុនចំនួន១៧ នឹងមកបន្តសហការជាមួយ NEA ដោយមានការរៀបចំឱកាសការងារជាច្រើននៅថ្ងៃទី២៥ ចាប់ពីម៉ោង៨ព្រឹក ដល់៥ល្ងាច នៅក្នុងបរិវេណសាកលវិទ្យាល័យភូមិន្ទនីតិសាស្ត្រ និងវិទ្យាសាស្ត្រសេដ្ឋកិច្ច (RULE)។ សម្រាប់ក្រុមហ៊ុនធំៗទាំង១៧នោះបងប្អូនអាចមើលតាមលិខិតខាងក្រោមនេះ។ ដូច្នេះ អ្នកដែលចង់បានការងារធ្វើកុំភ្លេចត្រៀម CV ឱ្យហើយព្រោះនៅក្នុងវេទិកាការងារនេះដាក់ពាក់ភ្លាម សម្ភាសន៍ភ្លាមហើយសម្រាប់អ្នកមិនដែលមានបទពិសោធន៍សោះក៏អាចដាក់ពាក្យបានដែរ។ព័ត៌មានបន្ថែម សូមទាក់ទងមក NEA តាមរយៈលេខ ០១៦ ៧៨ ៦៦ ៥៥ និងតេលេក្រាម ឬ CoolApp លេខ ០៧៧ ២៣ ២៣ ៧៨ ឬ ឬ គេហទំព័រ www.nea.gov.kh និងទំព័រ Facebook (neakhmer)៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T08:30:15.220Z", "category": "ព័ត៌មានថ្មីៗ", "views": 2120, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
គណៈប្រតិភូហុងកុងនឹងមកបំពេញទស្សនកិច្ចនៅកម្ពុជា ដើម្បីជំរុញភាពរីកចម្រើនទៅវិញទៅមក និងការអភិវឌ្ឍន៍សេដ្ឋកិច្ច	https://business-cambodia.com/articles/hong-kong-delegation-to-visit-cambodia-to-promote-mutual-progress-and-economic-development-	ទី ២៣ ខែកក្កដា ឆ្នាំ ២០២៤ - គណៈប្រតិភូដែលដឹកនាំដោយលោក John Lee នាយកប្រតិបត្តិនៃតំបន់រដ្ឋបាលពិសេសហុងកុង (HKSAR) នឹងមកបំពេញទស្សនកិច្ចនៅទីក្រុងភ្នំពេញ ប្រទេសកម្ពុជា នៅថ្ងៃទី ៣០-៣១ ខែកក្កដា ឆ្នាំ ២០២៤។ រៀបចំឡើងដោយក្រុមប្រឹក្សាអភិវឌ្ឍន៍ពាណិជ្ជកម្មហុងកុង (HKTDC) គណៈប្រតិភូនឹងរួមដំណើរដោយមន្ត្រីសំខាន់ៗរបស់រដ្ឋាភិបាល HKSAR និងមេដឹកនាំមួយចំនួននៃសហគ្រាសអន្តរជាតិ ចិន និងហុងកុង និងក្រុមហ៊ុនធំៗចំនួន ៣០ ដែលប្រតិបត្តិការផ្នែកហិរញ្ញវត្ថុ និងធានារ៉ាប់រង នវានុវត្តន៍និងបច្ចេកវិទ្យា សេវាកម្មវិជ្ជាជីវៈ ហេដ្ឋារចនាសម្ព័ន្ធ ដឹកជញ្ជូន និងភស្តុភារ ថាមពល និងបដិសណ្ឋារកិច្ច។ ក្នុងអំឡុងពេលនៃដំណើរទស្សនកិច្ចនេះ គណៈប្រតិភូនឹងជួបជាមួយមេដឹកនាំធុរកិច្ចក្នុងស្រុក និងសាជីវកម្មសំខាន់ៗ ដើម្បីស្វែងយល់ពីឱកាសអាជីវកម្ម ដោយប្រើប្រាស់តួនាទីជាអ្នកផ្សារភ្ជាប់ដ៏សំខាន់របស់ហុងកុង ដែលតភ្ជាប់ប្រទេសចិន និងពិភពលោក។ ពិធីជប់លៀងអាហារថ្ងៃត្រង់ជាមួយសមាជិកសហគមន៍ធុរកិច្ចកម្ពុជា និងសភាពាណិជ្ជកម្មក្នុងស្រុកនឹងប្រព្រឹត្តទៅនៅសណ្ឋាគារសូហ្វីតែលភ្នំពេញភូគីត្រា នៅថ្ងៃទី ៣១ ខែកក្កដា ឆ្នាំ ២០២៤។ លោកបណ្ឌិត Peter K N Lam ប្រធាន HKTDC មានប្រសាសន៍ថា “គោលបំណងរបស់យើងជាមួយនឹងដំណើរទស្សនកិច្ចនេះ គឺដើម្បីពង្រឹងចំណងមិត្តភាពរវាងកម្ពុជា និងហុងកុង ហើយការធ្វើដូច្នេះគឺដើម្បីពង្រីកទំនាក់ទំនងសេដ្ឋកិច្ចរវាងហុងកុង និងតំបន់អាស៊ាន។ ដោយសារឆ្នាំនេះជាឆ្នាំនៃការផ្លាស់ប្តូរប្រជាជនទៅប្រជាជនរវាងអាស៊ាន-ចិន បេសកកម្មនេះកាន់តែមានសារសំខាន់បន្ថែម។ ចាប់តាំងពីការបង្កើតឡើងក្នុងឆ្នាំ ១៩៦៦ HKTDC បានផ្តល់អាទិភាពដល់ការកសាងទំនាក់ទំនងរវាងទីក្រុងហុងកុង និងពិភពលោកតាមរយៈអាជីវកម្ម និងពាណិជ្ជកម្ម។ នោះរួមមានប្រទេសកម្ពុជា ជាកន្លែងដែលយើងស្វែងរកការពង្រឹងទំនាក់ទំនងពាណិជ្ជកម្ម និងការវិនិយោគ ជាមួយនឹងគោលដៅនៃការជំរុញភាពរុងរឿងទៅវិញទៅមក និងការអភិវឌ្ឍន៍សេដ្ឋកិច្ច”។ ហុងកុង ជាមជ្ឈមណ្ឌលហិរញ្ញវត្ថុអន្តរជាតិ ពាណិជ្ជកម្ម ការវិនិយោគ និងការផ្លាស់ប្តូរវប្បធម៌ ដែលផ្សារភ្ជាប់ប្រទេសចិនដីគោក និងពិភពលោក ក្នុងការស្វែងរកការកសាងទំនាក់ទំនងជិតស្និទ្ធរវាងចិនដីគោក និងកម្ពុជា ដោយផ្តល់ឱកាសសម្រាប់ធុរកិច្ចកម្ពុជា ដើម្បីឈានទៅដល់ទីផ្សារដីគោក។ ហុងកុងស្វែងរកការពង្រឹងភាពជាដៃគូជាមួយប្រទេសកម្ពុជា ដើម្បីគាំទ្រដល់ការរីកចម្រើននៃវិស័យឯកជន សេដ្ឋកិច្ចឌីជីថល និងសម្រេចបាននូវភាពធន់ និងការអភិវឌ្ឍន៍ប្រកបដោយនិរន្តរភាព។ នៅក្នុងតំបន់ទាំងនេះ ហុងកុងព្យាយាមសហការ និងបន្ថែមតម្លៃដើម្បីជំរុញកំណើន និងបើកឱកាសសម្រាប់ការវិនិយោគក្នុង និងក្រៅប្រទេសរបស់កម្ពុជា។ ហុងកុង និងកម្ពុជាបានបង្កើតទំនាក់ទំនងពាណិជ្ជកម្មយ៉ាងជិតស្និទ្ធ។ នៅឆ្នាំ ២០២៣ កម្ពុជាគឺជាទីផ្សារនាំចូល និងនាំចេញធំជាងគេទី ៧ របស់ហុងកុងក្នុងអាស៊ាន ដែលមានតម្លៃពាណិជ្ជកម្ម ៨៩៣.៤ លានដុល្លារ [៦,៩៦៩ លានដុល្លារហុងកុង]។ ដំណើរទស្សនកិច្ចនៅកម្ពុជាធ្វើឡើងបន្ទាប់ពីភាពជោគជ័យនៃបេសកកម្មអាស៊ានមុនៗទៅកាន់ប្រទេសសិង្ហបុរី ម៉ាឡេស៊ី និងឥណ្ឌូណេស៊ីក្នុងឆ្នាំ២០២៣ និងប្រទេសថៃក្នុងឆ្នាំ២០២២។ វាគឺជាផ្នែកមួយនៃបេសកកម្មកាន់តែទូលំទូលាយទៅកាន់អាស៊ាន ដែលប្រព្រឹត្តទៅចាប់ពីថ្ងៃទី ២៨ ខែកក្កដា ដល់ថ្ងៃទី២ ខែសីហា ដែលក្នុងអំឡុងពេលនោះ គណៈប្រតិភូហុងកុងក៏នឹងធ្វើទស្សនកិច្ចនៅប្រទេសឡាវ និងវៀតណាម ដើម្បីពង្រឹងកិច្ចសហប្រតិបត្តិការពាណិជ្ជកម្ម និងសេដ្ឋកិច្ច និងការផ្លាស់ប្តូរវប្បធម៌រវាងអាស៊ាន និងហុងកុង។ ឱកាសនៅក្នុងតំបន់ Guangdong-Hong Kong-Macao Greater Bay Area (GBA) តាមរយៈកិច្ចសហប្រតិបត្តិការដែលមានផលប្រយោជន៍ទៅវិញទៅមកក្រោមគំនិតផ្តួចផ្តើមស្តីពី «យុទ្ធសាស្ត្រខ្សែក្រវាត់ និងផ្លូវ» នឹងត្រូវបានស្វែងយល់ផងដែរ។ អាស៊ាន គឺជាដៃគូពាណិជ្ជកម្មធំទីពីររបស់ហុងកុងក្នុងពាណិជ្ជកម្មទំនិញ ជាមួយនឹងទំហំពាណិជ្ជកម្មសរុបចំនួន ១៤៥ ពាន់លានដុល្លារ [១,១៣១.៧ ពាន់លានដុល្លារហុងកុង] ក្នុងឆ្នាំ ២០២៣។ ក្នុងនាមជាមជ្ឈមណ្ឌលហិរញ្ញវត្ថុ និងធុរកិច្ចអន្តរជាតិនៅចំកណ្តាលបេះដូងនៃអាស៊ី ហុងកុងដើរតួជាស្ពានរវាងចិនដីគោក និងពិភពលោកទាំងមូល។ ផែនការអភិវឌ្ឍន៍ ដូចជាគំនិតផ្តួចផ្តើមរបស់ យុទ្ធសាស្ត្រខ្សែក្រវាត់ និងផ្លូវ និង GBA បង្កើតឱកាសជាច្រើន ដែលពង្រឹងតួនាទីរបស់ហុងកុងក្នុងនាមជាអ្នកផ្សារភ្ជាប់កំពូល។ សម្រាប់ព័ត៌មានបន្ថែម សូមចូលទៅកាន់គេហទំព័រ https://www.hktdc.com/។ សម្រាប់ការសាកសួរព័ត៌មានបន្ងែម ក្រុមហ៊ុន Two Way PR Co., Ltd. នាយកដ្ឋានប្រព័ន្ធផ្សព្ចផ្សាយ និងទំនាក់ទំនងសាធារណៈ លោកស្រី ឌិន ណៃគាង             ទូរស័ព្ទ៖ (៨៥៥) ៧៨ ៣៣៣ ៨៥៣                                                 អ៊ីម៉ែល៖ naikeang@twowaypr.com នាយកដ្ឋានទំនាក់ទំនង និងកិច្ចការសាធារណៈ៖ Agnes Wat                              ទូរស័ព្ទ៖ (៨៥២) ២៥៨៤៤ ៥៥៤                                                 អ៊ីម៉ែល៖ agnes.ky.wat@hktdc.org Sam Ho                                   ទូរស័ព្ទ៖ (៨៥២) ២៥៨៤ ៤៥៦៩                            អ៊ីម៉ែល៖ sam.sy.ho@hktdc.org  អំពី HKTDC ក្រុមប្រឹក្សាអភិវឌ្ឍន៍ពាណិជ្ជកម្មហុងកុង (HKTDC) គឺជាស្ថាប័នច្បាប់មួយដែលត្រូវបានបង្កើតឡើងក្នុងឆ្នាំ ១៩៦៦ ដើម្បីលើកកម្ពស់ គាំទ្រ និងអភិវឌ្ឍពាណិជ្ជកម្មរបស់ហុងកុង។ ជាមួយនឹងការិយាល័យចំនួន ៥០ នៅទូទាំងពិភពលោក រួមទាំង ១៣ ការិយាល័យនៅក្នុងប្រទេសចិនដីគោក HKTDC ផ្សព្វផ្សាយទីក្រុងហុងកុងជាមជ្ឈមណ្ឌលពាណិជ្ជកម្ម និងការវិនិយោគពិភពលោកពីរផ្លូវ។ HKTDC រៀបចំការតាំងពិព័រណ៍អន្តរជាតិ សន្និសីទ និងបេសកកម្មអាជីវកម្ម ដើម្បីបង្កើតឱកាសអាជីវកម្មសម្រាប់ក្រុមហ៊ុន ជាពិសេសសហគ្រាសធុនតូច និងមធ្យម (SMEs) នៅក្នុងទីផ្សារដីគោក និងអន្តរជាតិ។ HKTDC ក៏ផ្តល់នូវចក្ខុវិស័យអំពីទីផ្សារថ្មីៗ និងព័ត៌មានផលិតផលតាមរយៈរបាយការណ៍ស្រាវជ្រាវ និងបណ្តាញព័ត៌មានឌីជីថលផងដែរ។ សម្រាប់ព័ត៌មានបន្ថែម សូមចូលទៅកាន់៖ www.hktdc.com/aboutus ។ តាមដានពួកយើងនៅលើបណ្តាញ Twitter @hktdc និង LinkedIn។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T08:30:02.389Z", "category": "PR", "views": 170, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មានគម្រោងចង់បើកភ្នាក់ងារធនាគារវីង តស់មកដឹងពីលក្ខខណ្ឌនិងដើមទុនដែលអ្នកត្រូវមាន	https://business-cambodia.com/articles/how-to-become-wing-bank-agents	បងប្អូនមួយចំនួនដែលមានលុយតែមិនទាន់ដឹងថារកអ្វីប្រហែលជាពិចារណាក្នុងការបើកភ្នាក់ងារធនាគារវីងដើម្បីមានមុខរបរមួយផ្ទាល់ខ្លួនហើយអាចរកចំណូលបាននៅផ្ទះផងដែរ។ យ៉ាងណាមិញបងប្អូនខ្លះមិនទាន់បានដឹងទេថាដើម្បីក្លាយជាភ្នាក់ងារធនាគារវីងតើមានលក្ខខណ្ឌអ្វីខ្លះហើយត្រូវការដើមទុនប៉ុន្មានទើបអាចដំណើរការបាន។    ខាងក្រោមនេះគឺជាលក្ខខណ្ឌមួយចំនួនដែលអ្នកគួរដឹងប្រសិនបើអ្នកចង់ក្លាយជាភ្នាក់របស់ធនាការវីង៖  ១. មានសាច់ប្រាក់គ្រប់គ្រាន់សំរាប់ធ្វើប្រតិបត្តិការ ២. ផ្តល់សេវាកម្ម 8 ម៉ោងក្នុងមួយថ្ងៃ ៣.  ត្រូវយល់ដឹងពីភាសាអង់គ្លេស ៤. ទីតាំងល្អ មានកន្លែងគិតលុយ និងមានកាមេរ៉ាសុវត្ថិភាព ៥.  មានមនុស្សយ៉ាងតិចពីរនាក់ ៦. មានស្លាកសញ្ញាត្រឹមត្រូវមុននឹងធ្វើប្រតិបត្តិការ ៧. អតិថិជនអាចត្រូវមានគណនីទាំងដុល្លារ និងរៀល មុនពេលចុះឈ្មោះជាភ្នាក់ងារវីង    ចំពោះដើមទុនក្នុងការបើកភ្នាក់ងារវីងវិញ សម្រាប់ដើមទុននៅជនបទចាប់ពី៦,០០០ដុល្លារឡើងទៅ និងសម្រាប់នៅទីប្រជុំជនចាប់ពី១ម៉ឺនដុល្លារឡើងទៅ។ សម្រាប់ការរៀបចំ និងចំណាយផ្សេងៗគឺបងប្អូនជាអ្នកចំណាយដោយផ្ទាល់ ដោយខាងធនាគារនឹងបញ្ជូនបុគ្គលិកជំនាញ ចុះទៅពិនិត្យលើការរៀបចំដោយផ្ទាល់។ សម្រាប់ព័ត៌មានបន្ថែមនិងការចុះឈ្មោះធ្វើជាភ្នាក់ងារវីងអាចចុចនៅទីនេះ   គួរបញ្ជាក់ផងដែរថា ភ្នាក់ងារវីងអាចធ្វើប្រតិបត្តិការបានគ្រប់សេវាកម្មដូចជា វេរលុយ បញ្ចូលកាតទូរស័ព្ទ បង់វិក្កយបត្រ បើកគណនីវីង ដាក់លុយ ដកលុយ ហើយនិងបង់កម្ចីជាមួយដៃគូគ្រឹះស្ថានមីក្រូហិរញ្ញវត្ថុទៀតផង៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T08:12:59.594Z", "category": "ហិរញ្ញវត្ថុ", "views": 2975, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ប្រុងប្រ.យ័ត្ន! រឿង៥យ៉ាង បុគ្គលិ.កគួរតែរក្សាឱ្យល្អបំផុត នៅកន្លែងធ្វើការ បើមិនចង់មានបញ្ហាការងា.រ	https://business-cambodia.com/articles/5-thing-to-keep-private-at-workplace	អត្តចរិតនិងអាប្បកិរិយារបស់បុគ្គលិកនៅកន្លែងធ្វើការ អាចជះឥទ្ធិពលទាំងល្អនិងមិនល្អទៅលើអាជីពការងាររបស់ពួកគេ។ ទន្ទឹមនឹងនេះដែរនេះគឹជារឿងទាំង៥យ៉ាង ផ្អែកតាមចិត្តវិទ្យា ដែលបុគ្គលិកគួររក្សាឱ្យល្អនិងមានដែនកំណត់នៅកន្លែងធ្វើការ ប្រសិនបើមិនចង់ឱ្យមានបញ្ហាប៉ះពាល់ដល់ការងារប្រចាំថ្ងៃ។   ១.  និយាយដើមគេ៖ ការនិយាយដើមគេក្នុងការិយាល័យគឺជាល្បែងដ៏គ្រោះថ្នាក់ដែលបុគ្គលិកគួររក្សាខ្លួននិងជៀសវាងធ្វើព្រោះវាអាចធ្វើឱ្យប៉ះពាល់ដល់ភាពស្មោះត្រង់ និងវិជ្ជាជីវៈរបស់អ្នកនៅកន្លែងធ្វើការព្រោះពាក្យសម្តីរបស់អ្នកអាចឆ្លុះបញ្ចាំងពីអ្នកថា ជានរណាក្នុងជំនាញនិងអាជីពការងាររបស់អ្នក ពិសេសគឺក្រមសីលធម៌វិជ្ជាជីវៈ។   ២. រឿងផ្ទាល់ខ្លួន៖ យើងទាំងអស់គ្នាតែងមានបញ្ហាប្រឈមផ្ទាល់ខ្លួន មិនថាជាបញ្ហាគ្រួសារ បញ្ហាទំនាក់ទំនង ឬការតស៊ូនឹងផ្នែកហិរញ្ញវត្ថុនោះទេ ហើយជួនកាលតែងយកបញ្ហាទាំងនេះលាយឡំនឹងការងារ។ ប៉ុន្តែការយករឿងជីវិតផ្ទាល់ខ្លួនទាំងនេះទៅនិយាយក្នុងកន្លែងធ្វើការ អាចធ្វើឲ្យមានបន្ទាត់មិនច្បាស់លាស់រវាងជីវិតផ្ទាល់ខ្លួននិងអាជីពរបស់អ្នក។   ដូច្នេះបុគ្គលិកគួរតែរក្សារឿងផ្ទាល់ខ្លួនឱ្យបានល្អនិងមានដែនកំណត់ ព្រោះវាមិនត្រឹមតែរំខានអ្នកពីផ្តោតការងារប៉ុណ្ណោះទេ ប៉ុន្តែវាក៏អាចធ្វើឱ្យមិត្តរួមការងាររបស់អ្នកមិនសប្បាយចិត្តនឹងស្តាប់ផងដែរ។   ៣. ត្អូញត្អែរជារឿយៗ៖ ការត្អូញត្អែរអំពីការលំបាកឬបញ្ហាជាប្រចាំនៅកន្លែងធ្វើការ នឹងជះរូបភាព អ្នកខ្លួនឯងផ្ទាល់ថាជាមនុស្សអវិជ្ជមាន ជាមនុស្សដែលងាយប៉ះទង្គិចនិងរងគ្រោះ ងាយធ្វើបាប ហើយគ្មាននរណាម្នាក់រីករាយនឹងការនៅក្បែរមនុស្សត្អូញត្អែររាល់ថ្ងៃនោះទេ។   ដូច្នេះបុគ្គលិកគួរតែរក្សាអារម្មណ៍ឱ្យនឹងនរកុំត្អូញត្អែររាល់ថ្ងៃ ព្រោះវាអាចជះអារម្មណ៍អវិជ្ជមានដល់មនុស្សជុំវិញអ្នក មិត្តរួមការងារអាចធុញទ្រាន់នឹងមិនចង់ធ្វើការជាមួយអ្នក ជាពិសេសប៉ះពាល់ដល់ប្រសិទ្ធិការងាររបស់អ្នកផ្ទាល់់តែម្តង។   ៤. បញ្ចេញអារម្មណ៍ច្រើន៖ ជារឿងធម្មតាទេដែលមានថ្ងៃមិនល្អនិងមិនចុះសម្រុងជាមួយមិត្តរួមការងារ ទោះជាយ៉ាងណាក៏ដោយ ការបញ្ចេញអារម្មណ៍ខកចិត្តផ្ទាល់ខ្លួនរបស់អ្នកនៅកន្លែងធ្វើការអាចត្រូវបានគេមើលឃើញថាអ្នកគ្មានវិជ្ជាជីវៈ និងក្មេងខ្ចី ដែលវាអាចបំផ្លាញកេរ្តិ័៍ឈ្មោះការងាររបស់បាន។     ដូច្នេះនៅពេលដែលអ្នកបញ្ចេញអារម្មណ៍មិនសប្បាយចិត្តឬនិយាយមិនល្អពីមេរបស់អ្នក ទៅកាន់មិត្តរួមការងារនោះ ចូរប្រយ័ត្នអំពីព័ត៌មានដែលអ្នកបាននិយាយ ព្រោះវាអាចឮត្រឡប់ទៅដល់មេរបស់អ្នកវិញក៏ថាបានដែរ។   ៥. ផែនការបន្ទាប់៖ ការចែករំលែកដោយបើកចំហអំពីផែនការបន្ទាប់របស់អ្នកប្រកបដោយមហិច្ឆតាធំនោះ អាចធ្វើឱ្យអ្នកមានគ្រោះថា្នក់ឬអាចប្រឈមនឹងការបញ្ឈប់ពីការងារដោយចេតនា ព្រោះថ្នាក់លើនឹងអាចចោទសួរពីភាពស្មោះត្រង់និង ការប្តេជ្ញាចិត្តរបស់អ្នកចំពោះតួនាទីបច្ចុប្បន្នរបស់អ្នក។   ដូច្នេះបុគ្គលិកគួរតែរក្សាមហិច្ឆតារបស់ខ្លួនឱ្យមានព្រំដែន និងផ្តោតលើការបង្ហាញការប្តេជ្ញាចិត្តរបស់អ្នកចំពោះតួនាទីដែលកំពុងមានក្នុងពេលបច្ចុប្បន្ន និងបន្តស្វែងរកភាពរីកចម្រើន តាមមហិឆ្ឆតារបស់អ្នកប្រកបដោយតុល្យភាព។   យ៉ាងណាមិញការរក្សាភាពឯកជននៅកន្លែងធ្វើការមិនមែនជារឿងអាក្រក់នោះទេ តែវាគឺជាការរក្សាលំហសម្រាប់បុគ្គលិក ជាចន្លោះដែលមិនត្រូវបានប៉ះពាល់ដោយការវិនិច្ឆ័យ ឬឥទ្ធិពលខាងក្រៅ ហើយវាគឺជាភាពឆ្លាតវៃមួយរបស់មនុស្សយើង ក្នុងការរស់នៅក្នុងជីវិតរបស់ខ្លួនឯង ដើម្បីទទួលបានក្តីសុខឬអាចចែករំលែកទៅកាន់អ្នកដទៃឱ្យបានដឹងតាមភាពជាក់ស្តែង៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T08:08:50.686Z", "category": "ភាពជាអ្នកដឹកនាំ", "views": 5157, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្រយ័.ត្ន! CEO Amazon ប្រាប់រឿងធំ១ បុគ្គលិ.កគិតខុសចំពោះមេ ធ្វើឲ្យក្រុមហ៊ុនមានបញ្ហា	https://business-cambodia.com/articles/andy-jassy-said-one-thing	ការយល់ច្រឡំ ឬធ្វើការមិនស៊ីចង្វាក់គ្នារវាងថ្នាក់លើ និងបុគ្គលិកថ្នាក់ក្រោម អាចបង្កជាជំងឺមហារីកកម្រិតធ្ងន់ក្នុងក្រុមហ៊ុន។ ដោយមើលឃើញពីបញ្ហាដ៏រសើបនេះ លោក Andy Jassy ជានាយកប្រតិបត្តិក្រុមហ៊ុន Amazon បានប្រាប់រឿងធំ១ ដែលបុគ្គលិកមានការយល់ឃើញខុសចំពោះមេ។   លោក Andy Jassy បានលើកឡើងក្នុងវីឌីអូមួយ ដែលទើបបង្ហោះកាលពីដើមខែនេះយ៉ាងដូច្នេះថា៖ «តាមពិតទៅគំនិតដែលកើតចេញពីចៅហ្វាយ ឬថ្នាក់លើរបស់អ្នក ពុំមែនសុទ្ធតែជាគំនិតដ៏ល្អបំផុតដែលអាចធ្វើទៅបានផលនោះទេ»។ លោកបានបន្តទៀតថា៖ «ផ្ទុយទៅវិញ អ្នកដឹកនាំអស្ចារ្យមានឆន្ទៈក្នុងការស្តាប់នូវទស្សនៈជាច្រើន ជាពិសេសអ្នកដែលមានការយល់ឃើញខុសគ្នាពីពួកគេ ហើយមានការវិនិច្ឆ័យគ្រប់គ្រាន់ដើម្បីជ្រើសរើសមធ្យោបាយដ៏ល្អបំផុតមួយក្នុងការធ្វើដំណើរឆ្ពោះទៅមុខ»។   ក្នុងនោះ នាយកប្រតិបត្តិរូបនេះបានសង្កត់ធ្ងន់ថា ថ្នាក់ដឹកនាំព្យាយាមស្វែងរកចម្លើយ ឬដំណោះស្រាយដ៏ល្អបំផុតសម្រាប់អតិថិជន មិនថាវាជាគំនិតរបស់នរណាឡើយ។ ផ្នែកមួយនៃការងាររបស់ថ្នាក់ដឹកនាំ គឺអង្គុយក្នុងបន្ទប់រង់ចាំបុគ្គលិកមកផ្តល់មតិកែលម្អ ឬបង្ហាញគំនិតថ្មីៗរបស់ខ្លួន ដើម្បីអនុវត្តការងារកាន់តែមានប្រសិទ្ធភាព។   គួរជម្រាបថា Amazon មិនមែនជាក្រុមហ៊ុនតែមួយគត់ដែលផ្តល់តម្លៃដល់ការផ្លាស់ប្តូរគំនិតគ្នានោះទេ សូម្បីលោក Steve Jobs បិតាស្ថាបនិកក្រុមហ៊ុនសម្បុកបច្ចេកវិទ្យា Apple ក៏ប្រកាន់ខ្ជាប់នូវគោលការណ៍នេះផងដែរ ដោយមាននាយកប្រតិបត្តិលោក Tim Cook បន្តអនុវត្តរហូតដល់បច្ចុប្បន្ន៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T08:05:31.108Z", "category": "ភាពជាអ្នកដឹកនាំ", "views": 685, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនសូវមានអ្នកដឹង! ក្រៅពីរកស៊ីវិស័យប្រេងឥន្ធនៈ ក្រុមហ៊ុនចាស់វស្សាតេលាមានរកស៊ីមុខរបរទាំងនេះថែមទៀត	https://business-cambodia.com/articles/tela-you-should-know	ក្រុមហ៊ុន កម្ពុជា តេលា ត្រូវបានបង្កើតឡើងដំបូងក្នុងឆ្នាំ ១៩៩៣ ដែលត្រូវបានគេស្គាល់ថា Kadimex។ ស្ថិតក្រោមការដឹកនាំអស់រយៈពេល ២ឆ្នាំ របស់លោកឧកញ៉ា អគ្គនាយក ឈុន អូន ក្រុមហ៊ុនក៏ត្រូវបានប្តូរឈ្មោះពី Kadimex ទៅជា កម្ពុជាតេលា វិញក្នុងឆ្នាំ ១៩៩៥ បើគិតមកដល់ពេលនេះ កម្ពុជាតេលា បានឈរជើងក្នុងវិស័យឥន្ធនៈនេះមានរយៈ ៣១ឆ្នាំមកហើយ។   បើគិតមកដល់ពេលបច្ចុប្បន្ននេះ ក្រុមហ៊ុនកម្ពុជាតេលា មានស្ថានីយស្តុកប្រេងធំៗចំនួន ២កន្លែងគឺ នៅរាជធានីភ្នំពេញ និង ខេត្តព្រះសីហនុ និងមានស្ថានីយលក់រាយប្រេងឥន្ធនៈសរុបចំនួន ១,៨៩៩ កន្លែងនៅទូទាំងព្រះរាជាណាចក្រកម្ពុជា ហើយនៅតែរីកចម្រើនជាមួយនឹងគម្រោងជួសជុល និងពង្រីកយ៉ាងច្រើនបន្ថែមទៀតនៅពេលខាងមុខផងដែរ។   ជាមួយគ្នានោះដែរ ក្រៅពីរកស៊ីវិស័យប្រេងឥន្ធនៈ ក្រុមហ៊ុនចាស់វស្សាតេលាកំពុងតែរកស៊ីរបរទាំងនេះថែមទៀតផង ដោយមុខរបរទាំងនោះមានដូចជា៖ ប្រេងរំអិល ភ័ស្តុភារ អាហារ និងភេសជ្ជៈ ប្រេងខ្មៅ រោងចក្រប្រេងរំអិល សេវាប្រេងរំអិល ហ្គាស LPG កៅស៊ូថ្នល់ ផែប្រេងឥន្ធនៈ ប័ណ្ណឥន្ធនៈ តេលាម៉ាត/តេលា ស៊ុបភើ ម៉ាត គួររំលឹកថា កាលពីកន្លងទៅក្រុមហ៊ុនកម្ពុជាតេលា បានសម្រេចធ្វើការកែសម្រួលបាវចនា និមិត្តសញ្ញា (LOGO) របស់ក្រុមហ៊ុនកម្ពុជាតេលា ពីអក្សរបរទេស “TELA POWER FOR ENERGY”ប្តូរមកជាខេមរភាសា «តេលា ជាទីទុកចិត្ត» ។ ហើយគោលបំណងធំបំផុតដែលក្រុមហ៊ុនកម្ពុជាតេលា ធ្វើការកែប្រែបាវចនានេះគឺក្នុងគោលបំណងចូលរួមលើកកំពស់អក្សរសាស្ត្រជាតិ (ខ្មែរស្រឡាញ់ជាតិខ្មែរ)៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T06:32:26.138Z", "category": "ចាប់ផ្តើមអាជីវកម្ម", "views": 1220, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឯកឧត្ដម គួច ចំរើន បង្ហាញប្រវែងនិងទីតាំងដែល «គម្រោងព្រែកជីកហ្វូណនតេជោ» ត្រូវជីកកាត់ខេត្ដកណ្ដាល	https://business-cambodia.com/articles/funan-techo-canal-project-in-kandal	នៅពេលសល់ពេលប៉ុន្មានថ្ងៃទៀតប៉ុណ្ណោះ ពោលគឺនៅថ្ងៃទី៥ ខែសីហា ឆ្នាំ២០២៤ គម្រោងព្រែកជីកហ្វូណនតេជោ នឹងបើកការដ្ឋានសាងសង់ជាផ្លូវការហើយ។ ខណៈការរៀបចំពិធីបើកការដ្ឋានគម្រោងផ្លូវទឹកប្រវត្ដិសាស្រ្ដនេះនឹងរៀបចំឡើងនៅក្នុងភូមិព្រែកតាកែវ ឃុំសំរោងធំ ស្រុកកៀនស្វាយ ខេត្តកណ្តាល។ នៅក្នុងការចុះមកពិនិត្យ វឌ្ឍនភាពការងាររៀបចំទីតាំង ត្រៀមប្រារព្ធពិធីបើកការដ្ឋាន គម្រោងព្រែកជីកខាងលើ កាលពីថ្ងៃទី២១ ខែកក្កដា ឆ្នាំ២០២៤ ឯកឧត្ដម គួច ចំរើន អភិបាលនៃគណៈអភិបាលខេត្ដកណ្ដាល ក៏បានបង្ហាញពីទីតាំងដែលគម្រោងមួយនេះត្រូវសង់ឆ្លងកាត់ភូមិសាស្ដ្រខេត្ដកណ្ដាលផងដែរ។ ថ្លែងនៅក្នុងពិធីខាងលើឯកឧត្ដមបានបញ្ជាក់ថា «យើងចេញពីព្រែកតាកែវទៅដល់ព្រែកពោធិ៍ ដែលចាប់ពីមេគង្គទៅដល់ទន្លេបាសាក់មាន ២១ គីឡូម៉ែត្រ នៅលើដងទន្លេបាសាក់មាន ២៩ គីឡូម៉ែត្រ និងនៅលើព្រែកតាហ៊ីង មុនទៅដល់ព្រំប្រទល់ខេត្កតាកែវយើងមាន ៦ គីឡូម៉ែត្រ នេះជាប្រវែងអាចថាជាង ៥៦ គីឡូម៉ែត្រជាប្រវែងសរុប»។ សូមជម្រាបថា តាមការសិក្សាគម្រោងព្រែកជីកហ្វូណនតេជោ មានប្រវែង ១៨០ គីឡូម៉ែត្រ ចាប់ផ្ដើមពីចំណុចព្រែកតាកែវនៃទន្លេមេគង្គ ឆ្លងកាត់តាម ព្រែកតាឯកនៃទន្លេបាសាក់ រួចចូលតាមព្រែកតាហ៊ីងនៃទន្លេបាសាក់ស្រុកកោះធំ និង បន្តរហូត ដល់ សមុទ្រ ខេត្តកែប ដោយឆ្លងកាត់ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំពត និង ខេត្ត កែប។ ដំណើរការជីកគម្រោងខាងលើនឹងប្រើប្រាស់រយៈពេល ៤៦ ខែនិងត្រូវចំណាយថវិកាប្រមាណ ១.៧ ពាន់លានដុល្លារ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T04:20:11.144Z", "category": "អចលនទ្រព្យ", "views": 1147, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បវេស្សនកាលថ្មីនៃ សាលាអន្តរជាតិ អាយ ស៊ី អេស ចាប់ផ្តើមទទួលសិស្សចុះឈ្មោះចូលរៀនហើយ	https://business-cambodia.com/articles/ics-international-school-registration	សាលាអន្តរជាតិ អាយ ស៊ី អេស នឹងចាប់ផ្តើមបើកបវេស្សនកាលឆ្នាំសិក្សាថ្មី 2024-2025 នៅថ្ងៃចន្ទ ទី12 ខែសីហា ឆ្នាំ2024។ សាលាក៏មានការផ្តល់ជូនពិសេស (Standard Promotion) សម្រាប់ឆ្នាំសិក្សាថ្មី ចាប់ពីថ្ងៃផ្សាយដំណឹងនេះ រហូតដល់ថ្ងៃទី10 ខែសីហា ឆ្នាំ2024។ សាលាអន្តរជាតិ អាយ ស៊ី អេស ផ្តល់កម្មវិធីសិក្សាជាតិ និងកម្មវិធីសិក្សាខេមប្រ៊ីជ (CAMBRIDGE) អន្តរជាតិចាប់ពីថ្នាក់បណ្តុះកុមារតូច (Nursery) ដល់ថ្នាក់ទី12 (Year 12) និងកម្រិត “A Level” នៃចក្រភពអង់គ្លេស ។ ក្នុងឆ្នាំ 2009 សាលាអន្តរជាតិ អាយ ស៊ី អេស ត្រូវបានទទួលស្គាល់ជាសាលាដែលមានលក្ខណៈសម្បត្តិពេញលេញជា មជ្ឈមណ្ឌលខេមប្រ៊ីជអន្តរជាតិ (CIC KH008) ដោយនាយកដ្ឋានវាយតម្លៃការអប់រំនៃសាកលវិទ្យាល័យខេមប្រ៊ីជអន្តរជាតិ (CAIE) នៃចក្រភពអង់គ្លេស។ ក្នុងនាមជា មជ្ឈមណ្ឌលខេមប្រ៊ីជអន្តរជាតិ សាលាអន្តរជាតិ អាយ ស៊ី អេស មានដៃគូអប់រំជាង10,000 ក្នុង160ប្រទេស ក្នុងនោះភាគច្រើនជាសាលា និងសាកលវិទ្យាល័យអន្តរជាតិល្បីៗ ប្រចាំប្រទេសនីមួយៗ ។ សម្រាប់កម្មវិធីមធ្យមសិក្សាពីរភាសា សិស្សានុសិស្ស នៃសាលាអន្តរជាតិ អាយ ស៊ី អេស នឹងសិក្សាកម្មវិធី Cambridge “A Level” គឺជាកម្មវិធីកម្រិតខ្ពស់បំផុតដែលមានអ្នកសិក្សាជាង 270,000 នាក់ ជារៀងរាល់ឆ្នាំនៅប្រមាណ 130 ប្រទេសទូទាំងសកលលោក។ សិស្ស និងនិស្សិត ដែលមានគុណវុឌ្ឍិកម្រិតនេះ ត្រូវបានទទួលស្គាល់ និងឱ្យចូលរៀននៅសាកលវិទ្យាល័យឈានមុខគេ ទូទាំងបណ្តាប្រទេសជុំវិញសកលលោកមានជាអាទិ៍៖ សហរដ្ឋអាមេរិក : សាកលវិទ្យាល័យ Harvard, MIT, Stanford, Yale,… ចក្រភពអង់គ្លេស : សាកលវិទ្យាល័យ Cambridge, Oxford, Edinburgh, Imperial,… អូស្ត្រាលី : សាកលវិទ្យាល័យ Melbourne, Sydney, Monash, Queensland,… កាណាដា : សាកលវិទ្យាល័យ Toronto, McGill, British Columbia, York,… ណូវែលស្សេឡង់ :   សាកលវិទ្យាល័យ Auckland, Victoria, Otago, Canterbury,… សឹង្ហបុរី : សាកលវិទ្យាល័យ NUS, Nanyang,… សាលាអន្តរជាតិ អាយ ស៊ី អេស មានបទពិសោធន៍ក្នុងវិស័យអប់រំ 31ឆ្នាំ ប្រកបដោយជ័យលាភី និងសមិទ្ធិផលជាយ៉ាងច្រើនសន្ធឹកសន្ធាប់។ សាលាអន្តរជាតិ អាយ ស៊ី អេស លើកទឹកចិត្តសិស្សានុសិស្ស ឲ្យចាប់យកចំណេះវិជ្ជាជាមូលដ្ឋានគ្រឹះ និងទម្លាប់ល្អក្នុងការសិក្សា ដោយមានការសង្កត់ធ្ងន់លើមុខវិជ្ជា ភាសាអង់គ្លេស ភាសាខ្មែរ គណិតវិទ្យា វិទ្យាសាស្រ្ត និងបច្ចេកវិទ្យាព័ត៌មាន។ សាខាកណ្តាល: អគារលេខ 14 ផ្លូវលេខ 214 សង្កាត់បឹងរាំង ខណ្ឌដូនពេញ ភ្នំពេញ ទូរស័ព្ទ: 099 509 998 / 016 929 985  សាខាកាល់ម៉ែត: អគារលេខ 25 ផ្លូវលេខ 75 សង្កាត់ស្រះចក ខណ្ឌដូនពេញ ភ្នំពេញ ទូរស័ព្ទ: 099 509 997 / 016 929 975) Facebook Page: https://www.facebook.com/icsis2004  / Telegram Channel: https://t.me/+GG3VditiVtswY2Fl Website: www.ics.edu.kh / Email: info@ics.edu.kh	{ "spider_name": "businesscambodia", "scrape_at": "2025-06-14_19:40:02", "date_created": "2024-07-23T01:46:15.741Z", "category": "PR", "views": 1558, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
រាជរដ្ឋាភិបាលចេញសេចក្ដីសម្រេចហាមឃាត់ប្រតិបត្តិការកាស៊ីណូ នៅក្នុងខេត្ដ ២ នេះ	https://business-cambodia.com/articles/closing-casino	រាជរដ្ឋាភិបាលកម្ពុជា បានចេញសេចក្ដីសម្រេចស្ដីពីការកំណត់ទីតាំងនៃតំបន់ហាមឃាត់សម្រាប់ប្រតិបត្ដិការកាស៊ីណូនៅក្នុងព្រះរាជាណាចក្រកម្ពុជា។ ដោយក្នុងនោះទីតាំងដែលបានហាមឃាត់នេះរួមមាន៖ ខេត្ដកែប និងខេត្ដកំពត (លើកលែងតំបន់ភ្នំបូកគោ និងតំបន់ច្រកព្រែកចាក)។ នេះយោងតាមសេចក្ដីសម្រេចចុះថ្ងៃទី១១ ខែមិថុនា ឆ្នាំ២០២៤។  នៅក្នុងសេចក្ដីសម្រេចដដែលនេះបានបញ្ជាក់ថា ការហាមឃាត់ សម្រាប់ប្រតិបត្តិការកាស៊ីណូនៅក្នុងប្រទេសកម្ពុជា ពិសេសខេត្ដទាំងពីរខាងលើ គឺធ្វើឡើងក្នុងគោលដៅលើកកម្ពស់ការវិនិយោគឱ្យកាន់តែសម្បូរបែបផ្សេងទៀតលើ ផ្នែកសណ្ឋាគារនិងបដិ- សណ្ឋារកិច្ចសម្រាប់ការបម្រើវិស័យទេសចរណ៍ វិស័យកម្មន្តសាល ឧស្សាហកម្ម កសិ-ឧស្សាហកម្ម ពាណិជ្ជកម្ម និងតំបន់សេដ្ឋកិច្ចពិសេស ព្រមទាំងដើម្បីពង្រឹង លើកកម្ពស់ និងអភិរក្សវប្បធម៌ និងសាសនា ក៏ដូចជាធានា បានសន្តិសុខនិងសណ្តាប់ធ្នាប់ល្អប្រសើរនៅក្នុងតំបន់គោលដៅទេសចរណ៍ជាដើម។ គួររំលឹងផងដែរថា កាលពីថ្ងៃទី៦ ខែមិថុនា ឆ្នាំ២០២៤ កន្លងទៅ នៅក្នុងពិធីសម្ពោធដាក់ឲ្យដំណើរការកំពង់ផែអន្ដរជាតិកំពត សម្ដេចធីបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានបញ្ជាឲ្យគណៈកម្មការគ្រប់គ្រងល្បែងពាណិជ្ជកម្មកម្ពុជា បញ្ឈប់ការចេញអាជ្ញាប័ណ្ណបើកកាស៊ីណូនៅទាំងពីខាងលើ។ ប៉ុន្ដែទន្ទឹមគ្នានោះ សម្ដេចក៏បានលើកទឹកចិត្ដឲ្យមានវិនិយោគបើកអូតែលសម្រាប់ការបម្រើវិស័យទេសចរណ៍ ការវិនិយោគវិស័យកម្មន្ដសាស វិស័យឧស្សាហកម្ម កសិ-ឧស្សាហកម្ម ពាណិជ្ជកម្ម តំបន់សេដ្ឋកិច្ច នៅក្នុងខេត្ដកំពត និងខេត្ដកែបនេះ ដោយវិនិយោគកាន់តែច្រើនគឺកាន់តែល្អ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T14:32:47.485Z", "category": "ព័ត៌មានថ្មីៗ", "views": 3344, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គេបញ្ឈប់ពីការងារ ស្រ្តីវ័យ៣០ឆ្នាំអាចរកចំណូលបានជាង១២ម៉ឺនដុល្លារក្នុង១ឆ្នាំពីជំនាញ១នេះ មិនបាច់មានសញ្ញាបត្រ	https://business-cambodia.com/articles/one-skill-that-you-can-make-money-without-spending-much-time	ពេលខ្លះមិនមែនទាល់តែអ្នករៀនបានខ្ពងខ្ពស់ចប់រិញ្ញបត្រឬបណ្ឌិតទើបអាចមានសមត្ថភាពចូលបម្រើការងារដែលប្រាក់ខែច្រើននោះទេ តែអ្វីដែលសំខាន់នោះគឺអ្នកត្រូវជ្រើរើសជំនាញមួយច្បាស់លាស់ហើយខ្លួនឯងចេះច្បាស់នោះអ្នកនឹងរកចំណូលបានច្រើនជាងអ្នករៀនបានខ្ពងខ្ពស់ក៏ថាបាន។ ជាក់ស្ដែងអ្នកស្រី Ayana Dunlap  វ័យ៣០ឆ្នាំធ្លាប់គេបញ្ឈប់ពីកាងារកាលអំឡុងវិបត្តិកូវីដ១៩ហើយអ្នកស្រីគ្មានសញ្ញាបត្របរិញ្ញាបត្រអ្វីឡើយ។ ប៉ុន្ដែក្រោយមកអ្នកស្រីបានចាប់រៀនជំនាញមួយច្បាស់លាស់រហូតធ្វើឲ្យអ្នកស្រីអាចរកចំណូលបានជាង១២ម៉ឺនដុល្លារក្នុងមួយឆ្នាំ។ កាលពីឆ្នាំ២០២០ដែលជាពេលវេលាវិបត្តិកូវីដ១៩ អ្នកស្រីធ្វើការផ្នែកបដិសណ្ឋារកិច្ចនៅក្នុងសណ្ឋារមួយប៉ុន្ដត្រូវបានគេបញ្ឈប់ដោយសារការរីករាលដាលនៃវីរុសកូវីដ១៩។ នៅពេលនោះអ្នកស្រីមានការព្រួយបារម្ភជាខ្លាំងដោយសារតែអ្នកស្រីគ្មានសញ្ញាបត្រហើយក៏មិនធ្លាប់ធ្វើការងារផ្សេងដូច្នេះអ្នកស្រីបារម្ភថាពិបាកក្នុងការរកការងារធ្វើ។ យ៉ាងណាមិញបន្ទាប់ពីអ្នកស្រីបានចូលរៀនចូលវគ្គអនឡាញពីជំនាញ IT Support ធ្វើឲ្យអ្នកស្រីមានជំនាញច្បាស់លាស់ផ្នែកព័ត៌មានវិទ្យា(IT) ដោយទទួលបានសញ្ញាបត្រចំនួន៣ទាក់ទងនឹងIT ដោយទីមួយគឺ  Google IT support certificate និងទី២គឺ CompTIA Security+ certification ចំណែកទី៣គឺ CompTIA Network+ certification។ ដោយសារតែអ្នកស្រីបានចូលរៀនវគ្គអនឡាញជំនាញព័ត៌មានវិទ្យា(IT)នេះហើយទើបធ្វើឲ្យលោកទទួលបានជំនាញនេះហើយបានចូលធ្វើការងារនៅក្នុងវិទ្យាស្ថានគោលការណ៍ធនាគារនៅសហរដ្ឋអាមេរិកមានតំណែងជាអនុប្រធានផ្នែកប្រតិបត្តិនិងការព័ត៌មានវិទ្យានិងបានប្រាក់ចំណូលចំនួន១២៥,០០០ដុល្លារក្នុងមួយឆ្នាំ មេរៀនដែលអ្នកអាចរៀនពីអ្នកស្រីគឺទោះជាអ្នកមិនបានរៀនបានខ្ពងខ្ពស់ក៏ដោយឲ្យតែអ្នកមានជំនាញមួយច្បាស់លាស់នោះអ្នកនឹងមានឱកាសអាចរកប្រាក់ចំណូលបានច្រើនចេញពីជំនាញដែលអ្នកបានដុសខាត់នេះ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T10:11:07.090Z", "category": "ហិរញ្ញវត្ថុ", "views": 2547, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធំតែស៊ីតិច! នេះជាកំពូលរថយន្ត 𝗜𝗦𝗨𝗭𝗨 មាឌមាំ កម្លាំងម៉ឺង ជិះ១០០km ចំណាយស្មើឡានខ្នាតតូច	https://business-cambodia.com/articles/isuzu-d-max-3-0-ddi-blue-power-	យោងតាមផេកផ្លូវការរបស់ Isuzu Cambodia កាលពីកន្លងទៅនេះបានឱ្យដឹងថា រថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 មានកម្លាំងរថយន្តខ្លាំង ជាមួយម៉ាស៊ីន Isuzu D-Max 3.0 Ddi Blue Power មានកម្លាំង ១៩០សេះ កម្លាំងរមួល ៤៥០ ញូតុនម៉ែត្រ ទោះធ្វើដំណើរយូរយ៉ាង ក៏កម្លាំងរថយន្តនៅតែខ្លាំងដដែល ដោយជិះ១០០គីឡូ ស៊ីប្រេងអស់ត្រឹមតែ៥.៥លីត្រ ទៅ ៦លីត្រប៉ុណ្ណោះ។ បើនិយាយអំពីទំហំរបស់កំពូលភីកអាប់មួយម៉ូឌែលនេះវិញ មានប្រវែង ៥,២៩៥ មម ទទឹង ១,៨៦៦០ មម និងកម្ពស់ ១,៨៤០ មមចន្លោះកង់ខាងមុខ ១,៥៧០មម ចន្លោះកង់ខាងក្រោយ ១,៥៧០មម កាំបង្វិលអប្បបរមា ៦.១០ម។ 𝗗-𝗠𝗮𝘅 𝗩-𝐂𝐫𝐨𝐬𝐬 បានភ្ជាប់ជាមួយ Professional 4WD ធានាសុវត្ថិភាពឈានមុខគេ Terrain Command ផ្លាស់ប្តូរប្រព័ន្ធបើកបរពី 2WD ទៅ 4WD យ៉ាងរហ័ស និងប្រអប់លេខអូតូ ៦ វគ្គជាមួយ REV Tronic Mode អាចប្តូរលេខបានលឿន និងរលូន ងាយស្រួលបើកបរ និងផ្ដល់ផាសុកភាព។ គួរជម្រាបផងដែរថាសម្រាប់ការជាវរថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 ឥឡូវនេះប្រិយមិត្តចំណេញច្រើនដោយក្រុមហ៊ុនធ្វើការបញ្ចុះតម្លៃមកត្រឹម ៤៨,៥០០ដុល្លារ ខណៈតម្លៃដើម៥៤,៥០០ដុល្លារ។ ទន្ទឹមនឹងនេះដែរប្រសិនជាបងប្អូនមានចម្ងល់ចង់សាកសួរព័ត៌មានបន្ថែម អាចធ្វើការទំនាក់ទំនងទៅកាន់ផេកផ្ទាល់គឺ Isuzu Cambodia ឬតាមរយៈលេខទូរស័ព្ទ 023 900 798 / 077 66 88 99 ឬមួយបងប្អូនអាចទៅកាន់ទីតាំងលក់ដោយផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T09:54:12.528Z", "category": "កំពូលអ្នកលក់", "views": 1296, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
បេក្ខភាពថ្មី លោកស្រី Kamala Harris ត្រៀមខ្លួនជាប់ឆ្នោតរួចជាស្រេច និងពោលទាំងជឿជាក់បែបនេះ	https://business-cambodia.com/articles/kamala-harris-said	ប្រធានាធិបតីអាមេរិកបច្ចុប្បន្នលោក Joe Biden បានប្រកាសដកខ្លួនចេញពី បេក្ខភាពបោះឆ្នោតអាណត្តិថ្មី ដោយលើកលោកស្រី Kamala Harris ជាបេក្ខជនឈរឈ្មោះជំនួសវិញ។ នេះបើយោងតាមទីភ្នាក់ងារសារព័ត៌មាន The Time of India ចុះនាថ្ងៃទី២២ ខែកក្កដា ឆ្នាំ២០២៤។   ក្នុងនាមជាបេក្ខភាពថ្មី លោកស្រី Kamala Harris បានលើកឡើងកាលពីម្សិលមិញ យ៉ាងដូច្នេះថា៖ «ខ្ញុំមានកិត្តិយសណាស់ដែលទទួលបានឱកាសដ៏អស្ចារ្យនេះពីប្រធានាធិបតី និងឈ្នះការតែងតាំងក្នុងគណបក្សប្រជាធិបតេយ្យ»។ លោកស្រីបានបន្ថែមទៀតថា៖ «ខ្ញុំនឹងធ្វើអ្វីគ្រប់យ៉ាងនៅក្នុងអំណាចរបស់ខ្ញុំដើម្បីបង្រួបបង្រួមគណបក្សប្រជាធិបតេយ្យ និងសង្គមជាតិរបស់យើង ដើម្បីកម្ចាត់លោក Donald Trump និងរបៀបវារៈគម្រោងដ៏ធំរបស់គាត់សម្រាប់ឆ្នាំ២០២៥»។   គួរជម្រាបផងដែរថា លោកស្រី Kamala Harris បច្ចុប្បន្នមានវ័យ ៥៩ឆ្នាំ គឺជាអនុប្រធានាធិបតី ដែលកំពុងទទួលបានការចាប់អារម្មណ៍ និងពេញចិត្តយ៉ាងខ្លាំងពីសំណាក់ប្រជាជនអាមេរិកភាគច្រើន រួមទាំងត្រូវបានគេរំពឹងថា ជាបេក្ខភាពដ៏លេចធ្លោបំផុតមួយរូប ក្នុងការបោះឆ្នោតជ្រើសរើសប្រធានាធិបតីថ្មី ដែលនឹងធ្វើឡើងនៅខែវិច្ចិកា ឆ្នាំ២០២៤ ខាងមុខនេះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T09:46:36.207Z", "category": "ភាពជាអ្នកដឹកនាំ", "views": 456, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
របាយការណ៍របស់ក្រុមហ៊ុនVisa សង្កេតឃើញការឆបោកតាមប្រព័ន្ធអនឡាញទូទាំងសកលលោក ហាក់មានការកើនឡើង ដែលអាចបង្ករផលប៉ះពាល់ដល់អ្នកប្រើប្រាស់ និងអាជីវករ ពិសេសប្រភេទ Ransomware ឬ ការវិនិយោគឆបោក (Pig butchering) ជាដើម។	https://business-cambodia.com/articles/visa-cambodia-risk-forum	រាជធានីភ្នំពេញ ថ្ងៃទី២២ ខែកក្កដា ឆ្នាំ ២០២៤ - ក្រុមហ៊ុន Visa ជាក្រុមហ៊ុនបច្ចេកវិទ្យាទូទាត់សាច់ប្រាក់តាមរយៈប្រព័ន្ធឌីជីថលឈានមុខគេនៅក្នុងពិភពលោក បានចេញផ្សាយរបាយការណ៍ស្តីពីការគំរាមកំហែងនិទាឃរដូវឆ្នាំ ២០២៤ (the Spring 2024 Edition ) របស់ខ្លួន ដោយបានរៀបរាប់លម្អិតអំពីការគំរាមកំហែងលើប្រព័ន្ធទូទាត់ ដែលអាចបង្ករផលប៉ះពាល់ដល់អ្នកប្រើប្រាស់ និងអាជីវកទូទាំងសកលោក។ របាយការណ៍សាកលនេះបង្ហាញពីនិន្នាការកើនឡើងនៃឧក្រិដ្ឋជនតាមប្រព័ន្ធអ៊ីនធើណិតដែលពួកគេមានការរៀបចំខ្ពស់ និងមានលក្ខណៈស្មុគស្មាញ ដោយផ្តោតលើចំណុចដែលងាយរងគ្រោះបំផុតនៅក្នុងប្រព័ន្ធអេកូឡូស៊ីរបស់ប្រព័ន្ធទូទាត់៖ នោះគឺ កត្តាមុនុស្ស។ លោក Paul Fabara ប្រធាននាយកផ្នែកហានិភ័យ និងសេវាកម្មអតិថិជន (Chief Risk and Client Services Officer) របស់ក្រុមហ៊ុន Visa បានលើកឡើងថា៖ "ជាមួយការប្រើប្រាស់បញ្ញាសប្បនិមិ្មត (Generative AI) និងបច្ចេកវិទ្យាទំនើបៗ កំពុងតែមានការរីកចម្រើន  រូបភាពនៃការឆបោក ក៏វិវត្តទៅមុខកាន់តែប្រត្យក្ស និងមានភាពស្មុគស្មាញខ្លាំងជាងពេលមុនៗទៅទៀត ដែលនិន្នាការនេះអាចបង្ករឱ្យមានការខាតបង់ដែលមិនបានព្រៀងទុកសម្រាប់អ្នកប្រើប្រាស់" ។  លោកបន្តទៀតថា៖ “ក្រុមហ៊ុន Visa ឈរនៅក្នុងតួនាទីដ៏ពិសេសមួយ ក្នុងការដោះស្រាយលើការគំរាមកំហែងទាំងនេះ តាមរយៈការវិនិយោគលើបច្ចេកវិទ្យា និងការច្នៃប្រឌិត រហូតដល់ជាង ១០ពាន់លានដុល្លារ ក្នុងរយៈពេល ៥ឆ្នាំ ចុងក្រោយនេះ។ ការវិនិយោគទាំងនេះ បន្ថែមលើកិច្ចខិតខំប្រឹងប្រែងក្នុងការអប់រំដែលកំពុងបន្ត រួមជាមួយភាពប៉ិនប្រសព្វកំពូលរបស់យើង អនុញ្ញាតឱ្យយើងអាចប្រយុទ្ធប្រឆាំងនឹងការឆបោកដែលកំពុងតែមានការវិវត្ត និងអាចការពារអ្នកប្រើប្រាស់របស់យើងបានយ៉ាងសកម្ម។” Visa Cambodia Risk Forum - Payment Security Landscape by Jake Jiang, Head of Risk, Visa Cambodia & Philippines ក្នុងទិវាសន្តិសុខសាយប័រ ដែលរៀបចំឡើងដោយសមាគមធនាគារនៅកម្ពុជា (ABC) កាលពីខែឧសភា ឆ្នាំ ២០២៤ កន្លងទៅនេះ មានការពិភាក្សាយ៉ាងផុសផុលអំពីសុវត្ថិភាព និងសន្តិសុខសាប័រ ក្នុងការគាំទ្រនិងលើកកម្ពស់សន្តិសុខសាប័រតាមប្រព័ន្ធអនឡាញ។ លោកស្រី ម៉ារ អមរា សមាជិកក្រុមប្រឹក្សាភិបាល និងជាប្រធានគណៈកម្មាធិការទូទាត់ប្រាក់ នៃសមាគមធនាគារនៅកម្ពុជា បានមានប្រសាសន៍ថា៖ “ស្របពេលដែលបច្ចេកវិទ្យានាំមកនូវអត្ថប្រយោជន៍ និងភាពងាយស្រួលយ៉ាងច្រើនដល់អ្នកប្រើប្រាស់ និងធុរកិច្ច វាក៏បើកផ្លូវសម្រាប់ឧក្រិដ្ឋជនតាមអ៊ីនធឺណិតផងដែរ។ ដូច្នេះ អ្នកប្រើប្រាស់ និងធុរកិច្ចទាំងអស់ត្រូវមានវិធានការទប់ស្កាត់មួយរឹងមាំនិងបុរេសកម្ម ដោយអនុលោមតាមបទប្បបញ្ញត្តិរបស់ធនាគារជាតិនៃកម្ពុជា បង្កើនការយល់ដឹងអំពីសន្តិសុខសាយប័រ ដាក់ចេញយុទ្ធសាស្រ្តនានារួមមានដូចជា ការត្រួតពិនិត្យជាប្រចាំ ម៉ាស៊ីនសិក្សា (machine learning) និងការវិភាគឥរិយាបទអ្នកប្រើប្រាស់ជាដើម។ វិធានការទាំងអស់នេះ មានសារៈសំខាន់ណាស់ក្នុងធ្វើបុរេសកម្មទប់ស្កាត់ទៅនឹងការក្លែងបន្លំ ក្នុងគោលដៅការពារទាំងអាជីវកម្ម និងអតិថិជនរបស់ពួកគាត់។ កាលពីឆ្នាំ ២០២២ ក្រុមហ៊ុន Visa បានធ្វើបច្ចុប្បន្នភាពផែនទីសុវត្ថិភាពលើប្រព័ន្ធទូទាត់ប្រាក់របស់ខ្លួននៅក្នុងប្រទេសកម្ពុជា ដែលបានដាក់ចេញនូវសសរស្តម្ភទាំងប្រាំមួយនៃការប្តេជ្ញាចិត្ត និងការវិនិយោគរបស់ខ្លួន ក្នុងការធ្វើឱ្យប្រសើរឡើងលើផ្នែកសុវត្ថិភាពប្រព័ន្ធទូទាត់។ ក្រុមហ៊ុន Visa បានលើកឡើងនៅក្នុងវេទិកា “ហានិភ័យ” (Risk Forum) នាពេលថ្មីៗកន្លងមកនេះ ពីសារៈសំខាន់នៃសុវត្ថិភាពទិន្នន័យ និងដំណោះស្រាយហានិភ័យដើម្បីធានាភាពធន់នៃប្រព័ន្ធអេកូឡូស៊ី។ ការទទួលយកសេវាសញ្ញាសម្ងាត់ Visa [Visa Token (VTS)] បានជួយជំរុញសេដ្ឋកិច្ចឌីជីថលរបស់អាស៊ីប៉ាស៊ីហ្វិក ចំនួនជាង ២ពាន់លានដុល្លារ ក្នុងឆ្នាំ ២០២៣។ អ្នកស្រី អ៊ីវ៉ាណា ត្រាហ្ស៊ីនី (Ivana Tranchini) នាយិកាគ្រប់គ្រងក្រុមហ៊ុន Visa ប្រចាំប្រទេសកម្ពុជា បានមានប្រសាសន៍ថា៖ “ក្រុមហ៊ុន Visa តែងតែផ្តោតលើសុវត្ថិភាពក្នុងការទូទាត់ជាអាទិភាពចម្បង ដោយសារប្រព័ន្ធទូទាត់បែបអេកូឡូស៊ីតាមរយៈឌីជីថលរបស់ប្រទេសកម្ពុជាកំពុងតែមានការកើនឡើងជាលំដាប់។ យើងប្រកាន់យកនូវតួនាទីឈានមុខគេក្នុងការបង្កើតភាពជាដៃគូសាធារណៈ និងឯកជនដ៏រឹងមាំ ដើម្បីជំរុញភាពជោគជ័យក្នុងការគ្រប់គ្រង និងកាត់បន្ថយហានិភ័យ”។ អ្នកស្រីបន្តទៀតថា៖ “ដើម្បីពង្រឹងសុវត្ថិភាពប្រព័ន្ធអេកូសាស្ត្រ នឹងជួយគាំទ្រដល់ការសម្រេចបានតាមផែនការយុទ្ធសាស្ត្រជាតិស្តីពីបរិយាបន្នហិរញ្ញវត្ថុ របស់ធនាគារជាតិនៃកម្ពុជា (NBC) ក្នុងការពង្រឹងចំណេះដឹងផ្នែកហិរញ្ញវត្ថុ និងការការពារអ្នកប្រើប្រាស់ ក្រុមហ៊ុន Visa បានរៀបចំវេទិកាជួបជុំអតិថិជនជាច្រើន ដោយផ្តោតលើប្រធានបទ ស្តីពីហានិភ័យ និងសុវត្ថិភាពរបស់ប្រព័ន្ធទូទាត់ ដើម្បីពង្រឹងសមត្ថភាពដល់ស្ថាប័នហិរញ្ញវត្ថុក្នុងប្រទេសកម្ពុជាឱ្យកាន់តែប្រសើរ ក្នុងការគាំទ្រដល់សង្គមឌីជីថល ដែលប្រទេសកម្ពុជាកំពុងតែបោះជំហានឆ្ពោះទៅរក »។ Visa Cambodia Risk Forum - How Visa Can Support I Risk & Data Solutions by Julie Cheng, Risk Products, Visa Regional Southeast Asia បុគ្គល ជាគោលដៅចម្បងរបស់ការបោកបន្លំ អ្នកប្រើប្រាស់បុគ្គលកាន់តែច្រើនឡើង បានក្លាយទៅជាគោលដៅរបស់ក្រុមអ្នកបោកប្រាស់តាមអ៊ិនធើណេត ដោយពួកគេប្រើប្រាស់មនោសញ្ចេតនាដើម្បីបង្កើតឱកាសក្លែងបន្លំ។ ខណៈដែលរបាយការណ៍លើចំនួនបុគ្គលដែលត្រូវបានគេបោកប្រាស់ ដោយរាប់ពីត្រឹមខែមិថុនា ដល់ ខែធ្នូ មានការថយចុះ ចំនួនទឹកប្រាក់សរុបដែលបាត់បង់ បែរជាមានការកើនឡើងទៅវិញ ដែលនេះឆ្លុះបញ្ចាំងថាជនបោកប្រាស់កំពុងកំណត់គោលដៅជនរងគ្រោះ ដោយប្រើវិធីសាស្ត្រក្លែងបន្លំដែលមានប្រសិទ្ធភាព និងចំណាយថ្លៃជាងមុន។ យោងតាមការស្ទង់មតិរបស់ ក្រុមហ៊ុន Visa ថ្មីមួយទៀត បានបង្ហាញថា មួយភាគបីនៃមនុស្សពេញវ័យដែលចូលរួមស្ទង់មតិ បានសម្រេចចិត្តមិនរាយការណ៍អំពីការឆបោក ដែលពួកគេ[1]បានរងគ្រោះនោះទេ នេះសបញ្ជាក់ឲ្យឃើញថា ការខាតបង់គឺមានចំនួនខ្ពស់ ជាងការរាយការណ៍។ ការឆបោកអ្នកប្រើប្រាស់ដែលកើតឡើងញឹកញាប់ នៅក្នុងរបាយការណ៍ស្តីពីការគំរាមកំហែងនិទាឃរដូវ (the Spring Threats report) រួមមាន៖ ការឆបោកដោយដាក់ទុនវិនិយោគ “Pig butchering”៖ អ្នកបោកប្រាស់បានទាញយកប្រយោជន៍ពីថ្ងៃបុណ្យធំៗ ដូចជាថ្ងៃបុណ្យនៃក្តីស្រឡាញ់ និងថ្ងៃចូលឆ្នាំសកល ដើម្បីកំណត់គោលដៅជនដែលងាយរងគ្រោះនៅលើប្រព័ន្ធផ្សព្វផ្សាយសង្គម និងគេហទំព័រណាត់ជួប ដោយទាក់ទាញពួកគេឱ្យចូលទៅក្នុងទំនាក់ទំនងតាមអ៊ីនធើណេតក្លែងក្លាយ ហើយបញ្ចុះបញ្ចូលពួកគេឲ្យវិនិយោគក្នុងថ្នាលក្លែងបន្លំនៃគម្រោង cryptocurrency។ ការប្រើប្រាស់បញ្ញាសប្បនិម្មិត្ត (AI) ដើម្បីបង្កើតយុទ្ធនាការដ៏គួរឱ្យជឿជាក់ ការធ្វើវិនិយោគបោកប្រាស់ “Pig butchering” នេះ បង្កឱ្យមានការខាតបង់រាប់ពាន់លានដុល្លារសម្រាប់អ្នកប្រើប្រាស់[2]។ តាមរយៈការសិក្សារបស់ក្រុមហ៊ុន Visa មានមនុស្សពេញវ័យប្រមាណ ១០ភាគរយ ដែលបានចូលរួមស្ទង់មតិ ធ្លាប់ជាគោលដៅរបស់ជនបោកប្រាស់ប្រភេទ pig butchering នេះ។ ការបោកប្រាស់ទាក់ទងនឹងមរតក៖ ជនរងគ្រោះត្រូវបានជូនដំណឹងអំពីមរតកដែលបន្សល់ទុកដោយសាច់ញាតិដែលបានបាត់បង់យូរមកហើយ ដែលជារឿយៗសារនេះមកពីក្រុមហ៊ុនច្បាប់ ដែលមើលទៅហាក់ដូចជាក្រុមហ៊ុនស្របច្បាប់ ឬអង្គភាពដែលមានវិជ្ជាជីវៈពាក់ព័ន្ធ។ សញ្ញាណព្រមាននៃការបោកប្រាស់ រួមមានការទាមទារឲ្យរក្សាការសម្ងាត់ សម្ពាធដើម្បីធ្វើសកម្មភាពឲ្យបានឆាប់រហ័ស សំណើសុំព័ត៌មានផ្ទាល់ខ្លួន និងតម្រូវការបង់ប្រាក់ជាមុនដើម្បីធានាប្រាក់ចំណេញនាពេលអនាគត។ មានមនុស្សពេញវ័យប្រមាណជា ១៥ភាគរយ នៃប្រជាជនអាមេរិក ដែលបានចូលរួមក្នុងការស្ទង់មតិដោយក្រុមហ៊ុន Visa ធ្លាប់ត្រូវបានជាគោលដៅ នៃជនបោកប្រាក់ដែលប្រើប្រាស់យុទ្ធសាស្ត្របោកប្រាស់ទាក់ទងនឹងមរតកបែបនេះ។ ការបោកប្រាស់ក្នុងរូបភាពជំនួយមនុស្សធម៌៖ អ្នកបោកប្រាស់ប្រើប្រព័ន្ធផ្សព្វផ្សាយសង្គមដើម្បីបញ្ឆោតមនុស្សឱ្យបរិច្ចាគ ដើម្បីបុព្វហេតុក្លែងក្លាយ ដោយទាញយកប្រយោជន៍ពីព្រឹត្តិការណ៍សោកនាដកម្មដែលកើតឡើងនាពេលបច្ចុប្បន្នកាល។ ការក្លែងបន្លំលក្ខណៈត្រីកោណ៖ ជនបោកប្រាស់ បង្កើតហាងអនឡាញមិនស្របច្បាប់ដែលផ្តល់ជូននូវផលិតផលតាមតម្រូវការក្នុងតម្លៃទាបដើម្បីប្រមូលព័ត៌មានអំពីការទូទាត់។ អាជីវករស្របច្បាប់ដឹកជញ្ជូនផលិតផលដោយមិនដឹងខ្លួនតាមហាងក្លែងក្លាយទាំងនេះ ដោយមិនដឹងថាព័ត៌មានការទូទាត់របស់អតិថិជនត្រូវបានគេលួចរួចទៅហើយ។ ការក្លែងបន្លំលក្ខណៈត្រីកោណនេះ ធ្វើឲ្យម្ចាស់អាជីវកម្មបាត់បង់រហូតដល់ ១ប៊ីលានដុល្លា រយៈពេលត្រឹមតែមួយខែប៉ុណ្ណោះ។ លោក Fabara បានលើកឡើងបន្ថែមថា៖ "ក្រុមហ៊ុន Visa មានក្រុមការងារដែលខិតខំប្រឹងប្រែងធ្វើការពេញ២៤ម៉ោង ក្នុងមួយថ្ងៃ និង ៧ថ្ងៃក្នុងមួយសប្តាហ៍ (២៤/៧) ទូទាំងសកលលោក ដើម្បីត្រួតពិនិត្យ និងបង្អាក់យុទ្ធសាស្ត្រដែលជនបោកប្រាស់ប្រើប្រាស់ដើម្បីប្រព្រឹត្តការក្លែងបន្លំ"។ ជាមធ្យម យើងត្រូវការចំណាយពេលប៉ុន្មាននាទីប៉ុណ្ណោះ មិនយូរនោះទេក្នុងការកំណត់អត្តសញ្ញាណ និងបញ្ឈប់ការឆបោកទាំងនេះ នោះជាការប្តេជ្ញាចិត្តរបស់យើង ក្នុងការការពារសុវត្ថិភាពអ្នកប្រើប្រាស់។ យើងសង្ឃឹមថាតាមរយៈការបង្កើនការយល់ដឹងអំពីការបោកប្រាស់ប្រភេទថ្មីដែលកំពុងតែលេចឡើងទាំងនេះ នឹងអាចជួយដល់អ្នកប្រើប្រាស់ឲ្យអាចការពារខ្លួនប្រយុទ្ធប្រឆាំងនឹងការក្លែងបន្លំ ហើយនឹងអាចក្លាយជាខ្សែការពារមួយផ្សេងទៀតប្រឆាំងនឹងអ្នកបោកប្រាស់បានផងដែរ។” Visa Cambodia Risk Forum អត្រាកំណើននៃក្រុមឆបោក ក្រៅពីការគំរាមកំហែងលើម្ចាស់កាតហើយ គោលដៅរបស់ឧក្រិដ្ឋជនគឺធ្វើការតាមដានលើ ស្ថាប័ន និងបណ្តាញ ដោយស្វែងរកភាពស្មុគស្មាញនៃចំណុចខ្សោយ ហើយប្រើប្រាស់នូវបច្ចេកវិទ្យាថ្មីៗ ដើម្បីវាយប្រហារ ដែលនឹងបង្ករឲ្យមានផលប៉ះពាល់យ៉ាងធ្ងន់ធ្ងរលើសពីការរំពឹងទុក។ Visa Cambodia Risk Forum និន្នាការក្លែងបន្លំលើស្ថាប័ន ដែលប៉ះពាល់ដល់ប្រព័ន្ធអេកូឡូស៊ី រួមមាន៖ ជនបោកប្រាស់កំពុងផ្តោតកាន់តែខ្លាំងឡើងលើការវាយប្រហារលើខ្សែសង្វាក់ផ្គត់ផ្គង់ និងសេវាកម្មភាគីទីបី ជាមួយនឹងយុទ្ធសាស្ត្រដែលត្រូវបានរចនាឡើងដើម្បីបង្កការខូចខាតច្រើនបំផុតជាមួយនឹងការវាយប្រហារតែម្តង។ ជនបោកប្រាស់ កំពុងប្រើប្រាស់ភាពវៃឆ្លាតនៃបញ្ញាសិប្បនិម្មិត (AI) កាន់តែខ្លាំងឡើង ដើម្បីស្វែងរកចំនុចខ្សោយនៃវិធានការពារការក្លែងបន្លំដែលប្រើប្រាស់ដោយធនាគារ។ ការវាយប្រហារក្លែងបន្លំប្រតិបត្តិការសងត្រឡប់ពេលទិញទំនិញ (PRA) បានកើនឡើងគួរឱ្យកត់សម្គាល់ ប្រមាណជា ៨៣ភាគរយ ក្នុងរយៈពេល ៥ខែកន្លងមកនេះ ហើយការវាយប្រហារទាំងនេះបង្កការគំរាមកំហែងយ៉ាងធ្ងន់ធ្ងរ ដោយការវាយប្រហារជោគជ័យនីមួយៗ អាចបណ្តាលឱ្យមានការខាតបង់ជាទឹកប្រាក់ប្រហែលជា ១១៥,០០០ដុល្លាសហរដ្ឋអាមេរិច ដែលធនាគារត្រូវបាត់បង់ទៅលើការក្លែងបន្លំទាំងនោះ ។ ករណី Ransomware បានកើនឡើង ៣០០ភាគរយ ចាប់ពី ខែមិថុនា រហូតដល់ ខែធ្នូ ឆ្នាំ ២០២៣ បើប្រៀបធៀបទៅនឹងរយៈពេលដូចគ្នាក្នុងឆ្នាំ ២០២២។ ក្រុមហ៊ុន Visa បានព្យាករណ៍ថា ឧក្រិដ្ឋជនដែលប្រើប្រាស់មេរោគ ransomware ដើម្បីធ្វើការគំរាមកំហែង នឹងបន្តផ្តោតការប្រហារលើរចនាសម្ព័ន្ធសំខាន់ៗ ក្នុងនោះរួមមានទាំងស្ថាប័នហិរញ្ញវត្ថុផងដែរ។ ក្រុមហ៊ុន Visa បានធ្វើសមាហរណកម្ម ទាំងទៅលើជំនាញរបស់បុគ្គលិក និងបច្ចេកវិទ្យាទំនើប សម្រាប់បង្កើតបានរនាំងសុវត្ថិភាព ដើម្បីកាត់បន្ថយ ក៏ដូចជាការពារការវាយប្រហារលើប្រព័ន្ធទូទាត់ដ៏សកម្ម។ ក្រុមហ៊ុន Visa ធ្វើការយ៉ាងជិតស្និទ្ធជាមួយគ្រប់ភាគីពាក់ព័ន្ធ ដើម្បីធានាបានថាទិន្នន័យងាយទទួលរងហានិភ័យ នឹងត្រូវបានកំណត់អត្តសញ្ញាណ ហើយគ្រប់ភាគីពាក់ព័ន្ធដែលរងផលប៉ះពាល់ នឹងត្រូវបានជូនដំណឹង។ ដើម្បីអានរបាយការណ៍បន្ថែម សូមចូលទៅកាន់គេហទំព័រ visa.com/security។ ដើម្បីស្វែងយល់បន្ថែមអំពីឧបករណ៍ដែលក្រុមហ៊ុន Visa ប្រើ ដើម្បីជួយគ្រប់ស្ថាប័ន ប្រយុទ្ធប្រឆាំងនឹងការក្លែងបន្លំ សូមចូលទៅទំព័រសន្តិសុខឆ្លាតវៃ (Intelligent Security)។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T09:32:01.727Z", "category": "PR", "views": 200, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ហ្វេនតូយ៉ូតាស្រលាញ់អត់? នេះជារថយន្តស៊េរីថ្មីរបស់ Toyota ១ម៉ូដែលជិះ១០០km ស៊ីតែ៥.២L ខណៈតម្លៃនៅខ្មែរអេម	https://business-cambodia.com/articles/new-toyota-all-new-toyota-veloz-2024	កាលពីពេលកន្លងទៅនេះ ក្រុមហ៊ុនតូយ៉ូតាប្រចាំស្រុកខ្មែរបាននាំមកនៅរថយន្ត 𝐍𝐞𝐰 𝐓𝐨𝐲𝐨𝐭𝐚 𝐀𝐥𝐥 𝐍𝐞𝐰 𝐓𝐨𝐲𝐨𝐭𝐚 𝐕𝐞𝐥𝐨𝐳 𝟐𝟎𝟐𝟒 ជាមួយរូបរាងថ្មី ស្អាត ទាន់សម័យ ដោយជិះ១០០km ចាយត្រឹម៥.២L ប៉ុណ្ណោះ ខណៈតម្លៃជាង3ម៉ឺនដុល្លារ។ យោងតាមការចុះផ្សាយលើផេកផ្លូវការ Toyota Cambodia បានឱ្យដឹងថា រថយន្តប្រភេទ SUV ម៉ូដែល 𝐕𝐞𝐥𝐨𝐳 𝟐𝟎𝟐𝟒 ដែលមានរាងស្អាត ប្លែក និងបច្ចេកវិទ្យាទំនើបដែលសក្តិសមទៅនឹង អ្នកជំនួញ បុគ្គលជោគជ័យ និងគ្រួសារសម័យថ្មី។ ចង់ដឹងរថយន្តមួយម៉ូដែលនេះមានលក្ខណៈពិសេស និងទំនើបបែបណាខ្លះ ខាងក្រោមនេះនឹងប្រាប់ប្រិយមិត្តកាន់តែលម្អិត។ ដោយក្នុងនោះរួមមាន៖ ១. ផាសុកភាព និងភាពងាយស្រួលលើផ្នែកខាងក្នុង៖ ប្រព័ន្ធ nfotainment៖ ទាំងអេក្រង់ប៉ះទំហំ 8 អ៊ីញ ឬ 9 អ៊ីញជាមួយនឹង Apple CarPlay, Android Auto និងការតភ្ជាប់ប៊្លូធូស។ កន្លែងអង្គុយ៖ ៧ កៅអីដែលផលិតឡើងពីស្បែក និងក្រណាត់ ការសាកថ្មឥតខ្សែ៖ រក្សាទូរស័ព្ទរបស់អ្នកឱ្យដំណើរការបានគ្រប់ពេល។ ពន្លឺបរិយាកាស៖ បន្ថែមភាពទំនើបដល់កាប៊ីន។ Sunroof ៖ រីករាយជាមួយខ្យល់អាកាសបរិសុទ្ធ និងពន្លឺថ្ងៃ។ ២. សុវត្ថិភាព ហ្វ្រាំងសង្គ្រោះបន្ទាន់ដោយស្វ័យប្រវត្តិ Blind-Spot Monitoring៖ ព្រមានអ្នកអំពីយានជំនិះនៅកន្លែង blind spot ការជូនដំណឹងអំពីចរាចរណ៍ផ្លូវក្រោយ៖ ជួយបញ្ចៀសគ្រោះថ្នាក់ដែលមើលមិនឃើញ គួរជម្រាបផងដែរថា ចំពោះតម្លៃវិញ រថយន្ត 𝐍𝐞𝐰 𝐓𝐨𝐲𝐨𝐭𝐚 𝐕𝐞𝐥𝐨𝐳 𝟐𝟎𝟐𝟒 មានតម្លៃត្រឹមតែ ៣៥,៩០០ដុល្លារតែប៉ុណ្ណោះ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T09:23:27.725Z", "category": "កំពូលអ្នកលក់", "views": 2398, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សារៈមន្ទីរ៣កន្លែង ពេញនិយមនៅភ្នំពេញ ហើយជាខ្មែរគួរទៅស្គាល់ឱ្យបានម្ដង	https://business-cambodia.com/articles/3-museum-in-phnom-penh	១. សារៈមន្ទីរជាតិ សារៈមន្ទីរអាយុជាង១០០ឆ្នាំ ទីតាំងដ៏សំខាន់របស់កម្ពុជានេះ គួរតែជាទីតាំងដែលខ្មែរគ្រប់រូបបានស្គាល់ និងបានទស្សនា ដែលទីនេះ គឺជាសារមន្ទីរធំជាងគេនៅប្រទេសកម្ពុជា ដែលជាទីតាំងប្រមូលផ្ដុំសម្បត្តិវប្បធម៌និងប្រវត្តិសាស្ត្រដ៏សំខាន់។ សារមន្ទីរជាតិមានរក្សាទុករូបសំណាកនិងភស្ដុតាងប្រវត្តិសាស្ត្រកម្ពុជា ចំនួនជាង១ម៉ឺន៤ពាន់ តាំងពីសម័យបុរេប្រវត្តិ សម័យអង្គរ និង សម័យក្រោយៗមកទៀត។ សារមន្ទីរជាតិនេះត្រូវបានកសាងនេ឴ថៃ១៥សីហ឵១៩១៧ តាមរបៀបស្ថាបត្យកម្ម ប្រពៃណីខ្មែរ ហើយត្រូវបានសម្ពោធក្នុងឆ្នាំ១៩២០ ដោយព្រះបាទស៊ីសុវត្ថិ ។ នៅខាងក្នុងសារមន្ទីរជាតិមានតំកល់វត្ថុបុរាណសល់តាំងពីសម័យមុនអង្គរ និងសម័យអង្គរ ។ វាជាការប្រមូលថែរក្សាទុកដ៏ល្អសម្រាប់ពិភពលោកធ្វើការស្រាវជ្រាវអំពីវត្ថុបុរាណ សិល្បៈ សាសនាបុរាណវិទ្យាខ្មែរតាំងពីសតវត្សទី៤ រហូតដល់សតវត្សទី១៣។ បងប្អូនអាចទៅទស្សនាសារមន្ទីកម្ពុជា នាជារៀងរាល់ថ្ងៃ(ចាប់ពីម៉ោង៩ព្រឹកដល់ម៉ោង៥ល្ងាច) ២. សារមន្ទីរទួលស្លែង សារមន្ទីរឧក្រិដ្ឋកម្មប្រល័យពូជសាសន៍ទួលស្លែង ជាកន្លែងចងចាំពីព្រឹត្តិការណ៍នៃការសួរចម្លើយនិងឃុំឃាំងក្នុងមន្ទីរស‑២១នាសម័យខ្មែរក្រហម។ សារមន្ទីរនេះ បានរក្សាទុកនិងបង្ហាញភស្ដុតាងនៃព្រឹត្តិការណ៍សោកនាដកម្មក្នុងប្រវត្ដិសាស្រ្ដកម្ពុជាដើម្បីឲ្យសាធារណជនសិក្សាស្វែងយល់ក្នុងបំណងជម្រុញនិងលើកទឹកចិត្តឲ្យពួកគេក្លាយទៅជាអ្នកផ្សព្វផ្សាយសារសន្តិភាព។ ទីតាំងសារមន្ទីរឧក្រិដ្ឋកម្មប្រល័យពូជសាសន៍ទួលស្លែង ស្ថិតនៅផ្លូវលេខ១១៣ សង្កាត់បឹងកេងកង៣ ខណ្ឌបឹងកេងកងក្រុងភ្នំពេញ។ ទស្សនាវីដេអូ៖ ទិដ្ឋភាពសារៈមន្ទីរឧក្រិដ្ឋកម្មប្រល័យពូជសាសន៍ទួលស្លែង ៣. សារមន្ទីសេដ្ឋកិច្ច និងរូបិយវត្ថុ ព្រះស្រីឦសានវរ្ម័ន (ស.ស.រ) សារមន្ទីរស.ស.រជាសារមន្ទីរសេដ្ឋកិច្ចនិងរូបិយវត្ថុនៃប្រទេសកម្ពុជាដែលដាក់តាំងពិព័ណ៌ប្រវត្តិរូបិយវត្ថុរបស់ប្រទេសកម្ពុជាចាប់តាំងពីសម័យហ្វូណនរហូតមកដល់បច្ចុប្បន្ន។ សារៈមន្ទីរនេះទំនើប ងាយស្រួលបងប្អូនដើរទស្សនា ងាយយល់និងទទួលបានអារម្មណ៍ប្លែក។ បងប្អូនដែលចង់ចូលទស្សនា អាចចូលទស្សនាចាប់ពីម៉ោង ៩ព្រឹក ដល់៦ល្ងាច និងចាប់ពិថ្ងៃអង្គារ ដល់ថ្ងៃអាទិត្យ។ អាសយដ្ឋានអគារលេខ១៩ រុក្ខវិថីព្រះមហាក្សត្រីយានីកុសមៈ (ផ្លូវលេខ ១០៦) សង្កាត់វត្តភ្នំ ខណ្ឌដូនពេញរាជធានីភ្នំពេញ។ ទស្សនាវីដេអូ៖ ទិដ្ឋភាពសារៈមន្ទីរ សសរ	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T08:59:01.611Z", "category": "អចលនទ្រព្យ", "views": 703, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy", "short_sentences" ] }
ចង់មានជំនាញពិតប្រាកដទេ? វិទ្យាស្ថានល្បី១ កំពុងបើកបង្រៀនជំនាញ៨ រៀនគ្មានអស់លុយ១រៀល ទំនេរសៅរ៍ អាទិត្យក៏រៀនបាន	https://business-cambodia.com/articles/can-study-8	ចំពោះលោកអ្នក ដែលចង់មានជំនាញពិតប្រាកដមួយនៅក្នុងខ្លួនតែមិនមានពេលរៀនពីថ្ងៃច័ន្ទ ដល់ថ្ងៃសុក្រ សូមកុំបារម្ភទៀតព្រោះពេលនេះវិទ្យាស្ថានតេជោសែនកំពុងបើកបង្រៀនជំនាញមានទីផ្សារទាំង៨ ទំនេរសៅរ៍ អាទិត្យក៏អាចទៅរៀនបានដែរ។ ដោយនៅក្នុងនោះជំនាញទាំង៨នោះមានដូចជា៖ ១. ការងារកំបោរ ២. ការដំឡើងបណ្តាញអគ្គិសនីក្នុងអគារ ៣. ការថែទាំ និងជួសជុលរថយន្ត ៤. ការថែទាំ និងជួសជុលម៉ាស៊ីនត្រជាក់រថយន្ត ៥. សេវាកម្មបរិក្ខារត្រជាក់ក្នុងគេហដ្ឋាន ៦. សេវាកម្មកុំព្យូទ័រ ៧. ការកែច្នៃបន្លែ និងផ្លែឈើ ៨. ការចិញ្ចឹម និងការថែទាំត្រីប្រា គួរបញ្ជាក់ថា សម្រាប់ការសិក្សាជំនាញទាំង៨នេះ គឺរៀនមិនអស់ថ្លៃឡើយ ហើយបើវេនសិក្សាវិញគឺមានទាំងថ្ងៃច័ន្ទដល់ថ្ងៃសុក្រ និងថ្ងៃសៅរ៍-អាទិត្យផងដែរ។ ដូច្នេះសម្រាប់ព័ត៌មានលំអិតអាចធ្វើការទំនាក់ទំនងទៅកាន់លេខទូរស័ព្ទ៖ 099 777 377/ 098 4444 95/ 092 735 263/ 016 475 544/ 012 216 169/ 011 67 45 67 ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T08:23:59.620Z", "category": "ចាប់ផ្តើមអាជីវកម្ម", "views": 12421, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កុំភ្លេចសាកថ្មខួរក្បាល! សញ្ញា៥យ៉ាង បញ្ជាក់ថាអ្នកកំពុង Burnout នៅកន្លែងធ្វើការ	https://business-cambodia.com/articles/5-sign-burnout-at-workplace	Burnout គឺជាស្ថានភាពដែលបញ្ជាក់អំពីសុខមាលភាពនៅកន្លែងធ្វើការ ដែលបានប៉ះពាល់ដល់ផ្លូវកាយ ផ្លូវអារម្មណ៍ និងអាកប្បកិរិយា ខណៈបញ្ហាទាំងនេះកើតឡើងមកពីកត្តាមួយចំនួនដូចជាការធ្វើការងារច្រើនម៉ោង ធ្វើការងារដដែលៗឬលើសពីសមត្ថភាព និងការរំពឹងទុកការងារមិនច្បាស់លាស់ជាដើម។   យ៉ាងណាមិញខាងក្រោមនេះគឺជាសញ្ញាទាំង៥យ៉ាង បញ្ជាក់ថាអ្នកកំពុង Burnout នៅកន្លែងធ្វើការ នេះបើយោងតាមការស្រាវជ្រាវរបស់ស្ថាប័ន The Clam ។   ១. ឧស្សាហ៍ខឹង ឆេវឆាវ៖ សញ្ញាដែលបញ្ជាក់ថាអ្នកកំពុង Burnout នៅកន្លែងធ្វើការ គឹអ្នកឆាប់ខឹងច្រលោត ឆេវឆាវនៅពេលជួបអ្វីមិនដូចជាការរំពឹងទុក អ្នកឆាប់ខឹងនិងប៉ះទង្កិចអារម្មណ៍ជាមួយមិត្តរួមការងារ មិត្តភ័ក្តិឬគ្រួសារ ជារឿយៗលើបញ្ហាតូចតាច។   ២. ឆាប់អស់កម្លាំងទោះបានសម្រាកច្រើនម៉ោង៖ អ្នកមាននឹងមានអារម្មណ៍ថាខ្សោះជាមួយនឹងការងារ អស់កម្លាំងនិងហត់នឿយជានិច្ច បើទោះបីជាបានសម្រាកច្រើនម៉ោងហើយក៏ដោយ អ្នកអាចឈឺក្បាលញឹកញាប់ឬគេងមិនលក់ជាដើម ដែលនេះជាសញ្ញាបង្ហាញដំបូងរបស់ភាព Burnout នៅកន្លែងធ្វើការ។   ៣. ធុញការងារ មិនអាចផ្តោតអារម្មណ៍៖ នៅពេលដែលអ្នក Burnout អ្នកនឹងមានអារម្មណ៍ធុញទ្រាន់លើកិច្ចការ នៅកន្លែងធ្វើការ ឬសូម្បីតែនៅក្នុងពេលវេលាផ្ទាល់ខ្លួន អ្នកនឹងខ្វះថាមពលលើការជំរុញចិត្តក្នុងការសម្រេចកិច្ចការឱ្យមានប្រសិទ្ធិភាព ហើយបាត់បង់ចំណាប់អារម្មណ៍លើការងារប្រចាំថ្ងៃនិងអ្វីដែលធ្លាប់ជាចំណូលចិត្ត។   ៤. ឧស្សាហ៍ឈឺ ៖ អ្នកនឹងមានអារម្មណ៍ថាបាត់បង់ចំណង់អាហារ ឬមានការប្រែបួ្រលលើរបៀបដែលអ្នកទទួលទាន ជូនកាលមានបញ្ហាក្រពះពោះវៀន ឈឹចាប់សាច់ដុំញឹកញាប់ ប្រព័ន្ធសុំាចុះខ្សោយហើយក៏ងាយនឹងឆ្លងផ្តាសាយផងដែរ នៅពេលដែលអ្នកចុះខ្សោយផ្នែកផ្លូវចិត្ត។   ៥. ថប់អារម្មណ៍ អវិជ្ជមាន និងសង្ស័យច្រើន៖ Burnout នឹងធ្វើឱ្យអ្នកមានអារម្មណ៍ថាតានតឹង បារម្ភពីអនាគតការងារនិងជីវិតប្រចាំថ្ងៃ ដោយគ្មានការគិតច្បាស់លាស់ អ្នកឆាប់ទទួលអារម្មណ៍អវិជ្ជមាន ធ្លាក់ទឹកចិត្ត អស់សង្ឃឹម សង្ស័យលើអ្នកដទៃឬមិត្តរួមការងារ និងតែងគិតថាខ្លួនគ្មានតម្លៃ។   ដូច្នេះប្រសិនបើអ្នកមានសញ្ញាទាំងនេះ ហើយត្រូវការលុបបំបាត់បញ្ហា Burnout នៅកន្លែងធ្វើការដើម្បិត្រឡប់ទៅរកសភាពធម្មតាវិញ លោកអ្នកត្រូវយកចិត្តទុកដាក់ លើការថែទាំខ្លួនឯងជាអាទិភាព ដូចជាការសម្រាកឱ្យបានទៀងទាត់ បណ្តុះបណ្តាលវិជ្ជាជីវៈបន្ថែម ជាពិសេសការកំណត់អាទិភាពនិងទ្រាំដែនការងារជាដើម៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T07:55:40.484Z", "category": "ភាពជាអ្នកដឹកនាំ", "views": 1882, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឧកញ៉ាចំនួន ២ រូប ត្រូវបានព្រះមហាក្សត្រផ្ដល់គោរមងារជា «អ្នកឧកញ៉ា»	https://business-cambodia.com/articles/two-neak-oknha	ព្រះមហាក្សត្រនៃព្រះរាជាណាចក្រកម្ពុជា ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ថ្មីៗនេះបានចេញព្រះរាជក្រឹត្យត្រាស់បង្គាប់ផ្ដល់គោរមងារ «អ្នកឧកញ៉ា» ទៅកាន់ឧកញ៉ាចំនួន ២ រូបទៀត។ ដោយការគោរមងារអ្នកឧកញ៉ានេះ ធ្វើឡើងតាមសេចក្តីក្រាបបង្គំទូលថ្វាយរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា។ យោងតាមការដកស្រង់ពីសមាគមន៍ឧកញ៉ាកម្ពុជា ឧកញ៉ាដែលទទួលបានគោរមងារថ្មីទាំងពីររូបនេះរួមមាន៖ ១. ឧកញ៉ា ឡុច សារ៉េត សមាជិក នៃសមាគមឧកញ៉ាកម្ពុជា ត្រូវបានត្រាស់បង្គាប់ផ្តល់គោរមងារជា «អ្នកឧកញ៉ា» តាមរយៈព្រះរាជក្រឹត្យចុះថ្ងៃទី១៦ ខែកក្កដា ឆ្នាំ២០២៤។ ២. ឧកញ៉ា គិត សែនសូរិយា សមាជិក នៃសមាគមឧកញ៉ាកម្ពុជា ត្រូវបានត្រាស់បង្គាប់ផ្តល់គោរមងារជា «អ្នកឧកញ៉ា» តាមរយៈព្រះរាជក្រឹត្យចុះថ្ងៃទី១០ ខែកក្កដា ឆ្នាំ២០២៤៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T07:51:58.529Z", "category": "ព័ត៌មានថ្មីៗ", "views": 10775, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
AnAnA Computer ចាប់ដៃជាមួយ Huawei Cambodia នាំយកបច្ចេកវិទ្យាទំនើបបំផុតសម្រាប់អាជីវកម្ម	https://business-cambodia.com/articles/ananacomputerandhuawei	កាលពីថ្ងៃសុក្រ ទី១៩ ខែកក្កដា ឆ្នាំ២០២៤ កន្លងទៅថ្មីៗនេះ នៅសណ្ឋាគារ Sun and Moon Riverside ក្រុមហ៊ុន AnAnA Computer និង ក្រុមហ៊ុន Huawei Cambodia បានរៀបចំនូវកម្មវិធី Partner Gala Diner 2024 ដើម្បីបង្ហាញពីកិច្ចសហប្រតិបត្តិការថ្មីរវាងក្រុមហ៊ុនទាំងពីរ ក៏ដូចជាជួបជុំជាមួយនឹងដៃគូភ្នាក់ងារចែកចាយទាំងអស់ នៅទូទាំងព្រះរាជាណាចក្រកម្ពុជា ព្រមទាំងអបអរនៃការនាំយកមកនូវផលិតផលបច្ចេកវិទ្យាទំនើបថ្មីជំនាន់ចុងក្រោយរបស់ HUAWEI គឺ HUAWEI eKit មកលើទីផ្សារ។ កម្មវិធីនេះបានប្រព្រឹត្តទៅ ក្រោមអធិបតីភាព លោក ស្រៀង ទីតូ អគ្គនាយកក្រុមហ៊ុន AnAnA Computer និងលោក Peng Cong តំណាងក្រុមហ៊ុន Huawei Cambodia និងមានការចូលរួមពីតំណាងដៃគូសហប្រតិបត្តិការ និងតំណាងភ្នាក់ងារចែកចាយ ព្រមទាំងភ្ញៀវកិត្តិយសជាតិ និងអន្តរជាតិយ៉ាងច្រើនកុះករ។ នៅឱកាសនោះផងដែរ លោក ស្រៀង ទីតូ នាយកប្រតិបត្តិក្រុមហ៊ុន AnAna Computer បានបង្ហាញពីក្ដីសោមនស្សរីករាយយ៉ាងក្រៃលែងនៅក្នុងកិច្ចសហប្រតិបត្តិការនេះ ដើម្បីនាំយកនូវផលិតផលដែលមានគុណភាពខ្ពស់ ជាមួយនឹងបច្ចេកវិទ្យាទំនើបៗចុងក្រោយបង្អស់ជូនអតិថិជននៅក្នុងប្រទេសកម្ពុជា។ ជាមួយនឹងបច្ចេកវិទ្យាទំនើបទាំងនេះ បានធ្វើឲ្យផលិតផលរបស់ក្រុមហ៊ុន HUAWEI មានការទទួលស្គាល់ និងទទួលបានការទុកចិត្តពីសំណាក់អ្នកប្រើប្រាស់នៅទូទាំងសកលលោក និងប្រទេសកម្ពុជា មិនថាជាប្រភេទអ្នកប្រើប្រាស់បែបអាជីវកម្ម ឬអ្នកប្រាស់ប្រាស់ទូទៅតាមផ្ទះនោះឡើយ។ លោកបានលើកឡើងថា៖ “ការរីកចម្រើននៃបច្ចេកវិទ្យាថ្មីៗជាច្រើន រួមទាំងបច្ចេកវិទ្យា AI ដែលកំពុងមានការពេញនិយមនាពេលបច្ចុប្បន្ននេះ ធ្វើឲ្យតម្រូវការនៃការប្រើប្រាស់សម្ភារៈអេឡិចត្រូនិចកាន់តែមានភាពជឿនលឿន និងទាមទារឲ្យមានការអភិវឌ្ឍជាបន្តបន្ទាប់ នូវផលិតផលជាច្រើនឲ្យទាន់ទៅនឹងសម័យកាលផងដែរ។” នាយកប្រតិបត្តិក្រុមហ៊ុននាំចូលបរិក្ខារបច្ចេកវិទ្យាចាស់វស្សារូបនេះបានធ្វើការកោតសរសើរទៅកាន់ក្រុមហ៊ុន Huawei Cambodia យ៉ាងដូច្នេះថា៖ “ក្រុមហ៊ុន HUAWEI តែងតែនាំមកនូវការអភិវឌ្ឍផលិតផលទំនើបៗជាមួយបច្ចេកវិទ្យាចុងក្រោយ រួមផ្សំនឹងការច្នៃប្រឌិតខ្ពស់ដែលសមស្របទៅនឹងតម្រូវការ និងការអភិវឌ្ឍនៃបច្ចេកវិទ្យាដែលទាន់សម័យកាល ធ្វើឲ្យសន្ទុះនៃការប្រើប្រាស់ និងការគាំទ្រកាន់តែកើនឡើងជាលំដាប់ផងដែរ។”។ ជាមួយគ្នានេះដែរ លោក Peng Cong នាយកផ្នែកលក់ដំណោះស្រាយសម្រាប់សហគ្រាសរបស់ក្រុមហ៊ុន Huawei Cambodia បានថ្លែងថា «ថ្ងៃនេះ យើងមានមោទនភាពក្នុងការបង្ហាញជូននូវ HUAWEI eKit ដែលជាអនុយីហោ (sub-brand) ត្រូវបានរចនាឡើងសម្រាប់អាជីវកម្មចែកចាយបន្ត ក្នុងគោលបំណងផ្តល់ជូននូវផលិតផល និងដំណោះស្រាយដ៏សម្បូរបែប សម្រាប់សហគ្រាសធុនតូច និងមធ្យម (SME) រាប់រយលាន នៅទូទាំងពិភពលោក ដោយប្រើប្រាស់បទពិសោធន៍ជាង៣០ឆ្នាំ របស់ក្រុមហ៊ុន Huawei ក្នុងផ្នែកបច្ចេកវិទ្យាទូរគមនាគមន៍ និងព័ត៌មានវិទ្យា (ICT)។ យើងខិតខំបម្រើឱ្យកាន់តែប្រសើរឡើងនូវតម្រូវការឌីជីថលរបស់សហគ្រាសធុនតូចនិងមធ្យម ជួយដៃគូចែកចាយ អភិវឌ្ឍអាជីវកម្មរបស់ពួកគេ និងពង្រីកឱកាសនៅក្នុងទីផ្សារ SME ជាពិសេសនៅក្នុងប្រទេសកម្ពុជា»។ តាំងនាមឱ្យក្រុមហ៊ុន Huawei Cambodia លោក Peng Cong មានប្រសាសន៍ថា កិច្ចសហប្រតិបត្តិការជាមួយនឹងក្រុមហ៊ុន AnAnA Computer នេះ ជាផ្នែកមួយបន្ថែមទៀតជួយជំរុញឱ្យក្រុមហ៊ុន HUAWEI ពង្រីកច្រកនៃការចែកចាយផលិតផលរបស់ខ្លួនបន្ថែមទៀតទៅដល់អតិថិជននៅកម្ពុជា ឱ្យទទួលយកបាននូវបទពិសោធ៍បច្ចេកវិទ្យាទំនើបចុងក្រោយបំផុត។ ក្រុមហ៊ុន Huawei Cambodia និង ក្រុមហ៊ុន AnAnA Computer ប្តេជ្ញាបន្តជំរុញការអភិវឌ្ឍទីផ្សារ SME នៅកម្ពុជាអោយកាន់តែល្អប្រសើរឡើងប្រកបដោយនិរន្តរភាព។ បន្តពីនេះ ក្រុមហ៊ុន HUAWEI ក៏បានធ្វើបទបង្ហាញអំពីស្រឡាយនៃបរិក្ខារបស់ខ្លួនផងដែរ គឺ HUAWEI eKit ដែល “e” សំដៅលើ “easy” ងាយទិញងាយលក់ ងាយតម្លើងងាយជួសជុល ងាយរៀននិងងាយប្រើប្រាស់។ HUAWEI eKit ជាបរិក្ខាបច្ចេកវិទ្យាជួយសម្រួលដល់អាជីវកម្មជាច្រើន ស្របតាមគ្រប់ទម្រង់នៃអាជីវកម្ម បំពាក់មកជាមួយនឹង បច្ចេកវិទ្យាទំនើបៗ រួមផ្សំនឹងការច្នៃប្រឌិតខ្ពស់ ព្រមទាំងការរចនាបែបទាក់ទាញផងដែរ។ គួរគូសបញ្ជាក់ផងដែរថា សម្រាប់បរិក្ខាបច្ចេកវិទ្យារបស់ HUAWEI eKit លោកអ្នកអាចធ្វើការជាវបាននៅក្រុមហ៊ុន អាណាណា កុំព្យូទ័រ ដែលមានអាសយដ្ឋាននៅអគារលេខ៩៥ តាមបណ្តោយមហាវិថីព្រះនរោត្តម ទល់មុខអនុវិទ្យាល័យចតុមុខ រាជធានីភ្នំពេញ ឬសម្រាប់ព័ត៌មានបន្ថែម សូមទាក់ទងទូរស័ព្ទ៖ ០២៣ ២១១ ៥៤៣៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T07:31:21.253Z", "category": "PR", "views": 359, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy" ] }
កំពូលរថយន្ត Ford Ranger Raptor បានទទួលជ័យជំនះសារជាថ្មីម្តងទៀតហើយ!	https://business-cambodia.com/articles/ford-ranger-raptor-winner	កាលពីថ្ងៃទី10 ខែមិថុនា ឆ្នាំ2024 នៅឯប្រទេសអូស្រ្តាលី, កំពូលរថយន្ត Ford Ranger Raptor លេខរៀង 773 ដែលធ្លាប់បានទទួលជ័យជំនះក្នុងកម្មវិធី 2023 Finke Desert Race និងកម្មវិធី 2022 SCORE-International Baja 1000 បានវិលត្រឡប់មកវិញម្តងទៀតហើយ ដោយមានការរចនា និង រៀបចំថ្មីសម្រាប់ការប្រកួតក្នុងកម្មវិធី 2024 Finke Desert Race ក្នុងវិញ្ញាសាររក្សារថយន្តក្នុងសភាពដើមបំផុត និងគ្មានការកែឆ្នៃច្រើន ដើម្បីការពារពានរង្វាន់រថយន្ត 4WD ល្អឥតខ្ចោះប្រចាំឆ្នាំ 2024។ គួរបញ្ជាក់ផងដែរថា កំពូលរថយន្ត Ford Ranger Raptor គឺមាន DNA ជាកំពូលរថយន្ត Off-Road Performance ដែលមានសមត្ថភាពខ្ពស់ក្នុងការបើកបរគ្រប់កាលៈទេសៈ និងគ្មានឧបសគ្គអ្វីដែលជាកង្វល់សម្រាប់រថយន្ត Ford Ranger Raptor នោះទេ ដោយក្រោមការធ្វើតេស្តជាច្រើនពីក្រុមអ្នកជំនាញ Ford Performance គឺយើងទទួលបាននូវរថយន្តមួយដែលមានសមត្ថភាពយ៉ាងអស្ចារ្យនៅលើដងផ្លូវ រួមទាំងបំពាក់នូវយ៉ាន់កង់អាលុយមីញ៉ូម 17អ៊ីញបូករួមសំបកកង់ក្រាស់ប្រភេទ Off-Road ដែលអាចពុះពារគ្រប់ឧបសគ្គទាំងអស់ដែលមាននៅចំពោះមុខ។ កំពូលរថយន្ត Ford Ranger Raptor ត្រូវបានទទួលស្គាល់ពីអតិថិជនហ្វដជាច្រើនអំពីសមត្ថភាពរបស់រថយន្ត បច្ចេកវិទ្យាទំនើបៗដែលមានបំពាក់ក្នុងរថយន្ត និងកម្លាំងនៃម៉ាស៊ីនសាំង 3.0L Twin-Turbo V6 Ecoboost ភ្ជាប់ជាមួយប្រព័ន្ធចូលលេខដោយស្វ័យប្រវត្តនៃប្រអប់លេខអេឡិចត្រូនិច 10វគ្គអូតូ (E-Shifter)  ដែលមានសមត្ថភាពជើងក្រោមដ៏ធន់រឹងមាំ ហាប់ណែន និងផាសុកភាពរបស់រថយន្តដោយមានការបំពាក់នូវបូម FOX 2.5អ៊ីញ Live-Valve Internal Bypass ដែលអាចកំណត់ការប្រើប្រាស់ទៅតាមស្ថានភាពផ្លូវនីមួយៗទាំងអស់។ដោយសារតែសមត្ថភាពដ៏អស្ចារ្យរបស់រថយន្ត Ford Ranger Raptor និងក្រុមអ្នកជំនាញ Ford Performance ក្នុងការរៀបចំរថយន្តលេខរៀង 773 និងសិក្សាយ៉ាងម៉ត់ចត់សម្រាប់ការបើកបរលើទីលានប្រណាំងនេះ ទើបនាំអោយទទួលបានជ័យជំនះសារជាថ្មីម្តងទៀត ក្នុងកម្មវិធី 2024 Finke Desert Race ប្រទេសអូស្រ្តាលី ដែលបានរក្សាដំណែងដដែលជារថយន្ត 4WD ល្អឥតខ្ចោះប្រចាំឆ្នាំ 2024 និងអាចបញ្ចប់បេសកកម្មរបស់ខ្លួនល្អជាឆ្នាំមុនទៅទៀត ដោយការបើកបរក្នុងល្បឿនលឿន ពី 130km/h ទៅ 160km/h សម្រាប់ទីលានប្រណាំងផ្លូវឧបសគ្គដែលមានរយៈចម្ងាយរហូតដល់ 460kmដោយមានការចូលរួមពីគូប្រជែងមកពីគ្រប់ក្រុមហ៊ុនរថយន្តផ្សេងៗដែលបង្កភាពប្រកួតប្រជែងរវាងគ្នាទៅវិញទៅមកជាខ្លាំង ប៉ុន្តែសម្រាប់រថយន្ត Ford Ranger Raptor លេខរៀង 773 គឺអាចឆ្លងកាត់គ្រប់ឧបសគ្គទាំងអស់ រហូតដល់ទទួលបានជ័យជំនះ។ សម្រាប់មានអតិថិជនដែលចំណាប់អារម្មណ៍ក្នុងការបើកបរសាកល្បងទៅលើកំពូលរថយន្ត Ford Ranger Raptor សូមទំនាក់ទំនងផ្នែកលក់តាមសាខានីមួយៗ៖ សាខាព្រះមុនីវង្ស 078 999 773  សាខាទឹកថ្លា 095 939 939  សាខាទូលសង្កែ 078 935 935  សាខាជ្រោយចង្វារ 017 999 027  សាខាភ្នំពេញថ្មី 011 255 229 ឬ 077 722 999 សាខាបឹងបៃតង 099 999 747 សាខាខេត្តសៀមរាប 077 666 357 ឬ 088 9 666 357	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T06:20:52.713Z", "category": "PR", "views": 454, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy", "short_sentences" ] }
ត្រៀម! ក្រុមហ៊ុនផលិតរថយន្ដថ្មីចំនួន ២ ប្រកាសបើករោងចក្ររបស់ខ្លួននៅក្នុងប្រទេសកម្ពុជា	https://business-cambodia.com/articles/byd-and-aion	មួយរយៈពេលចុងក្រោយនេះ កម្ពុជាបានក្លាយជាគោលដៅដ៏សំខាន់នៅក្នុងការដាក់ទុនវិនិយោគសាងសង់រោងចក្រដំឡើងរថយន្ដធំៗ ជាក់ស្ដែងរោងចក្រដំឡើងរថយន្ដ Toyota រោងចក្រដំឡើងរថយន្ដ Ford រោងចក្រដំឡើងរថយន្ដ Isuzu សុទ្ធតែទើបនឹងបានបើកដំណើរការសង្វាក់ផលិតកម្មរបស់ពួកគេនៅក្នុងប្រទេសកម្ពុជា។ យ៉ាងណានៅមិនទាន់អស់នោះទេ ដោយពេលថ្មីៗនេះ មានក្រុមហ៊ុនផលិតរថយន្ដចំនួន ២ ទៀតក៏បានប្រកាសពីគម្រោងនៅក្នុងការដាក់ទុនវិនិយោគសាងសង់រោងចក្រដំឡើងរថយន្ដរបស់ខ្លួននៅក្នុងប្រទេសកម្ពុជាផងដែរ ដែលក្នុងនោះរួមមាន៖ ១. ក្រុមហ៊ុន BYD កាលពីពេលកន្លងទៅនេះ ក្រុមហ៊ុន BYD ដែលជាក្រុមហ៊ុនផលិតរថយន្ដអគ្គិសនីដ៏ធំរបស់ប្រទេសចិន បានបង្ហើបពីគម្រោងនៃការការដាក់ទុនវិនិយោគបង្កើតរោងចក្រដំឡើងរបស់រថយន្ដអគ្គិសនីនៅកម្ពុជា ដើម្បីផ្គត់ផ្គង់ទីផ្សារក្នុងស្រុក និងនាំចេញ។   តាមការបញ្ជាក់ពីលោក Liu Xueliang អគ្គនាយកក្រុមហ៊ុន BYD Asia Pacific Auto Sales Division ក្នុងជំនួបសម្ដែងការគួរសម និងពិភាក្សាការងារជាមួយសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជានៅថ្ងៃទី ១៥ ខែកក្កដា ឆ្នាំ២០២៤ បានឲ្យដឹងថា ក្រុមហ៊ុន BYD Asia Pacific Auto Sales Division មានគម្រោងសាងសង់រោងចក្រដំឡើងយានយន្តអគ្គិសនីនៅកម្ពុជា ដែលអាចមានសមត្ថភាពដំឡើងរថយន្តចំនួន ២០ ០០០គ្រឿងក្នុងមួយឆ្នាំ សម្រាប់ផ្គត់ផ្គង់ទីផ្សារក្នុងស្រុក និងនាំចេញទីផ្សារអន្តរជាតិ ។ ២. ក្រុមហ៊ុន AION កាលពីថ្ងៃទី១៧ ខែកក្កដា ឆ្នាំ២០២៤ កន្លងទៅនេះ ក្រុមហ៊ុនផលិតរថយន្ដអគ្គិសនីដ៏ធំ AION បើកបានសម្ពោធរោងចក្ររបស់ខ្លួននៅប្រទេសថៃ។ យ៉ាងណាក្រៅពីសម្ពោធរោងចក្រថ្មីនេះរួច ក្រុមហ៊ុន AION ក៏មានគម្រោងសិក្សាពង្រីកបើករោងចក្រនៅប្រទេសកម្ពុជា នាពេលឆាប់ៗ និងប្រទេសក្នុងតំបន់អាស៊ីអាគ្នេយ៍ដទៃទៀតផងដែរ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T04:25:27.301Z", "category": "ព័ត៌មានថ្មីៗ", "views": 1035, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
Trump ពោលបែបនេះ ក្រោយលោក Biden ប្រកាសដកខ្លួនចេញពី បេក្ខភាពបោះឆ្នោតអាណត្តិថ្មី	https://business-cambodia.com/articles/donald-trump-said-to-joe-biden	ជារឿងដ៏គួរឲ្យភ្ញាក់ផ្អើលបំផុតមួយ ដែលប្រធានាធិបតីអាមេរិកបច្ចុប្បន្នលោក Joe Biden បានប្រកាសដកខ្លួនចេញពី បេក្ខភាពបោះឆ្នោតអាណត្តិថ្មី ដោយលើកលោកស្រី Kamala Harris ជាបេក្ខជនឈរឈ្មោះជំនួសវិញ។ នេះបើយោងតាមទីភ្នាក់ងារសារព័ត៌មាន Reuters ចុះនាថ្ងៃទី២២ ខែកក្កដា ឆ្នាំ២០២៤។   ក្នុងនោះលោក Donald Trump ដែលជាបេក្ខភាពដ៏មានប្រជាប្រិយភាពមួយរូប បានថ្លែងកាលពីថ្ងៃអាទិត្យយ៉ាងដូច្នេះថា៖ «ខ្ញុំគិតថា លោកស្រី Kamala Harris ងាយនឹងចុះចាញ់ក្នុងការបោះឆ្នោតដែលធ្វើឡើងក្នុងខែវិច្ចិកាខាងមុខនេះ ជាងលោក Joe Biden»។   លើសពីនេះ នៅលើវេទិកាសង្គម Truth Social លោក Trump បានបង្ហោះសារថា៖ «លោក Biden មិនស័ក្តិសមឈរឈ្មោះជាប្រធានាធិបតីទេ ហើយពិតជាមិនស័ក្តិសមក្នុងការបម្រើប្រជាជនទាល់តែសោះ»។ លោកបានបន្ថែមទៀតថា៖ «យើងនឹងរងទុក្ខយ៉ាងខ្លាំងដោយសារតែការកាន់តំណែងជាប្រធានាធិបតីរបស់គាត់ (Biden) ប៉ុន្តែយើងនឹងជួសជុលការខូចខាតដែលគាត់បានសាងឡើងនាពេលកន្លងមក»។   គួរជម្រាបផងដែរ ក្រោយការលាលែងឈរឈ្មោះជាបេក្ខភាពប្រធានាធិបតីសម្រាប់អាណត្តិថ្មី បច្ចុប្បន្នលោក Jeo Biden នឹងនៅតែជាប្រធានាធិបតីអាមេរិករហូតដល់ខែមករា ឆ្នាំ២០២៥៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T04:24:39.837Z", "category": "ភាពជាអ្នកដឹកនាំ", "views": 5034, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អ្នកចង់ដាក់លក់គ្រាប់ស្វាយចន្ទីដែលកែច្នៃរួច អាចទាក់ទងទៅលេខទូរស័ព្ទរបស់ផ្សារទំនើប១០នេះ កំពុងចាំទទួលទិញដៃពីរ	https://business-cambodia.com/articles/can-contact-10-market	ដើម្បីជំរុញការគាំទ្រ ផ្សព្វផ្សាយ និងប្រើប្រាស់ផលិតផលគ្រាប់ស្វាយចន្ទីខ្មែរឱ្យកាន់តែទូលំទូលាយ កាលពីថ្មីៗនេះតំណាងក្រសួងពាណិជ្ជកម្មបានជួបប្រជុំពិភាក្សាស្តីពី “ការដាក់លក់គ្រាប់ស្វាយចន្ទីរដែលកែច្នៃរួចចូលទៅកាន់ផ្សារទំនើបនិងម៉ាតនានា” ដោយក្នុងនោះសហព័ន្ធស្វាយចន្ទីកម្ពុជាព្រមទាំងផ្សារទំនើបទាំង១០នៅខ្មែរ បានបើកដៃឱ្យពាណិជ្ជករដែលមានបំណងតាំងលក់គ្រាប់ស្វាយចន្ទីដែលកែច្នៃរួចអាចយកទៅដាក់បានផងដែរ។ ដូច្នេះ ចំពោះបងប្អូនដែលមានបំណងដាក់តាំងលក់គ្រាប់ស្វាយចន្ទីដែលកែច្នៃរួចនៅតាមបណ្តាផ្សារទំនើប និងម៉ាតសូមទាក់ទងទៅកាន់លេខទូរស័ព្ទខាងក្រោមនេះ៖ ១. ផ្សារទំនើបអុីអន លេខទូរស័ព្ទ៖ ០១៦ ៦៨០ ១៥៨ ២. ផ្សារទំនើបម៉ាក្រូ លេខទូរស័ព្ទ៖ ០១២ ៣១៣ ៤៤២ ៣. ផ្សារទំនើបឡាក់គី លេខទូរស័ព្ទ៖ ០៨១ ២២២ ៩៩៦ ៤. ផ្សារទំនើប ជីប ម៉ុង លេខទូរស័ព្ទ៖ ០៩២ ៤៥៣ ៣៧៨ ៥. ផ្សារទំនើបថៃហួត លេខទូរស័ព្ទ៖ ០៧០ ៩៦៩ ៩២២ ៦. ផ្សារទំនើបបាយ័ន លេខទូរស័ព្ទ៖ ០១២ ៧០២ ២៧៧ ៧. ផ្សារទំនើបប៊ីកសុី លេខទូរស័ព្ទ៖ ០៧០ ៧៧០ ៧៨៥ ៨. ផ្សារទំនើប Cambodia Superstore លេខទូរស័ព្ទ៖ ០៨៩ ៥៧៤ ៩៤១ ៩. តេឡាម៉ាត លេខទូរស័ព្ទ៖ ០១០ ២២២ ២៥៧ ១០. 7-Eleven Cambodia លេខទូរស័ព្ទ៖ ០១៧ ៥៨៦ ៥៧៧ គួរបញ្ជាក់ថា ម៉ាតទាំង១០ ខាងលើគឺមានចំណាប់អារម្មណ៍ និងអនុញ្ញាតឱ្យសហគ្រាស និងក្រុមហ៊ុនស្វាយចន្ទីចំនួន ១៤ អាចដាក់តាំងលក់ផលិតផលក្នុងផ្សារ និងម៉ាតបាន រួមមាន៖ ១.ក្រុមហ៊ុន Khmer Organic Cooperative Co., Ltd. ២.សហគ្រាសគ្រាប់ស្វាយចន្ទី ចំការលើ ឡឹង ម៉ានុត ៣.ក្រុមហ៊ុន Veha Juice Co., Ltd ៤.ក្រុមហ៊ុន Ample Agro Products Co., Ltd. ៥.ក្រុមហ៊ុន សានតាណា អាហ្គ្រា ប្រដាក់ ៦.ក្រុមហ៊ុន Kamya AgriTrade Co., Ltd ៧.ក្រុមហ៊ុន HCST (ស្ទឹងត្រែង) ៨.ក្រុមហ៊ុន GLPH (កំពង់ធំ) ៩.សហគ្រាស 3CORECO ១០.សិប្បកម្មជ័យសំបូរកំពង់ធំ ១១.ក្រុមហ៊ុន ហេស អេហ្គ្រីខលល័រ ត្រេឌីង ខូអិលធីឌី (ភ្នំពេញ) ១២.ក្រុមហ៊ុន Khun Ream Agro Product Co., Ltd ១៣.ក្រុមហ៊ុន Kirirom Food Production និង ១៤.ក្រុមហ៊ុន VCPM Thanh Dat (Cambodia) Co., Ltd។ ព័ត៌មានលំអិតអាចធ្វើការទាក់ទងទៅមន្ត្រីក្រសួងពាណិជ្ជកម្ម៖  លោក ហ៊ឹង ចក់ (០១២ ៨៥១ ២៣៩) លោក ឈឹម សុភ័ក្ត (០១២ ២៥៩ ៩៩៧)  លោកស្រី ឆន ស្រីភ័ស្ស (០១៧ ៣២២ ១១២) ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T04:17:44.814Z", "category": "ចាប់ផ្តើមអាជីវកម្ម", "views": 154, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ការវិលត្រឡប់មកវិញនៅ កម្មវិធី ពិព័រណ៍ពាណិជ្ជកម្មអន្តរជាតិលើកទី ៧ PHAR-MED – LAB CAMBODIA 2024	https://business-cambodia.com/articles/return-at-the-7th-phar-med-international-trade-fair-lab-cambodia-2024	PHAR-MED – LAB CAMBODIA 2024 គឺជាពិព័រណ៍ពាណិជ្ជកម្មអន្តរជាតិខ្នាតយក្សដែលនឹងប្រព្រឹត្តិទៅចាប់ពីថ្ងៃទី ២៨-៣០ សីហា ឆ្នាំ ២០២៤ មជ្ឍមណ្ឌលពិព័រណ៍និងសន្និបាទកោះពេជ្រ ទីក្រុងភ្នំពេញ ប្រទេសកម្ពុជា។ ព្រឹត្តិការណ៍នេះទាក់ទាញអ្នកផ្គត់ផ្គង់ អ្នកផលិត និងអ្នកជំនាញក្នុងវិស័យសុខាភិបាល ឧសថ បរិក្ខាវេជ្ជសាស្រ្ត និងឧបករណ៍បន្ទប់ពិសោធន៍ជុំវិញពិភពលោក។ តើអ្វើទៅដែលធ្វើអោយ PHAR-MED – LAB CAMBODIA 2024 ពិសេសជាងគេ?ពិព័រណ៍ខ្នាតធំ៖   ការត្រឡប់មកវិញជាលើលទី ៧ PHAR-MED – LAB CAMBODIA 2024 គឺជាទីកន្លែងសម្រាប់រាប់រយស្តង់ពីបណ្តាក្រុមហ៊ុននាំមុខគេក្នុងវិស័យសុខាភិបាល ឧសថ បរិក្ខាវេជ្ជសាស្រ្ត និងឧបករណ៍បន្ទប់ពិសោធន៍មកពីបណ្តាប្រទេសចំនួន ១០ ដែលនិងទាក់ទាញអ្នកទស្សនារាប់ពាន់អ្នកក្នុងរយៈពេល៣ថ្ងៃ។ ផលិតផលដ៏សម្បូបែប៖     ព្រឹត្តិការណ៍នៃការតាំងពិព័រណ៍នេះនិងមានការដាក់បង្ហាញផលិតផលជាច្រើន ថ្មីនិងសេវាកម្មក្នុងវិស័យសុខាភិបាល ឧសថ បរិក្ខាវេជ្ជសាស្រ្ត និងឧបករណ៍បន្ទប់ពិសោធន៍ដែលអាចអោយអ្នកទស្សនាជួបនៅអ្វីដែលពួកគេកំពុងស្វែងរក។ កម្មវិធីសិក្ខាសិលាដ៏គួរអោយចាប់អារម្មណ៍៖ កម្មវិធីពិព័រណ៍នេះនិងប្រព្រឹត្តិទៅស្រប់ពេលជាមួយនឹងការធ្វើសិក្ខាសាលាជំនាញ ការចែករំលែកនៅបទពិសោធន៍ ចំណេះដឹងពីអ្នកឯកទេសជំនាញ។ ការបង្កើតប្រព័ន្ធទំនាក់ទំនាងដ៏មានប្រសិទ្ធិភាព៖ ព្រឹត្តិការណ៍នេះនិងផ្តល់នៅឧកាសជាច្រើនសម្រាប់អាជីវកម្មដើម្បីជួប ផ្សាភ្ជាប់ និង សហការណ៍ជាមួយដៃគូដ៏មានសក្កានុពលទាំងក្នុងស្រុកនិងអន្តរជាតិ។ ចុះឈ្មោះដាក់ស្តង់របស់លោកអ្នកនៅ PHAR-MED – LAB CAMBODIA 2024 ដើម្បី៖ ដើរទៅមុខគេមួយជំហាន៖ ទទួលបាននៅពត៍មានចុងក្រោយនៃបច្ចេកវិទ្យា ការឆ្នៃប្រឌិត ដំណោះស្រាយ និងផលិតចុងក្រោយបង្អស់ក្នុងវិស័យសុខាភិបាល។ ពង្រីកទីផ្សាររបស់លោកអ្នក៖ ជួបជាមួយអ្នកទស្សនាល្អៗ និងមានសក្កានុពលពីកម្ពុជា និង ប្រទេសក្នុងតំបន់។ណែនាំផលិតផល និង សេវាកម្មរបស់លោកអ្នកទៅកាន់ទីផ្សារកាន់តែធំ។ ផ្សារភ្ជាប់ទំនាក់ទំនងជាមួយដៃគូពាណិជ្ជកម្ម៖ ជួប ផ្លាស់ប្តូរគំនិត និង បង្កើតដៃគូសហការណ៍ជាមួយក្រុមហ៊ុនឈានមុខក្នុងវិស័យនេះ។ ធ្វើអោយម៉ាកយីហោរបស់លោកអ្នកកាន់តែមានប្រជាប្រិយភាព៖ បង្កើតតំណែងម៉ាក់យៅហោរបស់លោកអ្នកក្នុងទីផ្សារដើម្បីអោយកេរ្តិ៍ឈ្មោះ និង បង្ហាញពីគុណភាពផលិតផល សេវាកម្ម របស់លោកអ្នកក្នុងទីផ្សារអន្តរជាតិ។ ឈ្មោះដើម្បីកក់ស្តង់របស់លោកអ្នកនៅ PHAR-MED – LAB CAMBODIA 2024 ដើម្បីកុំអោយឧកាសដ៏ល្អមួយនេះរំលងផុតទៅអោយសោះ! សម្រាប់ព័តមានលំអិតសូមទំនាក់ទំនងមកកាន់៖ Minh Vi Exhibition & Advertisement Service Co., Ltd Address: Room 803, Citilight Tower, 45 Vo Thi Sau Street, Da Kao Ward, District 1, Ho Chi Minh City, Vietnam Phone: (+84) 28 3848 8561 Email: info@veas.com.vn  Fax: +84 28 3848 8564  Website: https://pharmed-asia.com/en/cambodia-1.html               https://lab-cambodia.com/us/cambodia/home	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T02:56:00.000Z", "category": "PR", "views": 905, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ពង្រីកអាជីវកម្មរបស់អ្នកចូលទៅក្នុងទីផ្សារដែលមានសក្តានុពលដ៏ធំធេងនៅក្នុងឧស្សាហកម្មកសិកម្មនិងការចិញ្ចឹមសត្វ	https://business-cambodia.com/articles/expand-your-business-into-a-market-with-huge-potential-in-the-agricultural-and-livestock-industries	វិស័យកសិកម្ម ការចិញ្ចឹមសត្វ វារីវប្បកម្ម របស់កម្ពុជា កំពុងតែមានសន្ទុះកើនឡើងយ៉ាងខ្លាំង។ ជាមួយនឹងកំណើនតម្រូវ ការរបស់អ្នកប្រើប្រាស់ ទំនើបកម្មទីក្រុងយ៉ាងឆាប់រហ័ស និង កំណើនប្រជាជន សក្តានុពលសម្រាប់ការអភិវឌ្ឍអាជីវកម្ម នៅក្នុងទីផ្សារនេះ គឺមានទំហំធំធេង ។ នេះគឺជាឱកាសរបស់អ្នក ដើម្បីពង្រីកក្នុងទីផ្សារថ្មី និងរីកចម្រើនមួយនេះ ។ ដោយឃើញសក្កានុពលនិងឱកាសជាច្រើន ក្រុមហ៊ុន Minh Vi Exhibition បានរៀបចំឡើងនៅកម្មវិធីពិព៍រណពាណិជ្ជកម្មអន្តរជាតិលើកទី ៦ ស្តីពី កសិកម្ម ការចិញ្ជិមសត្វ និង វារីវប្បកម្មនៅ មជ្ឍមណ្ឌលពិព័រណ៍និងសន្និបាទកោះពេជ្រ ទីក្រុងភ្នំពេញ ប្រទេសកម្ពុជា ចាប់ពីថ្ងៃទី ២៨-៣០ ខែសីហា ឆ្នាំ២០២៤ នេះ។   កាត្រឡប់មកវិញនៃ សេរីពិព៍រណពាណិជ្ជកម្មអន្តរជាតិស្តីពី កសិកម្ម ការចិញ្ជិមសត្វ និង វារីវប្បកម្ម ដែលត្រូវបានធ្វើឡើងជារៀងរាល់ឆ្នាំនេះគឺ ជាសក្ខីភាពមួយដែលបញ្ជាក់ពីការខិតខំប្រឹងប្រែងរបស់ក្រុមហ៊ុនអ្នករៀបចំកម្មវិធី។ កិច្ចការខិតខំប្រឹងប្រែរបស់អ្នករៀបចំកម្មវិធីដើម្បីផ្តល់ជូនកម្មវិធីដ៏ល្អ និង ជោគជ័យ ដែលនឹងក្លាយជាវេទិការសម្រាប់អាជីវកម្មសែងរកឱកាសនិងដៃគូពាណិជ្ជកម្មយ៉ាងច្រើន។ ចំនួនអ្នកទស្សនាពាណិជ្ជកម្មដែលបានចូលរួមទស្សនាកាលពីឆ្នាំ ២០២៣ មានចំនួន ២១៥០ នាក់ដែលក្នុងចំនោមនោះមាន ៨៥%ជាអ្នកទស្សនាក្នុងស្រុក និង ១៥%ជាអ្នកទស្សនាអន្តរជាតិ។ ក្នុងឆ្នាំ ២០២៤ នេះយើងរំពឹងថាចំនួនអ្នកទស្សនានឹងកើនឡើងបន្ថែមទៀតច្រើនជាងឆ្នាំចាស់។ ការចូលរួមក្នុង សេរីពិព៍រណពាណិជ្ជកម្មអន្តរជាតិលើកទី ៦ ស្តីពី កសិកម្ម ការចិញ្ជិមសត្វ និង វារីវប្បកម្ម ឆ្នាំ២០២៤ នេះមិនត្រឹមតែជាឱកាសដើម្បីបង្ហាញពីផលិតផល សេវាកម្មរបស់អ្នកនោះទេ តែវាគឺជាយុទ្ធសាស្ត្រដ៏សំខាន់ដែលអាចបង្កើតអត្ថប្រយោជន៍ដល់អាជីវកម្មរបស់អ្នកផងដែរ។ វាគឹជាឱកាសមួយដើម្បីស្វែងរកនិងបង្កើតទំនាក់ទំនងជាមួយដៃគូពាណិជ្ជកម្ម ទទួលបានបច្ចេកវិទ្យាទំនើបៗ បច្ចេកទេស និងនិន្នាការទីផ្សារបច្ចុប្បន្ន តាមរយៈសិក្ខាសិលាដែលមានការចូលរួមពីអ្នកឯកទេសជំនាញ និង ពង្រីកទីផ្សាររបស់អាជីវកម្មរបស់លោកអ្នក។ បន្ថែមពីនេះទៀតក្រុមហ៊ុនអ្នករៀបចំយើងខ្ញុំបាននាំមកជូននៅ ពិព័រណ៍ពាណិជ្ជកម្មអន្តរជាតិថ្មីៗចំនួន ២ គឺ សត្វចិញ្ជឹម (Petfair Cambodia 2024 )  និង ម្ហូបអាហារ(FoodEx Cambodia 2024)។ ភាពសម្បូបែបនេះនឹងក្លាយទៅជាវេទិការប្រចាំឆ្នាំដ៏ធំជាងគេបង្អស់ក្នុងប្រទេសកម្ពុជាសម្រាប់បើកនិងផ្សារភ្ជាប់ទីផ្សារ ការអភិវឌ្ឍន៍ពាណិជ្ជកម្មរបស់អ្នកវិនិយោគក្នុងនិងក្រៅស្រុក។ ថ្ងៃទី ២៨-៣០ សីហា ឆ្នាំ២០២៤ មជ្ឍមណ្ឌលពិព័រណ៍និងសន្និបាទកោះពេជ្រ ទីក្រុងភ្នំពេញ ប្រទេសកម្ពុជា សម្រាប់ពត៍មានបន្ថែមសូមទំនាក់ទំនង Minh Vi Exhibition & Advertisement Service Co., Ltd Address : Room 803, Citilight Tower, 45 Vo Thi Sau Street, Dakao Ward, District 1, Ho Chi Minh City, Vietnam Phone : (+84) 28 3848 8561 Email : info@veas.com.vn Fax : +84 28 3848 8564 Web :   https://agri-exhibitions.com             https://livestock-asia.com             https://foodex-cambodia.com/             https://petfair-cambodia.com/	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T02:48:00.000Z", "category": "PR", "views": 908, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ស្រ្តីខ្លាំង១រូបនេះ អាចនឹងចូលមកជំនួស លោក Joe Biden ប្រជែងសន្លឹកឆ្នោតជាមួយលោក Trump	https://business-cambodia.com/articles/donald-trump-kamala-harris-jeo-biden-election	ក្រោយលិខិតរបស់សេតវិមាន ជូនដំណឹងថាលោក Jeo Biden នឹងដកខ្លួនឈប់ឈរឈ្មោះជាបេក្ខភាពប្រធានាធិបតីសម្រាប់អាណត្តិថ្មី លោក Jeo Biden បានគាំទ្រឱ្យ អនុប្រធានាធិបតីរបស់លោកគឺលោកស្រី  Kamala Harris សម្រាប់ការតែងតាំងជាប្រមុខគណបក្សប្រជាធិបតេយ្យ។     ក្នុងនោះលោកបៃឌិនបានបង្ហោះសារគាំទ្រនៅលើគណនីផ្ទាល់ខ្លួនយ៉ាងដូច្នេះថា “មិត្តអ្នកប្រជាធិបតេយ្យរបស់ខ្ញុំទាំងឡាយ! ខ្ញុំបានសម្រេចចិត្តមិនទទួលយកការតែងតាំងនេះ ហើយផ្តោតលើថាមពលរបស់ខ្ញុំទាំងអស់លើភារកិច្ចរបស់ខ្ញុំជាប្រធានាធិបតីសម្រាប់រយៈពេលដែលនៅសល់នៃអាណត្តិរបស់ខ្ញុំ។ ការសម្រេចចិត្តដំបូងរបស់ខ្ញុំក្នុងនាមជាអ្នកជ្រើសរើសប្រធានគណបក្សនៅឆ្នាំ ២០២០ គឺជ្រើសរើសលោកស្រី Kamala Harris ជាអនុប្រធានរបស់ខ្ញុំហើយវាគឺជាការសម្រេចចិត្តដ៏ល្អបំផុតដែលខ្ញុំបានធ្វើ។   ថ្ងៃនេះខ្ញុំចង់ផ្តល់ការគាំទ្រ និងគាំទ្រយ៉ាងពេញទំហឹង ដើម្បីឱ្យ Kamala ក្លាយជាបេក្ខភាពគណបក្សរបស់យើងនៅឆ្នាំនេះ គណបក្សប្រជាធិបតេយ្យ - វាដល់ពេលដែលត្រូវរួមគ្នា ហើយផ្តួល Trump  តោះនាំគ្នាធ្វើ។”     យ៉ាងណាមិញទោះបីជាលោក Biden បានបង្ហាញការគាំទ្រពេញទំហឹងរបស់លោកនៅពីក្រោយលោកស្រី Harris ក៏ដោយប៉ុន្តែគាត់មិនមានអំណាចពេញលេញក្នុងការជ្រើសរើសអ្នកជំនួសគាត់ទេ ព្រោះគណៈប្រតិភូគណបក្សប្រជាធិបតេយ្យជាអ្នកត្រូវធ្វើការលើបញ្ហានេះ។   លោកស្រី Kamala Harris មានអាយុ ៥៩ឆ្នាំ គឺជាអនុប្រធានដែលកំពុង ទទួលការចាប់អារម្មណ៍និងពេញចិត្តពីមនុស្សជាច្រើនថា លោកស្រីគឺជាជម្រើសដ៏លេចធ្លោបំផុត បន្ទាប់ពីការសម្រេចចិត្តរបស់ចាកចេញពីបេក្ខភាពរបស់លោក Jeo Biden។   គួរជម្រាបផងដែរថាលោកស្រី Kamala Devi Harris គឺជាអ្នកនយោបាយចាស់វស្សាមួយរូបដែល ជាអនុប្រធានទី៤៩ បច្ចុប្បន្នរបស់សហរដ្ឋអាមេរិកចាប់តាំងពីឆ្នាំ ២០២១ ក្រោមប្រធានាធិបតី Joe Biden ហើយ លោកស្រីក៏ជាអនុប្រធានាធិបតីស្ត្រីដំបូងគេ និងជាមន្ត្រីស្ត្រីដែលមានឋានៈខ្ពស់បំផុតក្នុងប្រវត្តិសាស្ត្រសហរដ្ឋអាមេរិក ដែលមានដើមកំណើតអាហ្វ្រិក-អាស៊ី-អាមេរិកផងដែរ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T02:35:14.714Z", "category": "ភាពជាអ្នកដឹកនាំ", "views": 761, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ពិព័រណ៍ពាណិជ្ជកម្មអន្តរជាតិ សម្រស់ គ្រឿងសម្អាង ២០២៤ - YOUR GOLDEN GATEWAY TO CONQUERING THE LUCRATIVE BEAUTY MARKET	https://business-cambodia.com/articles/trade-fair-2024-your-golden-gateway-to-conquering-the-lucrative-beauty-market	ងើបឡើងនូវសក្តានុពល និង បង្កើនការលក់របស់អ្នកជាមួយ ពិព័រណ៍ពាណិជ្ជកម្មអន្តរជាតិ សម្រស់ គ្រឿងសម្អាង ២០២៤ ដែលជាព្រឹត្តិការណ៍ពិព័រណ៍អន្តរជាតិដ៏ធំសម្រាប់វិស័យ គ្រឿងសម្អាង សម្រស់ ស៊ក់ ក្រចក និង ស្ប៉ា នឹងរៀបចំឡើងចាប់ពី ថ្ងៃទី ២៨-៣០ ខែសីហាឆ្នាំ២០២៤ មជ្ឍមណ្ឌលពិព័រណ៍និងសន្និបាទកោះពេជ្រ ទីក្រុងភ្នំពេញ ប្រទេសកម្ពុជា។ ជាមួយការត្រឡប់មកវិញនៅលើកទី៦ និងការដាក់បង្ហាញនៅការឆ្នៃប្រឌិតដ៏ទាក់ទាញ ពិព័រណ៍ពាណិជ្ជកម្មអន្តរជាតិ សម្រស់ គ្រឿងសម្អាង ២០២៤ សន្យាថានឹងធ្វើអោយមានការផ្ទុះ កក្រើក ដែលនឹងទាក់ទាញអ្នកដាក់ស្តង់បង្ហាញរាប់រយមកពីបណ្តាប្រទេសជុំវិញពិភពលោកនិងអ្នកទស្សានារាប់ពាន់អ្នក។ នេះគឺជាឱកាសមាសដើម្បីជួបជាមួយភាពសម្បូបែបនៃសម្រស់និងបង្កើតនៅវេទិការជំនួយដ៏អសា្ចរ្យ។ ពិព័រណ៍ពាណិជ្ជកម្មអន្តរជាតិ សម្រស់ គ្រឿងសម្អាង ២០២៤ នាំមកជូននៅឱកាសជាច្រើនសម្រាប់អាជីវកម្មរបស់អ្នកដូចជា៖ ចាប់បានទីផ្សារដ៏ធំធេងៈ ការដាក់បង្ហាញផលិតផលរបស់អ្នកដោយផ្ទាល់ទៅកាន់អតថិជនគោលដៅ សំខាន់ៗក្នុងប្រទេសកម្ពុជា បណ្តាលប្រទេសក្នុងអាស៊ីអាគ្នេយ៍ ពង្រីកទីផ្សារ និង បង្កើនការលក់។ ធ្វើអោយទីផ្សារដឹងពីម៉ាក់ផលិតផលៈ បង្កើនការទទួលស្គាល់ម៉ាក បង្កើតជំហររបស់អ្នកជាអ្នកដឹកនាំឧស្សាហកម្ម និងចាប់យកចំណាប់អារម្មណ៍របស់អតិថិជនដែលមានសក្តានុពល។ មានព្រាបទៅដៃគូប្រកួតប្រជែងៈ ពិព័រណ៍នេះធ្វើឡើងនៅរាជធានីភ្នំពេញដែលជាមណ្ឌលសេដ្ឋកិច្ចនៃប្រទេស កម្ពុជាដែលទាក់ទាញអតិថិជននិងវិនិយោគិនដែលមានសក្តានុពលច្រើន។ ធ្វើអោយការធ្វើទីផ្សារកាន់តែមានប្រសិទ្ធភាពៈ ពង្រឹងការយល់ដឹងពីម៉ាក ពង្រឹងជំហរដឹកនាំឧស្សាហកម្មរបស់ អ្នកនិងបង្កើតនូវចំណាប់អារម្មណ៍ដ៏មានឥទ្ធិពលមួយទៅលើអតិថិជន ។ ពិព័រណ៍ពាណិជ្ជកម្មអន្តរជាតិ សម្រស់ គ្រឿងសម្អាង ២០២៤ គឹជាកូនសោរដ៏សំខាន់ដើម្បីបើកនៅភាពជោគជ័យអាជីវកម្មរបស់អ្នកក្នុងទីផ្សារសម្រស់ក្នុងប្រទេសកម្ពុជាដែលកំពុងមានសក្កានុភាព។ ចូលរួមជាមួយពិព័រណ៍ពាណិជ្ជកម្មអន្តរជាតិ សម្រស់ គ្រឿងសម្អាង ២០២៤ដើម្បីចាប់យកទីផ្សារនិងបំណែកកំណត់ត្រាការលក់របស់អាជីវកម្មលោកអ្នក។ សម្រាប់ពត៍មានបន្ថែម សូមទំនាក់ទំនងមកកាន់៖ Minh Vi Exhibition & Advertisement Service Co., Ltd Address: Room 803, Citilight Tower, 45 Vo Thi Sau Street, Da Kao Ward, District 1, Ho Chi Minh City, Vietnam Phone: (+84) 28 3848 8561 Email: info@veas.com.vn  Fax: +84 28 3848 8564  Website: https://beautyconnect-asia.com	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T02:14:00.000Z", "category": "PR", "views": 722, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ធនាគារជាតិឲ្យគ្រប់សាខាធនាគារឯកជននៅខេត្តសៀមរាប ទទួលយកប្រាក់ដុល្លារចាស់ឬប្រឡាក់ដោយមិនកាត់ទឹកឡើយ	https://business-cambodia.com/articles/nbc-ask-commecial-bank-to-accept-old-us-banknotes	កាលពីថ្ងៃព្រហស្បត៍សប្ដាហ៍មុន សម្ដេចធិបតី ហ៊ុន ម៉ាណែត នាយករដ្ឋមន្រ្តីនៃព្រះរាជាណាចក្រកម្ពុជាបានស្នើធនាគារជាតិនៃកម្ពុជាឲ្យធ្វើការសហការជាមួយធនាគារពាណិជ្ជទាំងអស់ទៅលើបញ្ហាក្រដាសប្រាក់ដុល្លារចាស់ ឬ ទក់និងរហែកតិចតួច ពលរដ្ឋនិងភ្ញៀវទេសចរពិបាកចាយ។   ជាការឆ្លើយតបនឹងសំណើររបស់សម្ដេចធិបតី  ធនាគារជាតិនៃកម្ពុជាតាមរយៈលោកជំទាវ ជា សិរី ទេសាភិបាលនៃធនាគារជាតិ បន្ទាប់ពីដឹកនាំកិច្ចប្រជុំពិភាក្សាលើការសម្របសម្រួលចរាចរប្រាក់ដុល្លារនៅខេត្តសៀមរាបជាមួយគ្រឹះស្ថានធនាគារនិងហិរញ្ញវត្ថុរួចមក ធនាគារជាតិដាក់ចេញនូវវិធានការមួយចំនួនដើម្បីអនុវត្តនៅខេត្តសៀមរាបដែលរួមមានយន្តការបន្ទាន់និងយន្តបន្តទៀត។   ចំពោះយន្តការបន្ទាន់ដែលនឹងត្រូវអនុវត្តនៅខេត្តសៀមរាបមាន៤យន្តការដោយយន្តការទីមួយគឺតម្រូវឲ្យសាខាធាធាគារពាណិជ្ជទាំងអស់នៅខេត្តសៀមរាបទទួលយកប្រាក់ដុល្លារចាស់ឬប្រឡាក់ដោយមិនទាមទារកម្រៃសេវាពីអតិថិជនរបស់ខ្លួនលើកលែងតែក្រដាសប្រាក់នេះជាក្រដាសប្រាក់ក្លែងក្លាយ។    យន្តការទី២គឺក្នុងករណីក្រដាសប្រាក់ដុល្លារចាស់ខ្លាំងដែលគិតថាមិនគួរឲ្យបន្តចរាចរ ធនាគារនៅខេត្តសៀមរាបត្រូវបញ្ជូនបន្តទៅប្ដូរយកក្រដាសប្រាក់ថ្មីនៅសាខាធនាគារជាតិខេត្តសៀមរាប ដោយពុំមានគិតកម្រៃសេវានិងពុំចាំបាច់ផ្ញើរទៅទីស្នាក់ការកណ្ដាលធនាគារពាណិជ្ជនៅរាជធានីភ្នំពេញឡើយ។    យន្តការទី៣ តម្រូវឲ្យគ្រប់គ្រឹះស្ថានធនាគារនិងហិរញ្ញវត្ថុនៅខេត្តសៀមរាបដាក់ក្រដាសប្រាក់ដុល្លារប្រភេទ២០ដុល្លារនិង៥០ដុល្លារជំនួសក្រដាសប្រាក់១០០ដុល្លារនៅក្នុងម៉ាស៊ីនដកលុយ(ATMs) ដើម្បីសម្រួលដល់ការចាយវាយរបស់ភ្ញៀវទេសចរ។ ដោយឡែកការដាក់ប្រាក់បញ្ញើរតាមម៉ាស៊ីនដាក់ប្រាក់គឺទទួលគ្រប់ប្រភេទក្រដាសប្រាក់ដុល្លារ។   ចំណែកយន្តការទី៤ គឺរៀបចំផ្សព្វផ្សាយទៅកាន់អាជីវករប្ដូរប្រាក់ ម្ចាស់សណ្ឋាគារនិងភោជនីយដ្ឋានដើម្បីឲ្យបានយល់កាន់តែច្បាស់និងគាំទ្រចំពោះវិធានការដែលបានដាក់ចេញដូចខាងលើនិងត្រៀមសហការជាមួយធនាគារជាតិនៃកម្ពុជាក្នុងការអនុវត្តយន្តការបន្តទៀត។   គួរបញ្ជាក់ផងដែរថាធនាគារជាតិនៃកម្ពុជាចាប់ផ្ដើមអនុវត្តយន្តការទទួលក្រដាសប្រាក់ដុល្លារចាស់ឬប្រឡាក់តែនៅក្នុងខេត្តសៀមរាបសិន អាចដោយសារខេត្តសៀមរាប គឺជាគោលដៅទេសចរណ៍ចម្បងមួយនៅកម្ពុជា ដូច្នេះការជ្រើសរើសតំបន់នេះដើម្បីដាក់ចេញវិធានការលើបញ្ហាបន្ទាន់ចំពោះមុខបែបនេះ គឺពិតជាដំណោះស្រាយត្រូវចំណុច ដើម្បីឈានទៅរកឃើញគំរូអនុវត្តល្អមួយសម្រាប់គ្រាបន្ទាប់ទៀត។ ម្យ៉ាងទៀត ធនាគារជាតិនៃកម្ពុជា គឺជាអាជ្ញាធរូបិយវត្ថុជាតិខ្មែរយើង គឺប្រាក់រៀល។ ដូច្នេះគាត់ក៏មានអាទិភាពលើការលើកកម្ពស់ប្រាក់រៀលជាតិយើងផងដែរ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T02:00:38.351Z", "category": "ហិរញ្ញវត្ថុ", "views": 4034, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ក្តៅៗ! ប្រធានាធីបតីអាមេរិក Joe Biden ប្រកាសដកខ្លួនចេញពី បេក្ខភាពបោះឆ្នោតអាណត្តិថ្មី	https://business-cambodia.com/articles/jeo-biden-drop-exit-from-the-presidential-race	តាមប្រភពពី BBC News បានឱ្យដឹងថាប្រធានាធិបតីអាមេរិកលោក Joe Biden បានប្រកាសដកខ្លួនចេញពីការឈរឈ្មោះជា បេក្ខភាពប្រធានាធិបតីអាណត្តិថ្មី កាលពីថ្ងៃអាទិត្យ។   នៅក្នុងសេចក្តីថ្លែងការណ៍ជាលាយលក្ខណ៍អក្សរកាលពីថ្ងៃទី២១ ខែកក្កដា បានសរសេរថា "កិត្តិយសបំផុត ក្នុងការបម្រើប៉ុន្តែការដកខ្លួនរបស់គាត់គឺ ដើម្បីផលប្រយោជន៍ដ៏ល្អបំផុតនៃគណបក្សរបស់ខ្លួននិងប្រទេស" ។   ចំពោះការលាលែងពីបេក្ខភាពអាណត្តិថ្មីនេះដែរ លោក Jeo Biden ក្នុងអាយុ៨១ ត្រូវបានគេដឹងថាលោកកំពុងមានបញ្ហាសុខភាព ហើយនាពេលថ្មីៗនេះលោកក៏តេស្តវិជ្ជមានលើជំងឺកូវីដផងដែរ។   យ៉ាងណាមិញចំពោះយុទ្ធនាការបោះឆ្នោតឡើងវិញរបស់លោកៗក៏បានគាំទ្រអនុប្រធានាធិបតី លោកស្រី Kamala Harris ឱ្យបន្តតំណែង ជាបេក្ខជនប្រធានាធិបតីនិងមានការប្រកួតប្រជែងយ៉ាងខ្លាំងក្លាសម្រាប់សេតវិមានអាមេរិក ជាមួយនឹងបេក្ខភាពលោក Donald Trump ។   គួរជម្រាបផងដែរក្រោយការលាលែងឈរឈ្មោះជាបេក្ខភាពប្រធានាធិបតីសម្រាប់អាណត្តិ បច្ចុប្បន្នលោក Jeo Biden នឹងនៅតែជាប្រធានាធិបតីអាមេរិករហូតដល់ខែមករា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-22T01:41:39.087Z", "category": "ភាពជាអ្នកដឹកនាំ", "views": 789, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុនផលិតរថយន្តអគ្គិសនីAION គ្រោងនឹងបេីករោងចក្រនៅប្រទេសកម្ពុជា	https://business-cambodia.com/articles/aioncambodia	ក្រុមហ៊ុនខ្នាតយក្សផលិតរថយន្តអគ្គិសនីAION កាលពីថ្មីៗនេះបានបើកសម្ពោធរោងចក្ររបស់ខ្លួននៅប្រទេសថៃកាលពីថ្ងៃពុធ ទី១៧ ខែកក្កដា ឆ្នាំ២០២៤។ បន្ថែមពីនេះទៅទៀតក្រុមហ៊ុនផលិតរថយន្តអគ្គិសនីខ្នាតយក្សមួយនេះ ក៏មានគម្រោងសិក្សាពង្រីកបេីករោងចក្រនៅប្រទេសកម្ពុជា នាពេលឆាប់ៗនេះ និងប្រទេសក្នុងតំបន់អាស៊ីអាគ្នេយ៍ដទៃទៀតផងដែរ។ ដោយសម្លឹងមើលឃើញពីសក្តានុពល និងរបត់នៃតម្រូវការរថយន្តអគ្គិសនីជាសកល ទាំងក្នុងប្រទេសថៃ និងប្រទេសក្នុងតំបន់។ គួរបញ្ជាក់ឲ្យដឹងដែលថាខ្សែចង្វាក់ផលិតកម្មនៃរោងចក្រផលិតរថយន្តអគ្គិសនី AION នៅក្នុងប្រទេសថៃមានសមត្ថភាពផលិតរថយន្តអគ្គិសនីរហូតដល់ 50,000គ្រឿងក្នុងមួយឆ្នាំ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T10:24:52.489Z", "category": "PR", "views": 670, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "tiny", "noisy" ] }
ពាក្យ១ឃ្លា ផ្តាំជូនក្មេងស្រីទាំងអស់ ពីស្ត្រីទីពីរ កាន់តំណែងនាយករដ្ឋមន្ត្រីថ្មីក្នុងប្រវត្តិសាស្ត្របារាំង	https://business-cambodia.com/articles/elisabeth-borne-said-to-women	ប្រធានាធិបតីបារាំងលោក Emmanuel Macron បានតែងតាំងរដ្ឋមន្ត្រីការងារលោកស្រី Elisabeth Borne ជានាយករដ្ឋមន្ត្រីថ្មីរបស់ប្រទេស បន្ទាប់ពីលោក Jean Castex បានដាក់ពាក្យលាលែងពីតំណែងកាលពីថ្ងៃច័ន្ទ។ ការតែងតាំងនេះបានធ្វើឲ្យលោកស្រីក្លាយជាស្ត្រីទី២ កាន់តំណែងជានាយករដ្ឋមន្ត្រីក្នុងប្រវត្តិសាស្ត្របារាំង បន្ទាប់ពីលោកស្ត្រី Edith Cresson នៅដើមទសវត្សរ៍ឆ្នាំ ១៩៩០។ យោងតាមការចេញផ្សាយរបស់គេហទំព័រ FRANCE 24។ ក្នុងពិធីតែងតាំងតំណែងនាយករដ្ឋមន្រ្តីថ្មី លោកស្រី Elisabeth Borne បាននិយាយនៅក្នុងការសុន្ទរកថាខ្លួនថា៖ «ខ្ញុំចង់ផ្ញើសារពីគោលបំណងនៃការតែងតាំងរបស់ខ្ញុំទៅកាន់ក្មេងស្រីតូចៗទាំងអស់ ហើយប្រាប់ពួកគេថាត្រូវប្រឹងប្រែងឲ្យខ្លាំង និងរកគ្រប់វិធីដើម្បីស្វែងរកក្តីសុបិនខ្លួនឯងឲ្យឃើញ ហើយសម្រេចវាឲ្យបាន»។ នៅក្នុងសុន្ទរកថាបើកសម្ពោធខ្លីមួយ លោកស្រីនាយករដ្ឋមន្ត្រីថ្មីរបស់ប្រទេសបារំាង ក៏បានលើកឡើងផងដែរថា ប្រទេសនេះចាំបាច់ត្រូវធ្វើសកម្មភាពលឿន និងខ្លាំងជាងនេះ ដើម្បីប្រយុទ្ធប្រឆាំងនឹងការប្រែប្រួលអាកាសធាតុ រួមទាំងបញ្ហាផ្សេងទៀត។ ជាមួយគ្នានេះ លោកស្រី Edith Cresson អតីតនាយករដ្ឋមន្ត្រីកាលពីជាង ៣០ឆ្នាំមុខ បានប្រាប់ទូរទស្សន៍ BFM យ៉ាងដូច្នេះថា៖ «វាពិតជាពេលវេលាដែលមានស្ត្រីម្នាក់ទៀត នៅក្នុងមុខតំណែងនេះ ហើយខ្ញុំដឹងថាលោកស្រី Elisabeth Borne គឺជាមនុស្សគួរឱ្យកត់សម្គាល់ដែលមានបទពិសោធន៍ច្រើន ... ខ្ញុំគិតថាវាជាជម្រើសដ៏ល្អមួយ»៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T10:13:34.875Z", "category": "ភាពជាអ្នកដឹកនាំ", "views": 1039, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
អាយុច្រើនហើយមិនសល់អ្វីសោះ ធ្វើ៥ជំហាននេះបាន ទោះមិនមានកប់ពពក ក៏លែងពិបាករឿងលុយ	https://business-cambodia.com/articles/five-steps-to-make-you-more-money-in-life	សព្វថ្ងៃនេះមានមនុស្សជាច្រើនណាស់ដែលកំពុងរស់នៅជាមួយនឹងស្ថានភាពជីវិតខិតខំប្រឹងធ្វើការពីព្រលឹមកប់ព្រលប់តែមិនឃើញសល់អ្វីជាដុំកំភួនទាល់តែសោះ។ ប្រសិនបើលោកអ្នកកំពុងរស់នៅក្នុងស្ថានភាពជីវិតបែបនេះ Business Cambodia សូមណែនាំនូវទិចនិចសំខាន់៥ជំហាន អាចជួយកសាងជីវភាពធូរធារ ទោះមិនមានកប់ពពកក៏លែងពិបាករឿងលុយកាក់ដែរ។ ១. រកការងារធ្វើបង្កើតជំនាញ៖ ដំបូងត្រូវស្វែងរកការងារប្រាកដប្រជាមួយដែលអាចភ្ជាប់ជាមួយជំនាញនិងគោលដៅជីវិត។ ការងារល្អគឺជាការងារដែលអាចឱ្យអ្នកបំពេញកាតព្វកិច្ចជូនស្ថាប័នបណ្ដើរ ព្រមទាំងឈានទៅរកគោលដៅក្នុងពេលតែមួយបណ្ដើរមិនមែនរស់រំពឹងលើប្រាក់ខែតែមួយមុខឡើយ។ មានការងារច្បាស់លាស់ហើយព្យាយាមបំពេញតួនាទីឱ្យល្អ ព្រមទាំងចាប់ឱកាសពង្រឹងចំណេះជំនាញឱ្យមុតស្រួចពីមួយថ្ងៃទៅមួយថ្ងៃ។ មានការងារស្របជាមួយគោលដៅនឹងជួយឱ្យអ្នកមានក្ដីសុខ ជីវិតក៏មានផែនការច្បាស់ល្អ មិនមានពេលស្រ្តេស ហើយរីកចម្រើនលឿន ព្រមទាំងឆាប់មានជំនាញច្បាស់លាស់។ តាមរយៈការមានជំនាញច្បាស់លាស់ អ្នកអាចវិវត្តន៍ខ្លួនចេញពីបុគ្គលិកធម្មតាក្លាយទៅជាបុគ្គលិកដែលមានស្ដង់ដារ ហើយក៏អាចចាប់ឱកាសធ្វើអ្វីផ្សេងដោយប្រើជំនាញទាំងនោះ ដើម្បីបង្កើនចំណូលផ្គត់ផ្គង់ជីវភាពបានផងដែរ។ ២. ដកសន្សំ៖ រឿងសំខាន់បំផុតដែលអ្នកជំនាញតែងតែណែនាំគឺ មិនថាអ្នកមានចំណូលតិចឬច្រើនឡើយ ដាច់ខាតត្រូវតែដកសន្សំទុកជាប្រចាំឱ្យបានយ៉ាងហោចណាស់១០% ទៅ២០%។ ច្បាស់ណាស់អ្នកដែលរកលុយមកមិនដែលសល់ភាគច្រើនគឺជា មនុស្សដែលរកបានមកប៉ុន្មានចាយប៉ុណ្ណឹងមិនគិតគូរច្រើន មិនខ្វល់ពីការចំណាយ ឬការសន្សំអ្វីឡើយ។ ដូច្នេះដើម្បីឱ្យសល់ដាច់ខាតអ្នកត្រូវតែសន្សំ ប៉ុន្តែប្រសិនបើអ្នកកំពុងមានបំណុល ត្រូវផ្តោតលើការដោះបំណុលឱ្យអស់ជាមុនសិន។ ៣. អភិវឌ្ឍន៍ខ្លួន៖ រស់នៅជាមនុស្សគឺមិនអាចឈប់អភិវឌ្ឍន៍ខ្លួនបានឡើយ ព្រោះថាពេលវេលាតែងតែដើរទៅមុខ អ្នកមិនអាចប្រើចំណេះដឹងម្សិលមិញយកទុកប្រើឆ្នាំក្រោយបានទេ។ ដូច្នេះហើយអ្នកគួរបែងចែកកញ្ចប់លុយមួយចំនួនទុកសម្រាប់រៀនអ្វីថ្មីៗ ហើយពាក់ព័ន្ធនឹងការពង្រឹងជំនាញ ឬចាប់ជំនាញថ្មីដែលពាក់ព័ន្ធនឹងគោលដៅរបស់អ្នក។ ឧទាហរណ៍ថាអ្នកចង់ក្លាយជាអ្នកជំនាញផ្នែកលក់ អ្វីដែលអ្នកត្រូវធ្វើជួបអ្នកជំនាញលក់ ឬចូលរួមវគ្គសិក្សាដែលនិយាយពីការលក់ជាដើម។ ៤. ស្វែងយល់ពីការវិនិយោគ៖ កុំរស់ពឹងតែលើប្រាក់ចំណូលសកម្ម តែត្រូវចេះបង្កើតចំណូលអកម្មទុកឱ្យខ្លួនឯង ទើបអ្នកមិនហត់ធ្វើការប្រើកម្លាំងអស់មួយជីវិត។ ចំណូលអកម្មអាចរកបានតាមរយៈការវិនិយោគ ហើយអ្នកជំនាញលើកទឹកចិត្តឱ្យធ្វើការស្វែងយល់ឱ្យច្បាស់ និងចំណាយលុយតែលើអ្វីដែលយើងចេះច្បាស់ប៉ុណ្ណោះ។ ទន្ទឹមនឹងនោះអ្នកក៏គួរតែវិនិយោគសម្រាប់ការចំណេញរយៈពេលវែង ជាជាងចង់បានចំណេញភ្លាមៗ។ ជាក់ស្ដែងបិតាហិរញ្ញវត្ថុ Warren Buffett ក៏បានលើកឡើងដែរថា ការវិនិយោគដែលផ្ដោតលើរយៈពេលវែង ផ្ដល់ផលល្អនិងមហាសាលជាជាងការវិនិយោគរយៈពេលខ្លី។ អ្នកត្រូវដឹងថាអ្វីដែលចំណេញលឿនហានិភ័យក៏វាខ្ពស់តាមហ្នឹងដែរ។ ៥. រក្សាគ្រាប់ពូជវិនិយោគ៖ បន្ទាប់ពីវិនិយោគបានផល អ្វីដែលអ្នកត្រូវធ្វើបន្ទាប់ទៀតគឺកុំយកលុយនោះទៅចាយទាំងអស់។ ផ្ទុយទៅវិញអ្នកគួរតែដកប្រាក់ចំណេញយ៉ាងហោចណាស់៥០% យកទុកធ្វើជាគ្រាប់ពូជវិនិយោគបន្តទៀត ដើម្បីបង្កើនទ្រព្យ។ មានមនុស្សមិនតិចទេដែលមានបានធូរធារហើយធ្លាក់ខ្លួនក្រវិញ ព្រោះតែការចាយវាយមិនចេះប្រមាណខ្លួនឬមិនចេះគិតគូរ ដូច្នេះដើម្បីគេចផុតពីបញ្ហានេះសូមកុំភ្លេចរក្សាគ្រាប់ពូជឱ្យសោះ មិនថាអ្នកធូរធារប៉ុនណាឡើយ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T10:11:06.930Z", "category": "ហិរញ្ញវត្ថុ", "views": 790, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Elon Musk ថាមនុស្សមានឈា.មជ័រ១ប្រភេទនេះ នឹងជោគជ័យខ្លាំង សូម្បី Gates និង Jobs ក៏មានដែរ	https://business-cambodia.com/articles/elon-musk-siad-all-successful-people-have-this-personality	ធ្លាប់កត់សម្គាល់ទេ? ក្រុមអ្នកមាន បុគ្គលល្បីៗក្នុងប្រវត្តិសាស្ត្រភាគច្រើនសុទ្ធសឹងមានទម្លាប់ អត្តចរិត ស្រដៀងៗគ្នា។ ជាក់ស្តែងថ្វីបើ Bill Gates និង Steve Jobs ធ្លាប់ជាគូប្រជែងនឹងគ្នានៅក្នុងមុខជំនួញក៏ពិតមែន ប៉ុន្តែអ្នកទាំងពីរមានឈាមជ័រដូចគ្នាមួយ ហើយវាជួយឲ្យពួកគាត់ជោគជ័យខ្លាំងក្នុងការប្រកួតយកជើងឯកលើសង្វៀនទីផ្សារសេរីនាសតវត្សរ៍ទី២១នេះ។ ក្នុងបទសម្ភាសន៍រវាង Autobild.tv ជាមួយ លោក Elon Musk កាលពីចុងឆ្នាំ២០១៨ ស្ថាបនិកក្រុមហ៊ុន Tesla និង SpaceX បានបង្ហើបពីអាថ៌កំបាំងមួយដែលធ្វើឱ្យម្ចាស់ក្រុមហ៊ុន Microsoft និងអតីតម្ចាស់ក្រុមហ៊ុន Apple អាចឡើងដល់ចំណុចកំពូលយ៉ាងដូច្នេះថា៖ «ភាពជោគជ័យរបស់ Gates និង Jobs បានមកដោយសារតែពួកគេមានឈាមជ័រ(ជំនាញ)ពិសេសមួយក្នុងការទាក់ទាញមនុស្សមានទេពកោសល្យកំពូលៗ និងទទួលបានភាពស្មោះត្រង់ពីបុគ្គលិក»។ Elon បន្តទៀតថា៖ «សមត្ថភាពទាក់ទាញ និងលើកទឹកចិត្តមនុស្សពូកែ គឺជាកត្តាចាំបាច់ណាស់ចំពោះភាពជោគជ័យរបស់ក្រុមហ៊ុន ពីព្រោះក្រុមហ៊ុនគឺជាបណ្ដុំមនុស្សដែលត្រូវបានប្រមូលផ្តុំឱ្យមកបង្កើតផលិតផល ឬសេវាកម្មមួយជាមួយគ្នា»។ យ៉ាងណាមិញ វាពុំមែនជាកិច្ចការងាយស្រួលទេក្នុងការស្វែងរក និងជួលបុគ្គលិកដែលមានទេពកោសល្យខ្ពស់ឱ្យមកធ្វើការក្នុងក្រុមហ៊ុន ពីព្រោះពួកគេទាំងនោះភាគច្រើនទាមទារចំណែកលើសដែលក្រុមហ៊ុនពិបាកនិងផ្តល់ឱ្យ។ ឧទាហរណ៍ដូចជា ក្រុមហ៊ុន Microsoft កាលដើមឡើយបានប្រើប្រាស់មធ្យោបាយទាក់ទាញ និងលើកទឹកចិត្តដល់បុគ្គលិកដោយការចែកភាគហ៊ុន ដែលនេះជាកម្លាំងជម្រុញឱ្យពួកគេក្លាយជាអ្នកមានគំនិតច្នៃប្រឌិត។ គួរជម្រាបផងដែរថា ក្នុងនាមជាសហគ្រិន ឬម្ចាស់អាជីវកម្ម អ្នកត្រូវដឹងថា ភាពជោគជ័យរបស់ក្រុមហ៊ុនមួយបណ្ដាលមកពីមានអតិថិជនទិញផលិតផល ឬប្រើប្រាស់សេវាកម្មច្រើន ប៉ុន្តែគន្លឹះស្នូលមួយដែលនាំជោគជ័យដល់ក្រុមហ៊ុនគឺ ការមានបុគ្គលិកឆ្នើមៗច្រើន និងប្រកបដោយភាពច្នៃប្រឌិត៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T10:04:31.877Z", "category": "ភាពជាអ្នកដឹកនាំ", "views": 11203, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ទឹកប្រាក់សរុបជាង ៥៧ លានដុល្លារ ត្រូវបានជប៉ុនចុះហត្ថលេខាផ្ដល់មកកម្ពុជា សង់កំណាត់ផ្លូវជាតិលេខ៥ និងអភិវឌ្ឍន៍ធនធានមនុស្ស	https://business-cambodia.com/articles/japan-provides-financing-to-cambodia	កាលពីថ្ងៃទី ១៩ ខែកក្កដា ឆ្នាំ ២០២៤ នៅទីស្តីការក្រសួងសេដ្ឋកិច្ច និងហិរញ្ញវត្ថុ ឯកឧត្តមអគ្គបណ្ឌិត សភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ បានទទួលបុព្វសិទ្ធិ ដ៏ខ្ពង់ខ្ពស់ពី សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា ជាភាគីហត្ថលេខី តំណាងរាជរដ្ឋាភិបាលកម្ពុជា ជាមួយ ឯកឧត្តម Sanui Kazumasa ប្រធានទីភ្នាក់ងារសហប្រតិបត្តិការអន្តរជាតិ នៃប្រទេសជប៉ុន (JICA) ប្រចាំព្រះរាជាណាចក្រកម្ពុជា បានចុះហត្ថលេខាលើកិច្ចព្រមព្រៀងហិរញ្ញប្បទាន សហប្រតិបត្តិការចំនួន ២ ដែលមានទឹកប្រាក់សរុបចំនួន ៨ ៦៧៩ លានយ៉េនជប៉ុន ត្រូវជាប្រមាណ ៥៧,៥ លានដុល្លារអាម៉េរិក ក្នុងនោះ កិច្ចព្រមព្រៀងហិរញ្ញប្បទានឥតសំណង ចំនួន ១ និង កិច្ចព្រមព្រៀងឥណទាន សម្បទាន ចំនួន ១ មានដូចខាងក្រោម៖ (១) កិច្ចព្រមព្រៀងហិរញ្ញប្បទានឥតសំណងសម្រាប់គម្រោងអាហារូបករណ៍អភិវឌ្ឍន៍ធនធានមនុស្ស មានទឹកប្រាក់ចំនួន ៣៨៦ លានយ៉េនជប៉ុន ត្រូវ ជាប្រមាណ ២,៥ លានដុល្លារអាម៉េរិក។ គម្រោងនេះ មានគោលបំណងគាំទ្រដល់ការអភិវឌ្ឍធនធានមនុស្ស ដោយផ្តល់ឱកាសបន្ថែមទៀតដល់មន្ត្រីរាជការ ជាពិសេសដើម្បីពង្រឹងទំនាក់ទំនងទ្វេភាគី រវាង ប្រទេសទាំងពីរ តាមរយៈការទំនាក់ទំនង សកម្មភាពសិក្សា និងសង្គម និងបទពិសោធន៍នៅប្រទេសជប៉ុន។ តាមរយៈ កិច្ចព្រមព្រៀងហិរញ្ញប្បទានឥតសំណងថ្មីនេះ ក្រោមកម្មវិធី JDS មន្ត្រីរាជការសរុបចំនួន ២៦ រូប នឹងទទួល បានឱកាសទៅសិក្សានៅប្រទេសជប៉ុន ដែលក្នុងនោះ ២៤ រូប នឹងត្រូវបានជ្រើសរើសសម្រាប់កម្មវិធីសិក្សា ថ្នាក់អនុបណ្ឌិត និង ២ រូប ទៀត សម្រាប់កម្មវិធីសិក្សាថ្នាក់បណ្ឌិត។ ក្នុងក្របខណ្ឌកម្មវិធី JDS គិតចាប់ពីឆ្នាំ ២០០០ មក មន្ត្រីរាជការប្រមាណ ៥៣០រូប បានទទួលអាហារូបករណ៍ថ្នាក់អនុបណ្ឌិត និងថ្នាក់បណ្ឌិត។ (២) កិច្ចព្រមព្រៀងឥណទានសម្បទានសម្រាប់គម្រោងធ្វើឱ្យប្រសើរឡើងកំណាត់ផ្លូវជាតិលេខ៥(ធ្លាម្អម-បាត់ដំបង និងសិរីសោភ័ណ-ប៉ោយប៉ែត) (ឥណទានដំណាក់កាលទី៣) មានទឹកប្រាក់ចំនួន ៨ ២៩៣ លានយ៉េនជប៉ុន ត្រូវជាប្រមាណ ៥៥ លានដុល្លារអាមេរិក។ ឥណទានដំណាក់កាលទី ៣ នេះ គឺជាឥណទានសម្រាប់បំពេញបន្ថែមឱ្យការងារសាងសង់ និងការងារជាបន្តបន្ទាប់របស់គម្រោង ដើម្បីឈាន ទៅបញ្ចប់នូវកំណាត់ផ្លូវដែលកំពុងសាងសង់ ពីក្រុងសិរីសោភ័ណ ទៅក្រុងប៉ោយប៉ែត។ កំណាត់ផ្លូវនេះ មានប្រវែងសរុប ១៤៦,០៤ គ.ម ក្នុងនោះ ពីធ្លាម្អម ខេត្តពោធិ៍សាត់ ទៅក្រុងបាត់ដំបង មានប្រវែង ៩៩,២១ គ.ម ជាផ្លូវ ៤ គន្លង, ផ្លូវវាងក្រុងពោធិ៍សាត់ ១១,៦៩ គ.ម និង កំណាត់ផ្លូវពីក្រុងសិរី សោភ័ណ ទៅក្រុងប៉ោយប៉ែត មានប្រវែង ៣៥,១៤ គ.ម។ ជារួម គម្រោងធ្វើឱ្យប្រសើរឡើងកំណាត់ផ្លូវជាតិលេខ ៥ ពីស្ពានព្រែកក្តាម - ក្រុងប៉ោយប៉ែត ក្នុងក្របខ័ណ្ឌ ឥណទានសម្បទានជប៉ុន មានប្រវែងសរុប ៣៦៦ គ.ម ត្រូវសាងសង់ជាផ្លូវ ៤ គន្លង មានទទឹង ២៣ ម ដោយ ក្រាលកៅស៊ូ A/C កម្រាស់ ១៥ ស.ម និងមានសួនច្បារកណ្តាល៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T09:51:08.378Z", "category": "អចលនទ្រព្យ", "views": 700, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ជើងខ្លាំងអនឡាញ២រូប បង្ហើបគន្លឹះឡាយលក់ដាច់៩ក្បាច់ មានអ្នកមើលច្រើន អីវ៉ាន់ដឹកសឹងមិនទាន់	https://business-cambodia.com/articles/nine-way-to-get-more-sale	បច្ចុប្បន្ន ការទិញឥវ៉ាន់អនឡាញ បានក្លាយទៅជាទីផ្សារដ៏ពេញនិយមមួយដែលមិនរើសវ័យឡើយ ព្រោះវាបានផ្តល់ភាពងាយស្រួល ចំណេញពេលវេលា ហើយមិនពិបាកឈរតម្រង់ជួរចាំទិញរាប់ម៉ោងថែមទៀត។ ប៉ុន្តែទោះបីទីផ្សារមួយនេះពេញនិយម និងមានភាពងាយស្រួលយ៉ាងណាក៏ដោយក្តី ក៏អ្នកលក់មួយចំនួន នៅតែជួបបញ្ហាឡាយគ្មានអ្នកមើល ឡាយគ្មានអ្នកទិញដដែល។ ជាមួយគ្នានេះដែរ ថ្ងៃនេះ Business Cambodia សូមលើកយកបុគ្គលឆ្នើមពីររូប ដើម្បីចែករំលែកបទពិសោធន៍លក់ដាច់ គ្រាន់ទុកជាអាវុធការពារខ្លួនពេលចេញរកស៊ីក្នុងដំណើរលើវិថីក្នុងវិស័យមួយនេះ ក្នុងនោះរួមមាន អ្នកស្រី ខៀវ រតនា ជាស្ថាបនិកហាងអនឡាញ Metro Retail ដែលជាម៉ាកយីហោហាងលក់សម្លៀកបំពាក់ ស្បែកជើង កាបូប ចំណែកឯមួយរូបទៀតគឺ អ្នកស្រី ហេង មួយលាង បច្ចុប្បន្នគឺជាម្ចាស់ប្រេន LShop Cambodia ដែលបាននឹងកំពុងផ្តោតសំខាន់លើការលក់សម្លៀកបំពាក់នារីទាន់សម័យ និងគ្រឿងសម្អាងថែរក្សាសម្រស់នារីមានគុណភាពខ្ពស់។ ខាងក្រោមនេះគឺជាក្បួនដែលអ្នកទាំងពីរធ្វើកន្លងមកហើយទទួលបានការគាំទ្រខ្លាំងពីសំណាក់អតិថិជនរបស់ខ្លួន៖ ១. មានគោលដៅឱ្យច្បាស់ ធ្វើសកម្មភាពឡាយឱ្យទៀតទាត់៖ អ្នកស្រី មួយលាង បានលើកឡើងថា ការឈានជើងចូលប្រឡូកក្នុងវិស័យអនឡាញ យើងមិនអាចធ្វើតាមតែការនឹកឃើញធ្វើមួយឆាវៗ ហើយបាត់ទៅវិញនោះទេ ប៉ុន្តែត្រូវលក់ដោយមានផែនការ មានសកម្មភាពជាប់លាប់លើអ្វីដែលខ្លួនកំពុងតែធ្វើ ជាពិសេសនោះគឺការបង្ហាញខ្លួននៅលើផេកឱ្យបានទៀតទាត់។ ២. ការរៀបចំខ្លួនឱ្យគេចាប់អារម្មណ៍៖ អ្នកស្រីបានចែករំលែកថា មុនចូលឡាយឬផុសរូបគឺត្រូវតែរៀបចំខ្លួនឱ្យបានស្អាតបំផុត ហើយបើមិនទាន់ស្អាតគឺមិនចេញក្រៅដាច់ខាត ភាពស្អាតមិនត្រឹមតែទាក់ទាញចំណាប់អារម្មណ៍ភ្ញៀវនោះទេ តែវាជាទំនុកចិត្តយើងផ្ទាល់ខ្លួនដែរ ដូចជាការស្លៀកពាក់ ការ Make up ជាពិសេសនោះគឺ Background នៅក្នុងការឡាយគឺត្រូវតែមានភាពប្លែកជារៀងរាល់ថ្ងៃ។   ៣. ត្រូវច្បាស់ពីផលិតផល៖ អ្នកលក់គឺជាអ្នកប្រើប្រាស់ផលិតផលមុនគេ ហើយក៏ដឹងពីគុណភាពច្បាស់នៃផលិតផលនោះដែរ ត្រង់ចំណុចនេះអ្នកស្រីបានបញ្ជាក់ថា រាល់ផលិតផលដែលមានលក់នៅក្នុងហាង LShop គឺសុទ្ធតែបានធ្វើការតេស្តសាកល្បងផ្ទាល់ ហើយបើទោះជាផលិតផលនោះ មានអ្នកដែលប្រើត្រូវត្រឹម៥០ភាគរយក៏អ្នកស្រី មិនយកមកចែកចាយដែរ ពោលគឺទាល់តែជាផលិតផលដែលមនុស្សប្រើត្រូវច្រើន អ្វីដែលសំខាន់នោះគឺរើសផលិតផលឱ្យត្រូវនឹងទីផ្សារនាពេលបច្ចុប្បន្ន។ ៤. ស្គាល់ពេលវេលានៅក្នុងការឡាយលក់់ រឺផុស៖ អ្នកលក់មួយចំនួន ១ថ្ងៃផុសជិត១០ដងក៏មានដែរ ហើយឡាយច្រើនដងទៀត ចំពោះម្ចាស់ L Shop រូបនេះវិញ គឺមើលទៅលើការ Update របស់ហ្វេសប៊ុក ដោយសារតែយើងពឹងហ្វេសប៊ុកច្រើន ដូច្នេះត្រូវតាមហ្វេសប៊ុកឱ្យជាប់ មានន័យថានៅពេលដែលហ្វេសប៊ុកធ្លាក់កុំទាន់ឡាយ ឬផុសច្រើនពេក ព្រោះវាក៏មិនជួយឱ្យមាន Reach និង Engagements ច្រើននោះដែរ ។ ហើយជាធម្មតាអ្នកស្រីផុសលក់ផលិតផលតែម្តងឬពីរដងប៉ុណ្ណោះក្នុងមួយថ្ងៃ ចន្លោះម៉ោង១ទៅម៉ោង២ ល្ងាច ចំណែកឯការឡាយវិញអ្នកស្រីឡាយតែម្តងប៉ុណ្ណោះក្នុងមួយថ្ងៃ ដោយឡាយរយៈពេលខ្ទង់២ម៉ោង ហើយពេលវេលានៅក្នុងការឡាយ អ្នសក្រីភាគច្រើនឡាយនៅម៉ោង៧ ទៅ៧៖៣០នាទីយប់ ដោយសារតែម៉ោងនេះ មនុស្សទំនេរនិងរួចដៃពីការងារច្រើននៅផ្ទះ។ ៥. ប្រើបច្ចេកវិទ្យាជំនួយក្នុងការឡាយ៖ ស្របពេលដែលបច្ចេកវិទ្យាកាន់តែទំនើប ម្ចាស់ប្រេន LShop រូបនេះ ក៏បានឆ្លៀតយកបច្ចេកវិទ្យា មកជំនួយនៅក្នុងឡាយលក់ច្រើនផងដែរ។ ជាក់ស្តែង ដូចជាការឡាយមានលោតផលិតផលនិងលេខកូដនៅលើអេក្រង់ វីដេអូ Show ពីផលិតផលនីមួយៗ ដែលធ្វើឱ្យមានភាពរស់រង្វើក ទាក់ទាញខ្លាំងសម្រាប់អ្នកចូលមើលការឡាយ និងងាយស្រួលក្នុងការទិញដូចគ្នា ហើយការឡាយបែបនេះ មិនសូវជាមានអ្នកធ្វើច្រើនឡើយ នៅស្រុកខ្មែរកាលពីមុន។  ៦. Update ថ្មីរហូត៖ អ្នកស្រី ហេង មួយលាង បានលើកទឹកចិត្តដល់អ្នករកស៊ីអនឡាញដែលចង់រក្សាការលក់ដាច់ត្រូវបន្តស្វែងរកអ្វីដែលថ្មី សម្រាប់ការឡាយ និងការផុសរបស់ខ្លួន ដូចជាការស្វែងរកគំនិតលក់ផលិតផលប្រមូលសិនបែបថ្មី ការទិញថែមផ្សេងៗ ដែលនេះជាការទាក់ចិត្តរបស់អ្នកទស្សនាជាពិសេសនោះគឺ អតិថិជនដែលធ្លាប់ទិញផលិតផលកន្លងទៅ ព្រមទាំងអតិថិជនថ្មីៗផងដែរ។ ៧.ការផ្តល់នៅទំនុកចិត្ត (Build Trust)៖ ត្រង់ចំណុចនេះ អ្នកស្រី ខៀវ រតនា ជឿជាការពិតណាស់ក្នុងការលក់ដំបូងភ្ញៀវអាចនឹងមើលយើង ប៉ុន្តែមិនអាចទិញពីយើងទេ ចម្លើយនោះព្រោះតែគាត់ខ្វះទំនុកចិត្ត ដូច្នេះហើយទើបអ្នកស្រី រតនា ព្យាយាមធ្វើយ៉ាង ឱ្យភ្ញៀវជឿលើគាត់ ដោយអ្នកស្រីនិយាយតែពាក្យពិត ល្អថាល្អ ស្អាតថាស្អាត ហើយបើភ្ញៀវយកទៅមិនដូចអ្វីដែលអ្នកនិយាយ អ្នកស្រី នឹងធ្វើការដូរអីវ៉ាន់ផ្សេងឱ្យវិញ ឬក៏ផ្តល់នៅសំណងជូនវិញ រហូតដល់អ្នកដែលធ្លាប់ទិញហើយ ស្រលាញ់ពេញចិត្ត និងប្រាប់តៗគ្នាពីមាត់មួយទៅមាត់មួយទៀត ដូចពាក្យមួយឃ្លាថា ក្អែកមួយ ក្អែក១០០ដូច្នេះដែរ។ ៨. ការបំរើសេវាកម្មក្រោយពេលលក់ (Service After Sale)៖ កាលក់ដូរមិនមែនលក់ត្រឹមតែចង់បានត្រឹមតែលុយភ្ញៀវតែប៉ុណ្ណោះទេ ហើយក៏មិនមែនលក់ហើយក៏ស្ងាត់នោះដែរ ស្របគ្នានេះដែរ ស្រ្តីអ្នករកស៊ីរូបនេះមានគំនិតមួយថា “ទោះបីជាភ្ញៀវទិញអីវ៉ាន់អនឡាញក៏ដោយ ក៏ហាក់បីដូចជាគាត់ទិញនៅក្នុងហាងផ្ទាល់អញ្ចឹងដែរ”។ ទន្ទឹមនឹងនេះអ្វីដែលអ្នកស្រីផ្តល់ឱ្យអតិថិជន គឺភ្ញៀវអាចលបាន ដូរបាន និងអាចប្តូរយកប្រាក់វិញក៏បាន ប្រសិនបើភ្ញៀវមិនពេញចិត្ត ហើយអ្វីដែលកាន់តែពិសេសនោះគឺ ការដោះដូរនេះអ្នកស្រីមិនឱ្យអតិថិជនរបស់ខ្លួនចេញលុយថ្លៃសេវាដឹកទេ គឺអ្នកស្រីរ៉ាប់រងជំនួសទាំងអស់មិនឱ្យភ្ញៀវពិបាកឡើយ ហើយថែមទាំងមិនខឹងថែមទៀត តែអ្នកស្រីមានតែសប្បាយចិត្តទៅវិញទេ ពេលអាចផ្តល់អ្វីដែលជាការពេញចិត្តទៅកាន់អាតិថិជនរបស់ខ្លួន។ អ្នកលក់ចាស់វស្សានៅក្នុងវិស័យអនឡាញរូបនេះ បានបញ្ជាក់ថា គាត់មិនសប្បាយចិត្តទេប្រសិនបើអតិថិជនរបស់គាត់យកទៅមិនពេញចិត្តត្រង់ចំណុចណាមួយ ព្រោះអារម្មណ៍៍ភ្ញៀវពិតជាសំខាន់ណាស់ គាត់អាចទិញយើងពេលក្រោយទៀត លុះត្រាតែទំនិញរបស់យើងផ្តល់ឱ្យគាត់ជាទំនិញដែលល្អនិងត្រូវចិត្តគាត់។ ៩. ជាអ្នកផ្តល់ដំណោះស្រាយដ៏ល្អ៖ ត្រង់ចំណុចនេះ អ្នកស្រីបានពន្យល់ថា “ដើម្បីលក់ដាច់ មិនគួរអួតពីផលិតផលដែលអ្នកលក់នោះទេ”។ ក្នុងនាមជាអ្នកលក់ អ្នកត្រូវបង្កើតភាពជឿជាក់លើខ្លួនឯងដោយការខិតខំស្វែងរកដំណោះស្រាយសម្រាប់អតិថិជនរបស់អ្នក នោះមានន័យថាការផ្លាស់ប្តូរពីអួតអំពីផលិតផលទៅជាដំណោះស្រាយបញ្ហាជូនអតិថិជនវិញ ហើយនៅពេលដែលយើងអាចដោះស្រាយបញ្ហាជូនពួកគាត់បាន នោះគាត់និងសប្បាយចិត្ត ហើយជួនផ្សាព្វផ្សាយទៅកាន់មនុស្សជាទីស្រលាញ់របស់ពួកគាត់បន្តទៀត។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T08:19:08.638Z", "category": "កំពូលអ្នកលក់", "views": 1071, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ឱ្យតែខ្លាំង ដឹងតែខ្លោច! មកដឹងសញ្ញាធំ៤ ប្រាប់ថាអ្នកមិនទាន់ត្រៀមខ្លួនរួចរាល់ដើម្បីចេញ រកស៊ីនៅឡើយទេ	https://business-cambodia.com/articles/four-reason-you-have-not-run-bz	មែនទែនទៅការចាប់ផ្តើមអាជីវកម្មមិនពិបាកទេ ប្រសិនបើអ្នកដឹងពីរបៀបធ្វើវា ប៉ុន្តែផ្ទុយទៅវិញ វាក៏មានគ្រោះថ្នាក់ខ្លាំងផងដែរ ប្រសិនបើអ្នកស្ទើរតែគ្មានចំណេះ និងបទពិសោធន៍ទាល់តែសោះក្នុងវិស័យដែលអ្នកចង់ធ្វើ។ ជាមួយគ្នានេះដែរ ថ្ងៃនេះ Business Cambodia សូមលើកយកសញ្ញាធំៗចំនួន ៤ ដែលបង្ហាញថាអ្នកមិនទាន់អាចរកស៊ីបាននៅឡើយ។ ទាំងនេះរួមមាន៖ ១. កុំទាន់ចេញរកស៊ីប្រសិនបើអ្នកមិនមានលុយ៖ ជាការពិតណាស់ សូមកុំទាន់ចេញរកស៊ីឱ្យសោះប្រសិនបើអ្នកពំុមានលុយ ព្រោះថាការធ្វើអាជីវកម្មត្រូវការលុយរហូតដូចការត្រូវការអុកស៊ីសែនដើម្បីដកដង្ហើមអញ្ចឹងដែរ។ ដូច្នេះសូមកំុទាន់ចេញរកស៊ី ព្រោះទម្រាំតែអាជីវកម្មមួយអាចដើរទៅមុខបាន វាមិនមែនបើកមួយសប្តាហ៍ ពីរសប្តាហ៍បានផលនោះទេ ពោលយ៉ាងហោចណាស់ក៏កន្លះឆ្នាំអីដែរ ម្ល៉ោះហើយវាទាមទារឲ្យអ្នកមានលុយត្រៀមទុកពេលខាតអំឡុងពេលដំបូងៗ ត្រឡប់មកវិញប្រសិនបើពេលនេះ អ្នកមិនទាន់មានលុយទេ អ្នកអាចទៅធ្វើការឱ្យគេសិនដើម្បីបង្កើតចំណូល ព្រោះការរកស៊ីវាត្រូវការស៊ីពេលយូរ ជាពិសេសវាត្រូវការលុយដើម្បីរីកលូតលាស់ទៅមុខ។ ២. មិនមានជំនាញក្នុងវិស័យដែលខ្លួនកំពុងធ្វើ៖ មែនទែនទៅដើម្បីអាចរកលុយបានក្នុងវិស័យណាមួយក៏ដោយ វាត្រូវការឱ្យអ្នកយល់ច្បាស់ពីវិស័យនោះ បើអ្នកមិនទាន់យល់ពីវិស័យនោះទេ ដំបូងអ្នកត្រូវរៀនពីវិស័យនោះសិន។ ឧទាហណ៍ថាអ្នកចង់បើកភោជនីយដ្ឋានមួយ តើវាជារឿងល្អដែរទេប្រសិនបើអ្នកសាកទៅធ្វើការក្នុងភោជនីយដ្ឋានជាមុនសិន? ដើម្បីដឹងថាតើគេធ្វើការរបៀបម៉េច? ទទួលភ្ញៀវរបៀបម៉េច ហើយត្រូវត្រៀមអ្វីខ្លះជាដើម។ ៣. គ្មានអង់ទីគ័រការពារភាពឈឺចាប់៖ ត្រង់ចំណុចនេះ យើងចង់មានន័យទៅលើភាពអត់ធន់នៃចិត្ត ដែលអាចទ្រាំទ្រនឹងភាពឈឺចាប់បានក្នុងរយៈពេលវែង ព្រោះថាលើលោកនេះគ្មានសហគ្រិនណាដែលចាប់ផ្តើមមិនមានភាពឈឺចាប់នោះទេ ហើយភាគច្រើនសិតសឹងតែតស៊ូដាច់យប់ បើមិនមែនវិលមុខដោយសារបញ្ហាលុយកាក ក៏ជាបញ្ហាបុគ្គលិក បើមិនមែនបុគ្គលិកក៏ត្រូវស្វែងរករបៀបលក់ថ្មីៗ ឬក៏ជាបញ្ហាផ្សេងជាច្រើនទៀតដែរ។ ដូច្នេះហើយអ្នកត្រូវសួរខ្លួនឯងថា តើអ្នកមានចិត្តរឹងមាំដើម្បីការងារភាពឈឺចាប់ទាំងអស់នេះហើយឬនៅ តើអ្នកត្រៀមខ្លួនដើម្បីដោះស្រាយបញ្ហាហើយឬនៅ? បើនៅវាមានន័យថាអ្នកពំុទាន់អាចចេញរកស៊ីបានទេ។ ៤. មិនទាន់ចេះលក់៖ មិនខ្វល់ថាអ្នកកំពុងតែរកស៊ីអ្វីនោះទេ បើអ្នកចង់បានអតិថិជនអ្នកត្រូវចេះលក់ បើអ្នកចង់មានអ្នកដាក់ទុនជាមួយអ្នក អ្នកត្រូវចេះលក់ ហើយបើអ្នកចង់បានអ្នកផ្គត់ផ្គង់អ្នកក៏ត្រូវតែចេះលក់ ហើយបើអ្នកពំុមានសម្ថភាពដើម្បីលក់ឱ្យមនុស្សគ្រប់គ្នានិងគ្រប់កាលៈទេសៈនោះទេ និងមិនមានផ្នត់គំនិត មិនមានជំនាញលក់នោះទេ អ្នកពំុសាកសមជាសហគ្រិនឡើយ។ ហេតុផលនោះគឺ មិនថាអ្នកកំពុងលក់អ្វី ផលិតផលបែបណានោះទេ ចាំបាច់់ត្រូវតែមានសម្ថភាពលក់ជាដាច់ខាត ហើយដើម្បីអាចមានជំនាញនេះបានវាតម្រូវអ្នករៀនសង្កេត រៀនស្តាប់ រៀនធ្វើ និងនៅក្បែរអ្នកដែលមានជំនាញលក់ឱ្យបានច្រើន៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T08:04:51.866Z", "category": "កំពូលអ្នកលក់", "views": 515, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
លោកតា Warren Buffet ប្រាប់ថា អ្នកគ្រប់គ្រងបុគ្គលិ.ក ភាគច្រើនបរាជ័យ ព្រោះតែពាក្យ១ឃ្លានេះ	https://business-cambodia.com/articles/many-manager-fail-cause-this-words	ការគ្រប់គ្រងមនុស្សមិនមែនជារឿងងាយស្រួលនោះទេ ជាពិសេសប្រសិនបើអ្នកគ្រប់គ្រងគ្មានសមត្ថភាព ក្នុងការប្រើប្រាស់មនុស្សនោះទេក៏ស្ថាប័នាពុំអាចមានភាពរីកចម្រើនដែរ។ យ៉ាងណាមិញតាមទស្សនាវដ្តី Inc បានស្រង់សម្តីមួយរបស់លោកតាមហាសេដ្ឋី Warren Buffet ដែលធ្លាប់បានឱ្យដឹងថា អ្នកគ្រប់គ្រងបុគ្គលិក (Manager) ភាគច្រើនបរាជ័យលើការគ្រប់គ្រងមនុស្ស ដោយសារតែពាក្យ១ឃ្លានេះគឺ“រើសបុគ្គលិកពូកែ ប៉ុន្តែមិនពូកែរៀបបុគ្គលិក ហើយធ្វើឱ្យអ្នកឈឺក្បាលក្នុងការប្រើបុគ្គលិក”។ តាមដំបូន្មានរបស់មហាសេដ្ឋី Buffett បានបន្តថាជាការពិតអ្នកគ្រប់គ្រងចាំបាច់ត្រូវធ្វើឱ្យលើសពីការរើសបុគ្គលិកពូកែ តែត្រូវស្វែងរកបុគ្គលិកដែលមានគុណភាព ស្របតាមគុណតម្លៃ និងវប្បធម៌របស់ក្រុមហ៊ុន ដើម្បីជំរុញបរិយាកាសការងារដែលសម្បូរទេពកោសល្យពិត មានទឹកចិត្តដើរតាមចក្ខុវិស័យរបស់ក្រុមហ៊ុន។ នៅពេលដែលអ្នកមានបុគ្គលិកមានទឹកចិត្ត មានទេពកោសល្យ ជំហានបន្ទាប់នោះលោក Buffett បានណែនាំថាអ្នកដឹកនាំគួរ "គ្រប់គ្រងឱ្យតិចតួច" ។ នេះមិនមានន័យថាឱ្យធ្វេសប្រហែសភារកិច្ចក្នុងការដឹកនាំនោះទេ ប៉ុន្តែជាការបង្កើតបរិយាកាសមួយដែលអនុញ្ញាតឱ្យក្រុមបុគ្គលិកដែលមានទេពកោស្យរបស់អ្នកចេះធ្វើការងារដោយខ្លួនឯង និងរកភាពចម្រើនដោយខ្លួនឯង ជាមួយនឹងការណែនាំនិងបង្ហាញផ្លូវដល់ពួកគេបន្តិចបន្តួច។ វិធីសាស្រ្តនេះនឹងធ្វើឱ្យអ្នកគ្រប់គ្រងនិងបុគ្គលិកមានសេរីភាពគំនិតជាងមុន ហើយអនុញ្ញាតឱ្យបុគ្គលិក ប្រើប្រាស់ខួរក្បាល ភាពច្នៃប្រឌិត និងជំនាញរបស់ពួកគេដើម្បីធ្វើការសម្រេចចិត្តដោយ មិនមានការត្រួតពិនិត្យជាប្រចាំពីអ្នកគ្រប់គ្រង។ ក្នុងនោះក៏មានដំបូន្មានចំនួន៤ ដែលលោក Warren Buffet ណែនាំឱ្យអ្នកគ្រប់គ្រងគួរផ្តោតលើដើម្បីទទួលបានប្រសិទ្ធិភាព ជាជាងការជួលបុគ្គលិកពូកែៗមកហើយនៅតាមគ្រប់គ្រងពួកគេគ្រប់ជំហាន។ ១. ត្រូវចេះផ្ទេរការងារ និងដាក់់មនុស្សឱ្យត្រូវជំនាញ ត្រូវកន្លែង ២. ផ្តោតលើរូបភាពចក្ខុវិស័យធំ ៣. បង្កើតបរិយាកាសគាំទ្រដល់បុគ្គលិក ៤. ធ្វើទំនាក់ទំនងប្រកបដោយប្រសិទ្ធភាព យ៉ាងណាមិញដំបូន្មានសាមញ្ញរបស់បិតាវិនិយោគ Warren Buffett  នេះបានបង្កប់នូវខ្លឹមសារជំរុញ ឱ្យអ្នកគ្រប់គ្រងឱ្យស្វែងការដឹកនាំដោយជោគជ័យតាមរយៈការផ្តោត លើការជួលមនុស្សត្រឹមត្រូវ និងបង្កើតបរិយាកាសដែលផ្តល់អំណាចឱ្យបុគ្គលិកអាចស្វែងរកភាពរីកចម្រើនដោយខ្លួនឯង៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T07:42:52.408Z", "category": "ភាពជាអ្នកដឹកនាំ", "views": 640, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កំពូលស្មាតហ្វូនថត vlog បំពាក់សេនស័រកាមេរ៉ា SONY AI ល្អបំផុតតម្លៃក្រោម ៥០០ ដុល្លារ	https://business-cambodia.com/articles/tecno-camon-30-series	ក្រុមហ៊ុន TECNO ទើបតែប្រកាសចេញស្មាតហ្វូនស៊េរីថ្មី CAMON 30 Series ដែលស៊េរីថ្មី3ម៉ូដែលនេះបាននាំមក ជំហានដ៏អស្ចារ្យ និងសមត្ថភាពខ្ពស់ក្នុងវិស័យថតរូបភាព។ ក្នុងនោះមានដូចជា កំពូលស្មាតហ្វូន CAMON 30 Premier 5G, CAMON 30 Pro 5G, និង CAMON 30 5G ។សម្រាប់ស៊េរីថ្មីនេះផ្តល់អ្នកប្រើប្រាស់ ថតរូប និង វីដេអូ លំដាប់Professional ជាមួយនឹងរូបរាងដ៏ទាន់សម័យ។ CAMON 30 Premier 5G បានបំពាក់បន្ទះឈីបថតរូបចំនួន ២ ដែលមានសមត្ថភាពថត វីដេអូ 4K 30fps Full-scene HDR ដំបូងបំផុត ជាមួយនឹងកាមេរ៉ា ៥០មេហ្គាភិចសែល ៤គ្រាប់ ផ្តល់បទពិសោធន៍ថតរូបដ៏អស្ចារ្យ  ជាមួយការ Zoom ទៅដល់ ៦០ដង ជាមួយបច្ចេកវិទ្យា AI-powered Social App Turbo និងមុខងារ AIGC Portrait នាំមកនូវគំនិតថ្មីៗដល់ការថតរូប។ CAMON 30 Premeir 5G បំពាក់នូវការរចនាកាមេរ៉ាក្រោយបែប Classic ដ៏ទាន់សម័យដែលត្រូវបានបំផុសគំនិតដោយកាមេរ៉ា Rangefinder ដែលនឹងធ្វើឱ្យអ្នកប្រើប្រាស់គ្រប់រូបមានអារម្មណ៍ដូចជាអ្នកថតរូបអាជីព ជាមួយនឹងកម្លាំងម៉ាស៊ីនខ្លាំងបន្ទះឈីប MediaTek Dimensity 8200 5G ដែលទំហំផ្ទុក ធំរហូតដល់ 512GB + 24GB និងថាមពលថ្មខ្លាំង 70W Ultra Charge 5000mAh ។ បន្ទះឈីបថតវីដេអូដែលមានសមត្ថភាពខ្លាំង Dual-Chip Master CAMON 30 Premier 5G បំពាក់នូវបន្ទះឈីបចំនួន២របស់ Sony CXD5622GG Imaging Chip ដែលនាំមកនូវ ការថតវីដេអូ ចាប់យកទិដ្ឋភាពដ៏អស្ចារ្យដូចជា ទេសភាពក្រោមសមុទ្រ ថតផ្កាយ វាលខ្សាច់  និងផ្ទៃមេឃAurora ។ បានបំពាក់បន្ទះឈីបចំនួន២ដែលមានសមត្ថភាពថត វីដេអូ 4K 30fps Full-scene HDR ដំបូងបំផុត អាចឲ្យអ្នកប្រើប្រាស់ថតយកវីដេអូបានគុណភាពល្អ គ្រប់កាលៈទេសៈ ឬមានពន្លឺតិចក៏ដោយ។ លើសពីនេះវាមានសមត្ថភាពថត ពេលយប់ 4K Utlra night Vision មានសមត្ថភាពខ្លាំងក្នុងការកាត់បន្ថយរូបព្រាល Noise និង អាចថតរូបមនុស្ស 4K Portrait Video 20 bit បានយ៉ាងរលូន និងរស់រវើស។ជាមួយកាមេរ៉ា 50MP ចំនួន ៤គ្រាប់ CAMON 30 Premier 5G បំពាក់ជាមួយនឹង Lens កម្រិត 50MP Professional Periscopic Portrait Lens ជាមួយនឹងប្រវែង Focal Length 70mm Golden Close-up និង 3x Optical Zoom និងការ Zoom ឌីជីថលរហូតដល់ 60x ដើម្បីធ្វើឱ្យការចាប់យករូបភាពដ៏ល្អឥតខ្ចោះ។ រូបភាពដែលថតដោយCAMON 30 Premier 5G ជំនួយដោយDual Chip CAMON 30 Premier 5G បំពាក់នូវ Sony IMX890 50MP OIS Main Camera ជាមួយនឹងសេនស័រ ultra-sensitive 1/1.56” សម្រាប់ការថតរូបមនុស្ស និងទេសភាព គ្រប់កាលៈទេសៈ និងគ្រប់ស្ថានភាពពន្លឺ។ សេនស័រទំហំធំ 1.0μm pixels, Apertureទំហំ F/1.88 ជាមួយនឹង ប្រព័ន្ធទប់លំនឹង OIS និងឈានមុខគេលើបច្ចេកវិទ្យា Pixel fusion ធ្វើឲ្យលោកអ្នក ចាប់យករូបភាពបានច្បាស់គ្រប់កាលៈទេសៈ ។ គ្រប់ CAMON 30 Seriesទាំងអស់ សុទ្ធតែមាន កាមេរ៉ា 50MP សម្រាប់ថតប្លង់ទូលាយ ឬ វត្ថុតូចល្អិតបាន  ។ ហើយមានវាមាន មុខងារ Macro Mode ថតវត្ថុជិតបំផុត 2.5cm ។ ថតពង្រីក 10x ដោយមិនបាត់បង់ទ្រង់ទ្រាយដើម និង Detail រូបភាព។ សម្រាប់ CAMON 30 Series នេះ សុទ្ធតែអាចថតរូបពេលយប់បានល្អ ដោយសារគ្រប់ CAMON 30 Series ទាំងអស់សុទ្ធមានបំពាក់កាមេរ៉ាគោលទំហំ 50MP OIS Steady Night Portrait ជាមួយការទប់លំនឹងបានយ៉ាងល្អ។ សម្រាប់ការថតរូប Selfie វាចាប់យករូបភាពបានស្អាត និងល្អឥតខ្ចោះ ដោយសារ គ្រប់ CAMON 30 Series ទាំងអស់សុទ្ធតែបំពាក់ កាមេរ៉ាមុខ 50MP ទាំងអស់ ជាមួយ មុខងារ Eye-tracking Autofocus. ចំពោះកាមេរ៉ាមុខនេះ ជួយឲ្យអ្នកចាប់ថតរូបភាពបានរហ័សត្រឹមតែ 0.1វិនាទីប៉ុណ្នោះ។ លើសពីនេះទៅទៀត កាមេរ៉ារបស់ CAMON 30 Preimier 5G អាចឲ្យលោកអ្នកថតជាវីដេអូ Vlog គុណភាពច្បាស់ ក្នុងកម្រិត 4K 60fps។ គ្រប់ម៉ូដែលទាំងអស់ អាចឲ្យអ្នកប្រើប្រាស់នូវមុខងារ AI Erase សម្រាប់លុបវត្ថុ ឬរូបមនុស្ស ដែលយើងមិនពេញចិត្តក្នុងរូបដែលយើងបានថតរួច ដើម្បីទទួលរូបភាពដ៏ល្អឥតខ្ចោះ។ សម្រាប់ស្មាតហ្វុនថ្មីនេះដែរ ក៏បំពាក់មុនគេនូវបច្ចេកវិទ្យា AI សម្រាប់សម្គាល់ពណ៌ស្បែក Universal Tone និង មុខងារដ៏អស្ចារ្យមួយទៀតគឺ AIGC Portraitដែលអាចឲ្យលោកអ្នកថតរូបខ្លួនឯង ហើយបង្កើតជារូបភាព AI ប្លែក ដ៏រស់រវើក។ រូបរាងរចនាបថបែបកាមេរ៉ាអាជីប Rangefinder ដ៏ប្រណីត គ្រប់ស៊េរីថ្មី CAMON 30 Series សុទ្ធតែផលិតមកយ៉ាងយកចិត្តទុកដាក់ ធ្វើឲ្យពេលចាប់កាន់ជាស្មាតហ្វូនមួយដែលប្រណីតនិងធ្វើអ្នកមានអារម្មណ៍ថាដូចជាអ្នកជំនាញថតរូបអាជីបមួយរូប។ ស្មាតហ្វូននេះរចនារូបរាងដ៏ទាន់សម័យរួមបញ្ចូលជាមួយរចនាបថកាមេរ៉ាអាជីប Rangefinder ដ៏ប្រណីត។ វាមានភ្លើងក្រហមជូនដំណឹងហៅថា Action Dot ភ្លឺដែលសាកបញ្ចូលថ្ម និងពេលហៅទូរស័ព្ទ ពិសេសថតវីដេអូលើស្មាតហ្វូនេះកាន់តែទាក់ទាញឌីហ្សាញពិសេសសម្រាប់អ្នកចូលថតរូប និងវីដេអូ។ CAMON 30 Premier 5G មានទម្ងន់ស្រាល 210g និងកំរាស់ស្តើងត្រឹមតែ 7.9mm និង ផ្នែកខាងក្រោយគឺជាការរចនាខ្នងស្បែកដ៏ប្រណីត និងមានភាពទាក់ទាញ ជាមួយនឹងគែម Bezel ខ្លី 94% screen-to body ratio ។ សម្រាប់ CAMON 30 Premier 5G មកជាមួយជម្រើស 2 ពណ៌ គឺ ស (Alps Snowy Silver),  ខ្មៅ (Hawaii LavaBlack) ។ អេក្រង់និងសម្លេងផ្តល់ការកម្សាន្តដ៏អស្ចារ្យ CAMON 30 Premier 5G ផ្តល់ការបទពិសោធ៍ការកម្សាន្តដ៏អស្ចារ្យ ជាមួយការបង្ហាញរូបភាព និងការបញ្ចេញសម្លេង។ ព្រោះ CAMON 30 Premier 5G មានអេក្រង់ល្អបំផុតក្នុងចំណោមត្រកូល CAMON Series ទាំង ដោយសារបានបំពាក់អេក្រង់ថ្លៃ 6.77” កម្រិត 1.5K LTPO AMOLED ដ៏ភ្លឺដិតច្បាស់ ជាមួយ 120Hz adaptive high refresh rate និង 10.7 Billion TrueColor។ គុណភាពបង្ហាញដ៏រស់រវើក ជាមួយអេក្រង់ 1.5K ផ្តល់នូវបទពិសោធន៍ ដូចអេក្រង់ 2K ប្រើប្រាស់ថាមពលតិចបំផុត ធ្វើឲ្យអ្នកកម្សាន្តបានយូរ។ លើសពីនេះ CAMON 30 Premier 5G បានអាប់ដេតផ្តល់នូវប្រព័ន្ធសម្លេងដ៏អស្ចារ្យសម្រាប់ការលេងហ្គេម មើលវីដេអូ និងស្តាប់តន្ត្រីជាមួយនឹង Dolby Atmos ផ្តល់គុណភាពល្អបំផុតក្នុងចំណោម CAMON Series ទាំងអស់។ ជាមួយនឹងប្រព័ន្ធសម្លេង Dolby Atmos សម្លេងដ៏ច្បាស់និងពីរោះ ផ្តល់អ្នកទស្សនាវីដេអូ លេងហ្គេម កម្សាន្តមានអាម្មណ៍កាន់តែចូលចិត្តដិតអារម្មណ៍លើភាពយន្ត និងហ្គេម ដែលពួកគេបានលេងក្នុងស្មាតហ្វូននេះ  ដែលជំនួយដោយបាសបំពងសម្លេង ២គ្រាប់របស់វា។មិនថាគ្រប់កាលៈពេលមានភ្លៀង ពេលដៃសើម អាចប៉ះបញ្ជាបានរលូន ដោយសារ CAMON 30 Premier 5G បំពាក់នូវបច្ចេកវិទ្យា Wet Hand Touch  និងប្រព័ន្ធការពារជម្រាបទឹក និងធូលី IP54 ។ កម្លាំងម៉ាស៊ីនខ្លាំងជាមួយបន្ទះឈីបថ្មី   កំពូលស្មាតហ្វូនជំនាន់ថ្មីនេះ បំពាក់នូវបន្ទះឈីបខ្លាំង ផ្តល់នូវការថតរូប ថតវីដេអូ និង ការលេងហ្គេម បានយ៉ាងរលូន ។ CAMON 30 Premier 5G បានបំពាក់ឈីបថ្មីដំបូងគេ MediaTek Dimensity 8200 Ultimate 5G ចំពោះបន្ទះឈីបរបស់ ក្រុមហ៊ុន TSMC ជាមួយទំហំ 4nm ផ្តល់នូវដំណើរការដ៏អស្ចារ្យ ក្នុងការថតរូបភាព Image Processing, និងដំណើរការថាមពលកាន់តែប្រសើរ ប្រើប្រាស់បានយូរជាងមុន។ CAMON 30 Premier 5G ផ្តល់នូវទំហំផ្ទុកដ៏ធំរហូតដល់ 512GB + 24GB (12GB Extended RAM)។ វាថែមទាំងមានប្រព័ន្ធបន្ទះបន្សាបកម្តៅរហូត ១០ ស្រទាប់ 10-layer Gaming-grade Cooling សម្រាប់ទប់កម្តៅពេលលេងហ្គេម ។ CAMON 30 Premier 5G មកជាមួយនឹងថាមពលថ្មធំ 5000mAh អ្នកប្រើប្រាស់ CAMON 30 Premier 5G អាចរីករាយជាមួយការលេងហ្គេមរហូតដល់ 6.46 ម៉ោង ការហៅទូរស័ព្ទ 33.81ម៉ោង ឬការមើលវីដេអូ  9.34 ម៉ោង។ ជាមួយថ្មមានអាយុកាលវែងយ៉ាងហោចណាស់ 1600 Charge Cycle ហើយវានឹងរក្សាបានគុណភាពថ្មជាង 80% ក្នុងការប្រើប្រាស់រយៈ 4 ឆ្នាំ។ អ្នកប្រើប្រាស់ CAMON 30 Premier 5G នឹងពេញចិត្តកម្លាំងសាកថ្មលឿន '70W Ultra Charge ដែលមានសមត្ថភាពសាកថ្មពី 0% ទៅ 50% ក្នុងរយៈពេលត្រឹមតែ 16 នាទី ។ ចំណុចពិសេសលម្អិត៖ - រូបរាងទាក់ទាញ Dimensions 162.66 X 76.34 X 7.90mm - អេក្រង់ 6.78"  1.5K LTPO AMOLED និងល្បឿន 120Hz - ឈីបខ្លាំង MediaTek Dimensity 8200 Ultimate 5G - ទំហំផ្ទុក 24GB (12GB Extended RAM) + 512GB - កាមេរ៉ាក្រោយ ៣ គ្រាប់ ទំហំ 50MP IMX890(OIS), 50MP Periscope 3x, 50MP Ultra Wide+ISP - កាមេរ៉ាមុខ 50MP ជាមួយនឹងAuto Focus - បាសបំពងសំឡេង២គ្រាប់ Dolby Atmos - ផ្តល់ភាពងាយស្រួល ស្កេនដោះសោរ Fingerprint on Display / Face Unlock - ប្រព័ន្ធ WIFI 2.4+5GHz/ ប្លូធូ 5.2/NFC - ទំហំថ្មធំ 5000mAh និងសាកថ្មលឿន70W - ប្រព័ន្ធការពារ ទឹកកម្រិតស្រាល IP54 - ប្រព័ន្ធប្រតិបត្តិការថ្មី Android 14 - ជម្រើសពណ៌ : ខ្មៅ / ស វាបំពាក់ដោយបច្ចេកវិទ្យាថ្មី ដំណើរការបន្ទះឈីប 5G ថ្មី និងលឿនជាងមុន កាមេរ៉ាខ្លាំងជាងមុន និងសមត្ថភាពថ្មធំជាងមុនដែលជា កំពូលស្មាតហ្វូនថត vlog បំពាក់សេនស័រកាមេរ៉ា SONY AI ល្អបំផុតតម្លៃក្រោម 500 ដុល្លារ។TECNO CAMON 30 Premier 5G (RAM 12GB ROM 512GB) មានតម្លៃពិសេសត្រឹមតែ $499 និងមានថែមជូនកាដូពិសេសផងដែរ។ គួរកត់សម្គាល់ថា ក្រុមហ៊ុន TECNO ជាប្រេនស្មាតហ្វូន លំដាប់ពិភពលោក ដែលកំពុងកក្រើកទីផ្សារកម្ពុជា និងធ្វើប្រតិបត្តិការជាង៧០ប្រទេសលើសកលលោក ដែលមាន លោក LAY ZHANG ជា Global Brand Ambassadorថ្មីបំផុតដែលជាការកត់សម្គាល់នូវជំពូកថ្មីនៅក្នុងដំណើរនៃការអភិវឌ្ឍបច្ចេកវិទ្យាឥតឈប់ឈររបស់ក្រុមហ៊ុន TECNO ។ ក្នុងនាមលោក LAY ZHANG ជាតារាសម្ដែង តារាចម្រៀង អ្នកនិពន្ធ អ្នករាំ និងអ្នកដើរម៉ូដដ៏មានទេពកោសល្យមួយរូប កេរ្តិ៍ឈ្មោះនិងភាពល្បីល្បាញរបស់គាត់ពិតជាមានឥទ្ធិពលមិនអាចប្រកែកបានជាពិសេសនៅក្នុងតំបន់អាស៊ីអាគ្នេយ៍របស់យើង។ សូមតាមដាន ហ្វេសបុកផេក TECNO MOBILE [https://www.facebook.com/TECNOMobileCambodia]ឬ ចូលគ្រុប TECNO Cambodia Official Fan club[https://www.facebook.com/groups/tecnocambodiaofficialfanclub] ដើម្បីទទួល ពត៌មានថ្មី និង រង្វាន់ដ៏ក៏សន្ធឹកសន្ធាប់ពី TECNO៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T06:55:45.728Z", "category": "PR", "views": 100, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ចាក់ឱ្យពេញៗ សាំងអត់ឡើងថ្លៃទេ! នេះជាតម្លៃប្រេងសាំងថ្មី ដែលក្រសួងកំណត់ឱ្យលក់	https://business-cambodia.com/articles/gasoline-prices-31	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣១ ខែកក្កដា ឆ្នាំ២០២៤ នឹងត្រូវលក់នៅក្នុងតម្លៃ ៤.៣០០ រៀល/ក្នុង១លីត្រសម្រាប់សាំងធម្មតា Gasoline 92  និង ៤,១៥០ រៀល/ក្នុង១លីត្រ សម្រាប់ប្រេងម៉ាស៊ូត Gasoil 50ppm។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងនៅរក្សាតម្លៃដដែល ចំណែកម៉ាស៊ូតវិញគឺចុះថ្លៃ ៥០រៀល ។ ខណៈដែលតម្លៃប្រេងសាំងចាស់មានតម្លៃ ៤.៣០០រៀល/ក្នុង១លីត្រសម្រាប់សាំងធម្មតា EA92  និង ៤,២០០ រៀល/ក្នុង១លីត្រ សម្រាប់ប្រេងម៉ាស៊ូត។ គួរបញ្ជាក់ផងដែរថា ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រផងដែរ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-21T04:59:45.220Z", "category": "ព័ត៌មានថ្មីៗ", "views": 2394, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
រៀនអង់គ្លេសយូរ តែមិនហ៊ាននិយាយ! ប្រើវិធីសាស្រ្ត៣ ពង្រឹងការនិយាយអង់គ្លេស ឱ្យប្រសើរជាងមុន	https://business-cambodia.com/articles/3-tips-to-improve-english-speaking	មានមនុស្សជាច្រើនចង់និយាយភាសាអង់គ្លេសឱ្យបានល្អស្តាប់ មិនខុសពាក្យ ឬវេយ្យាករណ៍ពោរពេញទៅដោយទំនុកចិត្ត។ ដូច្នេះថ្ងៃនេះយើងសូមនាំយកនូវវិធីសាស្រ្តចំនួន៣ ដែលអាចជួយជំរុញឱ្យការនិយាយភាសាអង់គ្លេសឱ្យកាន់តែមានទំនុកចិត្តជាងមុន ហ៊ាននិយាយ សម្រាប់អ្នកដែលចេះភាសាតិចតួចក៏អាចសាកបាន៖ ១. កុំខ្លាចអំពីកំហុសវេយ្យាករណ៍៖ មនុស្សជាច្រើនប្រហែលមិនហ៊ាននិយាយភាសាអង់គ្លេសដោយសារខ្លាចខុសវេយ្យាករណ៍ ឬខ្លាចគេថានិយាយមិនត្រូវជាដើម។ ប៉ុន្តែប្រសិនបើអ្នកនៅក្នុងដំណាក់កាលអនុវត្ត ចូរកុំភ័យខ្លាចខុសក្នុងការបញ្ចេញវេហា៍ ព្រោះបើមិនបញ្ចេញសមត្ថភាពភាសាដែលយើងចេះនោះទេ យើងមិនអាចដឹងថាខ្លួនឯងខ្វះខាតចំណុចណានោះឡើយក្នុងការនិយាយ។ មួយវិញទៀតប្រសិនបើអ្នកមិនទាន់មានទំនុកចិត្តក្នុងសន្ទានាជាមួយនរណាម្នាក់ទេចូរសាកល្បងនូវវិធីសាស្រ្តនិយាយជាមួយខ្លួនឯងនៅមុខកញ្ចក់ អំពីប្រធានបទការណែនាំខ្លួន ឬការបញ្ចេញសំឡេងឱ្យត្រឹមត្រូវ ច្បាស់ៗនៅក្នុងភាសាអង់គ្លេសបាន។ ២. ទស្សនាខ្សែភាពយន្ត៖ ការរៀនភាសាអង់គ្លេសតាមរយៈការមើលរឿងភាគ ស្តាប់មើលទៅវាហាក់ដូចជាមិនផ្លូវការសោះ មើលរឿងផងរៀនអង់គ្លេសផងយ៉ាងម៉េច? ពិតណាស់ការរៀនតាមរយៈការមើលរឿងជាភាសាអង់គ្លេស វាមិនមែនជាការរៀនបែបផ្លូវការនោះទេ តែវាជាការរៀនបែបកម្សាន្តនិងធ្វើឱ្យយើងចេះនឹងយល់ពីរបៀបសន្ទានា ពាក្យក្នុងការនិយាយ និងប្រយោគថ្មីប្លែកជាច្រើនដែលយើងអាចនឹងមិនដែលជួបនៅក្នុងសៀវភៅពុម្ព។   ដូច្នេះការរៀនភាសាអង់គ្លេសតាមរយៈការទស្សនាខ្សែភាពយន្តនេះកើតឡើងពីការមើលវីដេអូខ្លីៗជាភាសាអង់គ្លេសដែលយើងចូលចិត្តឬខ្សែភាពយន្តណាមួយដែលមាន Subtitles នៅពីខាងក្រោមគឺល្អបំផុតសម្រាប់អ្នកដែលចង់ចេះពីរបៀបនិយាយ កាយវិការ ការបញ្ចេញសំឡេង និងពាក្យនិយាយថ្មីៗផងដែរ។ ៣. ស្តាប់និងអានជាប្រចាំ៖ ការស្តាប់ដែលអាចជួយឱ្យកើនចំណេះដឹងភាសាអង់គ្លេស ក៏អាចកើតចេញពីការស្តាប់ចម្រៀងភាសាអង់គ្លេស ស្តាប់ផតខែស ស្តាប់វីដេអូចំណេះដឹងផងដែរ។ ចំណែកឯការអានវិញចាប់ផ្តើមពីការអានសម្រង់ពាក្យសម្តី សំណេរខ្លីៗ ក៏ដូចជាពាក្យនីមួយៗផងដែរ។ ដូច្នេះចំពោះការស្តាប់យើងអាចសាកល្បងស្តាប់ច្បិចយកអត្ថន័យនិងខ្លឹមសារណាមួយដែលក្នុងចម្រៀងចង់បរិយាយ ស្តាប់យូរៗទៅយើងនឹងអាចជ្រាបពីចំណេះដឹងភាសាអង់គ្លេសកាន់តែច្រើនឡើងៗ ប្រសិនបើយើងដាក់ចិត្តស្តាប់ដើម្បីយល់អំពីអត្ថន័យ។ ចំពោះការអានសម្រង់សម្តីជាប្រចាំវិញអាចជួយយើងសម្រួចនូវទេពកោសល្យក្នុងការប្រើពាក្យពេជ្ជ និងការប្រើប្រាស់ប្រយោគឱ្យបានកាន់តែប្រសើរ។ យ៉ាងណាមិញ៣ចំណុចខាងលើគឺគ្រាន់តែជាវិធីសាស្រ្តបន្ថែមពីលើសម្រាប់អ្នកចង់និយាយភាសាអង់គ្លេសឱ្យកាន់តែមានទំនុកចិត្តប៉ុណ្ណោះ ហើយវាក៏មិនអាចត្រូវជាមួយមនុស្សគ្រប់ប្រភេទដែរ ព្រោះថាអ្នកខ្លះអាចថាមិនចូលចិត្តការមើលរឿងឬការស្តាប់ទេ ដោយពួកគេអាចចូលចិត្តរបៀបផ្សេងៗពីនេះ។ ដូច្នេះហើយវីធីសាស្រ្តនេះល្អបំផុត សម្រាប់អ្នកដែលចូលចិត្តនិងមានចំណាប់អារម្មណ៍អាចសាកល្បងដើម្បីយកទៅប្រើជាប្រយោជន៍បាន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-20T09:47:49.771Z", "category": "ភាពជាអ្នកដឹកនាំ", "views": 796, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ចង់ទិញហ្សបហោស៍នៅបុរី ប៉េង ហួត ដឹស្ដា ដាយមិន គួរដឹងពីចំណុចទាំងនេះ	https://business-cambodia.com/articles/want-to-buy-a-shophouse-in-borey-peng-huoth-the-standard-dai-should-not-know-these-points	បុរី ប៉េង ហួត គម្រោងដឹស្ដា ដាយមិន ស្ថិតនៅលើផ្លូវសម្ដេចតេជោហ៊ុនសែន ឬហៅថាផ្លូវ ៦០ ម៉ែត្រ ក្បែរស្ពានអាកាសមរតកតេជោ ដែលនឹងសាងសង់រួចស្ថាពរនៅឆ្នាំ២០២៥ នេះ។ លើសពីនេះទៅទៀត គម្រោងនេះស្ថិតនៅកណ្តាលរវាងស្ពានអាកាសមរតកតេជោ និងស្ពានឆ្លងកាត់ទន្លេបាសាក់ (ចាក់អង្រែក្រោម-ព្រែកប្រា) ដែលធ្វើឱ្យងាយស្រួលដល់ការធ្វើដំណើរឆ្ពោះទៅតំបន់ច្បារអំពៅ ចាក់អង្រែ និងចូលមកកណ្ដាលទីក្រុងវិញ។ ដោយសារតែកត្តាទីតាំងដ៍មានសក្ដានុពលនេះហើយ ទើបលោកអ្នកមិនគួរមើលរំលងផ្ទះហ្សបហោស៍ នៅបុរី ប៉េង ហួត គម្រោង ដឹស្ដា ដាយមិន។ បន្ថែមពីលើកត្ដាទីតាំងដ៏ល្អនេះ កត្តាគម្រោងផ្ទាល់ ដែលគម្រោងនេះត្រូវបានអភិវឌ្ឍលើផ្ទៃដីប្រមាណ៤០ហិកតាស មានផ្ទះជាច្រើនប្រភេទ រាប់ចាប់ពីផ្ទះសម្រាប់ប្រកបអាជីវកម្ម វីឡាកូនកាត់ វីឡាភ្លោះ និងវីឡាទោលរាប់ពាន់ខ្នង និងមានអ្នករស់់នៅយ៉ាងច្រើនកុះកររួចទៅហើយ។ ចំណែកឯចំណុចពិសេសៗរបស់គម្រោងវិញមានដូចជា សួនច្បារសាធារណៈ ផ្សារទំនើប ទូ ATM ផ្លូវចេញចូលខ្វែងខ្វាត់រួមជាមួយការពារសុវត្ថិភាព២៤ម៉ោង។ បើយើងនិយាយអំពីផ្ទះវិញម្ដង ហ្សបហោស៍ទាំងនេះបានសាងសង់រួចរាល់ ១០០% ដោយលោកអ្នកអាចទិញភ្លាម បើកអាជីវកម្មបានភ្លាមៗ និងមានការផ្ដល់ជូនម៉ាស៊ីនត្រជាក់ និងវាំងនន សម្រាប់គ្រប់បន្ទប់តែម្ដង។ មិនតែប៉ុណ្ណោះក្រុមហ៊ុនក៏មានគោលការណ៍បង់ប្រាក់កាន់តែមានភាពងាយស្រួល និងការផ្ដល់ជូនឱកាសចំណេញជាច្រើន។ លោកអ្នកអាចជ្រើសរើសហ្សបហោស៍ ៣ប្រភេទទៅតាមតម្រូវការអាជីវកម្មរបស់លោកអ្នកដូចជា៖ ហ្សបហោស៍ ម៉ាជេស្ទីក ហ្សបហោស៍ ម៉ូដឺន និងហ្សបហោស៍ ក្លាសស៊ិក ដែលមានកម្ពស់ ៣ជាន់ បន្ទប់គេង៤ បន្ទប់ទឹក៥ បរិវេណទទួលភ្ញៀវ១ បរិវេណទទួលទានអាហារ១ និង បរិវេណចម្អិនអាហារ១។   លោកអ្នកក៏អាចទៅមើលផ្ទះផ្ទាល់បានដែរ ដោយគ្រាន់តែទាក់ទងទៅសហការីរបស់ក្រុមហ៊ុនបុរី ប៉េង ហួតតាមរយៈលេខទូរសព្ទ 016/017 596 789។ ទីតាំងគម្រោងនៅផ្លូវ 60 ម៉ែត្រ ចុះពីស្ពានអាកាសមរតកតេជោ ប្រហែល 1 គីឡូម៉ែត្រ ឬស្វែងរកទីតាំងតាមរយៈតំណនេះ https://bit.ly/TheStarDiamondMaps៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-20T08:04:20.068Z", "category": "PR", "views": 997, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ល្អឥតខ្ចោះខាងសំឡេងនិងការកម្សាន្តត្រូវចិត្តឥតដែនកំណត់ – Sony ប្រកាសចេញ បាសនិងកាសឥតខ្សែទំនើបថ្មីគុណភាពអស់ស្ទះ ស៊េរី ULT POWER SOUND	https://business-cambodia.com/articles/sony-ult-power-sound-	(ភ្នំពេញ ២០ កក្កដា ២០២៤) – Sony ទើបតែប្រកាសចេញកំពូលឧបករណ៍បំពងសំឡេងនិងកាសឥតខ្សែក្ដៅៗ ស៊េរី ULT POWER SOUND®[i] series មុននេះបន្តិច ដើម្បីបំពេញចិត្តថ្លើមអ្នកស្រឡាញ់ចូលចិត្តស្ដាប់តន្ត្រី ដែលមិនចង់បាត់គុណភាពភ្លេង។ គុណភាពឧបករណ៍ថ្មីនេះ ដឹងតែកប់ស៊េរី ញ័របេះដូងអ្នកប្រើមិនខាន។ ឧបករណ៍បំពងសំឡេង ឬនិយមហៅខ្លីថា បាស សម្រាប់អ្នកចូលចិត្តបណ្ដែតអារម្មណ៍តាមរយៈដូរតន្ត្រី ចម្រៀងឮៗគុណភាពសំឡេងខ្ពស់ ក្នុងបរិយាកាសជួបជុំ ឬកម្មវិធីកម្សាន្តនានាជាក្រុម Sony ប្រកាស Wireless Speaker ខ្លួនដល់ទៅ ៣ជម្រើសតាមទំហំនិងតម្រូវការ ដូចជា ULT TOWER 10, ULT FIELD 7, ULT FIELD 1 និងកាសប្លូធូសឥតខ្សែ (wireless headphone) សម្រាប់អ្នកស្រឡាញ់ និយមស្ដាប់ចម្រៀងបែបឯកជន ឬបំពេញការងារនានា ម៉ូដែល ULT WEAR។ គ្រប់ម៉ូដែលទាំងអស់ទាំងបាសនិងកាសឥតខ្សែ សុទ្ធតែរចនាឡើងមានប៊ូតុង ULT ជាជំនួយគុណភាពសំឡេង បន្ថែមជម្រើស Sound Mode ដើម្បីផ្គាប់ចិត្តអ្នកស្ដាប់ទៅតាមស្ថានភាព ប្រភេទចម្រៀង ឬអារម្មណ៍អ្នកស្ដាប់។ ដំណឹងល្អមិនមែនតែការចេញលក់កំពូលឧបករណ៍ ULT POWER SOUND ប៉ុន្មានស៊េរីដូចបានរៀបរាប់ទេ ប៉ុន្តែ Sony ក៏យកឱកាសនេះប្រកាសពីជោគជ័យមួយផ្នែកទៀតពីកិច្ចសហប្រតិបត្តិការ ជាមួយកំពូលតារាចម្រៀងដ៏ល្បីល្បាញលំដាប់ពិភពលោក និងម្ចាស់ពានរង្វាន់ GRAMMY® លោក Peso Pluma ផង។ អាជីពជាសិល្បៈករ ជាអ្នកចម្រៀងដ៏ល្បី Peso បានលើកសរសើរនិងច្បិចពីគុណភាពរាល់ពេលចាក់ចម្រៀងបែបនេះថា “ULT POWER SOUND ជាបាសនិងកាសល្អបំផុត មិនឲ្យខ្ញុំខកចិត្តទេរាល់ពេលខ្ញុំចាក់ចម្រៀងស្ដាប់រាល់ដង។ ជាអ្នកចម្រៀងដូចខ្ញុំ គ្រប់គ្នាដឹងហើយថា ខ្ញុំពឹងផ្អែកលើបាសខ្លាំងប៉ុណ្ណាក្នុងការសរសេរបទចម្រៀងសរសេរភ្លេង ទម្រាំតែត្រូវចិត្តម្ដងៗ មិនងាយទេ។ បទពិសោធន៍ប្រើបាសច្រើនរាប់មិនអស់ ខ្ញុំច្បាស់ណាស់ថាបាស ULT POWER SOUND  ផលិតឡើងដោយយកចិត្តទុកដាក់ខ្ពស់បំផុតក្នុងការផ្ដល់បទពិសោធន៍ល្អឥតខ្ចោះមិនធ្លាប់មានចំពោះហ្វេនរបស់ខ្ញុំ និងចូលចិត្តស្ដាប់តន្ត្រីផ្សេងទៀត។ សិល្បៈករដ៏មានទេពកោសល្យនិងប្រជាប្រិយភាពរូបនេះ នឹងចូលរួមជាមួយ Sony ក្នុងយុទ្ធនាការផ្សព្វផ្សាយ “For The Music” ដោយផ្ដោតសំខាន់លើការប្រម៉ូតស៊េរីបាសនិងកាសឥតខ្សែ ULT POWER SOUND។ វីដេអូសម្ដែងអាចចូលមើល ទីនេះ ULT TOWER 10 – បាសល្អបំផុតសម្រាប់ច្រៀងផ្ទាល់ ត្រូវចិត្តសម្រាប់អ្នករៀបចំកម្មវិធីជួបជុំកម្សាន្តនៅផ្ទះ ផ្ទះយើងក៏អាចសារ៉េកែច្នៃទៅជាមានប្រព័ន្ធបាសឲ្យពិរោះរណ្ដំ ឡូយ ហើយច្នៃចេញជាប្រព័ន្ធសំឡេង 360° ភ្លើងពណ៌ដេគ័រ360° ហើយសំឡេងចម្រៀងច្រៀងខារ៉ាអូខេផ្ទាល់ក៏ 360° ក៏បានដែរ សម្រាប់កម្មវិធីជួបជុំ។ សមត្ថភាពមិនធម្មតារបស់បាស ULT TOWER 10 មិនមែនសម្រាប់តែចម្រៀងទេ យើងក៏អាចភ្ជាប់ទៅឧបករណ៍ផ្សេងទៀតដូចជាទូរទស្សន៍ឆ្លាតវៃ ឬឧបករណ៍អេឡិចត្រូនិកផ្សេងៗណាក៏បាន។  ចំណុចពិសេសរបស់បាស ULT TOWER 10 មានដូចជា៖ ULT POWER SOUND - ចំណុចពិសេសបំផុតរបស់បាស ULT TOWER 10 គឺជំរុញកម្រិតហ្វ្រេកង់សំឡេងតន្ត្រីទាបឲ្យឮកាន់តែពិរោះរណ្ដំ។ បាស ULT TOWER 10 គឺអាចកំណត់ Sound Mode ២ផ្សេងគ្នាតាមការចង់បានដោយចុចប៊ូតុង ULT។ Sound Mode ទី១ គឺ ចុចប៊ូតុង ULT1 ដើម្បីផ្លាស់ប្ដូរសំឡេងហ្វ្រេកង់ទាប ឲ្យរាល់មុខងារតន្ត្រីកាន់តែពិរោះងំ។ ឯប៊ូតុង ULT2 ដើម្បីប្ដូរបរិយាកាសឲ្យសំឡេងបាសកាន់តែឮ សម្រាប់រាំជាដើម។ Sound Field Optimisation - ជាមុខងារកាត់បន្ថយសំឡេងរំខាន (noise) ហើយប្ដូរការកំណត់សំឡេងដោយស្វ័យប្រវត្តិឲ្យសំឡេងកាន់តែឮច្បាស់ បើទោះជាមានសំឡេងរំខានច្រើនជុំវិញក៏ដោយ។ 360° Party Sound and 360° Party Light - សំឡេង សម្រាប់ជួយឲ្យរលកសំឡេងពិរោះទៅគ្រប់បរិវេណក្នុងបន្ទប់ឬផ្ទះស្មើល្អ និងពន្លឺភ្លើងពណ៌រត់តាមចង្វាក់ភ្លេងចម្រុះពណ៌កម្រិត 360° ដែលញាំឲ្យកម្មវិធីជួបជុំកាន់តែរីករាយ។ Karaoke, Guitar, and TV Sound Booster - ភ្ជាប់មេក្រូ(មីក្រូហ្វូន)ឥតខ្សែ គ្រប់គ្រងសំឡេង កម្រិតអេកូ(Echo) និងមុខងារនានានៅផ្នែកខាងលើ។ ភ្ជាប់រួចហើយ អ្នកក៏អាចភ្ជាប់មេក្រូ(មីក្រូហ្វូន) មួយទៀត ឬហ្គីតាដើម្បីប្រើ ULT TOWER 10 ជា Amplifier (amp) ជួយឲ្យការលេងហ្គីតាកាន់តែពិរោះ។ ដោយឡែកការការភ្ជាប់ទៅ ULT TOWER 10 ជាមួយទូរទស្សន៍ ឬ Smartphone សុទ្ធតែជួយឲ្យសំឡេងកាន់តែល្អ ហើយបើច្រៀងខារ៉ាអូខេវិញ ឮរឹតតែពិរោះ រៀបរាប់មិនអស់។ Party Connect - ញាំងបរិយាកាសជប់លៀងឲ្យកាន់តែសប្បាយ ព្រោះអាចភ្ជាប់បាស ២គ្រាប់ ធ្វើឲ្យសំឡេងកាន់តែឮ កាន់តែពិរោះ ហើយនៅពន្លឺរត់តាមភ្លេងរបស់បាសស្រាប់ទៀត។  ULT FIELD 7 – កន្លែងណាក៏អាចជប់លៀងបានដោយរីករាយ អស់ពេលសេដ ថ្ងៃណាក៏រីករាយ ព្រោះបាសមានពន្លឺភ្លើងរត់តាមភ្លេងតូចស្រួលដាក់តាមខ្លួនមិនថាទៅដល់ណាកន្លែងណា។ បាស ULT FIELD 7 ចង់បង្កើតបរិយាកាសរីករាយ ជប់លៀងលែងពិបាក ហើយមានមុខងារការពារការជ្រាបទឹក ជ្រាបធូលី ថ្មកាន់ប្រើបានយូរ ហើយកម្មវិធីសប្បាយៗក៏រឹតតែសប្បាយបានយូរដែរ។ ត្រូវអត់? ULT FILED 7 ក៏អាចភ្ជាប់មេក្រូ សម្រាប់ច្រៀងខារ៉ាអូខេបានគ្រប់ពេលដែរ។ ចំណុចពិសេសរបស់បាស ULT FIELD 7 មានដូចជា៖ ULT POWER SOUND - ផ្លាស់ប្ដូរមុខងារ ULT1 ស្ដាប់តន្ត្រីកាន់តែពិរោះ ឬមុខងារ ULT2 ប្ដូរបរិកាសឲ្យបាសកាន់តែបុក កាន់តែឮ។ Sound Field Optimisation - ទទួលបានបទពិសោធន៍ស្ដាប់តន្ត្រីកាន់តែឡូយមិនធ្លាប់មានគឺមុខងារកាត់បន្ថយសំឡេងរំខាន ហើយផ្លាស់ប្ដូរការកំណត់ដោយស្វ័យប្រវត្តិ ធ្វើឲ្យសំឡេងតន្ត្រីកាន់តែពិរោះ នៅតែខ្លាំង ទោះជាមានសំឡេងរំខានបែបណាក៏ដោយ។ Party for longer - ជួបជុំ ជប់លៀងនៅទីណាក៏ដោយ កម្មវិធីនៅតែបានយូរ ដោយតន្ត្រីកំដររហូតដល់ទៅ ៣០ម៉ោង។ បើ ៣០ម៉ោងមិនគ្រាន់ ULT FIELD 7 ប្រើពេលសាកលឿនតែ ១០នាទីទេ អាចប្រើបាន ៣ម៉ោងឯណោះ។ មិនទាន់អស់ទេ នៅមានមុខងារការងារ អាវក្រោះការពារការធូលីហុយ និងជ្រាបទឹក (IP67)។ កាន់តែឡូយគឺ កម្រិតនៃការពារជ្រាបទឹក មិនថាទឹកប្រៃឬទឹកសាបទេ ក៏គ្មានបញ្ហាសម្រាប់ ULT FIELD 7 ដែរ។ អ៊ីចឹង ទោះកម្មវិធីជប់លៀងនៅលើឆ្នេរសមុទ្រក៏អត់បញ្ហា។ Carry anywhere - បាសខ្នាតកណ្ដាល ULT FIELD 7 អាចផ្លាស់ទីបានស្រួល ហើយពេលបើកដំណើរការដាក់ផ្ដេកក៏បាន បញ្ឈរក៏បាន។ Karaoke and guitar input and lighting - ភ្ជាប់តែមេក្រូ(មីក្រូហ្វូន) ១ដើម អាចច្រៀងបានភ្លាម ហើយកាន់តែងាយស្រួលទៀត បើចង់គ្រប់គ្រងសំឡេងឡងរំខាន អេកូ(Echo) និងឧបករណ៍គ្រប់គ្រងផ្សេងទៀត។ ឬក៏ភ្ជាប់ហ្គីតា ហើយយកបាស ULT FIELD 7 ជា Amplifier (amp) វិញក៏បាន។ មិនទាន់អស់ទេ សូម្បីពន្លឺភ្លើងពណ៌ក៏អាចកំណត់តាមការចង់បាន ទៅតាមបរិកាសដែរ។ Party Connect - រាល់កម្មវិធីជប់លៀងសប្បាយៗ ទាល់តែសំឡេងធុងបាសឮ ហើយបានភ្លើងឡូយ។ អ្នកអាចភ្ជាប់បាស ២គ្រាប់ ដើម្បីឲ្យកម្មវិធីកាន់តែអែម។ ULT FIELD 1 – មាឌតូច តែសំឡេងធំតាន់ កាន់តែតូច តែ Sony សម្រិតសម្រាំង ULT FIELD 1 មុខងារ ការរចនា និងសមត្ថភាព មិនធម្មតា។ តូច ងាយប្រើ ងាយកាន់ ការពារការជ្រាបទឹក ការពារធូលី ការពាររំញ័រខ្លាំង ហើយថ្មប្រើបានយូររាប់ម៉ោង។  តូចមែនសំឡេងពិរោះខ្លាំង តែមុខងារច្រើនញាក់សាច់។ ចំណុចពិសេសរបស់បាស ULT FIELD 1 មានដូចជា៖ ULT POWER SOUND - សំឡេងកាន់តែឮ កាន់តែពិរោះ ចុចបើកមុខងារ ULT POWER SOUND។ Anywhere, any way - មានកូនបាស ULT FIELD 1 ទៅណាក៏ដឹងតែអែមដែរ។ តូចស្រួលទុកដាក់។ អាយុថ្ម ប្រើបានដល់ទៅ ១២ម៉ោង ការពារការជ្រាបទឹក (IP67) ទាំងទឹកសាប ទឹកប្រៃ ការពារធូលី ការពាររំញ័រខ្លាំង។ ចឹងដាក់តាមខ្លួនយកទៅក្រៅ ទោះលើឆ្នេរក៏អត់ខ្លាចមានបញ្ហាខូចខាតដែរ។ Colours to suit your style - ពណ៌ស្មៅ ស ប្រផេះ និងទឹកក្រូច។ Style អ្នកពណ៌ណា រើសបាន ច្រើនពណ៌ ច្រើនជម្រើស តែគុណភាពអែមដូចគ្នា។ Choice of layout - បាស ULT FIELD 1 រចនាឡើងជាជម្រើសមិនថាដាក់បញ្ឈរ ឬដាក់ផ្ដេកក៏គ្មានបញ្ហា ព្រោះករណីខ្លះ កន្លែងចង្អៀត។ Usability - ងាយប្រើ ងាយភ្ជាប់ជាមួយ (built-in) mic ក្នុងទូរស័ព្ទបន្ថយសំឡេងឡងរំខាន (Echo) ជួយឲ្យការសន្ទនាទូរស័ព្ទកាន់តែច្បាស់។ ULT WEAR – សំឡេងធ្ងន់ពិរោះ គ្មានការរំខានតាម Style អ្នក គុណភាពអែមខ្លាំងបរិយាយមិនត្រូវ ពិរោះ កាត់បន្ថយសំឡេងរំខាន អ្នកអាចផ្ដោតលើចម្រៀង ឬតន្ត្រីដែលអ្នកបណ្ដែតអារម្មណ៍ផ្ចង់ស្ដាប់ ទោះនៅទីណាក៏ដោយ។ ចំណុចពិសេសរបស់កាស ULT WEAR មានដូចជា៖ ULT POWER SOUND - ចុចប៊ូតុង ULT ពេលចង់បានសំឡេងកាន់តែអែម។ ULT1 ស្ដាប់តន្ត្រីកាន់តែពិរោះ ឬមុខងារ ULT2 ប្ដូរបរិកាសឲ្យបាសកាន់តែបុក កាន់តែឮ។ Designed for power – ULT WEAR បំពាក់ដោយ Sony’s Integrated Processor V1 ជា Processor ដូចគ្នារបស់កាសឈ្នះពានស៊េរី 1000X និង Driver ដែលរចនាយ៉ាងសម្រិតសម្រាំងបំពាក់ឲ្យស៊េរី ULT POWER SOUND ដើម្បីរលកសំឡេងល្អ កម្លាំងបាសខ្លាំង និងបញ្ចេញមុខងារលម្អិតរបស់ឧបករណ៍ភ្លេចបានច្បាស់ល្អ។ Noise cancelling - បំពាក់បច្ចេកវិទ្យាបន្ថយសំឡេងរំខានទ្វេរដង បំពាក់ Processor V1 ធ្វើឲ្យមុខងារកាត់បន្ថយសំឡេងរំខានរបស់កាស ULT WEAR កាន់តែល្អលើសគេ។ ស្ដាប់ចម្រៀងដែលអ្នកពេញចិត្ត ដោយលែងមានការរំខាន។ រីករាយពេលវេលាស្ដាប់តន្ត្រីរបស់អ្នកឲ្យអស់ដៃ។ Comfortable design - ការរចនាក៏យកចិត្តទុកដាក់ខ្ពស់ទាំងបរិវេណស៊ុមទន់ល្មើយ ទូលាយមិនតឹងហប់ តែគុណភាពសំឡេងខ្លាំងពិរោះល្អ។ កាសអាចបត់បានពេលឈប់ប្រើ និងមានប្រអប់ដាក់ត្រឹមត្រូវ ការពារការខូចខាត។ Everyday use - មុខងារនិងលក្ខណៈពិសេសរបស់កាស សម្រាប់ការប្រើប្រាស់ប្រចាំថ្ងៃដូចជា មុខងារឆ្លាតវៃស្កុប (pause) ចម្រៀងពេលអ្នកដោះកាសចេញ ហើយចម្រៀងបន្តចាក់ពីកន្លែងស្កុប។ ការភ្ជាប់ Bluetooth® យើងអាចភ្ជាប់ម្ដង ឧបករណ៍២ ក្នុងពេលតំណាលគ្នា ដោយមុខងារ Multipoint Connection ។ ចំពោះថ្មវិញ បើសាកពេញ យើងអាចប្រើបានដល់ទៅ ៣០ម៉ោង បើបើកដំណើរការមុខងារកាត់បន្ថយសំឡេងរំខាន (Noise Cancelling) ឬប្រើបាន ៥០ម៉ោងបើបិទមុខងារ (Noise Cancelling) ។ កាន់តែអស្ចារ្យពិសេសពេលយើងរវល់មិនមានពេលសាកថ្មគ្រប់គ្រាន់ មុខងារ Super Charge យើងប្រើពេលសាកតែ ៣នាទី កាស ULT WEAR ប្រើបានដល់ទៅ ៩០នាទី។ និរន្តរភាពក្នុងចិត្ត ផលិតផល ULT POWER SOUND គ្រប់ស៊េរីមិនមែនផលិតឡើងផ្ដោតលើតែគុណភាពសំឡេងឲ្យល្អដាច់គេតែមួយមុខប៉ុណ្ណោះទេ ប៉ុន្តែ Sony ក៏យកចិត្តទុកដាក់ខ្ពស់បំផុតបរិស្ថានដូចគ្នា។ គ្រឿងបង្គុំប្លាស្ទិកដែលអាចយកទៅកែច្នៃឡើងវិញខាងក្រុមហ៊ុនក៏គិតគូរយ៉ាងល្អិតល្អន់ដូចគ្នា។ គុណតម្លៃរបស់ Sony គឺការប្ដេជ្ញាចិត្តខ្ពស់បំផុតក្នុងការកាត់បន្ថយផលប៉ះពាល់ដល់បរិស្ថានពីសំណល់គ្រឿងបង្គុំដែលយើងបានផលិតក្រោយប្រើប្រាស់ដល់អាយុកាល។  ចេញលក់លើទីផ្សារ កាស ULT WEAR នឹងចេញលក់លើទីផ្សារ [កម្ពុជា] ចាប់ពីថ្ងៃ [ទី ខែ ឆ្នាំ ២០២៤] តទៅ។ ហើយចំពោះបាសម៉ូដែល ULT TOWER 10, ULT FIELD 7 និង ULT FIELD 1 នឹងចេញលក់លើទីផ្សារ [កម្ពុជា] ចាប់ពីថ្ងៃ [ទី ខែ ឆ្នាំ ២០២៤] តទៅដែរ។   ព័ត៌មានបន្ថែមឬចង់ស្វែងយល់ពីផលិតផល សូមចូលទៅកាន់៖ ULT TOWER 10: https://www.sony-asia.com/wireless-speakers/products/ult-tower-10 ULT FIELD 7: https://www.sony-asia.com/wireless-speakers/products/ult-field-7 ULT FIELD 1: https://www.sony-asia.com/wireless-speakers/products/ult-field-1 ULT WEAR Headphones: https://www.sony-asia.com/headphones/products/ult-wear ULT POWER SOUND Series: https://www.sony-asia.com/ult-power-sound-series អំពី FOR THE MUSIC Sony បានបង្កើត brand platform "For The Music" សម្រាប់អតិថិជនសំខាន់ៗ អតិថិជនដែលមានតម្រូវការមិនថាជាសេវាកម្ម ឬផលិតផលតន្ត្រីអាជីព។ តាមរយៈ Platform "For The Music" Sony បានដើរតួយ៉ាងសំខាន់ជា premier audio brand ដែលបម្រើប្រយោជន៍និងផ្សារភ្ជាប់អ្នកសរសេរបទភ្លេង និងអ្នកប្រើប្រាស់ ក្នុងគោលដៅបង្កើតបទពិសោធន៍មន្ត្រីដ៏អស្ចារ្យ បម្រើអារម្មណ៍អ្នកចូលចិត្តស្ដាប់តន្ត្រី ក្នុងន័យសម្រេច បំណងរបស់គ្រប់អ្នកបង្កើតនិងសរសេរបទភ្លេងគ្រប់រូបដែលបានធ្វើការរួមគ្នាតាមរយៈ Platform “For The Music”។ ចង់ស្វែងយល់បន្ថែមពីផលិតផលតន្ត្រីច្រើនទៀតនៃយុទ្ធនាការផ្សព្វផ្សាយ "For the Music" ចូលចូលទៅកាន់ ។ អំពី Sony Electronics (សិង្ហបុរី) Sony Electronics (សិង្ហបុរី) ដើរតួនាទីយ៉ាងសំខាន់លើផ្នែកទីផ្សារនិងលក់ផលិតផល Sony ប្រចាំសិង្ហបុរី និងនាំចេញផលិត  Sony ទៅទីផ្សារមួយចំនួននៅអាស៊ី។ មានវត្តមាននិងឈរជើងនៅសិង្ហបុរីតាំងពីឆ្នាំ ១៩៧៣ មកដល់សព្វថ្ងៃអាជីវកម្ម Sony បន្តរីកចម្រើនជាបន្តបន្ទាប់ រហូតក្លាយជាក្រុមហ៊ុនឈានមុខមួយលើទីផ្សារអេឡិចត្រូនិក។ រាល់ព័ត៌មានពីផលិតផល ឬសេវាកម្ម Sony ប្រចាំប្រទេសសិង្ហបុរី សូមចូលទៅកាន់ http://www.sony.com.sg/ ។   អំពី Sony Corporation Sony Corporation ជាក្រុមហ៊ុនមេ និងជាម្ចាស់រាល់ក្រុមហ៊ុនបុត្រសម្ព័ន្ធដែលស្ថិតនៅក្រោមក្រុមហ៊ុន Sony Group Corporation ទាំងអស់ និងទទួលខុសត្រូវផ្នែកអាជីវកម្ម កម្សាន្ត បច្ចេកវិទ្យា និងសេវាកម្ម [Entertainment, Technology & Services (ET&S)] ។ ឈរលើទស្សនវិស័យ “បន្តចែកចាយ Kando និង Anshin() ទៅរាល់អតិថិជននិងសង្គមជាតិនានាទូទាំងសាកលលោក តាមរយៈការតាមឲ្យទាន់បច្ចេកវិទ្យានិងជម្នះរាល់ឧបសគ្គថ្មីៗដែលកើតឡើងរាល់ថ្ងៃសម្រួលដល់ការរស់នៅប្រចាំថ្ងៃ” ក្រុមហ៊ុន Sony Corporation គាំទ្រ Sony Group តាមរយៈបច្ចេកវិទ្យា ដោយបង្កើតការកម្សាន្តអនាគតរួមគ្នាជាមួយអ្នកបង្កើតនានា។ ព័ត៌មានបន្ថែមសូមចូលទៅកាន់ http://www.sony.net/ ។   ពាក្យជប៉ុន Kando មានន័យថា អារម្មណ៍ និង Anshin មានន័យច្រើនដូចជា សេចក្ដីស្ងប់ផ្លូវចិត្ត ការសន្យា ទំនុកចិត្ត សេចក្ដីជឿជាក់ ឬអាចមានន័យថា ការពិ   ព័ត៌មានបន្ថែមសម្រាប់ការផ្សព្វផ្សាយសូមទាក់ទង៖ Jorim Kok BlueCurrent for Sony Electronics Asia Pacific and Singapore Email: SNG.Sony@bluecurrentgroup.com  Melanie Shum Sony Electronics Asia Pacific Email: Melanie.Shum@ap.sony.com	{ "spider_name": "businesscambodia", "scrape_at": "2025-06-14_19:40:02", "date_created": "2024-07-20T07:29:42.879Z", "category": "PR", "views": 840, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
អបអរសាទរ ក្រុមហ៊ុន អឹមអិល មង្គល រៀលធី ឯ.កបើកលក់ជាផ្លូវការដើម្បីចូលរួមប្រែមុខមាត់ថ្មីធ្វើអោយខេត្តព្រះសីហនុកាន់តែមានភាពទាក់ទាញ	https://business-cambodia.com/articles/grand-opening-ml-villa-	សម្តេចកិត្តិសង្គហបណ្ឌិត ម៉ែន សំអន ឧត្តមប្រឹក្សាផ្ទាល់ព្រះមហាក្សត្រ បានលើកឡើងថ្លែងនូវការអបអរសាទរ និងកោតសសើរចំពោះក្រុមហ៊ុន អឹមអិល មង្គលរៀលធី ឯ.ក និងក្រុមហ៊ុន អ៊ីសធើនហៅស៍ រៀលអ៊ីស្ទេត ឯ.ក បានរួមគ្នាបណ្ដាក់ទុនវិនិយោគ ធ្វើអាជីវកម្មលើលំនៅដ្ឋានដ៏ប្រណិតនៅក្នុងខេត្តព្រះសីហនុ។ សម្តេចបានចាត់ទុកការអភិវឌ្ឍបុរីនេះ ជាការរួមចំណែកក្នុងការជម្រុញកំណើនសេដ្ឋកិច្ចកម្ពុជា តាមរយៈការផ្ដល់ចំណូល ផ្តល់ឱកាសការងារដល់ប្រជាពលរដ្ឋ ដែលជាកត្ដាចាំបាច់ក្នុងការកាត់បន្ថយភាពក្រីក្រ និងការចូលរួមចំណែកប្រែក្លាយមុខមាត់ ខេត្តព្រះសីហនុ ឱ្យទៅជាខេត្តប៉ូលសេដ្ឋកិច្ចចម្បង និងគំរូមួយរបស់កម្ពុជា ក៏ដូចជាការប្រើប្រាស់នូវសក្តានុពល និងធនធានអំណោយផលដែលមាន ស្រាប់ក្នុងខេត្តជាប់តំបន់មាត់សមុទ្រមួយនេះ ប្រកបដោយប្រសិទ្ធភាព។ សម្តេចកិត្តិបណ្ឌិតមានប្រសាសន៍ដូចនេះ នៅក្នុងពិធីសម្ពោធដាក់ឲ្យដំណើរការ បុរី អឹមអិល ក្រុងព្រះសីហនុ ដែលមានទីតាំងស្ថិត នៅភូមិ៦ សង្កាត់លេខ៤ ក្រុងព្រះសីហនុ ខេត្តព្រះសីហុន  កាលពីថ្ងៃទី១៩ ខែកក្កដា ឆ្នាំ២០២៤។ នាឱកាសនោះផងដែរ លោកម៉ាង ស៊ីណេត អភិបាលខេត្តព្រះសីហនុ ក៏បានលើកឡើងអំពីវឌ្ឍន:ភាព និងការអភិវឌ្ឍន៍ ខេត្តព្រះសីនុ ស្របពេល ដែលកាលពីពេលថ្មីៗនេះ រាជរដ្ឋាភិបាលបាន ដាក់ចេញនូវកម្មវិធីពិសេស ជម្រុញការវិនិយោគខេត្តព្រះសីហនុ ឆ្នាំ២០២៤ ក្នុងការជួយជម្រុញ លើកទឹកចិត្ត និងការផ្តល់លក្ខណ្ឌងាយស្រួលមួយចំនួន ដល់អ្នកវិនិយោគដែលមាន បំណងបណ្តាក់ទុនវិនិយោគ នៅខេត្តព្រះសីហនុ ដើម្បីជួយរួមចំណែកដល់ ខេត្តព្រះសីហនុមានការអភិវឌ្ឍន៍កាន់តែខ្លាំងឡើងបន្ថែមទៀត។ លោកបញ្ជាក់ថា “ក្នុងនាមរដ្ឋបាលខេត្ត គាំទ្រចំពោះអ្នកវិនិយោគគ្រប់ប្រភេទ ដែលស្របច្បាប់ទាំងក្នុងស្រុកក្រៅស្រុកដោយរក្សានៅសន្តិសុខ សុវត្ថិភាពជូនពួកគេ ដើម្បីឲ្យការវិនិយោគ ប្រកបទៅដោយសុខសុវត្ថិភាព និងការអភិវឌ្ឍនក្នុងខេត្ត”។ ជាមួយគ្នានេះដែរ លោក យ៉ែន សុខលីន អគ្គនាយកក្រុមហ៊ុន អឹមអិលមង្គលរៀលធី បានលើកឡើងថា នេះជាគម្រោងទី១ ដែលបានរួមសហការគ្នារវាងក្រុមហ៊ុន អឹមអិល មង្គលរៀលធី ឯ.ក និងក្រុមហ៊ុន អ៊ីសធើនហៅស៍ រៀលអ៊ីស្ទេត ឯ.ក ដែលបានវិយោគលើគម្រោងលំនៅដ្ឋាន ដែលរួមមាន ប្រភទ ហ្សបហៅស៍ អឹមវីឡា និងអិលវីឡា ជាប្រទេភផ្ទះមូយថ្មីស្រឡាង ដោយផ្តោតចំបងលើ គុណភាព ភាពរឹងមាំ ប្រណិតភាព សោភណ្ឌភាព ផាសុកខភាព និងទំនើបស៊ីវិល័យ។ លោកបញ្ជាក់ថា “ភាពជោគជ័យទាំងអស់នេះ ដោយសារតែក្រុមហ៊ុនមានទស្សនៈវិស័យ និងគោលការណ៍ម៉ឺងម៉ាត់ ច្បាស់លាស់ និងមានផែនការអនុវត្តន៍រួមគ្នា ដោយឈរលើគោលការណ៍៤ យ៉ាង គឺ លក់ សង់ ប្លង់ ថែរ”។ សម្តេចកិត្តិបណ្ឌិតបានបន្តទៀតថា វត្តមាន និងទំហំនៃការវិនិយោគរបស់ក្រុមហ៊ុនទាំងពីរ បានបង្ហាញពីសក្តានុពលរបស់ខេត្តព្រះសីហនុ  និងជំនឿទុកចិត្តយ៉ាងមុតមាំរបស់វិនិយោគិនមកលើរាជរដ្ឋាភិបាលកម្ពុជា ក្រោមការដឹកនាំប្រកបដោយចក្ខុវិស័យវែងឆ្ងាយ របស់ សម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃកម្ពុជា ដែលបានចាត់ទុក វិស័យឯកជនជាក្បាលម៉ាស៊ីននៃកំណើន សេដ្ឋកិច្ច រួមជាមួយនឹងការ លើកទឹកចិត្ត និងជួយ សម្របសម្រួលគ្រប់បែបយ៉ាងដល់វិនិយោគិន ដែលមានបំណង មកបណ្តាក់ទុនវិនិយោគនៅ កម្ពុជាប្រកបដោយភាពជឿជាក់និងមានទំនុកចិត្តខ្ពស់។   សម្តេចកិត្តិសង្គហបណ្ឌិត បានស្នើឲ្យក្រុមហ៊ុនត្រូវផ្តល់សេវាកម្មដល់អតិថិជន ប្រកបដោយការទទួលខុសត្រូវ ធានាសោភ័ណភាព គុណភាព និងប្រណិតភាព និងត្រូវ គោរពទៅតាមលិខិតបទដ្ឋាននានា ដូចជា ៖ ច្បាប់សំណង់ និងច្បាប់វិនិយោគរបស់ ព្រះរាជាណាចក្រកម្ពុជា និងមានកាតព្វកិច្ចបង់ពន្ធឲ្យបានត្រឹមត្រូវ។ សម្តេចកិត្តិសង្គហបណ្ឌិត បានអំពាវនាវប្រជាពលរដ្ននៅគ្រប់ទីកន្លែង គ្រប់ស្ថាប័ន ថ្នាក់ជាតិ ថ្នាក់ក្រោមជាតិត្រូវចូលរួមគ្រប់ រូបភាព ក្នុងការគោះជួង ទូងស្គរព្រមៗ គ្នានៅថ្ងៃទី៥ ខែសីហា  ឆ្នាំ២០២៤ សម្រាប់ថ្ងៃបើក ការដ្ឋាន គម្រោង ព្រែកជីកហ្វូណន តេជោ ខាងមុខនេះ តបតាមការអំពាវនាវរបស់ សម្តេច មហាបវរធិបតី ហ៊ុន ម៉ាណែត នាយករដ្ឋមន្ត្រីកម្ពុជា ក្រោមគំនិតផ្តួចផ្តើម របស់គំនិតផ្តួចផ្តើម ប្រកបដោយចក្ខុវិស័យវែងឆ្ងាយរបស់សម្តេចតេជោ ហ៊ុន សែន ប្រធានព្រឹទ្ធសភា និងជា ប្រធានក្រុមឧត្តមប្រឹក្សាផ្ទាល់ព្រះមហាក្សត្រ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-20T06:27:16.288Z", "category": "PR", "views": 246, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មនុស្ស ២ ក្រុមនេះ មិនតម្រូវបង់តម្លៃសេវាកម្មសុរិយោដីសម្រាប់ការចុះបញ្ជីដីធ្លីលើកដំបូងលក្ខណៈជាប្រព័ន្ធឡើយ ខណៈរដ្ឋជាអ្នករ៉ាប់រងជំនួស	https://business-cambodia.com/articles/cadastral-service-fee	ជាដំណឹងល្អសម្រាប់បងប្អូនប្រជាពលរដ្ឋ ដែលមានបណ្ណសមធម៌ និងមានបណ្ណសម្គាល់គ្រួសារងាយរងហានិភ័យ ខណៈអ្នកទាំងនេះគឺមិនតម្រូវឲ្យចំណាយលើកម្រៃសេវាកម្មសុរិយោដីឡើយ នៅពេលធ្វើការចុះបញ្ជីដីធ្លី ដោយក្នុងនោះចំពោះការចំណាយគឺរដ្ឋជាអ្នករ៉ាប់រងជំនួស។ យោងតាមអនុក្រឹត្យចុះថ្ងៃទី១៥ ខែកក្កដា ឆ្នាំ២០២៤ ស្ដីពីនីតិវិធីគ្រប់គ្រង និងអនុវត្ដថវិកាសម្រាប់យុទ្ធនាការជំរុញការចុះបញ្ជីដីលើកដំបូងដែលមានលក្ខណៈជាប្រព័ន្ធ ក្នុងមាត្រាទី៤ បានបញ្ជាក់ថា «ចំពោះក្រុមគ្រួសារក្រីក្រ និងងាយរងគ្រោះ ដែលមានបណ្ណសមធម៌ និងគ្រួសារដែលរងហានិភ័យដែលមានបណ្ណសម្គាល់គ្រួសារងាយរងហានិភ័យចេញដោយក្រសួងផែនការ រដ្ឋនឹងទទួលបន្ទុកលើកម្រៃសេវាកម្ម សុរិយោដីជំនួស សម្រាប់ការចុះបញ្ជីដីធ្លីលើកដំបូងដែលមានលក្ខណៈជាប្រព័ន្ធ»។ សូមជម្រាបថា ត្រឹមដើមឆ្នាំ២០២៤ ការវាស់វែងចុះបញ្ជីដីធ្លីជលក្ខណៈជាប្រព័ន្ធ របស់ក្រសួងរៀបចំដែនដី នគរូបនីយកម្ម និងសំណង់ ជូនប្រជាពលរដ្ឋនៅទូទាំងប្រទេសគឺសម្រេចបានជាង ៧ លានក្បាលដីហើយ និងនៅសល់ប្រមាណ ៤ លានក្បាលដីទៀតកំពុងដំណើរការបន្ដ។ ក្នុងនោះក្រសួងក៏បានប្ដេជ្ញានឹងបញ្ចប់ការចុះបញ្ជីដីធ្លីនេះឲ្យរួចរាល់មុនឆ្នាំ២០២៩ ដែលត្រូវនឹងខួបលើកទី៤០ នៃការចេញបណ្ណកម្មសិទ្ធិដីធ្លីដំបូងជូនប្រជាពលរដ្ឋកម្ពុជាផងដែរ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-20T04:08:18.672Z", "category": "អចលនទ្រព្យ", "views": 28677, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អ្នកឧកញ៉ា គួច ម៉េងលី ជំរុញពលរដ្ឋខ្មែររៀនឲ្យបានច្រើន បើចង់លូតលាស់ក្នុងការអាជីវកម្មនិងអាជីពកាងារ	https://business-cambodia.com/articles/kouch-mengly-urge-cambodian-people-to-get-more-education	ការសិក្សារៀនសូត្រក្រេបជញ្ជក់ចំណេះដឹងគឺត្រូវបានគេចាត់ទុកជាការវិនិយោគដ៏ល្អបំផុតដែលមនុស្សគ្រប់គ្នាសុទ្ធតែអាចធ្វើបានព្រោះកាលណាអ្នកសិក្សាបានច្រើន អ្នកនឹងមានសមត្ថភាពចំណេះជំនាញផ្លាស់ប្ដូរខ្លួនឯងឲ្យកាន់តែរីកចម្រើនជីវិតកាន់តែប្រសើរ។ ទាក់ទងនឹងការសិក្សានេះ នៅក្នុងកម្មវិធីសម្ពោធដាក់ឲ្យប្រើប្រាស់អគារសិក្សាថ្មីបន្ថែមនៃមជ្ឈមណ្ឌលសិក្សាភាសា អេ អាយ អាយ សាខាជ្រោយចង្វារកាលពីម្សិលមិញនេះ អ្នកឧកញ៉ា គួច ម៉េងលីដែលជាស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. អេឌ្យូខេសិន បានមានប្រសាសន៍ថាការសិក្សាគឺជាមារគាមួយនាំទៅរកភាពជោគជ័យក្នុងអនាគតនិងជាបច្ចុប្បន្នភាពនៃការលូតលាស់របស់បុគ្គលម្នាក់ៗ។ អ្នកឧកញ៉ាបានមានប្រសាសន៍បន្តទៀតថា ពលរខ្មែរគួរសិក្សាឲ្យបានច្រើនជាពិសេសអាណាព្យាបាលគួរផ្ដល់ការសិក្សាទៅដល់បុត្រធីតាឲ្យបានច្រើន បើមិនដូច្នេះទេអនាគតរបស់ពួកគាត់គឺខ្លី។ មិនតែប៉ុណ្ណោះការសិក្សាគឺនាំយើងទៅអនាគតវែងឆ្ងាយដែលធ្វើឲ្យយើងមានការលូតលាស់នៅក្នុងអាជីវកម្មនិងអាជីពការងាររបស់យើងផងដែរ។ អ្នកឧកញ៉ាបានសង្កត់ធ្ងន់ថា ការសិក្សាគឺជារង្វាន់មួយដែលមិនអាចបាត់ចេញពីខ្លួនរបស់យើងដែលលោកឪពុកអ្នកម្ដាយផ្ដល់។ ដូច្នេះហើយមានតែការសិក្សាតែមួយគត់ដែលជារង្វាន់មួយក្នុងជីវិតដែលលោកឪពុកអ្នកម្ដាយផ្ដល់ជាកេរ្តិ៍មរតកទុកឲ្យដែលយើងអាចទទួលយកបានហើយចាប់បានមួយជីវិត។ អ្នកឧកញ៉ាបានបន្ថែមថាការសិក្សាគឺជាការវិនិយោគដ៏ល្អអស្ចារ្យជាងគេលើលោកនេះ។ អញ្ចឹងសូមឲ្យលោកឪពុកអ្នកម្ដាយ អាណាព្យាបាលនិងក្មួយៗទាំងអស់ចូលរួមសិក្សានិងគាំទ្រនៅក្នុងវិស័យអប់រំជានិច្ចដើម្បីកសាងអនាគតកូនយើង ខ្លួនយើង សង្គមយើងជាពិសេសប្រទេសជាតិយើង។ គួរបញ្ជាក់ផងដែរថាមជ្ឈមណ្ឌលភាសា អេ អាយ អាយ (Aii) សាខាជ្រោយចង្វា ផ្តល់ជូននូវកម្មវិធីភាសាអង់គ្លេស ចិន និងភាសាថៃ ក៏ដូចជាវគ្គត្រៀមប្រលង TOEFL សម្រាប់អ្នកសិក្សាគ្រប់វ័យ។ អគារថ្មីនេះ មានទីតាំងនៅផ្ទះលេខ EX136 ផ្លូវជាតិលេខ 6A សង្កាត់ជ្រោយចង្វារ ខណ្ឌជ្រោយចង្វារ រាជធានីភ្នំពេញ ហើយនឹងអាចស្វាគមន៍សិស្សានុសិស្សបន្ថែមឱ្យចូលរៀនកាន់តែច្រើនឡើង និងលើកកម្ពស់បទពិសោធសិក្សាបន្ថែមទៀត។ សម្រាប់អគារសិក្សាថ្មីបន្ថែមនេះនឹងប្រើប្រាស់សម្រាប់សិស្សានុសិស្សក្នុងកម្មវិធី Pre-kid Program និង Kid-Program៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-20T01:13:02.625Z", "category": "ហិរញ្ញវត្ថុ", "views": 342, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សហគ្រិនខ្មែរចាប់ដៃគូជាមួយផ្សារម៉ាក្រូកម្ពុជាដើម្បីផ្សព្វផ្សាយផលិតផលក្នុងស្រុក	https://business-cambodia.com/articles/ke-and-makro	សហគ្រិនខ្មែរមានសេចក្តីសោមនស្សរីករាយក្នុងការប្រកាសពីភាពជាដៃគូថ្មីជាមួយផ្សារម៉ាក្រូដើម្បីគាំទ្រផលិតផលក្នុងស្រុកតាមរយៈពិព័រណ៍ផលិតផលខ្មែរ។ដោយផ្អែកលើភាពជោគជ័យនៃឆ្នាំមុនៗពិព័រណ៍ផលិតផលខ្មែរត្រូវបានបង្កើតឡើងក្នុងគោលបំណងលើកកម្ពស់ផលិតផលនិងអាជីវកម្មក្នុងស្រុក។ ស្របតាមស្ដង់ដារសុវត្ថិភាពចំណីអាហារផលិតផល ក្នុងស្រុករួមមានគ្រឿងទេស របស់ប្រើប្រាស់ប្រចាំថ្ងៃ បន្លែនិងផ្លែឈើស្រស់ ទឹកដោះគោ អង្ករនិងវត្ថុអនុស្សាវរីយ៍នឹងត្រូវដាក់តាំងបង្ហាញរយៈពេល ២ សប្តាហ៍ ចាប់ពីថ្ងៃទី១៦ រហូតដល់ ថ្ងៃទី៣១ ខែកក្កដា ឆ្នាំ ២០២៤ នៅផ្សារម៉ាក្រូ សែនសុខ សៀមរាប និង ជ្រោយចង្វារ។ ដោយមានការគាំទ្រពីសហគ្រិនខ្មែរអតិថិជននឹងមានជម្រើសកាន់តែច្រើនក្នុងការជាវផលិតផលក្នុងស្រុក និងជាពិសេសអាចមានឱកាសឈ្នះរង្វាន់ផងដែរ។ ឯកឧត្តមបណ្ឌិត ឈៀង វណ្ណមុនិណ្ឌ ប្រតិភូរាជរដ្ឋាភិបាលទទួលបន្ទុកជានាយកប្រតិបត្តិសហគ្រិនខ្មែរ បានមានប្រសាសន៍ថាការសហការជាមួយផ្សារម៉ាក្រូកម្ពុជាជាជំហានដ៏សំខាន់មួយទៀតក្នុងការឆ្ពោះទៅរកអតិថិជនកាន់តែទូលំទូលាយសម្រាប់ផលិតផលក្នុងស្រុក។ភាពជាដៃគូថ្មីនេះជាការរួមចំណែកដល់ចក្ខុវិស័យរបស់រាជរដ្ឋាភិបាលកម្ពុជាក្នុងការគាំទ្រផលិតផលនិងសហគ្រាសធុនតូចនិងមធ្យមក្នុងស្រុកតាមរយៈការពង្រីកម៉ាកយីហោក្នុងស្រុកនិងទីផ្សារអន្តរជាតិ។សហគ្រិនខ្មែរមានមោទនភាពក្នុងការដើរតួជាកម្លាំងកាតាលីករនៅពីក្រោយគំនិតផ្តួចផ្តើមដ៏សំខាន់នេះ។ លោកស្រី អាណាតាថាឡាងឌីជានាយកគ្រប់គ្រងនៃក្រុមហ៊ុនម៉ាក្រូកម្ពុជា បានមានប្រសាសន៍ថា យើងប្តេជ្ញាចិត្តពង្រឹងទំនាក់ទំនងជាមួយអ្នកផ្គត់ផ្គង់ក្នុងស្រុកអោយរឹងមាំដើម្បីគាំទ្រសហគមន៍របស់យើងនិងពង្រឹងពួកគាត់អោយកាន់តែមានប្រសិទ្ធភាព។យើងមានបំណងផ្តល់អាទិភាពជូនដល់អ្នកផ្គត់ផ្គង់ក្នុងស្រុកដោយរួមជាមួយនឹងការអភិវឌ្ឍន៍ខ្សែសង្វាក់ផលិតកម្មអោយមានគុណភាពស្តង់ដារខ្ពស់ទាំងផលិតផល និង ការវេចខ្ចប់ មានទំនុកចិត្ត និង មានការផ្គត់ផ្គង់ប្រកបដោយនិរន្តរភាព។កន្លងមកនេះយើងបានធ្វើការពង្រឹងដល់អ្នកផ្គត់ផ្គង់ប្រភេទផលិតផលស្រស់ចំនួន54និងអ្នកផ្គត់ផ្គង់ផលិតផលស្ងួតចំនួន ១៥ រូចមកហើយ នៅទូទាំង ១៧ ខេត្ត  ក្នុងប្រទេសកម្ពុជា ។ ពិព័រណ៍ផលិតផលខ្មែរមិនមែនគ្រាន់តែជាព្រឹត្តិការណ៍មួយប៉ុណ្ណោះទេតែជាការបង្ហាញពីការប្តេជ្ញាចិត្តរួមគ្នារវាងសហគ្រិនខ្មែរនិងផ្សារម៉ាក្រូកម្ពុជាក្នុងការលើកកម្ពស់និរន្តរភាព ការជម្រុញបន្ងែមដល់សហគ្រាសធុនតូចនិងមធ្យមក្នុងស្រុក និងការបង្កើតទំនាក់ទំនងដ៏មានអត្ថន័យរវាងអតិថិជន និងអាជីវកម្មក្នុងស្រុក។ អាស្រ័យហេតុនេះសូមបងប្អូនចូលរួមផ្សព្វផ្សាយសេចក្តីស្រឡាញ់ចំពោះផលិតផលក្នុងស្រុកនិងសហគ្រាសធុនតូចនិងមធ្យម តាមរយៈការគាំទ្រ និងចូលរួមពិព័រណ៍ផលិតផលខ្មែរ។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T13:13:12.154Z", "category": "PR", "views": 159, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សញ្ញាល្អ! ក្រុមហ៊ុនធំ១ របស់សហរដ្ឋអាមេរិក កំពុងស្វែងរកឱកាសវិនិយោគលើកដំបូងនៅកម្ពុជា	https://business-cambodia.com/articles/tirecycle-power-holdings	ក្រុមហ៊ុន TIRECYCLE POWER HOLDINGS ដែលមានមូលដ្ឋាននៅរដ្ឋតិចសាស សហរដ្ឋអារិក កំពុងស្វែងរកឱកាសវិនិយោគរបស់ខ្លួននៅក្នុងប្រទេសកម្ពុជា។ ជាក់ស្ដែងនៅថ្ងៃទី១៩ ខែកក្កដា ឆ្នាំ២០២៤ នេះ លោក Tuan Ba អនុប្រធាននៃក្រុមហ៊ុនមួយនេះបានអញ្ជើញមកបំពេញទស្សនកិច្ចជា លើកដំបូងនៅប្រទេសកម្ពុជា ដោយបានជួបពិភាក្សាការងារជាមួយ ឯកឧត្តម យុន ហេង អគ្គលេខាធិការរង គណៈកម្មាធិការវិនិយោគកម្ពុជាផងដែរ។ ក្នុងជំនួបនោះ ឯកឧត្តមអគ្គលេខាធិការរង បានសម្តែងនូវការស្វាគមន៍ជូនចំពោះ គណៈប្រតិភូដែលបានចំណាយពេលវេលាដ៏មានតម្លៃក្នុងការបំពេញទស្សនកិច្ចដោយផ្ទាល់មកកាន់កម្ពុជា និងបានសម្តែងនូវការចាប់អារម្មណ៍ពីកាលានុវត្តភាពវិនិយោគនៅកម្ពុជា។ ទន្ទឹមនេះ ឯកឧត្តម ក៏បានឆ្លៀតគូសបញ្ជាក់ជូនគណៈប្រតិភូអំពីរបបនៃការលើកទឹកចិត្ត ប្រកបដោយភាពអំណោយផលនិងអនុគ្រោះបំផុតរបស់រដ្ឋាភិបាលកម្ពុជាដែលបានផ្ដល់ចំពោះសកម្មភាពវិនិយោគ និងវិស័យដែលមានសក្តានុពលសំខាន់ៗ ដូចបានកំណត់ក្នុងច្បាប់ស្តីពីវិនិយោគនៃព្រះរាជាណាចក្រកម្ពុជាផងដែរ។ ជាការឆ្លើយតប គណៈប្រតិភូ បានជំរាបជូនឯកឧត្តមអគ្គលេខាធិការរងអំពីគោលបំណងដ៏សំខាន់នៃដំណើរទស្សនកិច្ចលើកដំបូងនេះ គឺដើម្បីស្វែងរកឱកាសវិនិយោគបន្ថែមទៀតនៅប្រទេសកម្ពុជាដែលនឹងរួម ចំណែកយ៉ាងសំខាន់ក្នុងការជំរុញកំណើនសេដ្ឋកិច្ច ការទាក់ទាញវិនិយោគក្នុងវិស័យថាមពលដែលមានសក្តានុពលសំខាន់ៗ លោកមានភាពកក់ក្ដៅជាទីបំផុត និងបញ្ជាក់យ៉ាងច្បាស់ថា នឹងមកបន្ដាក់ទុនវិនិយោគនៅកម្ពុជា ក៏ដូចជាការធ្វើឱ្យកាន់តែប្រសើរនាពេលអនាគត។ ឯកឧត្តមអគ្គលេខាធិការរងបានថ្លែងនូវអំណរអរគុណយ៉ាងជ្រាលជ្រៅជូនចំពោះគណៈប្រតិភូក្រុមហ៊ុន TIRECYCLE POWER HOLDINGS ចំពោះការជ្រើសរើសកម្ពុជាជាទិសដៅក្នុងការបំពេញទស្សនកិច្ចស្វែងរកឱកាសវិនិយោគ និងបានបង្ហាញនូវស្មារតីស្វាគមន៍ជានិច្ចសម្រាប់រាល់កិច្ចសហប្រតិបត្តិការនានា នាពេលខាងមុខ ព្រមទាំងបានជូនពរគណៈប្រតិភូឱ្យទទួលបានជោគជ័យក្នុងដំណើរទស្សនកិច្ចការងារនៅកម្ពុជា នាពេលនេះ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T12:13:41.053Z", "category": "អចលនទ្រព្យ", "views": 731, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនមែនតែនៅខ្មែរទេ! ប្រព័ន្ធធនាគារមួយចំនួនលើពិភពលោកគាំងដោយសារតែបញ្ហាមួយនេះ	https://business-cambodia.com/articles/global-banking-in-the-world-stuck	មានអាជីវកម្មជាច្រើនកំពុងតែរងផលប៉ះពាល់ក៏ដូចជាប៉ះពាល់ដល់មនុស្សរាប់លាននាក់នៅប្រទេសអូស្រ្តសាលីដោយសារតែបញ្ហាព័ត៌មានវិទ្យា( IT) ត្រូវបានដាច់ហើយបញ្ហានេះបានបង្កផលប៉ះពាល់ដល់ធនាគារ អាកាសចរណ៍និងក្រុមហ៊ុនបណ្ដាញផ្សព្វផ្សាយជាច្រើនទៀត។ បើយោងតាមការចុះផ្សាយរបស់ Yahoo Finance បានឲ្យដឹងថានៅថ្ងៃទី១៩ខែកក្កដានេះ ប្រព័ន្ធកុំព្យូទ័រនៅក្នុងប្រទេអូស្ដាលីបានផ្អាកដំណើរការដោយសារក្រុមហ៊ុន Crowdstrike ដែលជាក្រុមហ៊ុនផ្ដល់សេវាកម្មសុវត្ថិភាពផ្នែកប្រពន្ធកុំព្យូទ័របានគាំងដែលធ្វើឲ្យប្រព័ន្ធកុំព្យូទ័រទាំងមូលគាំងផងដែរ។ បញ្ហាIT នេះក៏បានរីករាលដាលនិងបង្កផលប៉ះពាល់ដល់ប្រទេសមួយចំនួនទៀតដូចជា ប្រទេសញូហ្ស៊ីលែន ឥណ្ឌានិងប្រទេសជប៉ុនជាដើម។ មិនតែប៉ុណ្ណោះបញ្ហាItនេះក៏ធ្វើឲ្យប្រព័ន្ធធនាគារដែលប្រើប្រាស់សេវា Crowdstrike គាំងផងមានដូចជា ធនាគារ Foxtel, NAB, Bendigo Bank, Suncorp Bank, Commonwealth Bank, Me Bank និងធនាគារផ្សេងៗជាច្រើនទៀត។ ក្រៅពីប៉ះពាល់ដល់ធនាគារ បញ្ហាបច្ចេកទេសព័ត៌មានវិទ្យាក៏ធ្វើឲ្យប៉ះពាល់ដល់វិស័យអាកាសចរណ៍ផងដែរ។ ជាក់ស្ដែងព្រលានយន្តហោះធំៗក្នុងប្រទេសមួយចំនួនបានសម្រេចពន្យារពេលជើងហោះហើរជាបន្តបន្ទាប់៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T08:16:01.481Z", "category": "ហិរញ្ញវត្ថុ", "views": 4677, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ផ្សារទំនើបថ្មីកម្ពស់ ៩ ជាន់ ស្ថិតនៅភាគខាងលិចរាជធានីភ្នំពេញ គ្រោងបើកដំណើរការនៅខែកក្កដា ឆ្នាំ២០២៤នេះ	https://business-cambodia.com/articles/century-plaza-grand-opening	ផ្សារទំនើប សិនជូរី ផ្លាហ្សា (CENTURY PLAZA) ដែលជាគម្រោងផ្សារទំនើបធំមួយស្ថិតនៅភាគខាងលិចរាជធានីភ្នំពេញ គ្រោងនឹងបើកដំណើរការសាកល្បងនៅក្នុងខែកក្កដា ឆ្នាំ២០២៤ ខាងមុខនេះហើយ។ នេះយោងតាមព័ត៌មានដែល Business Cambodia ទទួលបាននាពេលថ្មីៗនេះ។ តាមការបញ្ជាក់គម្រោងផ្សារនេះ គ្របដណ្តប់លើផ្ទៃដី ១១,៤០០ ម៉ែត្រការ៉េ ក្នុងនោះ៣០%ជាតំបន់បៃតង វានឹងក្លាយជាទីតាំងសម្គាល់ថ្មីក្នុងរាជធានីភ្នំពេញ។ ផ្ទៃក្រឡាសំណង់សរុប៥០,០០០ម៉ែត្រការ៉េ មាន៩ជាន់ ដែលគ្របដណ្តប់មុខងារជាច្រើនដូចជាជាន់លក់ទំនិញរាយ កន្លែងកម្សាន្ត និងម្ហូបអាហារ។ ផ្សារកសិកម្មមានអាជីវករជាង ១,០០០នាក់ ខណៈដែលជាន់ទី១ និងជាន់ទី២ មានតូបអាជីវកម្មលក់ដុំ និងរាយ ហើយជាន់ទី៣ ត្រូវបានរចនាឡើងយ៉ាងពិសេសសម្រាប់ភោជនីយដ្ឋាន និងកន្លែងកម្សាន្តរបស់កុមារ ដោយផ្តល់ទីតាំងល្អសម្រាប់អ្នកជួលថ្មីដែរ។ ចំពោះលក្ខណៈពិសេសនៃផ្សារទំនើប សិនជូរី ផ្លាហ្សា គឺជាប្រភេទផ្សារចម្រុះដែលប្រមូលផ្តុំទៅដោយ មជ្ឈមណ្ឌល កំសាន្ត, ទីផ្សារកសិផល, ទីផ្សារចម្រុះ, អាហារដ្ឋាន, ការិយាល័យ, Skybar និងអាងហែលទឹក ។ល។ និងថែមទាំងមានចំណត រថយន្តខាងក្រោមដីធំទូលាយ ។ ផ្សារទំនើបសិនជូរី ផ្លាហ្សា នឹងប្រែក្លាយទៅ ជាចំណុចទីតាំងថ្មីដែលមានភាពរុងរឿង ក្នុងរាជធានីភ្នំពេញ ក៏ព្រោះតែភាពឥតខ្ចោះនៃសំណង់ទីផ្សារ ដែលអាចធ្វើឱ្យសកម្មភាពអាជីវកម្មកាន់តែមានភាព ល្អប្រសើរឡើង ។ សូមជម្រាបផងដែរថា ផ្សារទំនើប សេនជូរី ផ្លាហ្សានេះ មានទីតាំងស្ថិតនៅសង្កាត់កាកាបទី១ ខណ្ឌពោធិ៍ សែនជ័យ បានចាប់ផ្តើមការដ្ឋានសាងសង់កាលពីថ្ងៃទី២៧ ខែវិច្ឆិកា ឆ្នាំ២០១៩ កន្លងទៅ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T08:03:15.864Z", "category": "អចលនទ្រព្យ", "views": 8742, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធនាគារនិងអាជីវកម្មធំៗ ត្រូវបានរំខានសេវាកម្ម ដោយសារការដាច់ចរន្ត ប្រតិបត្តិការរបស់ Microsoft	https://business-cambodia.com/articles/microsoft-news-in-singapore	យោងតាមការចេញផ្សាយរបស់សារព័ត៌មានសិង្ហបុរី The Straits Times ចុះថ្ងៃទី១៩ ខែកក្កដា ឆ្នាំ២០២៤នេះបានឱ្យដឹងថាការដាច់ចរន្តប្រតិបត្តិការ Microsoft365 កំពុងប៉ះពាល់ដល់ប្រតិបត្តិការសេវាកម្មរបស់ក្រុមហ៊ុនជាច្រើននៅទូទាំងពិភពលោក ក្នុងនោះរួមទាំងនៅក្នុងប្រទេសសិង្ហបុរីផងដែរ។ ប្រភពពដដែលបានឱ្យដឹងថាការរំខានសេវាកម្មនេះកំពុងកើតមាន នៅអាកាសយានដ្ឋាន ប្រព័ន្ធផ្សព្វផ្សាយ ផ្សារទំនើប ធនាគារនៅសហរដ្ឋអាមេរិក និងអូស្ត្រាលី។ ក្នុងនោះអ្នកប្រើប្រាស់ជាច្រើនបានត្អូញត្អែរថាពួកគេបានជួបប្រទះអេក្រង់ពណ៌ខៀវ ដែលបង្ហាញថាកុំព្យូទ័ររបស់ពួកគេមានបញ្ហា ហើយត្រូវចាប់ផ្តើមឡើងវិញ។ ក្នុងនោះសារព័ត៌មានអូស្ត្រាលី Sky News ក៏បានធ្វើសេចក្តី រាយការណ៍ថាក្រុមហ៊ុន Microsoft បានចេញមកបញ្ជាក់នៅលើទំព័រប្រព័ន្ធផ្សព្វផ្សាយសង្គមផ្លូវការ របស់ខ្លួនថា ខ្លួនកំពុងស៊ើបអង្កេតលើបញ្ហាដែលការរំខាននេះ ដែលប៉ះពាល់ដល់សមត្ថភាពរបស់អ្នកប្រើប្រាស់ក្នុងការចូលទៅប្រើកម្មវិធី និងសេវាកម្ម Microsoft 365 ផ្សេងៗ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T07:56:35.875Z", "category": "ភាពជាអ្នកដឹកនាំ", "views": 1869, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនបាច់ទៅដល់កន្លែង! ចង់ចេញរកស៊ីវិស័យសាឡន តែគ្មានជំនាញច្បាស់ អាចដាក់ពាក្យរៀនតាមលីង១នេះបានគ្មានអស់លុយ១រយ	https://business-cambodia.com/articles/study-salon	វិស័យសាឡន ជាវិស័យមួយដែលនារីភាគច្រើនប្រាថ្នាចង់បើករកស៊ីនៅផ្ទះ ព្រោះវិស័យមួយនេះបើសិនជាយើងចេះច្បាស់ប្រាកដជាអាចរកចំណូលបានច្រើន មិនតែប៉ុណ្ណោះជំនាញសាឡននេះដែរ បើយើងចង់រៀនគឺត្រូវចំណាយលុយអស់ច្រើនណាស់។ ប៉ុន្តែ ពេលនេះបងប្អូនដែលចង់រៀនវិស័យសាឡននេះទោះគ្មានប្រាក់គ្រប់គ្រាន់ក៏អាចរៀនបានដែរ ព្រោះពេលនេះ វិទ្យាស្ថានជាតិសហគ្រិនភាព និងនវានុវត្តន៍ (NIEI) កំពុងជ្រើសរើស សិស្សឱ្យចូលរៀនវគ្គបណ្តុះបណ្តាលជំនាញវិជ្ជាជីវៈនេះ ដោយប្អូនអាចធ្វើការចុះឈ្មោះតាមរយៈ លីងនេះបានhttps://scholarship.tvet.gov.kh/.../64d49368c76cb4475c0d5... ។ អត្ថប្រយោជន៍ដែលសិស្សទទួលបានពីវគ្គបណ្តុះបណ្តាល៖ ១. ជំនាញមួយច្បាស់លាស់ដែលទីផ្សារកំពុងត្រូវការ ២. ឱកាសការងារសមរម្យ និងចំណូលទៀងទាត់ ៣. ប្រាក់ឧបត្ថម្ភចំនួន ២៨ម៉ឺនរៀលក្នុង១ខែ សម្រាប់សិស្សដែលមានប័ណ្ណសមធម៌ ឬ ប័ណ្ណសំគាល់គ្រួសារងាយរងហានិភ័យ គួរបញ្ជាក់ថា ព័ត៌មានលំអិតអាចធ្វើការទំនាក់ទំនងសាកសួរព័ត៌មានលម្អិតតាមរយៈ លេខ៖ 098 267 716, 069 967 979, 010 266 296, 081 429 969, 012 403 644, 093 808 057, 071 643 5388 ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T07:20:01.451Z", "category": "ចាប់ផ្តើមអាជីវកម្ម", "views": 389, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ក្រុមហ៊ុនជប៉ុន ស្នេហាការវិនិយោគនៅខ្មែរ ស្នើសុំដាក់ទុនបន្ថែម ក្នុងគម្រោងនៅខេត្តពោធិ៍សាត់	https://business-cambodia.com/articles/minebea-japan-company	ធ្លាប់ដឹងរួចមកហើ់យ ក្រុមហ៊ុនជប៉ុនដ៏ធំមួយ បានបោះទុនវិនិយោគនៅកម្ពុជាជាបន្ដបន្ទាប់ ដោយក្រុមហ៊ុននេះបានបន្តពង្រីកប្រតិបត្តិការរបស់ខ្លួននៅក្នុងប្រទេសកម្ពុជានៅឆ្នាំ២០១១។ គិតត្រឹមឆ្នាំ ២០២២ ក្រុមហ៊ុនមាន អង្គភាពអាជីវកម្មចំនួន ១៤ និងទុនវិនិយោគចំនួន ៦១៤ លានដុល្លារអាមេរិក កើនឡើងពីការវិនិយោគដំបូងត្រឹមតែ ២៣ លានដុល្លារក្នុងឆ្នាំ២០១១។ កាលពីថ្មីៗនេះ ក៏បានសម្រេចចិត្តបោះទុនបន្ថែមទៀតនៅខេត្តពោធិ៍សាត់ នោះគឺក្រុមហ៊ុនមីនេបៀមីត្សូមី(MinebeaMitsumi)។ដោយបច្ចុចប្បន្នក្រុមហ៊ុននេះ មិនទាន់អស់ចិត្តក្នុងការចំណាយទុនបន្ថែមទេ ដោយបានពិចារណាបោះទុនបន្ថែមទៀត ក្នុងគោលបំណងពង្រីកអាជីវកម្មរបស់ខ្លួន។ ជាក់ស្ដែងកាលពីថ្មីនេះ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានអនុញ្ញាតឱ្យលោក Yoshihisa Kainuma អគ្គនាយកក្រុមហ៊ុន មីនេបៀមីត្សូមី(MinebeaMitsumi) និងសហការី ចូលជួបពិភាក្សាការងារ និងស្នើសុំអនុសាសន៍ណែនាំ លើគម្រោងពង្រីកអាជីវកម្មរបស់ក្រុមហ៊ុន និងការគាំទ្របន្ថែមទៀតលើដំណើរការអនុម័តលិខិតបទដ្ឋានគតិយុត្តពាក់ព័ន្ធ ដើម្បីសម្រួលឱ្យការងារវិនិយោគរបស់ក្រុមហ៊ុនកាន់តែមានភាពរលូន ក្នុងខេត្តពោធិ៍សាត់។ គួរបញ្ជាក់ផងដែរថា ក្រុមហ៊ុន មីនេបៀមីត្សូមី(MinebeaMitsumi) កំពុងវិនិយោគនៅកម្ពុជាលើអាជីវកម្ម ផលិតម៉ូទ័រខ្នាតតូច ម៉ូទ័រកង្ហារ គ្រាប់ទម្ររង្វិល គ្រឿងបំណែកដោយម៉ាស៊ីន ឧបករណ៍អុបទិចសម្រាប់ទូរសព្ទទំនើប ប៊ិកអេឡិចត្រូនិក ឧបករណ៍រំញ័រសម្រាប់ហ្គេមកុំព្យូទ័រ បង្គុំសៀគ្វីអេឡិចត្រូនិក ផ្ទាំងបញ្ចេញពន្លឺ LED ឧបករណ៍រង្វាស់ ឧបករណ៍វាស់ជាតិស្ករក្នុងឈាម និងប្រព័ន្ធអំពូលភ្លើងសាធារណៈឆ្លាតវៃជាដើម។ នាពេលដ៏ខ្លីខាងមុខក្រុមហ៊ុនយក្សនៃប្រទេសជប៉ុននេះ ដែលមានឈ្មោះថា មីនីបៀរ ម៊ីត្សូមី (Minebea Mitsumi) នឹងបើកការដ្ឋានសាងសង់រោងចក្រទី២ របស់ខ្លួននៅក្នុងស្រុកក្រគរ ខេត្តពោធិ៍សាត់ ដែលនឹងបង្កើតការងារថ្មីជាច្រើនកន្លែងបន្ថែមទៀតដល់យុវជន យុវនារីកម្ពុជា ។រោងចក្រទី២ នេះវិនិយោគលើវិស័យឋាមពលអគ្គិសនី។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T07:15:56.839Z", "category": "អចលនទ្រព្យ", "views": 649, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
ធនាគារ ព្រីនស៍ ប្រារព្ធពិធីខួបលើកទី៩ ដ៏អស្ចារ្យ ដែលជាភាពរីកចម្រើន ជោគជ័យ និងការប្តេជ្ញាចិត្ត ដើម្បីក្លាយជាធនាគារដែលជឿទុកចិត្ត និងឈានមុខគេនៅកម្ពុជា	https://business-cambodia.com/articles/success-and-commitment-to-become-a-trusted-and-leading-bank-in-cambodia	[ភ្នំពេញ ១៨ កក្កដា ២០២៤] ធនាគារ ព្រីនស៍ ដែលជាធនាគារកម្ពុជា ថ្មីៗនេះបានប្រារព្ធពិធីខួបលើកទី៩របស់ខ្លួន ក្រោមរូបភាពជាអ្នកជំនាញផ្តល់សេវាហិរញ្ញវត្ថុទូទាំងប្រទេសដោយផ្ទាល់ និងដោយប្រយោលតាមរយៈសកម្មភាពផ្សេងៗក្នុងការកសាងប្រទេសជិតមួយទសវត្សមកនេះ។ ចាប់តាំងពីការបង្កើតឡើងក្នុងឆ្នាំ២០១៥ ជាគ្រឹះស្ថានមីក្រូហិរញ្ញវត្ថុ និងនៅឆ្នាំ២០១៨ជាធនាគារពាណិជ្ជពេញលេញមួយ គោលបំណងរបស់ធនាគារ ព្រីនស៍ គឺផ្តល់នូវឧត្តមភាពធនាគារ ដែលរួមបញ្ចូលការច្នៃប្រឌិតបច្ចេកវិទ្យា និងផ្តោតសំខាន់លើការពេញចិត្តរបស់អតិថិជនជាមួយដំណោះស្រាយធនាគារប្រកបដោយគុណតម្លៃ និងទំនុកចិត្ត។ ក្នុងព្រឹត្តិការណ៍ខួបលើកទី៩នេះ ធនាគារ ព្រីនស៍ មិនត្រឹមតែសម្រេចបាននូវព្រឹត្តិការណ៍ដ៏សំខាន់មួយនេះប៉ុណ្ណោះទេ ប៉ុន្តែថែមទាំងបានលើសពីការរំពឹងទុកទៅទៀត ក្នុងការលេចចេញជាតួអង្គសំខាន់នៅក្នុងវិស័យធនាគាររបស់កម្ពុជា។ បន្ទាប់ពីបើកដំណើរការរយៈពេល៩ឆ្នាំក្នុងប្រទេសកម្ពុជា ធនាគារ ព្រីនស៍ បានកសាងទំនុកចិត្ត និងភាពរឹងមាំក្នុងវិស័យហិរញ្ញវត្ថុជាមួយទ្រព្យសកម្មសរុបប្រហែល ១,៤00លានដុល្លារ។ អនុបាតភាពគ្រប់គ្រាន់នៃដើមទុនរបស់ធនាគារស្មើនឹង ២៧%ក្នុងឆ្នាំ២០២៣  លើសច្រើនពីកម្រិតកំណត់ ដែលអាចឈរជើងលើទីតាំងវិជ្ជមានសម្រាប់ការអភិវឌ្ឍរបស់ខ្លួននាពេលអនាគត។ បុគ្គលិករួសរាយរាក់ទាក់ និងទទួលបានការបណ្តុះបណ្តាលយ៉ាងល្អរបស់យើងនៅទីនេះ។ យើងរីករាយក្នុងផ្ដល់ដំណោះស្រាយផ្នែកតម្រូវការហិរញ្ញវត្ថុជូនអ្នក! ជាមួយនឹងកំណើនអតិថិជនប្រមាណជា ១០០,០០០ នាក់ ធនាគារ ព្រីនស៍ បានក្លាយខ្លួនជាគ្រឹះស្ថានហិរញ្ញវត្ថុដ៏រឹងមាំមួយ ជាមួយប្រាក់បញ្ញើដល់ទៅ ១0០0 លានដុល្លារ និងការផ្តល់ឥណទានជិត ៨00 លានដុល្លារ។ លើសពីនេះ យើងបានគាំទ្រយ៉ាងពេញទំហឹងក្នុងការប្រើប្រាស់ ប្រាក់រៀល និងសហការយ៉ាងជិតស្និទ្ធជាមួយធនាគារជាតិនៃកម្ពុជា (NBC) និងសមាគមធនាគារនៅកម្ពុជា (ABC) ក្នុងគំនិតផ្តួចផ្តើមនិងគម្រោងផ្សេងៗ ដែលបង្ហាញពីការប្តេជ្ញាចិត្តរបស់ខ្លួនចំពោះប្រព័ន្ធអេកូឡូស៊ីហិរញ្ញវត្ថុកម្ពុជា លើកកម្ពស់ចំណេះដឹងផ្នែកហិរញ្ញវត្ថុ ក៏ដូចជាការកសាងប្រទេសជាតិ ដើម្បីផលប្រយោជន៍រួម។ ធនាគារក៏កំពុងចូលរួមយ៉ាងសកម្មនៅក្នុងគំនិតផ្តួចផ្តើមនៃទំនួលខុសត្រូវសង្គមសាជីវកម្ម (CSR) ជាពិសេសផ្តល់ការគាំទ្រសម្រាប់កម្មវិធីកីឡានិងការអប់រំ ដើម្បីភាពប្រសើរឡើងនៃមនុស្សជំនាន់ក្រោយ។ ក្នុងការដំណើរការរបស់ធនាគារ ព្រីនស៍ យើងបានបន្តសម្រេចបាននូវកំណើនយ៉ាងច្រើននៅក្នុងទ្រព្យសកម្ម ពង្រីកមូលដ្ឋានអតិថិជន និងបង្កើនវត្តមានទាំងរូបវ័ន្តនិងឌីជីថល។ ធនាគារបានពង្រីកអាជីវកម្មរបស់ខ្លួន ដោយរួមបញ្ចូលនូវផលិតផលប្រកបដោយភាពច្នៃប្រឌិតជាច្រើនដូចជា ផលិតផលឥណទានផ្សេងៗ (ឥណទានបុគ្គល ឥណទានរថយន្ត និងឥណទានគេហដ្ឋាន) និងកម្មវិធីធនាគារចល័តដ៏ទំនើប (កម្មវិធី PRINCE Mobile, PRINCE MobileBiz, PRINCE Merchant) ដែលបំពេញតម្រូវការធនាគារឌីជីថលរបស់អតិថិជន។ កម្មវិធីទាំងនេះត្រូវបានរចនាឡើងជាមួយនឹងមុខងារទំនើបៗ ដើម្បីធានាថា វាងាយស្រួលប្រើប្រាស់ ដំណើរការរលូន និងមានសុវត្ថិភាព។ ធនាគារ ព្រីនស៍ ក៏ដើរតួនាទីយ៉ាងសំខាន់ក្នុងការអភិវឌ្ឍសេដ្ឋកិច្ចក្នុងតំបន់ ដោយផ្តោតលើការពង្រីកសហគ្រាសធុនតូច និងមធ្យម (SMEs)។ ការយល់ដឹងអំពីបញ្ហាប្រឈមដែលសហគ្រាសធុនតូច និងមធ្យមជួបប្រទះ គឺបញ្ហាលទ្ធភាពទទួលបានហិរញ្ញវត្ថុមានកម្រិត ហើយដំណោះស្រាយដែលធនាគារផ្តល់ជូនពូកគេមានដូចជា ឥណទានអាជីវកម្មជាមួយនឹងលក្ខខណ្ឌអំណោយផល ការប្រឹក្សាផ្នែកហិរញ្ញវត្ថុ និងរបៀបចូលក្នុងទីផ្សារ ដើម្បីជួយដល់ការពង្រីកអានុភាពអាជីវកម្ម និងជំរុញឱ្យមានវិបុលភាពសេដ្ឋកិច្ចក្នុងសហគមន៍។ ពានរង្វាន់អន្តរជាតិដែលយើងទទួលបាន ជាងនេះទៅទៀត ធនាគារ ព្រីនស៍ បានចាប់ដៃគូជាមួយក្រុមហ៊ុនសេវាកម្មផ្ទេរប្រាក់អន្តរជាតិចំនួនពីរគឺ RIA Money Transfer និង MoneyGram ។ ធនាគារក៏បានពង្រីកបណ្តាញទូទាត់ តាមរយៈការចាយវាយតាមប័ណ្ណឥណពន្ធ/ឥណទានម៉ាស្ទ័រកាត វីសា និងUnionPay ផងដែរ។ ម៉្យាងទៀត នាពេលថ្មីៗនេះ ធនាគារ ព្រីនស៍ បានក្លាយជាធនាគារដំបូង និងតែមួយគត់ដែលផ្តល់ជូនអតិថិជនរបស់ខ្លួននូវអត្ថប្រយោជន៍ដែលលើសពីផលិតផលសន្សំធម្មតា រួមមានគណនីសន្សំឆ្លាតបៀលដឺ គណនីសន្សំឆ្លាត គណនីទ្វេទ្រព្យ និងគណនីអាជីវករឆ្លាត ទាំងនេះសុទ្ធតែរួមបញ្ចូលកញ្ចប់ធានារ៉ាប់រង និងការការពារសុខុមាលភាពសម្រាប់អតិថិជនរបស់យើង។ ជាមួយនឹងសាខាទាំង៣៦ ទីតាំង ATM ចំនួន៨៤ និងសាលធនាគារអាទិភាពចំនួន៤ កិច្ចខិតខំប្រឹងប្រែងរបស់ធនាគារ ព្រីនស៍ ត្រូវបានទទួលស្គាល់តាមរយៈពានរង្វាន់ពីស្ថាប័នអន្តរជាតិជាច្រើនក្នុងឆ្នាំ២០២៣ ដូចជា International Banker, Asiamoney, International Finance Magazine ជាដើម ដោយបង្ហាញពីការប្តេជ្ញាចិត្តឥតងាករេរបស់ខ្លួនចំពោះឧត្តមភាពក្នុងវិស័យធនាគារ និងបន្តបម្រើអតិថិជនជាមួយនឹងផលិតផលនិងសេវាកម្ម ដែលមានលក្ខណៈសាមញ្ញ ងាយស្រួល និងសុវត្ថិភាព ដូចបានចែងនៅក្នុងពាក្យស្លោករបស់ធនាគារ ព្រីនស៍ “យើងប្រឹងប្រែងដើម្បីអ្នក”។ ធនាគារ ព្រីនស៍ បានរចនាកម្មវិធីទូរសព្ទធនាគារចល័ត មានដូចជា PRINCE Mobile, PRINCE MobileBiz និង PRINCE Merchant App ក្នុងឱកាសគម្រប់ខួប៩ឆ្នាំ លោក  ហ៊ន់ សុរចនា ប្រធាននាយកប្រតិបត្តិនៃធនាគារ ព្រីនស៍  បានថ្លែងអំណរគុណយ៉ាងស្មោះសរចំពោះអតិថិជន ដៃគូអាជីវកម្ម និយតករ និងអ្នកពាក់ព័ន្ធចំពោះការគាំទ្រ និងការជឿទុកចិត្តមកលើធនាគារ ព្រីនស៍។ បន្ថែមពីនេះ លោកបានឆ្លៀតឱកាសបង្ហាញការកោតសរសើរចំពោះនិយោជិតរបស់ធនាគារ តាំងពីជួរមុខរហូតដល់ថ្នាក់ដឹកនំា ដោយទទួលស្គាល់ថា ធនាគារ ព្រីនស៍ នឹងមិនអាចក្លាយខ្លួនដូចថ្ងៃនេះបានឡើយ បើគ្មានការតាំងចិត្ត ការខិតខំសម្រេចជោគជ័យ និងជំនះរាល់ឧបសគ្គរបស់យើងទាំងអស់គ្នា។ លោកក៏បានសម្តែងនូវមោទកភាពដែលទទួលបានការចូលរួមពីសហសេវិកដ៏អស្ចារ្យ និងថ្លែងអំណរគុណដល់ដៃគូអាជីវកម្មនិងអតិថិជនដ៏មានតម្លៃសម្រាប់ការជឿទុកចិត្ត និងបន្តគាំទ្រធនាគារ ព្រីនស៍ ជាច្រើនឆ្នាំកន្លងមកនេះ។ សំខាន់ជាងនេះ គឺលោកពិតជាត្រេតអរ និងស្ងើចសរសើរជាពន់ពេកចំពោះការណែនាំ និងការគាំទ្រដែលមិនអាចកាត់ថ្លៃពីសំណាក់និយតករ។ លោកក៏បានសង្កត់ធ្ងន់លើការប្ដេជ្ញាចិត្តចំពោះកិច្ចខិតខំប្រឹងប្រែងទ្វេដងបន្ថែមទៀត ដើម្បីនាំយកសេវាហិរញ្ញវត្ថុដែលមានគុណតម្លៃ និងគុណភាពខ្ពស់នៅកម្ពុជា។ ការប្រារព្ធខួបលើកទី៩ គឺជាពេលវេលានៃការឆ្លុះបញ្ចាំង និងការទន្ទឹងរង់ចាំនៃភាគីពាក់ព័ន្ធរបស់ធនាគារ រួមទាំងនិយោជិត អតិថិជន និងដៃគូអាជីវកម្ម ដើម្បីអបអរសាទរព្រឹត្តិការណ៍ដែលសម្រេចបាន និងឆ្ពោះទៅអនាគតប្រកបដោយសុទិដ្ឋិនិយម។ ដល់ពេលដែលត្រូវឈានជើងចូលទៅក្នុងជំពូកបន្ទាប់ ធនាគារ ព្រីនស៍ នៅតែបន្តប្តេជ្ញាចិត្តចំពោះបេសកកម្មរបស់ខ្លួនក្នុងការក្លាយខ្លួនជាធនាគារកម្ពុជា ដែលបម្រើប្រជាជនកម្ពុជាជាមួយនឹងសេវាកម្មធនាគារដ៏ពិសេស និងរួមចំណែកដល់ការអភិវឌ្ឍប្រទេសកម្ពុជា។ លោក ហ៊ន់ សុរចនា ប្រធាននាយកប្រតិបត្តិ និងនាយកគ្រប់គ្រង នៃធនាគារ ព្រីនស៍ ម.ក ប្រសិនបើអ្នកត្រូវការជំនួយ ឬពិគ្រោះយោបល់លើសេវាហិរញ្ញវត្ថុរបស់ ធនាគារ ព្រីនស៍ សូមទំនាក់ទំនងមកកាន់លេខ 1800 20 8888 (ឥតគិតថ្លៃ)។ បុគ្គលិកផ្នែកបម្រើសេវាអតិថិជនដែលរួសរាយរាក់ទាក់ និងទទួលបានការបណ្តុះបណ្តាលយ៉ាងល្អរបស់យើងត្រៀមខ្លួនជាស្រេចដើម្បីជួយអ្នក៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T07:00:47.221Z", "category": "PR", "views": 716, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ដាក់ភ្លាម សម្ភាស.ន៍ភ្លាម! ចង់រ.ស់ពឹងខ្លួនឯង កុំភ្លេចទៅដាក់ពាក្យធ្វើ.ការនៅធនាគារ៥នេះ	https://business-cambodia.com/articles/bank-5-choose-staff	ចំពោះសិស្សានុសិស្ស ដែលចង់មានជីវិតឯករាជ្យខ្លួនឯងហើយចង់ចាយលុយចេញពីកម្លាំងញើសឈាមខ្លួនឯង នៅថ្ងៃទី២៨ ខែកក្កដា ឆ្នាំ២០២៤ ខាងមុខនេះ កុំភ្លេចទៅដាក់ពាក្យធ្វើការនៅធនាគារល្បីៗ៥ ដែលនឹងរើសបុគ្គលិកជាច្រើននាក់នៅក្នុងមជ្ឈមណ្ឌលសហប្រតិបត្តិការកម្ពុជា-ជប៉ុន (CJCC)។ ចំពោះធនាគារធំៗទាំង៥នោះមានដូចជា៖ ១. ធនាគារ ស្ថាបនា ២. ធនាគារ ABA ៣. ធនាគារ CIMB Bank ៤. ធនាគារ Maybank ៥. ធនាគារ កាណាឌីយ៉ា ដូច្នេះហើយ បងប្អូនដែលកំពុងតែចង់ស្វែងរកការងារធ្វើកុំភ្លេចអញ្ជើញចូលរួមឱ្យបានច្រើនកុះករចាប់ពីម៉ោង៨ព្រឹកដល់ម៉ោង៥ល្ងាច ហើយកុំភ្លេចត្រៀម CV ទៅឱ្យហើយផង ព្រោះដាក់ពាក្យភ្លាម សម្ភាសន៍ភ្លាមៗតែម្តង។ សម្រាប់ព័ត៌មានបន្ថែមអាចធ្វើការទំនាក់ទំនងទៅកាន់លេខទូរស័ព្ទ ០៩៩ ៩១៨ ១៩១/០៩៦ ៧១១៧ ៩៩៣៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T06:59:48.655Z", "category": "ព័ត៌មានថ្មីៗ", "views": 1473, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សេ.ដ្ឋីវ័យក្មេង មានទ្រព្យជាង២៣លា.ន$ ប្រាប់រឿង៧យ៉ាង យុវជនគួរធ្វើ បើចង់កសាងគ្រឹះអ្នកមា.ន	https://business-cambodia.com/articles/graham-stephan-tell-7-things	លោក Graham Stephan ជាតារា និងជាសេដ្ឋីYouTube ដ៏ល្បីល្បាញម្នាក់រកចំណូលបានរហូតដល់ទៅខ្ទង់១០ម៉ឺនដុល្លារក្នុងមួយខែពី Channel YouTube ដែលមានអ្នកចុច Subscibe ប្រមាណ ៤.៤៧លាននាក់។ យោងតាមគេហទំព័រ Financhill លោកមានទ្រព្យសម្បត្តិជាង ២៣លានដុល្លារគិតត្រឹមពាក់កណ្តាលឆ្នាំ២០២៤ និងគ្រងឈ្មោះជាសេដ្ឋីវ័យក្មេងមានបំផុតម្នាក់កសាងចំណូលពីយូធូប។   កាលពីពេលកន្លងទៅ លោកបានប្រាប់រឿងធំៗ៧យ៉ាង ដែលយុវជនគួរធ្វើ បើចង់កសាងគ្រឹះអ្នកមាន ដោយចាយពេលត្រឹម១០ឆ្នាំប៉ុណ្ណោះ៖   ១/. បង្កើតក្រេឌីខាត (credit card)៖ មនុស្សជាច្រើនមិនបានចាប់អារម្មណ៍លើ Credit Card នោះទេ ជាពិសេសយុវវ័យតែម្តង ខណៈវាមានគុណតម្លៃបំផុតសម្រាប់ប្រវត្តិឥណទានរបស់អ្នកនាថ្ងៃអនាគត។ លោកបានលើកឡើងថា៖ «ប្រសិនបើអ្នកចង់ខ្ចីលុយធនាគារយកទៅវិនិយោគលើអចលនទ្រព្យ ឬក្នុងគោលបំណងអ្វីមួយ ប៉ុន្តែអ្នកមិនធ្លាប់មានប្រវត្តិប្រើប្រាស់កម្ចីឥណទានពីមុនមកទេ ខាងធនាគារមិនឲ្យអ្នកខ្ចីច្រើនឡើយ»។ ដូច្នេះចូរចាប់ផ្តើមបង្កើត Credit Card និងរៀនប្រើប្រាស់កម្ចីតូចៗ បើប្រើវាឲ្យត្រូវ កសាងប្រវត្តិឥណទានឲ្យល្អ កុំឲ្យផុងខ្លួនធ្លាក់ក្នុងបំណុលអាក្រក់ នោះថ្ងៃក្រោយអ្នកនឹងអាចស្នើសុំកម្ចីធំៗបាន។   ២/. បង្កើតកុងធនាគារ៖ លោកបានលើកទឹកចិត្តឲ្យយុវជនគួរបង្កើតកុងធនាគារយ៉ាងតិចឲ្យបានមួយ ដោយបានលើកឡើងថា៖ «វាធ្វើឲ្យខ្ញុំសប្បាយចិត្ត ហើយជំហានទី២នេះ គឺជាការរៀនគ្រប់គ្រងលុយដោយខ្លួនឯងដោយមានគណនីធនាគារផ្ទាល់ខ្លួនដែលអ្នកត្រូវទទួលខុសត្រូវទាំងស្រុង ហើយនោះជាជំហានមួយខិតទៅជិតភាពជាមនុស្សពេញវ័យដែលមានទំនួលខុសត្រូវផ្នែកហិរញ្ញវត្ថុ និងរឿងផ្សេងៗទៀត»។   ៣/. នៅឲ្យឆ្ងាយពីបំណុល៖ ត្រូវចេះប្រើប្រាស់បំណុល កុំឲ្យបំណុលប្រើប្រាស់អ្នក។ ចូរនៅឲ្យឆ្ងាយពីបំណុលអាក្រក់ (បំណុលដែលមិនអាចបង្កើតចំណូល ហូរចេញតែលុយ) ឬប្រើប្រាស់បំណុលហួសពីលទ្ធភាព។ លោក Graham Stephan បាននិយាយថា៖ «ប្រសិនបើអ្នកប្រើបំណុល ឬ Credit Card មិនត្រឹមត្រូវ វាអាចបំផ្លាញជីវិតអ្នកខ្លាំង ជាពិសេសនៅវ័យក្មេង អ្នកគួរកំណត់អាទិភាពលើការសន្សំ និងវិនិយោគ។ បើអ្នកមានបំណុលលើសលទ្ធភាពសងត្រឡប់ នោះវាអាចបំផ្លាញអ្វីៗគ្រប់យ៉ាង»។   ៤/. មានការងារយ៉ាងតិចមួយ៖ ការងារមិនមែនគ្រាន់តែជាប្រភពចំណូលប៉ុណ្ណោះទេ តែវាជាសាលារៀនដ៏ល្អបំផុត។ តារាយូធូរូបនេះបានលើកឡើងថា៖ «ខ្ញុំចេញធ្វើការតាំងពីអាយុ ១៦ឆ្នាំ ចេញពីសាលារៀនបន្ទាប់មកទៅធ្វើការ។ ខ្ញុំអាចផ្គត់ផ្គង់ការចំណាយបានមួយផ្នែកធំដោយខ្លួនឯង ហើយខ្ញុំបានដឹងពីដំណើរការអាជីវកម្ម និងរបៀបរកស៊ីជាច្រើន មិនតែប៉ុណ្ណោះវាក៏ជាកន្លែងបង្កើតទំនាក់ទំនងមួយដ៏ល្អផងដែរ»។   ៥/. រស់នៅតាមលទ្ធភាពខ្លួនឯង៖ កុំប្រើរបស់ថ្លៃហួស ទិញនេះទិញនោះទាំងវាមិនមែនជាតម្រូវការពិតប្រាកដព្រោះតែចង់បង្ហាញអ្នកដទៃថា ខ្លួនជាអ្នកមាន ជាអ្នកឡូយឆាយដើរទាន់សម័យកាលអី។ លោក Graham Stephan ប្រាប់ឲ្យយុវវ័យ គួរចេះពីរបៀបចាយលុយ និងប្រើប្រាស់លុយ ផ្តោតខ្លាំងទៅលើការសន្សំ និងការវិនិយោគវិញទើបល្អ។   ៦/. គិតឡើងវិញពីការចូលរៀននៅសាកលវិទ្យាល័យ៖ ការចូលរៀននៅសាកលវិទ្យាល័យ មានន័យថាអ្នកបានវិនិយោគពេលវេលាអាយុជីវិត និងថវិកា អស់បួនឆ្នាំ។ ប្រសិនបើអ្នកមានឪពុកម្តាយផ្គត់ផ្គង់ទាំងស្រុង និងមិនចាំបាច់ខ្វល់ខ្វាយច្រើន រួមទាំងដឹងពីគោលដៅច្បាស់លាស់ថាអ្នករៀនវាដើម្បីអ្វី នោះអ្នកគួរតែឈានជើងចូលសាកលវិទ្យាល័យ។ ប៉ុន្តែបើអ្នកមិនមានរបស់ទាំងអស់នេះទេ ថែមទាំងត្រូវរ៉ាប់រងបំណុលសិក្សាដោយខ្លួនឯង សេដ្ឋីយូធូរូបនេះលើកទឹកចិត្តឲ្យអ្នកគួរតែពិចារណា ប្រើជីវិតសិក្សាក្រៅសាលារៀនសូត្រពីសង្គមវិញទើបជាការប្រសើរ។   ៧/. ដឹងពីរបៀបវិនិយោគ៖ នៅក្មេងគួររៀនពីការវិនិយោគមិនថាលើអាជីវកម្ម អចលនទ្រព្យ ឬលុយអេឡិចត្រូនិចនោះទេ ទោះបីក្នុងកញ្ចប់លុយតិចតួចក៏ដោយ នោះថ្ងៃអនាគតអ្នកនឹងមានអនាគតមួយល្អប្រសើរ។ លោក Graham Stephan បាននិយាយថា៖ «រៀនវិនិយោគនៅពេលដែលអ្នកមានអាយុ ១៨ឆ្នាំ ព្រោះបើខាតបង់ អ្នកមានពេលច្រើនរកលុយត្រឡប់មកវិញ ហើយមេរៀនពីកំហុសឆ្គងទាំងនោះ វានឹងធ្វើឲ្យអ្នកមានភាពចាស់ទុំលើការវិនិយោគលើកក្រោយ។ ប៉ុន្តែបើអ្នកមានអាយុ ៤០ឆ្នាំហើយទើបរៀនវិនិយោគ បើសំណាងអាក្រក់អ្នកនឹងខាតបង់ធ្ងន់ធ្ងរ ហើយពិបាកត្រឡប់ក្រោយណាស់»។   យ៉ាងណាមិញ ប្រសិនបើអ្នកអាចធ្វើរឿងធំៗទាំង៧ខាងលើ ដែលសេដ្ឋីវ័យក្មេង Graham Stephan បានណែនាំអនាគតអាចនឹងធូរធារមិនភ័យរឿងលុយកាក់ និងមានតុល្យភាពជីវិត ព្រោះអ្វីគ្រប់យ៉ាងដែលលោកបាននៅថ្ងៃនេះ គឺកើតចេញពីអ្វីដែលលោកបានចែករំលែកនេះឯង៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T06:51:13.310Z", "category": "ភាពជាអ្នកដឹកនាំ", "views": 968, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
គ្មានតំណែងធំ! ប៉ុន្តែសញ្ញា៣អាចបញ្ជាក់ថាមនុស្សម្នាក់នោះ មានឈា.មជាអ្នកដឹកនាំល្អបំផុតក្នុងខ្លួន	https://business-cambodia.com/articles/3-sign-of-a-great-leadership-person	យើងប្រហែលជាធ្លាប់ឭថាអ្នកដឹកនាំដ៏ល្អម្នាក់គឺជាបុគ្គលដែលលើសពីមានឋានៈមុខតំណែង តែគឺជាបុគ្គលដែលអាចបំផុសគំនិត លើកទឹកចិត្ត និងណែនាំក្រុមពួកគេឆ្ពោះទៅរកភាពរីកចម្រើន។ ជាការពិតណាស់ទោះបីជាគ្មានតំណែងធំដុំ ប៉ុន្តែសញ្ញាទាំង៣នេះ អាចបញ្ជាក់ថាបុគ្គលណាម្នាក់ មានឈាមនិងអត្តចរិតជាអ្នកដឹកនាំល្អបំផុតក្នុងខ្លួន។ នេះបើយោងតាមការសិក្សារបស់ទស្សនាវដ្តី Inc ។ ១. ចង់ដឹងចង់ឃើញខ្លាំង៖  មនុស្សដែលមានអត្តចរិតចង់ដឹង ចង់ឃើញដោយមិនហត់នឿយ គឺជាបុគ្គលដែលមានឈាមជាអ្នកដឹកនាំល្អបំផុតនៅក្នុងខ្លួន។ ព្រោះមនុស្សមានអត្តចរិតចង់ដឹងចង់ឃើញនេះ បានដើរតួនាទីយ៉ាងសំខាន់និងមានចំណុចពិសេសក្នុងការបំផុសគំនិតថ្មីៗនៅកន្លែងធ្វើការ តាមរយៈការសួរសំណួរ ចេះស្វែងរកចម្លើយ ស្វែងរកឱកាសថ្មីៗ និងការស្វែងរកដំណោះស្រាយរបស់ពួកគេសម្រាប់ខ្លួនឯង អ្នកដទៃ ឬក្រុមការងារជាដើម។ ២. ជឿលើដំណើរការបច្ចុប្បន្ន៖ មនុស្សដែលមានអត្តចរិតផ្តោតខ្លាំងចំពោះបច្ចុប្បន្នកាល ជឿជាក់លើការងារដែលកំពុងធ្វើ គឺជាបុគ្គលដែលមានឈាមជាអ្នកដឹកនាំល្អបំផុតនៅក្នុងខ្លួន។ ពួកគេជាមនុស្សមិនខ្ជះខ្ជាយពេលវេលាទេ ប្រសិនបើគេដឹងថាផ្លូវកំពុងធ្វើនោះជាផ្លូវត្រឹមត្រូវ គេនឹងចាប់ផ្តើមធ្វើនិងខំប្រឹងប្រែងរហូតដល់កំណត់។ ជាពិសេសពួកគេជាមនុស្សដែលចូលចិត្តយកដំណើរដែលធ្លាប់ដើរបរាជ័យជាមេរៀន យកកំហុសខ្លួនឯងកែលម្អខ្លួនឯងឱ្យល្អជាងមុន ហើយក៏ជាមនុស្សដែលមានការសម្រេចចិត្តដោយប្រុងប្រយ័ត្នខ្ពស់ផងដែរ។ ៣. តែងតែមានមុខចូលរួម៖ មនុស្សដែលមានភាពក្លាហាន មានភាពជឿជាក់ តែងបង្ហាញមុខនិងចូលរួមសកម្មភាពនានាក្នុងក្រុមហ៊ុន អាចនិយាយនិងធ្វើទំនាក់ទំនងជាមួយមនុស្សច្រើន ធ្វើរឿងច្រើនបាន ដោយមិនមានភាពភ័យខ្លាច។ មនុស្សមានអត្តចរិតនេះគឺជាបុគ្គលដែលមានឈាមជាអ្នកដឹកនាំល្អបំផុតនៅក្នុងខ្លួន ពោលគឺជាមនុស្សក្លាហាន និងចេះចូលរួមជាក្នុងចំណោមមនុស្សបានល្អ។ យ៉ាងណាមិញភាពជាអ្នកដឹកនាំលើអ្នកដទៃ បានគឺអាស្រ័យលើការចាប់ពីបុគ្គលដែលចេះដឹកនាំខ្លួនឯង ស្វែងរកការអភិវឌ្ឍន៍ខ្លួនឥតឈប់ឈរ ទើបពួកគេអាចដឹកនាំអ្នកដទៃឬស្ថាប័នប្រកបដោយភាពរីកចម្រើនជាបន្តបន្ទាប់៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T06:49:39.663Z", "category": "ភាពជាអ្នកដឹកនាំ", "views": 3645, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
មិនគួរឱ្យជឿ អគារតាំងបង្ហាញរថយន្ត Lexus Cambodia មានបង្កប់នូវគំនិតច្នៃប្រឌិតខ្ពស់ជាមួយសម្បត្តិវប្បធម៌ខ្មែរ បើមិនបានទស្សនាផ្ទាល់គួរឱ្យស្តាយណាស់!	https://business-cambodia.com/articles/lexus-cambodia-showroom-kh	ឡិច ស៊ឺស ខេមបូឌា បានអបអរសាទរសមិទ្ធផលដ៏ធំមួយ ជាមួយការបើកសម្ពោធជាផ្លូវការនូវអគារតាំងបង្ហាញដំបូង ដែលមានទីតាំងលើមហាវិថីសម្ដេចតេជោហ៊ុនសែន ខណ្ឌមានជ័យ រាជធានីភ្នំពេញ។ ព្រឹត្តិការណ៍ដែលមានការចូលរួមជាកិត្តិយសពីសំណាក់មន្ត្រីជាន់ខ្ពស់តំណាងរដ្ឋាភិបាល អ្នកសារព័ត៌មាន រួមទាំងម្ចាស់ធុរកិច្ចជាច្រើនរូប គឺជាការបើកទំព័រថ្មីនៃការពង្រីកខ្លួនរបស់ ឡិចស៊ឺស ចូលមកកាន់ទីផ្សារដ៏សំខាន់នៃតំបន់អាស៊ីអាគ្នេយ៍។ អគារតាំងបង្ហាញរថយន្ត ឡិចស៊ឺស ដំបូងនៅកម្ពុជា មានលក្ខណៈពិសេសខុសប្លែកពីហាងលក់រថយន្តទូទៅ ដោយអគារនេះបានឆ្លុះបញ្ចាំងនូវផ្នត់គំនិត នៃការឌីហ្សាញដ៏ល្បីល្បាញរបស់ ឡិចស៊ឺស ឈ្មោះថា ”L-finesse”។ ផ្នត់គំនិតនេះ បង្កើតឡើងដោយក្រុមអ្នកឌីហ្សាញ វិស្វករ និងបុគ្គលិកជាន់ខ្ពស់ ដែលវាគឺជាការលាយបញ្ចូលគ្នាយ៉ាងល្អឥតខ្ចោះរវាងការរចនា និងបច្ចេកវិទ្យាឈានមុខ ជាមួយនឹងភាពល្អិតល្អន់។ ពាក្យថា “Finesse” នេះដែរ សម្ដៅទៅដល់គោលការណ៍ដ៏យូរលង់មួយនៃបដិសណ្ឋារកិច្ច និងសិល្បៈរបស់ជប៉ុន ដែលវាក៏មានសមត្ថភាពវិវត្តន៍ទៅជាគោលគំនិតដែលប្រកបដោយភាពរស់រវើក។ ផ្នត់គំនិត”L-finesse” នេះបានអនុវត្តន៍ទៅលើការរចនាអគារតាំងបង្ហាញរថយន្ត ឡិចស៊ឺស នៅកម្ពុជា ដែលមានការលាយបញ្ចូលនូវសម្បត្តិវប្បធម៌ និងអរិយធម៌ ដែលជាការបង្ហាញការឲ្យតម្លៃចំពោះសម្បត្តិបេតិកភណ្ឌដ៏រស់រវើករបស់កម្ពុជា។ ជាក់ស្ដែង នៅផ្នែកខាងមុខនៃអគារនេះបានប្រើប្រាស់ការឌីហ្សាញដែលបំផុសគំនិតចេញពីក្បាច់រាំនៃរបាំអប្សរា ខណៈដែលការតុបតែងជញ្ជាំងផ្នែកខាងក្នុងបានរំលេចនូវសូត្រមាសខ្មែរ ដែលជាប្រពៃណីដ៏យូរលង់មួយ។ ចំណែកឯកន្លែងទទួលសេវាកម្មអតិថិជនឯណោះវិញ មានជាការតាំងបង្ហាញនូវល្ខោនស្រមោលស្បែកធំ ដែលមានឈ្មោះក្នុងបញ្ជីសម្បត្តិបេតិកភណ្ឌវប្បធម៌ពិភពលោកនៃអង្គការយូណេស្កូ។អ្នកតំណាងឲ្យក្រុមហ៊ុន SOMA Construction & Development ដែលជាក្រុមហ៊ុនរចនាអគារតាំងបង្ហាញនេះ បានលើកឡើងថា ៖ “មហិច្ឆតារបស់យើង គឺចង់លើកស្ទួយ និងលើកកម្ពស់ក្នុងការទទួលស្គាល់ជាសកលលោកនូវវប្បធម៌កម្ពុជា ដែលក្នុងនោះ ឡិចស៊ឺស បានចូលរួមចំណែកយ៉ាងសំខាន់។ អគារតាំងបង្ហាញរថយន្តមួយនេះបានបង្ហាញឲ្យឃើញអំពីស្មារតីប្ដេជ្ញារបស់ ឡិចស៊ឺស ក្នុងការឈានជើងចូលទីផ្សារក្នុងស្រុក និងបង្ហាញថាម៉ាកសញ្ញាលំដាប់ពិភពលោក ដូចជា ឡិចស៊ឺស អាចទទួលយកវប្បធម៌ក្នុងតំបន់ដោយរបៀបណា។” គួរដឹងថា អគារតាំងបង្ហាញរថយន្ត ឡិច ស៊ឺស បានបែងចែកជាបីទីតាំងផ្សេងៗគ្នាសម្រាប់បម្រើសេវាកម្មចាប់តាំងពីពេលចាប់អារម្មណ៍ដំបូង រហូតដល់ការជាវរថយន្ត ដោយតំបន់នីមួយៗបានផ្ដោតសំខាន់លើការចូលរួមយ៉ាងជិតស្និទ្ធជាមួយអតិថិជនក្នុងដំណើរនៃការធ្វើជាម្ចាស់រថយន្ត ឡិចស៊ឺស។ នៅពេលចូលដល់អគារតាំងបង្ហាញដំបូង លោកអ្នកនឹងចាប់អារម្មណ៍លើទេសភាពដ៏ខៀវស្រងាត់ដែលអាចមើលឃើញឆ្លុះតាមរយៈជញ្ជាំងកញ្ចក់ដ៏ខ្ពស់ស្រឡះ បូករួមនឹងការចាំងចូលនៃពន្លឺធម្មជាតិ បង្កើតបានជាអារម្មណ៍ទទួលស្វាគមន៍ដ៏កក់ក្ដៅ។ កាន់តែពិសេសនោះគឺ អតិថិជនត្រូវបានស្វាគមន៍ដោយក្លិនក្រអូបឈ្ងុយបែបខ្មែរ រួមជាមួយអាហារសំរន់ដែលមានផ្ដាច់មុខតែនៅ ឡិចស៊ឺស ប៉ុណ្ណោះ។ ចូលទៅដល់ខាងក្នុងបន្តិចទៀត អតិថិជននឹងទៅដល់បន្ទប់ VIP ជាទីកន្លែងដ៏ស្ងប់ស្ងាត់ដែលមានបំពាក់នូវគ្រឿងបរិក្ខារប្រៀបដូចជាការិយាល័យ ដែលនៅទីនេះអតិថិជនអាចប្រើប្រាស់បានសម្រាប់ការប្រជុំ ឬការណាត់ជួបសំខាន់ណាមួយ ដោយគ្រាន់តែជូនដំណឹងជាមុន។ អ្វីដែលកាន់តែសបញ្ជាក់ពីការប្ដេជ្ញារបស់ ឡិច ស៊ឺស ក្នុងការផ្ដល់ជូនអតិថិជនលើសពីការរំពឹងទុកនោះ គឺការផ្ដល់ជូននូវសេវាកម្មបម្រើភេសជ្ជៈដែលតម្រូវតាមចំណង់ចំណូលចិត្តអតិថិជន រួមជាមួយនឹងអាហារប្រកបដោយឱជារស។ លោកស្រី ប៊ុន ចាន់តារារ័ត្ន នាយិកាប្រតិបត្តិ នៃ ឡិច ស៊ឺស ខេមបូឌា  បានលើកឡើងអំពីមហិច្ឆតារបស់ ឡិច ស៊ឺស បែបនេះថា ៖ “អគារតាំងបង្ហាញនេះជាការសបញ្ជាក់អំពីស្មារតីប្ដេជ្ញារបស់យើងក្នុងការផ្ដល់ជូនបទពិសោធន៍ដ៏អស្ចារ្យទៅដល់អតិថិជន។ វា (អគារតាំងបង្ហាញ) តំណាងឲ្យការយកចិត្តទុកដាក់របស់យើងចំពោះ   ម៉ាកសញ្ញា ឡិច ស៊ឺស អន្តរជាតិ ក៏ដូចជាការយល់ដឹងអំពីទីផ្សារក្នុងស្រុក។” ក្រុមការងារបម្រើសេវាកម្មរបស់ ឡិច ស៊ឺស ដែលប្រកបដោយជំនាញខ្ពស់លើសេវាកម្មក្រោយការលក់ អាចធានាបានថាគ្រប់រថយន្តនឹងទទួលបានការថែទាំយ៉ាងយកចិត្តទុកដាក់។ បន្ទប់រង់ចាំនៃយានដ្ឋានក្នុងអគារតាំងបង្ហាញរថយន្ត ឡិចស៊ឺស អាចឲ្យអតិថិជនមើលឃើញអំពីដំណើរការនៃការផ្ដល់សេវាកម្មរថយន្តរបស់ពួកគេ ដែលឆ្លុះបញ្ចាំងអំពីការយកចិត្តទុកដាក់របស់ ឡិច ស៊ឺស ខេមបូឌា ទាំងលើតម្លាភាព ទាំងលើគុណភាព។ ក្រុមការងារបម្រើសេវាកម្មរបស់ ឡិច ស៊ឺស ដែលប្រកបដោយជំនាញខ្ពស់លើសេវាកម្មក្រោយការលក់ អាចធានាបានថាគ្រប់រថយន្តនឹងទទួលបានការថែទាំយ៉ាងយកចិត្តទុកដាក់។ បន្ទប់រង់ចាំនៃយានដ្ឋានក្នុងអគារតាំងបង្ហាញរថយន្ត ឡិចស៊ឺស អាចឲ្យអតិថិជនមើលឃើញអំពីដំណើរការនៃការផ្ដល់សេវាកម្មរថយន្តរបស់ពួកគេ ដែលឆ្លុះបញ្ចាំងអំពីការយកចិត្តទុកដាក់របស់ ឡិច ស៊ឺស ខេមបូឌា ទាំងលើតម្លាភាព ទាំងលើគុណភាព។ សូមអញ្ជើញទៅកាន់អគារតាំងបង្ហាញរថយន្ត ឡិច ស៊ឺស នៅលើមហាវិថីសម្ដេចតេជោហ៊ុនសែន     ៦០ម៉ែត្រ ឈ្វេងយល់កាន់តែច្បាស់អំពីការលាយបញ្ចូលគ្នាដ៏ល្អឥតខ្ចោះនៃម៉ាក ឡិច ស៊ឺស ជាមួយនឹងសម្បត្តិវប្បធម៌ដ៏ផូរផង់របស់កម្ពុជា។ចាប់ផ្ដើមអភិជនភាពដ៏អស្ចារ្យរបស់លោកជាមួយ ឡិច ស៊ឺស ខេមបូឌា។ អំពី Lexus ៖ ឡិច ស៊ឺស បានចាប់ផ្ដើមដំណើរការដំបូងក្នុងឆ្នាំ១៩៨៩ ជាមួយរថយន្ត Sedan ជារថយន្តប្រចាំម៉ាក។ ឡិច ស៊ឺស បានចូលរួមចំណែកយ៉ាងសំខាន់ក្នុងការផ្លាស់ប្ដូរមុខមាត់ឧស្សាហកម្មរថយន្តប្រណិត។ ក្នុងឆ្នាំ១៩៩៨ ឡិចស៊ឺស បានប្រកាសចេញរថយន្ត SUV ប្រណិតដែលជាម៉ូដែល Lexus RX។ ក្នុងនាមជាម៉ាករថយន្តដែលលក់រថយន្តហាយប្រ៊ីតឈានមុខគេ ឡិច ស៊ឺស បានបង្ហាញចេញនូវរថយន្ត ហាយប្រ៊ីតប្រណិតដំបូងគេក្នុងលោក ហើយត្រឹមបំណាច់ខែសីហា ឆ្នាំ២០២៣ ឡិចស៊ឺស អាចលក់រថយន្តហាយប្រ៊ីតបានជាង ២,៦៦លានគ្រឿង រួមមានរថយន្ត HEV PHEV និង BEV។ ឈរជើងជាម៉ាករថយន្តប្រណិតលំដាប់ពិភពលោក ជាមួយស្មារតីប្ដេជ្ញាខ្ពស់ចំពោះភាពមោះមុត ការឌីហ្សាញលេចធ្លោ គុណភាពខ្ពស់ និងសមត្ថភាពខ្លាំងក្លា ឡិច ស៊ឺស បានអភិវឌ្ឍន៍ រថយន្តច្រើនម៉ូដែល ដែលអាចបំពេញតាមតម្រូវការអតិថិជនរថយន្តប្រណិតជំនាន់ថ្មី ហើយបច្ចុប្បន្ន ឡិច ស៊ឺស មានវត្តមានក្នុងប្រទេស និងតំបន់ជាង ៩០ នៅទូទាំងពិភពលោក។ ក្រុមការងារ ឡិច ស៊ឺស នៅជុំវិញពិភពលោក បានប្ដេជ្ញាយ៉ាងមោះមុតក្នុងការផ្ដល់ជូនបទពិសោធន៍ដ៏អស្ចារ្យ និងពោរពេញដោយក្ដីរំភើបដែលអាចស្វែងរកបានតែនៅ ឡិច ស៊ឺស រួមទាំងមានឆន្ទៈក្នុងការផ្លាស់ប្ដូរពិភពលោកផងដែរ។ Contact information: 017 222 733 / 017 888 727	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T06:47:07.811Z", "category": "កំពូលអ្នកលក់", "views": 2801, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
តម្លៃបន្ទាប់ពីសម្ពោធរួច! តស់មកស្គាល់ឡាន១ម៉ូដែល តម្លៃធូរជាងគេក្នុងចំណោមរថយន្ត Lexus ទាំងអស់នៅខ្មែរ	https://business-cambodia.com/articles/nx-350-f-sport-pric-in-khmer	កន្លងមកនៅពេលដែលបងប្អូនចង់ទិញរថយន្ត Lexus ត្រូវចាយពេលយូរដើម្បីទាក់ទងឈ្មួញកណ្តាលដើម្បីធ្វើការកម្មង់ពីក្រៅប្រទេស ឬបង្ខំចិត្តត្រូវទិញតាមការ៉ាសនៅក្នុងស្រុក ប៉ុន្តែពេលនេះប្រិយមិត្តលែងលំបាកទៀតហើយ ខណៈក្រុមហ៊ុន Lexus ទើបតែបានបើកដំណើរការ អគារតាំងបង្ហាញរថយន្តផ្លូវការដំបូងរបស់ខ្លួននៅកម្ពុជា  កាលពីថ្ងៃទី១៣ ខែកក្កដា ឆ្នាំ២០២៤នឹងលក់ផ្តាច់មុខនៅក្នុងស្រុកខ្មែរ ផងដែរ។ ជាមួយគ្នានេះផងដែរ ប្រិយមិត្តដែលជាហ្វេនរថយន្ត Lexus ប្រហែលជាចង់ដឹងតម្លៃរថយន្តប្រណិតនេះហើយ ថាតើរថយន្ត១ម៉ូដែលណា ដែលមានតម្លៃធូរជាងគេក្នុងចំណោមរថយន្តទាំងអស់ ដែលបាននាំចូលដោយក្រុមហ៊ុនយក្ស Lexus ប្រចាំស្រុកខ្មែរ។ យោងតាមតារាងតម្លៃដែលបានបង្ហោះលើផេកផ្លូវការ Lexus Cambodia ផ្ទាល់បានឱ្យដឹងថា រថយន្ត Lexus ដែលមានតម្លៃធូរជាងគេ គឺម៉ូដែល NX350 F-Sport ស៊េរីឆ្នាំ ២០២៤ មានតម្លៃ ១១៥,០០០ ដុល្លារ ខណៈរថយន្តម៉ូដែលផ្សេងសុទ្ធតែមានតម្លៃខ្ពស់ជាងម៉ូដែលនេះទាំងអស់ រួមមានដូចជា៖ Lexus LS 500 តម្លៃចាប់ពី ២៩៨ ០០០ ដុល្លារ, LM 350h ៧កៅអី ២៤០ ០០០ ដុល្លារ, LM 350h ៤កៅអី ២៧៥ ០០០ ដុល្លារ, RX 350 ១៣៥ ០០០ ដុល្លារ, RX 500h F Sport Performance ប្រើ Hybrid ១៤៥ ០០០ ដុល្លារ, LX 600 Urban តម្លៃចាប់ពី ២២៥ ០០០ ដុល្លារ, LX 600 F Sport តម្លៃចាប់ពី ២៦៥ ០០០ ដុល្លារ និង LX 600 VIP មានតម្លៃ ៣០០ ០០០ ដុល្លារ។ ត្រឡប់មកវិញបើនិយាយអំពីសម្ថភាពរថយន្ត NX350 F-Sport វិញ ត្រូវបានបំពាក់ដោយម៉ាស៊ីន ៤ ស៊ីឡាំ ចំណុះ ២.៤លីត្រ រលូនបំផុតដែលផ្តល់កម្លាំង ២៧៥សេះ។ វាក៏មានលក្ខណៈពិសេសផងដែរដែលធ្វើប្រសើរឡើងនូវគ្រឿងក្រោម បូម និងការតុបតែងរបស់រថយន្តប្រភេទស្ព័រ។ ទន្ទឹមនឹងនេះដែរ រថយន្តនេះ បង្កើនល្បឿនដោយជាន់ពី 0-100 km/h ចាយពេលត្រឹមតែ ៦.៦ វិនាទីតែប៉ុណ្ណោះ។ គួរជម្រាបផងដែរថា ប្រសិនជាប្រិយមិត្តចាប់អារម្មណ៍អាចធ្វើការទំនាក់ទំនងតាមរយៈផេកផ្លូវការ Lexus Cambodia ផ្ទាល់បាន ឬទំនាក់ទំនងតាមលេខទូរស័ព្ទ 017 222 733 / 017 888 727 ។ បន្ថែមពីនេះប្រិយមិត្តទៅដល់ទីតាំងអាគារតាំងបង្ហាញតែម្តងក៏បាន ដែលមានទីតាំងលើមហាវិថីសម្ដេចតេជោហ៊ុនសែន ខណ្ឌមានជ័យ រាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T05:52:58.731Z", "category": "កំពូលអ្នកលក់", "views": 1251, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ប្រយ័ត្នទឹកភ្នែក! រឿងទាំង៥នេះ ធ្វើឲ្យមនុស្សប្រុសភាគច្រើនស្តាយក្រោយបំផុតពេលចាស់ទៅ	https://business-cambodia.com/articles/5-things-men-regret	«វ័យកាន់តែជ្រេ គ្មានសល់អ្វីក្រៅពីក្បាលពោះ ជំពាក់បំណុលគេជុំទិស ឯអនាគតងងឹតស្លុប» នេះគឺជាបញ្ហាដ៏រសើបមួយដែលមនុស្សប្រុសខ្លះកំពុងជួបប្រទះនាទសវត្សរ៍ទី២១។ ខាងក្រោមនេះ គឺជារឿងធំៗទាំង៥ ដែលធ្វើឲ្យបុរសភាគច្រើនស្តាយក្រោយបំផុតពេលចាស់ទៅ ដោយយោងតាមការសិក្សាផ្នែកចិត្តសាស្ត្រពី Hack Spirit៖ ១/. មើលរំលងសុខភាពផ្លូវចិត្ត៖ “ចិត្តជាកូនប្រុស ស៊ូស្រក់ឈាម តែមិនស្រក់ទឹកភ្នែក” នេះជាប្រយោគដ៏ពេញនិយមបំផុតសម្រាប់បុរសសម័យថ្មី ដែលជាហេតុនាំឲ្យពួកគេសំងំបៀមទុក្ខតែម្នាក់ឯង មិនហ៊ានសូម្បីយំ ព្រោះខ្លាចអ្នកផ្សេងមើលមកថាអន់ ឬទន់ទ្រាយជាដើម។ ប៉ុន្តែចិត្តវិទ្យាបង្ហាញថា សុខុមាលភាពផ្លូវចិត្ត គឺសំខាន់ដូចគ្នានឹងសុខភាពផ្លូវកាយដែរ។ វាមិនអីទេក្នុងការមានអារម្មណ៍ ព្រោះភេទជាបុរសក៏ជាមនុស្សដែរ ហើយវាចាំបាច់ណាស់ក្នុងការថែរក្សាសុខុមាលភាពផ្លូវចិត្តរបស់អ្នក។ ២/. គ្មានតុល្យភាពការងារ និងជីវិត៖ បុរសភាគច្រើន មានមហិច្ឆតាចង់សម្រេចកិច្ចការធំ ប្រឹងធ្វើការច្រើនម៉ោង គ្មានពេលសម្រាក មិនលើកលែងសូម្បីថ្ងៃចុងសប្តាហ៍។ ប៉ុន្តែតាមការសិក្សារបស់សាកលវិទ្យា Stanford បានរកឃើញថា ផលិតភាពធ្លាក់ចុះយ៉ាងខ្លាំងនៅពេលមនុស្សម្នាក់ធ្វើការលើសពី ៥០ម៉ោងក្នុងមួយសប្តាហ៍ ទោះប្រឹងបន្ថែមម៉ោងទៀតក៏គ្មានន័យដែរ។ ដូច្នេះការទទួលស្គាល់តម្លៃនៃតុល្យភាពការងារ និងជីវិត គឺជារឿងដ៏សំខាន់។ អ្នកមិនត្រឹមធ្វើការបានម៉ត់ចត់ និងឆ្លាតវៃប៉ុនណ្ណោះទេ អ្នកក៏មានពេលវេលាសម្រាប់អ្វីដែលពិតជាសំខាន់ក្នុងជីវិតផងដែរ។ ៣/. ជួយគេ មុនជួយខ្លួនឯង៖ បុរសមួយចំនួនដាក់ការជួយជ្រោមជ្រែង ឬតម្រូវការអ្នកដទៃ ដំបូងគេក្នុងបញ្ជីអាទិភាពរបស់ខ្លួន។ យោងតាមចិត្តវិទ្យា ការធ្វេសប្រហែសលើការថែទាំខ្លួនឯង អាចនាំឱ្យមានបញ្ហាជាច្រើនរួមមាន ភាពតានតឹង ការអស់កម្លាំង ភាពអស់សង្ឃឹម និងបញ្ហាសុខភាពធំៗផ្សេងទៀត។ ម្ល៉ោះហើយចូរឆ្លៀតពេលសម្រាប់ខ្លួនឯង វាមិនមែនជារឿងអាត្មានិយមទេ តែវាជាការចាំបាច់។ មិនថាជាការហាត់ប្រាណ អានសៀវភៅ ឬសូម្បីតែអង្គុយស្ងៀមជាមួយកាហ្វេមួយពែង អាចមានឥទ្ធិពលវិជ្ជមានយ៉ាងខ្លាំងលើសុខភាពផ្លូវចិត្ត និងរាងកាយរបស់អ្នក។ ៤/. ខ្លាចបាក់មុខ៖ ក្នុងសង្គមសព្វថ្ងៃ ភាពបរាជ័យត្រូវបានគេមើលឃើញថា ជារូបភាពដ៏គួរឲ្យអាម៉ាស់ ឬជាមនុស្សអសមត្ថភាព ហើយវាក៏ជាឃាតករលាក់មុខរារាំងបុរសមួយចំនួន មិនហ៊ានប្រថុយប្រថាន ឬបន្តក្តីសុបិនផងដែរ។ ប៉ុន្តែចិត្តវិទ្យាបានបង្ហាញថា ការបរាជ័យគឺជាជំហានដ៏សំខាន់មួយឆ្ពោះទៅរកភាពជោគជ័យ ព្រោះវាជាឱកាសដើម្បីរៀនសូត្រ រីកចម្រើន និងកាន់តែរឹងមាំ។ ៥/. មិនហ៊ានសុំជំនួយ៖ ផ្នត់គំនិតបុរសមួយចំនួនយល់ឃើញថា ការស្នើសុំជំនួយគឺជាសញ្ញានៃភាពទន់ខ្សោយ ហើយរំពឹងថាអាចដោះស្រាយរឿងគ្រប់យ៉ាងដោយខ្លួនឯង។ ជំនឿនេះអាចនាំឲ្យពួកគេតស៊ូក្នុងសភាពស្ងៀមស្ងាត់ បដិសេធមិនស្វែងរកជំនួយ សូម្បីតែនៅពេលដែលពួកគេត្រូវការវាខ្លាំងក៏ដោយ។ ប៉ុន្តែតាមពិត ការសុំជំនួយមិនមែនជាសញ្ញានៃភាពទន់ខ្សោយនោះទេ ប៉ុន្តែជាសញ្ញានៃភាពរឹងមាំ។ វាបង្ហាញថាអ្នកយល់ពីដែនកំណត់ខ្លួនឯង ហើយមានភាពឈ្លាសវៃគ្រប់គ្រាន់ក្នុងការខ្ចីដៃអ្នកដទៃដោះស្រាយបញ្ហា។ យ៉ាងណាមិញ ប្រសិនបើអ្នកចង់ក្លាយជាបុរសដែលពោរពេញដោយមន្តស្នេហ៍ និងអាចផ្តល់ភាពកក់ក្តៅដល់គ្រួសារ ជាពិសេសមនុស្សដែលខ្លួនស្រលាញ់ ក្រៅពីមានគោលដៅជីវិតច្បាស់លាស់ អ្នកគួរចៀសវាងរឿងធំៗទាំង៥ខាងលើឲ្យបាន ដើម្បីកសាងអនាគតមួយដ៏ល្អប្រសើរ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T05:00:06.703Z", "category": "ភាពជាអ្នកដឹកនាំ", "views": 10857, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
CEO ធនាគារធំបំផុតអាមេរិកប្រាប់ពីជំនាញទន់ដ៏សំខាន់បំផុត១ មេដឹកនាំអាជីវកម្មគួរមាន បើគ្មានវាទេអ្នកនឹងបរាជ័យ	https://business-cambodia.com/articles/jamie-dimond-reveal-one-important-soft-skill	ជំនាញទាន់គឺជាជំនាញដ៏សំខាន់មួយដែលអ្នកមិនគួរមើលរំលងឡើយព្រោះបើអ្នកគ្មានជំនាញទន់ទេនោះទោះជាអ្នកពូកខែយ៉ាងណា រៀនបានខ្ពងខ្ពស់យ៉ាងណាអ្នកក៏អាចបរាជ័យក្នុងអាជីពការងារនិងអាជីវម្មដែរ។ ទាក់ទងនឹងជំនាញទន់នេះដែរ លោក Jamie Dimond នាយកប្រតិបត្តិធនាគារ JPMorgan Chase បានបង្ហើបពីជំនាញទាន់សំខាន់ដែលអ្នកដឹកនាំអាជីវកម្មនិងក្រុមហ៊ុនគួរមានគឺនោះ” រៀនជានិច្ច និងសួរជានិច្ច”។ លោកបានលើកឡើងថា អ្នកដឹកនាំគួរដើរចេញពីតុធ្វើការរបស់ខ្លួនហើយដើរចេញឲ្យបានច្រើនបំផុត។ ត្រង់នេះលោកចង់មានន័យថាគួរតែចេញក្រៅឲ្យបានច្រើនហើយធ្វើខ្លួនជាមនុស្សទឹកកន្លះកែវដោយតែងតែឆ្ងល់ ចង់ចេះចង់ដឹងហើយសួរសំណួររាប់លានសំណួរទៅកាន់មនុស្សដទៃ។ លោកបានបញ្ជាក់ថាអ្នកដឹកនាំគួរចេញក្រៅឲ្យបានច្រើនដើម្បីរៀនពីអតិថិជននិងដៃគូប្រកួតប្រជែងរបស់ខ្លួន។  លោកលើកឡើងទៀតថាអាទិភាពទីមួយរបស់លោកគឺតែងតែចេញក្រៅទៅជួបអតិថិជននិងដៃគូប្រកួតប្រជែងដូច្នេះលោកមានឱកាសក្នុងការសួរពួកគេដើម្បីដឹងថាតើក្រុមហ៊ុនដែលលោកកំពុងតែដឹកនាំនេះមានចំណុចខ្លាំងត្រង់ណាហើយចំណុចខ្សោយត្រង់ណា។ លោកធ្លាប់ប្រាប់អតិថិជនម្នាក់ថា”នៅពេលដែលអ្នកត្អូញត្អែពីសេវាកម្មរបស់ក្រុមហ៊ុនយើងនោះមានន័យថាអ្នកកំពុងធ្វើរឿងល្អសម្រាប់យើង ហើយបើយើងកំពុងធ្វើទារុណ្ឌកម្មអ្នកគឺប្រៀបដូចជាយើងកំពុងធ្វើទារុណ្ឌកម្មដល់មនុស្ស១ម៉ឺននាក់ឬ១០ម៉ឺននាក់អញ្ចឹង។ លោកក៏បានសង្កត់ធ្ងន់ថា” អ្នកដឹកនាំដែលមិនអាចចេញក្រៅហើយធ្វើខ្លួនឯងរវល់ពេកគឺពួកគាត់កំពុងតែសាងកំហុសធំណាស់”។ មិនមែនតែលោក Jamie Dimond ទេដែលផ្ដល់តម្លៃលើការរៀននៅកន្លែងធ្វើការ តែលោក Andy Jassy នាយកប្រតិបត្តិក្រមហ៊ុន Amazon ក៏ដូច្នេះដែរ។ លោក Andy Jassy បានលើកឡើងថា” អ្នកត្រូវតែស្រេកឃ្លានក្នុងការរកផ្លូវរៀនសូត្រជានិច្ច”។ លោកបានឲ្យដឹងថាភាពខុសគ្នារវាងមនុស្សដែលជោគជ័យក្នុងអាជីពការងារនិងមនុស្សមិនរីកចម្រើននៅដដែលគឺត្រង់ការដាក់ខ្លួននិងរៀនសូត្រពីមនុស្សជុំវិញខ្លួនដើម្បីអភិវឌ្ឍនខ្លួនឯងជានិច្ច។ ការចង់ចេះចង់ដឹងនិងមានមហិច្ឆតាក្នុងការរៀនសូត្រនឹងធ្វើឲ្យអ្នកកាន់តែរីកចម្រើននៅក្នុងអាជីពការងាររបស់អ្នក ហើយមិនថាអ្នកជាអ្នកធ្វើការនិងអ្នកដឹកនាំនោះទេបើអ្នកមិនបន្តការរៀនសូត្រទេនោះអ្នកនឹងបរាជ័យជាក់ជាមិនខានឡើយ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T04:15:11.343Z", "category": "ហិរញ្ញវត្ថុ", "views": 706, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
SCIA (សាលាអន្តរជាតិសិង្ហបុរី-កម្ពុជា) ប្រកាសអំពីការបើកថ្នាក់សាលាមត្តេយ្យថ្មីនៅខណ្ឌបឹងកេងកង	https://business-cambodia.com/articles/scia-singapore-cambodia-international-school-announces-opening-of-new-kindergarten-in-boeung-keng-kang	សាលាមត្តេយ្យថ្មីនេះស្ថិតនៅផ្ទះលេខ 02 ផ្លូវ 302 ភូមិ 7 សង្កាត់បឹងកេងកងទី1 ខណ្ឌបឹងកេងកង ក្រុងភ្នំពេញ។ សាលាថ្មីនេះផ្តល់នូវបរិក្ខារដ៏ទំនើប កម្មវិធីសិក្សាពិសេស និងគ្រូបង្រៀនដែលមានជំនាញ បទពិសោធន៍យូរឆ្នាំ ដើម្បីលើកស្ទួយការច្នៃប្រឌិត ការគិតវិភាគ និងបណ្តុះគំនិតការស្រលាញ់ការរៀនសូត្រដល់បុត្រធីតារបស់លោកអ្នក។ យើងខ្ញុំសូមអញ្ជើញលោកអ្នកដែលជាមាតាបិតាសិស្សចូលរួមក្នុង កម្មវិធី Open Day នៅថ្ងៃ ទី 27 កក្កដា ឆ្នាំ 2024 ចាប់ពីម៉ោង ៩ព្រឹក ដល់ ម៉ោង១២រសៀល។ ដើម្បីអបអរសាទរ ការចូលរៀនសម្រាប់ឆ្នាំសិក្សា 2024-2025 សាលាអន្តរជាតិSCIA ផ្តល់ជូនការបញ្ចុះ 100% លើថ្លៃចុះឈ្មោះ និង 40% លើថ្លៃសិក្សាសម្រាប់អ្នកចុះឈ្មោះ១០នាក់ដំបូងមុនគេ។ ព្រឹត្តិការណ៍សំខាន់ៗ៖ ទស្សនកិច្ចក្នុងបរិវេណសាលា - សិល្ប:គំនូរនៅលើមុខសំរាប់កុមារ (Face Painting) - Principal’s Talk - ការនិទានរឿងកុមារ - ការធ្វើតេស្ត បុគ្គលិកលក្ខណ: របស់បុត្រធីតាលោកអ្នក - ការចាប់រង្វាន់ Lucky Draw   អំពីសាលាអន្តរជាតិ SCIA: សាលាអន្តរជាតិSCIA (សាលាអន្តរជាតិសិង្ហបុរី-កម្ពុជា) ផ្តល់ការអប់រំគុណភាពអន្តរជាតិតាមរយៈកម្មវិធីសិក្សាស៊ីហ្គាពួរ ខេមប្រ៊ីជ ដែលចាប់ទទួលសិស្សអាយុចាប់ពី ២ឆ្នាំ ដល់១៨ឆ្នាំ។ ហេតុអ្វីត្រូវជ្រើសរើសសាលាអន្តរជាតិ SCIA? កម្មវិធីសិក្សាស៊ីងហ្គាពួរ ខេមប្រ៊ីជ  (SCE): កម្មវិធីសិក្សាស៊ីហ្គាពួរ -ខេមប្រ៊ីជ ដើម្បីកសាងភាពជោគជ័យរបស់បុត្រធីតាលោកអ្នក។ កម្មវិធីសិក្សាគ្រប់ផ្នែក: ការអភិវឌ្ឍតាមរយៈការលេង ដោយបង្កើនការអភិវឌ្ឍន៍គំនិត សង្គម អារម្មណ៍ និងរាងកាយ។ * បរិក្ខារ: មានអាងហែលទឹក និងកន្លែងលេង សម្រាប់កុមារ។ * គ្រូបង្រៀនជំនាញ: គ្រូមានបទពិសោធន៍រហូតដល់ 15 ឆ្នាំ ក្នុងការផ្តល់ការអប់រំ និងការថែទាំ។ * ការយកចិត្តទុកដាក់ជាឯកជន: យើងរក្សាថ្នាក់ដែលមានចំនួនសិស្សតិច ដើម្បីធានាបានការយកចិត្តទុកដាក់ល្អ។ * បរិយាកាសវិជ្ជមាន: បរិយាកាសវិជ្ជមាន និងការថែរក្សា ដែលធ្វើឱ្យកុមារមានអារម្មណ៍ល្អ និងលើកទឹកចិត្តក្នុងការរៀន។ ចូលរួមជាមួយសាលាអន្តរជាតិ SCIA សម្រាប់ការអភិវឌ្ឍន៍ចំណេះដឹងដ៏ល្អឥតខ្ចោះរបស់បុត្រធីតាលោកអ្នក!	{ "spider_name": "businesscambodia", "scrape_at": "2025-06-14_19:40:02", "date_created": "2024-07-19T02:53:00.831Z", "category": "PR", "views": 1373, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ធនាគារ ហត្ថា និងមន្ទីរពេទ្យ រ៉ូយ៉ាល់ ភ្នំពេញ ពួតដៃគ្នាដើម្បីបញ្ចុះតម្លៃពិសេសរហូតដល់១៥%លើសេវាពិនិត្យសុខភាព	https://business-cambodia.com/articles/royal-phnem-penh-hospital	ភ្នំពេញ ថ្ងៃទី១៨ ខែកក្កដា ឆ្នាំ២០២៤៖ ធនាគារ ហត្ថា ដែលជាក្រុមហ៊ុនបុត្រសម័្ពន្ធរបស់ ធនាគារ ក្រុងស្រ៊ី ដែលជាធនាគារពាណិជ្ជធំជាងគេលំដាប់ទី៥ នៅក្នុងប្រទេសថៃ និងជាសមាជិកនៃសម្ព័ន្ធហិរញ្ញវត្ថុអន្តរជាតិ MUFG ប្រកាសដោយមោទនភាពពីកិច្ចសហការរួមគ្នាតាមរយៈការចុះអនុស្សរណៈនៃការយោគយល់គ្នា (MoU) ជាមួយមន្ទីរ ពេទ្យរ៉ូយ៉ាល់ ភ្នំពេញ (RPH)។ កិច្ចព្រមព្រៀងដ៏សំខាន់នេះត្រូវបានធ្វើឡើងជាផ្លូវការក្នុងពិធីមួយដែលមានការអញ្ជើញចូលរួមដោយលោក មិន សុផា ប្រធាននាយកប្រតិបត្តិនៃធនាគារ ហត្ថា និងលោកវេជ្ជបណ្ឌិត Attapoom Susupaus ជានាយកមន្ទីរពេទ្យ រ៉ូយ៉ាល់ ភ្នំពេញ ព្រមទាំងគណៈគ្រប់គ្រងនៃក្រុមហ៊ុនទាំងពីរ។ នៅក្រោមអនុស្សរណៈនៃការយោគយល់គ្នានេះ អតិថិជនធនាគារ ហត្ថា នឹងទទួលបានការបញ្ចុះតម្លៃដ៏ពិសេសលើសេវាវេជ្ជសាស្ត្រ ដែលបង្កើនលទ្ធភាពឱ្យពួកគេទទួលសេវាថែទាំសុខភាពប្រកបដោយគុណភាព។ អតិថិជនទាំងអស់នឹងរីករាយជាមួយនឹងការបញ្ចុះតម្លៃរហូតដល់១៥% លើកញ្ចប់ពិនិទ្យសុខភាពទូទៅ (general health check-up) និងរហូតដល់ 15% លើការថតកាំរស្មី X  តម្លៃបន្ទប់ ការស្កេនCT ការស្កេនMRI និងសេវាជាច្រើនទៀត។ ភាពជាដៃគូនេះឆ្លុះបញ្ចាំងពីការប្តេជ្ញាចិត្តរបស់ធនាគារ ហត្ថា ក្នុងការគាំទ្រតម្រូវការថែទាំសុខភាពរបស់ប្រជាជនកម្ពុជា និងការផ្តល់នូវផលិតផលហិរញ្ញវត្ថុឌីជីថលប្រកបដោយសុវត្ថិភាពដូចជាប័ណ្ណហត្ថា វីសា និងហត្ថាម៉ូបាល ជាដើម។ លោក មិន សុផា ប្រធាននាយកប្រតិបត្តិនៃធនាគារ ហត្ថា បានលើកឡើងពីការយកចិត្តទុកដាក់របស់ធនាគារ ក្នុងការផ្តល់ជូននូវអត្ថប្រយោជន៍លើសពីសេវាធនាគារ និងការលើកកម្ពស់សុខុមាលភាពរបស់អតិថិជន។ លោក សុផា ក៏បានបន្ថែមថាធនាគារ ហត្ថា មិនត្រឹមតែមានជំនាញក្នុងការផ្តល់ដំណោះស្រាយហិរញ្ញវត្ថុជូនតែអតិថិជនរបស់ខ្លួនប៉ុណ្ណោះទេ ប៉ុន្តែថែមទាំងមានបំណងលើកកម្ពស់សុខុមាលភាពសង្គមរបស់ប្រជាជនកម្ពុជាតាមរយៈភាពជាដៃគូយុទ្ធសាស្ត្រផ្សេងៗ ។ អនុស្សរណៈនៃការយោគយល់គ្នានេះ បង្ហាញពីការបោះជំហានដ៏សំខាន់មួយឆ្ពោះទៅរកការបញ្ចូលសេវាហិរញ្ញវត្ថុ និងសេវាថែទាំសុខភាព ជាមួយគ្នា ដើម្បីជាប្រយោជន៍ដល់សហគមន៍ទាំងមូល។ ទាំងធនាគារ ហត្ថា និងមន្ទីរពេទ្យ រ៉ូយ៉ាល់ ភ្នំពេញ ប្តេជ្ញាចិត្តក្នុងការធ្វើការរួមគ្នាដើម្បីផ្តល់នូវសេវាកម្ម និងតម្លៃដ៏ប្រសើរដល់អតិថិជនរបស់ខ្លួន។ អំពី ធនាគារ ហត្ថា ធនាគារ ហត្ថា ជាធនាគារពាណិជ្ជដែលមានវត្តមាននៅក្នុងព្រះរាជាណាចក្រកម្ពុជាអស់រយៈកាល៣០ឆ្នាំមកហើយ   ផ្តល់ជូនសេវាហិរញ្ញវត្ថុយ៉ាងទូលំទូលាយដល់អតិថិជនរបស់ខ្លួន។ គិតត្រឹមត្រីមាសទី៤ ឆ្នាំ២០២៣ ធនាគារ ហត្ថា កំពុងកាន់កាប់តំណែងជាធនាគារពាណិជ្ជធំជាងគេលំដាប់ទី៤ផ្អែកលើការិយាល័យប្រតិបត្តិការរបស់ខ្លួន។ ធនាគារ ហត្ថា ជាក្រុមហ៊ុនបុត្រសម្ព័ន្ធរបស់ ធនាគារ ក្រុងស្រ៊ី ដែលជាសម្ព័ន្ធហិរញ្ញវត្ថុធំបំផុតលំដាប់ទី៥ នៅក្នុងព្រះរាជាណាចក្រថៃឡង់ដ៍ ដែលមានអាយុកាលអាជីវកម្មរយៈពេល ៧៨ឆ្នាំ។ ធនាគារ ក្រុងស៊្រី ជាសមាជិកយុទ្ធសាស្ត្រនៃសម្ព័ន្ធហិរញ្ញវត្ថុអន្តរជាតិ MUFG Financial Group ដែលជាសម្ព័ន្ធហិរញ្ញវត្ថុធំជាងគេនៅក្នុងប្រទេសជប៉ុន និងធំបំផុតមួយនៅក្នុងពិភពលោក។ សូមបញ្ជាក់ថាធនាគារ ហត្ថា បានទទួលការវាយតម្លៃជាស្ថាប័នមានស្ថិរភាពហិរញ្ញវត្ថុរឹងមាំ តាមរយៈការរក្សាបាននូវចំណាត់ថ្នាក់ BBB+ អស់រយៈពេល០៦ឆ្នាំ ជាប់គ្នា ពីក្រុមហ៊ុន TRIS Rating ដែលចំណាត់ថ្នាក់នេះសបញ្ជាក់ឱ្យឃើញថា ធនាគារ ហត្ថា មានដំណើរការមុខជំនួញរបស់ខ្លួនប្រកបដោយស្ថិរភាព និងឈរជើងឈានមុខគេនៅក្នុងទីផ្សារហិរញ្ញវត្ថុកម្ពុជា។ បន្ថែមជាងនេះទៀត ធនាគារ ហត្ថា ទទួលបានការគាំទ្រយ៉ាងពេញទំហឹងពីសំណាក់ធនាគារ ក្រុងស្រ៊ី ដែលជាធនាគារអាណាព្យាបាលរបស់ខ្លួន ដែលរួមចំណែកជំរុញឱ្យធនាគារ ហត្ថា មានធនធានគ្រប់គ្រាន់ និងមានភាពរឹងមាំយ៉ាងខ្លាំងផ្នែកហិរញ្ញវត្ថុ ក្នុងការបន្តប្រតិបត្តិការអាជីវកម្មរបស់ខ្លួនជាធម្មតា។ អំពី មន្ទីរពេទ្យ រ៉ូយ៉ាល់ ភ្នំពេញ មន្ទីរពេទ្យ រ៉ូយ៉ាល់ ភ្នំពេញ ជាសាខារបស់មន្ទីរពេទ្យបាងកក ប្រទេសថៃ និងជាសមាជិកនៃក្រុមហ៊ុន Bangkok Dusit Medical Services (BDMS) ដែលជាបណ្ដាញមន្ទីរពេទ្យក៏មានកិត្យានុភាពបំផុតមួយនៅប្រទេសថៃ និងក្នុងតំបន់អាស៊ីប៉ាស៊ីហ្វិក ។ មន្ទីរពេទ្យ រ៉ូយ៉ាល់ ភ្នំពេញ ត្រូវបានទទួលស្គាល់ដោយ JCI (ជាអង្កការត្រួតពិនិ្យគុណភាពមន្ទីរពេទ្យអន្តរជាតិប្រចាំនៅសហរដ្ឋអាមេរិក) ចាប់តាំងពីខែមិថុនា ឆ្នាំ២០១៧។ យើងជាមន្ទីរពេទ្យដែលមានស្តង់ដារស្របតាមមាត្រាដ្ឋានអន្ដរជាតិ មានក្រុមគ្រូពេទ្យពោពេញដោយជំនាញច្បាស់លាស់ ឧបករណ៍ទំនើប គោរពនូវគោលការណ៍សុវត្ថិភាព និងឯកជនភាពខ្ពស់របស់អ្នកជំងឺ ហើយធ្វើការយ៉ាងស្អិតរមួតជាមួយដៃគូក្រុមហ៊ុនធានារ៉ាប់រងទាំងក្នុងស្រុក និងក្រៅប្រទេស។ មន្ទីរពេទ្យផ្តល់ការបណ្តុះបណ្តាល BLS ដល់គ្រប់មន្ទីរពេទ្យផ្សេងៗ និង ATLS សម្រាប់ភាពជាអ្នកដឹកនាំរបស់គ្រូពេទ្យនៅក្នុងក្រុមវេជ្ជសាស្ត្រ។ មន្ទីរពេទ្យរ៉ូយ៉ាល់ភ្នំពេញ នឹងបន្តលើកកម្ពស់គុណភាពនៃការថែទាំ ហើយនឹងបន្តធ្វើការជាមួយសហគមន៍មូលដ្ឋាន ដើម្បីលើកកម្ពស់ការយល់ដឹងអំពីសុខភាព ដើម្បីធានាគុណភាពជីវិត និងទទួលបាននូវចំណេះដឹង និងរួមចំណែកសម្រេចបាននូវសេដ្ឋកិច្ចប្រកបដោយចីរភាពនៅព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-18T11:20:22.499Z", "category": "PR", "views": 91, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុន OCIC បង្ហាញទំហំទឹកប្រាក់ដែលបានចាក់ចូលអភិវឌ្ឍន៍ទីក្រុងកោះនរា និងគម្រោងអភិវឌ្ឍន៍បន្ថែម	https://business-cambodia.com/articles/coic-investment-in-norea-city	កោះនរាគឺជាទីក្រុងរណបថ្មី ដែលត្រូវបានអភិវឌ្ឍន៍ដោយក្រុមហ៊ុន Overseas Cambodia investment Corp Ltd (OCIC) របស់អ្នកឧកញ៉ា ពុង ឃាវសែ។ ទីក្រុងមួយនេះត្រូវបានចាប់ផ្ដើមសាងសង់តាំងពីខែមករាឆ្នាំ ២០២០ មក ដែលបានអភិវឌ្ឍន៍លើផ្ទៃដី ប្រមាណ ១២៥ ហិកតា។ ក្នុងនោះដែរនាពេលថ្មីៗខាងក្រុមហ៊ុនក៏បានបង្ហាញទំហំទឹកប្រាក់ដែលបានចាក់ចូលទៅក្នុងការអភិវឌ្ឍទីក្រុងថ្មីនេះផងដែរ។ បើតាមការបញ្ជាក់ពីក្រុងកោះនរា កាលពីថ្ងៃទី១១ ខែកក្កដា ឆ្នាំ២០២៤ បានឲ្យដឹងថា «គិតត្រឹមថ្ងៃនេះ ទីក្រុងនរាចំណាយថវិកាប្រមាណ ៣០០ លានជាងដុល្លារអាមេរិក និងគ្រោងចំណាយខ្ទង់រយលានដុល្លារអាមេរិកបន្ថែមដើម្បីបន្តអភិវឌ្ឍន៏ហេដ្ឋារចនាសម្ព័ន្ធ ដើម្បីអភិវឌ្ឍន៏ទៅជាទីក្រុងឆ្លាតវៃ»។ ប្រភពដដែលបន្ដថា បច្ចុប្បន្នភាព ក្រៅពីស្ពានកោះនរា ស្ពាននាគភ្លោះ ផ្លូវបេតុង បេតុងច្រាំងទន្លេ ប្រព័ន្ធលូបង្ហូរក្រោមដី (លូទឹកភ្លៀង និងលូទឹកកខ្វក់) ប្រព័ន្ធទឹកស្អាត ប្រព័ន្ធ Camera សុវត្ថិភាព ស្ថានីយបូមទឹក - ឥឡូវនេះ យើងអភិវឌ្ឍន៏ដល់ផ្លូវបេតុង ទន្លេតូច នៅក្នុងតំបន់ Q3 (ក្រោយគម្រោង Norea Square) ហើយ ដែលផ្តល់ភាពកាន់តែងាយស្រួលដល់បងប្អូនយើង។ សូមជម្រាបថា កោះនរា ស្ថិតនៅតាមដងទន្លេមេគង្គដែលជាកោះមួយស្ថិតចំនុចកណ្ដាលនៃទីក្រុងរណបកោះពេជ្យ និងខណ្ឌច្បារអំពៅ រាជធានីភ្នំពេញ។ គម្រោងអភិវឌ្ឍន៍កោះនរា ត្រូវបានរាជរដ្ឋាភិបាលកម្ពុជាបានប្រគល់សិទ្ធទៅឱ្យក្រុមហ៊ុន OCIC ក្នុងការអភិវឌ្ឍន៍កោះនរា ឱ្យទៅជាទីក្រុងរណបមួយថ្មីក្នុងរាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-18T10:34:09.438Z", "category": "អចលនទ្រព្យ", "views": 1192, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កត្ដាធំៗទាំង ៤ នេះ កំពុងធ្វើឲ្យតំបន់ភាគខាងត្បូងរាជធានីភ្នំពេញលេចធ្លោខ្លាំង	https://business-cambodia.com/articles/southern-phnom-penh	បច្ចុប្បន្នតំបន់ភាគខាងត្បូងរាជធានីភ្នំពេញ កំពុងបានក្លាយជាទីតាំងមួយដ៏សំខាន់ និងទាក់ទាញបំផុត សម្រាប់ការវិនិយោគទាំងក្រុមហ៊ុនក្នុងស្រុក នឹងក្រៅស្រុក។ ដោយសារតែទៅថ្ងៃអនាគតតំបន់នេះនឹងក្លាយនឹងត្រូវអភិវឌ្ឍន៍ទៅមជ្ឈមណ្ឌល និងជាទីក្រុងបៃតង ព្រមទាំងជាមជ្ឈមណ្ឌលឡូជីស្ទិកដ៏សំខាន់ស្របទៅតាមផែនការមេដែលរាជរដ្ឋាភិបាលបានដាក់ចេញ។ ហើយខាងក្រោមនេះគឺជាកត្ដាសំខាន់ៗមួយចំនួនដែលជំរុញឲ្យភាគខាងត្បូងរាជធានីភ្នំពេញមានភាពលេចធ្លោ៖ ១. គម្រោងព្រលានយន្ដថ្មី ព្រលានយន្ដហោះអន្ដរជាតិតេជោ ដែលមានទីតាំងស្ថិតនៅក្នុងខេត្ដកណ្ដាល ចម្ងាយប្រមាណ ២០ គីឡូម៉ែត្រពីរាជធានីភ្នំពេញកំពុងទាក់ទាញអ្នកវិនិយោគជាច្រើនឲ្យកាន់តំបន់នោះ ពិសេសនៅតំបន់តំណរដែលភ្ជាប់រវាងភ្នំពេញ និង ព្រលាននេះតែម្ដង(ផ្លូវ៦០)។ ដោយមួយរយៈចុងក្រោយការសាងសង់លំនៅឋាន ផ្សារ កន្លែងរថយន្ដល្បីៗបានសម្រុកទៅបើកនៅតំបន់នេះព្រោងព្រាត។ សូមជម្រាបផងដែរថា គិតមកដល់ពេលនេះ គម្រោងព្រលានយន្ដហោះអន្ដរជាតិតេជោ សម្រេចការសាងសង់បានជិត ៩០ ភាគរយៈហើយ ហើយតាមការគ្រោងទុកគម្រោងនេះនឹងបើកដំណើរការនៅដើមឆ្នាំ២០២៥ សម្រាប់ដំណាក់កាលទី១។ ព្រលានយន្ដហោះថ្មីនេះជាប្រភេទ 4F ត្រូវបានសាងលើផ្ទៃដីសរុប ២៦០០ ហិកតា និងគម្រោងចំណាយថវិកាប្រមាណ ១.៥ ពាន់លានដុល្លារឯកណោះ ខណៈគម្រោងនេះគឺប្រើប្រាស់ ទុន វិនិយោគទាំងស្រុង ដោយក្រុមហ៊ុន CAIC ។ ២. ផ្សារទំនើបធំៗ មួយរយៈចុងក្រោយនេះ ផ្សារទំនើបធំៗបាននាំធ្វើគ្នាសម្រុកវិនិយោគបើកដំណើរផ្សាររបស់ខ្លួននៅតំបន់មួយនេះជាហូហែរ ជាក់ស្ដែងដូចជាផ្សារទំនើប ជីប ម៉ុង ២៧១ មេហ្គាម៉ល ត្រូវបានបើកដំណើរការកាលពីពាក់កណ្ដាលឆ្នាំ២០២២២, ផ្សារទំនើប AEON ទី៣ បានបើកដំណើរការកាលពីចុងឆ្នាំ២០២២, និងផ្សារទំនើបមួយចំនួន ក៏បានបើកដំណើរការទីតាំងនេះដូចគ្នា។ ៣. ហេដ្ឋារចនាសម្ព័ន្ធថ្មីៗ ងាកមកដល់ប្រព័ន្ធហេដ្ឋារចនាសម្ព័ន្ធនៅតំបន់ភាគខាងត្បូងកំពុងសំរុកសាងសង់យ៉ាងខ្លាំងដោយក្នុងនោះរួមមានទាំង មហាវិថី ឈុន គង់ ដែលតភ្ជាប់ពីតំបន់បឹងជើងឯកភ្ជាប់ទៅផ្លូវជាតិលេខ២, ស្ពានឆ្លងកាត់ទន្លេបាសាក់តភ្ជាប់ពីមហាវិថី ឈុន គង់ ទៅកាន់តំបន់ព្រែកប្រា, គម្រោងស្ពានអាកាសត្រង់ចំណុចប្រសព្វរវាងមហាវិថីសម្ដេច ហ៊ុន សែន (ផ្លូវ៦០ម៉ែត្រ) និងផ្លូវជាតិលេខ២ ដែលបច្ចុប្បន្នគម្រោងទាំងនេះកំពុងបាននឹងដំណើរការសាងសង់។ ក្រៅពីនោះការអភិវឌ្ឍន៍លំនៅឋានធំៗដូចជាបុរី ប៉េង ហួត បុរីជីប ម៉ុង លែន បុរី និងគម្រោងខុនដូជាច្រើនទៀត។ ៤. គម្រោងព្រែកជីកហ្វូណនតេជោ គម្រោងព្រែកជីកហ្វូណនតេជោ គឺជាគម្រោងប្រវត្ដិសាស្ដ្រ មានទីតាំងនៅភាគខាងត្បូងឈៀងខាងលិចរាជធានីភ្នំពេញ។ គម្រោងនេះនឹងចាប់ផ្ដើមបើកការដ្ឋានសាងសង់នៅថ្ងៃទី៥ ខែកក្កដា ឆ្នាំ២០២៤ ខាងមុខនេះហើយ។ នៅពេលគម្រោងនេះចាប់ផ្ដើមដំណើរការវានឹងផ្ដល់នូវផលប្រយោជន៍ជាច្រើនដូចជា កាត់បន្ថយរយៈពេលចម្ងាយ និងតម្លៃនៃការដឹកជញ្ជូននាពេលបច្ចុប្បន្ន ការបង្កើតតំបន់ពាណិជ្ជកម្ម និងមជ្ឈមណ្ឌលភស្ដុភារកម្ម ការអភិវឌ្ឍផែរណបថ្មីៗ ការពង្រីកតំបន់អភិវឌ្ឍន៍កសិកម្ម ធារាសាស្ដ្រ វារីវប្បកម្ម និងចិញ្ចឹមសត្វ។ ការជួយគាំទ្រដល់ការអភិវឌ្ឍប៉ូលសេដ្ឋកិច្ចទី១ របស់កម្ពុជា ការជំរុញការអភិវឌ្ឍក្រុង នគរូបីយកម្ម និងការជំរុញការរីកចម្រើនផ្នែកអចលនទ្រព្យផងដែរ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-18T10:04:23.375Z", "category": "អចលនទ្រព្យ", "views": 760, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
វៀតណាម គ្រោងសាងសង់ព្រលានយន្ដហោះ ជាប់សមុទ្រ តម្លៃជាង៣០០លាន$	https://business-cambodia.com/articles/vietnam-new-airport	នៅក្នុងខេត្ត Khanh Hoa ភាគកណ្តាលប្រទេសវៀតណាមកំពុងរៀបចំសាងសង់ព្រលានយន្តហោះ Van Phong ជាមួយនឹងការវិនិយោគចំនួន 7,892 ពាន់លានដុង ដែលស្មើនឹងប្រមាណ311 លានដុល្លារ ក្រោមទម្រង់ភាពជាដៃគូសាធារណៈ និងឯកជន (PPP)។ នៅក្នុងសេចក្តីព្រាងឯកសារដែលបានផ្ញើទៅក្រសួងដឹកជញ្ជូន និងអាជ្ញាធរអាកាសចរណ៍ស៊ីវិលវៀតណាម (CAAV) អាជ្ញាធរ Khanh Hoa បានកត់សម្គាល់ថាគម្រោងនេះគឺជាផ្នែកមួយនៃផែនការមេឆ្នាំ 2021-2030 របស់ខេត្តដោយមានចក្ខុវិស័យរហូតដល់ឆ្នាំ 2050។ អាកាសយានដ្ឋាននេះមានទំហំ 497 ហិកតានឹងមានទីតាំងនៅស្រុក Van Ninh ចម្ងាយ 101 គីឡូម៉ែត្រពីអាកាសយានដ្ឋានអន្តរជាតិ Cam Ranh របស់ខេត្ត និង 49 គីឡូម៉ែត្រពីព្រលានយន្តហោះ Tuy Hoa ក្នុងខេត្ត Phu Yen ដែលនៅជិតខាង។ សេចក្តីព្រាងឯកសារនេះ គិតគូរពីគម្រោងដែលមានរយៈពេលសងត្រលប់រយៈពេល 47 ឆ្នាំ ដោយទទួលបានប្រភព 2.150 ពាន់លានដុង (84.7 លានដុល្លារ) ឬ 27.2% ពីថវិការដ្ឋ។ ទីតាំងសម្រាប់គម្រោងនេះ ចាប់តាំងពីតំបន់ទាំងមូលរបស់វាគ្របដណ្តប់លើផ្ទៃទឹកនៅជិតច្រាំង ដែលមានន័យថាគ្មានតំបន់លំនៅដ្ឋាន ព្រៃការពារ ព្រៃកោងកាង វត្ថុបុរាណប្រវត្តិសាស្ត្រ ឬតំបន់ជំរកសម្រាប់ទូកនឹងរងផលប៉ះពាល់។នៅក្នុងដំណាក់កាលទី 1 ឆ្នាំ 2023-2029 អាកាសយានដ្ឋាននេះនឹងមានសមត្ថភាពផ្ទុកអ្នកដំណើរប្រចាំឆ្នាំចំនួន 1.5 លាននាក់ ហើយនឹងបំពេញតាមស្តង់ដារកម្រិត 4E នៃអង្គការអាកាសចរណ៍ស៊ីវិលអន្តរជាតិរបស់អង្គការសហប្រជាជាតិ (ICAO) ។ សម្រាប់ការអនុវត្តគម្រោង អាជ្ញាធរខេត្ត Khanh Hoa បានស្នើជម្រើសចំនួនបី ដែលទីមួយនឹងមានការបោសសំអាតទីតាំងគ្រប់គ្រងរបស់រដ្ឋ និងអ្នកវិនិយោគសាងសង់ព្រលានយន្តហោះ។ គម្រោងនេះនឹងជំរុញកំណើនសេដ្ឋកិច្ចសង្គមរបស់ខេត្តជាទូទៅ និងតំបន់សេដ្ឋកិច្ច Van Phong ជាពិសេស។ វាក៏អាចជួយពន្លឿនការបង្កើតតំបន់ទីក្រុង សួនឧស្សាហកម្ម និងតំបន់ទេសចរណ៍។ ក៏ដូចជាបង្កើតទំនាក់ទំនងរវាងតំបន់សេដ្ឋកិច្ចសំខាន់ៗ៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-18T09:41:25.453Z", "category": "អចលនទ្រព្យ", "views": 349, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
សង្ហាកប់! តស់មកដឹងតម្លៃរថយន្តខ្លាញ់គោ ១ម៉ូដែល មាឌមាំ ជិះ១០០Km ស៊ីត្រឹម៦L ខណៈតម្លៃនៅខ្មែរធូរខ្លាំង	https://business-cambodia.com/articles/gac-emkoo-gac-emkoo-pri-kh	សម្រាប់ប្រិយមិត្តដែលកំពុងស្វែងរករថយន្តបែបអនាគត ទំនើប អាចជិះបានលក្ខណៈគ្រួសារ ជួយសន្សំសំចៃខ្ពស់ត្រូវប៉ាន់តែម្តង ខណៈថ្ងៃនេះ Business Cambodia សូមណែនាំរថយន្តផលិតផលរបស់ប្រទេសចិន១ម៉ូដែល ផលិតតាមស្តង់ដាជប៉ុនមួយម៉ូដែល កម្លាំងខ្លាំង មាឌមាំ ជិះ១០០គីឡូម៉ែត្រ ស៊ីសាំងត្រឹមតែ ៦លីត្រតែប៉ុណ្ណោះ ខណៈតម្លៃមិនដល់៤ម៉ឺនដុល្លារទេ។ យោងតាមការចុះផ្សាយលើផេកផ្លូវការ GAC Motor Cambodia កាលពីពេលកន្លងនេះបានឱ្យដឹងថា GAC EMKOO រថយន្តទំនើបបែបអនាគត ដ៏ប្រណីត ជារថយន្ត 𝑺𝑼𝑽 5កៅអី ប្រភេទ 𝐕𝐈𝐏 ប្រភេទរថយន្តថ្មីខ្លាញ់គោដែលជាជម្រើសដ៏ល្អបំផុតសម្រាប់ប្រើប្រាស់គ្រប់ស្ថានភាពផ្លូវ ខណៈតម្លៃបច្ចុប្បន្នក្រុមហ៊ុនបានផ្តល់ជូនតម្លៃពិសេសត្រឹមតែ ៣៥,000ដុល្លារតែប៉ុណ្ណោះ។ GAC EMKOO ជារថយន្តដែលរចនាជាមួយនឹងរូបរាងសុីវិល័យបែបស្ព័រ អមជាមួយនឹងផ្ទៃខាងក្នុងធំទូលាយ ប្រកបដោយប្រណិតភាព និងបំពាក់មកជាមួយបច្ចេកវិទ្យាជំនាន់ក្រោយថ្មីៗ ជំនួយដល់ការបើកបររបស់លោកអ្នកអោយកាន់តែមានភាពជឿរជាក់ និងផាសុកភាពដូចជា៖ កុងទ័រ Digital ទំហំ 7 Inch អេក្រង់កំសាន្តទំហំ 10.1 Inch កាន់តែទំនើប មុខងារ Apple Carplay និង Android Auto ដៃទ្វាក្ដោបអូតូ ប្រភេទ Electronic Flush Door ម៉ាសុីនសាំងប្រភេទ Megawave Power ទំហំ 1.5T GDI ផលិតបានកម្លាំងសេះរហូតដល់ 177PS និង កម្លាំងរមួល 270Nm ប្រអប់លេខ 07 វគ្គអូតូ ប្រភេទ Wet Dual Clutch ចង្កឹះលេខប្រភេទ Electronic Gear Shift ហ្រ្វាំងដៃអេឡិចត្រូនិច និង ប្រព័ន្ធ Auto Hold កាមេរ៉ា 360 ដឺក្រេ មើលមួយជុំរថយន្ត ប្រព័ន្ធរក្សារថយន្តក្នុងគន្លងផ្លូវ និងចាប់យកស្លាកសញ្ញាចរាចរណ៍ សោរឆ្លាតវៃ Smart Key មានមុខងារបញ្ឆេះរថយន្តពីចម្ងាយ ដំបូលកញ្ចក់ទំហំធំ ប្រភេទ Glass Roof គួរជម្រាបផងដែរថា ប្រសិនជាប្រិយមិត្តចាប់អារម្មណ៍ចង់សាកសួរព័ត៌មានបន្ថែមអាចធ្វើការទំនាក់ទំនងទៅកាន់ហ្វេសប៊ុកផេក GAC Motor Cambodia ផ្ទាល់ ឬតាមរយៈលេខទូរស័ព្ទ 𝟎𝟗𝟓 𝟗𝟗𝟗 𝟎𝟐𝟗 \| 𝟎𝟗𝟓 𝟗𝟗𝟗 𝟐𝟔𝟖៕	{ "spider_name": "businesscambodia", "scrape_at": "2025-06-14_19:40:02", "date_created": "2024-07-18T09:22:41.093Z", "category": "កំពូលអ្នកលក់", "views": 3394, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ច្រើនណាស់! ត្រឹម១ឆ្នាំសោះ ក្រុមហ៊ុនជិត១លា.ន នៅកូរ៉េបានបិទទ្វារបន្តគ្នាព្រោះជួបបញ្ហាប្រឈមទាំងនេះ	https://business-cambodia.com/articles/closed-shop-1-million	យោងតាមការចុះផ្សាយដោយសារព័ត៌មាន Korea Time បានឱ្យដឹងថា ក្រុមហ៊ុននឹងអាជីវកម្មលក្ខណៈខ្នាតតូចប្រមាណជាជិត ១លាននៅប្រទេសកូរ៉េខាងត្បូងបានបិទទ្វារបន្តកន្ទុយគ្នាកាលពីឆ្នាំមុន ដោយសារតែជួបបញ្ហាប្រាក់ចំណូលធ្លាក់ចុះមិនអាចទប់ទល់នឹងការចំណាយបាន។ ប្រភពដដែលបានបន្តឱ្យដឹងទៀតថា ការបិទអាជីវកម្មដ៏ច្រើនបែបនេះគឺឆ្លុះបញ្ជាំងឱ្យឃើញពីវិបត្តិកាន់តែសុីជម្រៅរហូតធ្វើឱ្យអាជីវកម្មជាច្រើនបានជួបបញ្ហាយ៉ាងធ្ងន់ធ្ងរដោយសារបញ្ហាប្រាក់ចំណូលធ្លាក់ចុះផង គួបផ្សំនឹងអត្រាការប្រាក់ខ្ពស់និងតម្រូវការក្នុងស្រុកចុះខ្សោយទៀតនោះ បានបណ្តាលឱ្យអាជីវកម្មទាំងនេះបានបិទទ្វារកាន់តែមានការកើនឡើងជាខ្លាំង។ យ៉ាងណាមិញ សម្រាប់អាជីវកម្មដែលបិទនោះគឺភាគច្រើនជាអាជីវកម្មលក់រាយ និងភោជនីយដ្ឋាន មិនតែប៉ុណ្ណោះក្រៅពីអាជីវកម្មទាំងនេះប៉ះពាល់ខ្លាំង សូម្បីតែអាជីវកម្មផ្នែកជួល និងសំណង់ដែលទាក់ទងជាមួយនឹងអចលទ្រព្យក៏បានបិទទ្វារជាច្រើនកន្លែងផងដែរ ដោយសារទីផ្សារអចលទ្រព្យបានធ្លាក់ចុះកាលពីឆ្នាំមុន។ លើសពីនេះទៅទៀត ប្រសិនជាតម្រូវការក្នុងស្រុកចុះខ្សោយត្រូវបានគេរំពឹងថា នឹងបណ្តាលឱ្យមានការបិទបន្ថែមទៀតនៅអាជីវកម្មភោជនីដ្ឋាន កន្លែងស្នាក់នៅ និងកន្លែងបោះដុំ ឬកន្លែងលក់រាយជាដើម។ ជាមួយគ្នានោះដែរ លោក Kim Gwang-seok ប្រធានផ្នែកស្រាវជ្រាវសេដ្ឋកិច្ចកូរ៉េបានបញ្ជាក់ថា "ពេលនេះតម្រូវការក្នុងស្រុកអាចងើបឡើងវិញនៅឆមាសទីពីរនៃឆ្នាំនេះ ដោយសារអត្រាការប្រាក់ ហាក់អាចធ្លាក់ចុះ" ។	{ "spider_name": "businesscambodia", "scrape_at": "2025-06-14_19:40:02", "date_created": "2024-07-18T09:12:12.448Z", "category": "ចាប់ផ្តើមអាជីវកម្ម", "views": 1261, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.